
Vjeran svome obećanju danom u knjizi »Suzna 
jesen«, izdajem ovime drugu knjigu svojih doživ- 
ljaja pod imenom »Kroz snijegove i magle«. Još u 
predgovoru prve knjige izrazio sam mišljenje, da 
će čitaoca zanimati moje postepeno vraćanje u 
život nakon prebrođene životne katastrofe. Upravo 
stoga ja sam u ovoj knjizi nastojao, da što jasnije 
i življe a ne manje vjerno prikažem sve časove, 
koji bi prikazali i osvijetlili sve najrazličitije faze 
moga psihološkog stanja i životnog raspoloženja. 

»Suzna jesen« kao prva knjiga mojih doživ- 
ljaja prikazuje pored glavnog momenta moje ži- 
votne katastrofe i razne ostale časove i dogođaje, 
što su se desili za mog boravka u Rusiji. U toj 
knjizi ja sam u prikazivanju svega govorio najviše 

0 sebi, jer je tako zahtjevao momenat radnje. Ova 
je knjiga manje subjektivna, jer sam pored studije 
svog života nastojao opisati moje utiske o En- 
gleskoj i Englezima, kao i o svemu onome što je 
stvaralo moju sredinu. Prva je knjiga za čitaoca, 
mogao bi reći, zbirka najzanimivijih časova, opi- 
sanih u više literarnoj formi. Ova je knjiga, pored 
mog psihološkog stanja, puna činjenica, u kojima 
se opisuju momenti iz rata i učešće našeg naroda 

1 pojedinih ljudi oko zajedničke pobjede saveznika. 

U »Suznoj jeseni« pored mene glavno je i 
najsimpatičnije lice Palja Aleksejevna, koja je sva- 
kome čitaocu ostala u najdubljoj uspomeni. U 

ovoj knjizi čiiaoc saznaje koliko me je morila ne- 
izvjesnost o njenom životu i najkasnije za njen 
tragičan svršetak. Njena smrt bila je za mene naj- 
žešćim udarcem bića sudbine i sav moj kasniji ži- 
vot stoji i razvija se pod teškim dojmom velike tra- 
gedije moje neprežaljene životne druge. U prvoj 
su knjizi moji osjećaji i život puni krvi i suza; u 
ovoj knjizi prevladavaju suze i bol, neizvjesnost i 
tuga. Pod konac sam, saznavši za smrt Palje, nje- 
nog brata Koće, mog starijeg brata i čitavi niz tuž- 
nih vijesti, koje sam čuo po svršetku rata, bio u 
svojoj nutrini potpuno slomljen. Bilo je časova 
kada mi je ponestalo i suza. Sve se ovo desilo 
onda, kada sam zamišljao da sam prebrodio naj- 
teže časove životnih kušnja i da ću u društvu moje 
ljubljene Palje moći zasnovati nov život. Upravo 
stoga djelovali su ti dogođaji na moju dušu i cijelo 
osjećanje tako porazno, da nisam znao što mi je 
činiti. U mom mladom životu je pojava Palje bila 
jedinstvena. Ona je u sebi nosila sve ljepote i vr- 
line plemenite duše i nježnoga srca. Teški gubitak, 
što mi ga je ponovno zadala sudbina, nalagao mi 
je, da odam vječno poštovanje neprežaljenoj po- 
kojnici. la sam stoga nakon nekoliko teško minulih 
dana odlučio, da ću se najbolje i najljepše odužiti 
njenoj svijetloj uspomeni, budem li cijelog svoga 
života radio oko viših ciljeva našeg naroda i cije- 
log ljudskog društva. 

Pored ostalog ova knjiga prikazuje opis do- 
življaja i uspomena, što su se zbivale od dana od- 
laska iz Odesse, opisujući sav put do na sjever 
Rusije i prelaz preko sjevernog ledenog mora za 
Englesku. Ime »Kroz snijegove i magle« dobiva 
knjiga zato, što me je već od Odesse do na sjever 

Rusije pratio snijeg, kojeg je na samoj Dvini i u 
Arhangjelsku zamijenio led. Tamo su nas zatekle 
i guste magle, što su nas pratile u Englesku, dok 
nisam došavši u London upoznao kulminaciju ma- 
glovitih mjeseci novembra i decembra. London je 
grad magle. Ja sam u njem proveo nekih sedam- 
nacsf mjeseci; od toga neznam da li je lijepih dana 
bilo više od pedesetak. I kako sam u tim maglama 
živio tako sam se i osjećao. Došao sam među me- 
ni sasvim tuđ svijet, jezik sam poznavao vrlo malo, 
a prijatelja nisam imao ni malo. Sasvim promije- 
njen način života, sasvim drugi običaji i opredjelba 
na budući život, to su bile te maglene perspektive 
iz kojih ne bi bilo ni okatom čovjeku najlakše izaći, 
kad bi ga sudbina u takove vode zanijela. Možda 
bi bile i nestale te maglene perspektive, da me 
nije bez prestanka morila neizvjesnost o Palji, o 
stanju moje majke, rodbine i rodnoga kraja. Ni- 
sam znao ništa, nisam mogao dobivati nikakovih 
vijesti; znao sam samo da im je zlo, da im je sva- 
koga dana gore i da će to trajati još dugo. 

Ja sam za tragične vijesti saznao tek nekoliko 
mjeseci po svršetku rata. I kako se je približavao 
dan tužnih saznanja, ja sam to sve jače predosje- 
ćao. Od kuće primio sam prvo pismo u februaru 
1919. godine. Više no ikada žudio sam za domo- 
vinom, za svojim rodnim krajem i za svojima. Uza- 
lud su me Englezi zadržavali, da pričekam dok se 
bolje srede prilike u srednjoj Evropi. Zatražio sam 
od ministra vojnog, da me riješi službe u Londonu 
i rasporedi komandi mjesta u Zagrebu. Riješenje 
je stiglo koncem marta. Oprostio sam se s mojim 
drugovima i znancima i pun čežnje čekao dan od- 
laska. Početkom aprila 1919. ostavio sam London 
i krenuo u domovinu. 

Put od Londona do Pariza, sam boravak ur 
Parizu i na jugu Francuske, spadaju već u treću 
knjigu mojih doživljaja, koja će se zvati »Povratak 
u proljeće«. Ta je knjiga sada u pisanju. Ime »Po- 
vratak u proljeće« dobiva knjiga ne samo zato, što 
sam se u domovinu vratio u proljeće, već baš radi 
toga što sam još putem osjećao, da će za mene 
boravak u domovini značiti nov život. Čekalo me je 
novo polje rada, na kojem me je naš narod tada 
još vrlo malo poznavao, a na kojem sam odlučio 
raditi svim svojim silama. Budući da pak zamišlje- 
no vrijeme i svi dogođaji, što bi imali ući u tu knji- 
gu nisu još potpuno izvršeni, to će predgovor tre- 
ćoj knjizi ovdje izostati. 

U Bakru, početkom oktobra 1923. 

KROZ SN1JEGOVE 1 MAGLE. 



I. 


Na teškoj stazi životnoga puta 
Bijedan čovjek bez prestanka luta . 

Nazad , samo kukavac pred borbom preza ; 
Pravi čovjek smrt u oči ravno gleda ! 

Lujo vitez Lovrić . 

Vlak je neprestano jurio dalje. Nije to dodu- 
še bila nekadašnja zamjerna brzina, kojom su se 
odlikovale ruske željeznice, jureći kao strijela kat- 
kada po čitave sate u jednome pravcu, preletava- 
jući ravne i nepregledne ruske stepe, ne skretaju- 
ći ni lijevo m desno. Hitajući kao od igre i bijesa 
razigrani hat, lokomotiva je vukla za sobom va- 
gone dostižući crnu tačku horizonta, gdje su u da- 
ljini nestajali tragovi tračnica. Brzi voz Odessa— 
Petrograd, zaustavljao se vrlo rijetko. Mi smo se 
do tada bili samo za minutu ustavili na jednoj sta- 
nici, koja je odvodila na krimsku rivijeru. 

Drug Krestić bio je malo ne čitavo vrijeme u 
razgovoru sa dva ruska vojnika. Gubio je uzalud 
riječi i vrijeme, nastojeći da im nešto dokaže, što 
oni nisu nikako mogli razumjeti. Oni to nisu mogli 
razumjeti prosto iz toga, što nisu vjerovali u realne 
posljedice i komplikovana razvića revolucije. Go- 
vorilo se o nemogućnosti mira s Nijemcima. Krestić 
im je dokazivao koliko su neprovedive i štetne lo- 
zinke njihove revolucije, kao: »Mir bez aneksije i 
kontribucije«. »Mir bez plaćanja ratnih troškova«. 
»Dolje rat« itd., ističući im, kako je to samo na ko- 
rist Njemačke i centralnih vlasti. Oni su dabome u 

pijanom zanosu najveće revolucije gledali na 
stvari sasvim protivno. Sve su gledali u ružiča- 
stome svjetlu i sa puno nade uvjeravali sami sebe, 
da im je volja i dužnost zavesti na ovome svijetu 
jedan sasvim nov život, zaboravljajući na stanje 
u kome se svijet nalazi i u kojem će se još dugo i 
dugo nalaziti. 

Ja sam čitavo vrijeme nepomično i bez riječi 
sjedio u uglu do prozora. Bez volje slušao sam nji- 
hov razgovor i o svemu razmišljao. Doista i ovaj 
put morao sam se ponovno uvjeriti, koliko je čud- 
na i upravo zagonetna bit ruskog čovjeka. Ruski 
je čovjek dobar, u njega je plemenita duša pre- 
puna osjećaja. Jest! Ja bi skoro rekao, da je u ru- 
skog čovjeka samo duša, jer on nezna i ne može 
da prepozna unaprijed ljudsku himbu, laž, licu- 
mjerje, zlobu, osveiljivost i griješnu nakanu. On to 
i vidi, ali kad uvidi, kad spozna, on i opet ostaje 
samo duša, dobra i do nerazumijevanja plemenita 
duša, koja sve prašta. To je i karakteristika ruskog 
Čovjeka, što je u njega velika duša, veća i jača od 
srca i razuma. Ruski čovjek u svojim razmišljanji- 
ma misli i savjetuje se najviše svojom dušom; 
ona je početak svake misli i daje sankciju skoro 
svim životnim odlukama. Zato se može slobodno 
reći, da je kod cijeloga ruskoga naroda i opet sa- 
mo jedna velika i plemenita duša, kao i u svakog 
pojedinca od njih. 

Ruska duša, koja sve prašta i koja kad vidi 
zlo, što joj je nanešeno samoj, drži se pri tom kao 
da ništa vidjela nije, kao da ju ništa zabolilo nije 
a u svojoj nutrini trpi i snaša strpljivošću biblij- 
skoga Joba. 

Onaj, koji nije bio u Rusiji i koji nije dulje i' 

dublje proučavao ruskoga čovjeka, taj to ne može 
nikako potpuno razumjeti. Pa opet, ja velim da je 
tako. Ja sam i sam iskušavao te činjenice na sebi. 
Osjećao sam duboke promjene u mojoj nutrini i 
duši i mogu reći, da sam bio na putu, da postanem 
takav čovjek. Sva je moja okolina iako uticala na 
mene. Ja sam potpuno osjećao kako mojim bo- 
ravkom u Rusiji polagano i postepeno, ali uza sve 
to snažno mijenjam svoju narav, poglede, mišlje- 
nja, navike i život. Jesi, ja sam se ugledao u njih i 
bio sam strpljiv, slušao sam ih i bio sam dobar, mi- 
ran i pomiren svojom sudbinom i prilikama u koji- 
ma sam živio. Uza sve to ja sam bio potpuno svje- 
stan veličine i nepopravljivosti moje nesreće. Duh 
ruskih ljudi, koji su me okruživali, stvarao je i jačao 
u meni strpljenje, zaborav i nadu. loga mi je naj- 
više i trebalo. Dabome, između svih tih duša naj- 
veći je uticaj na mene imala Paljina velika i za- 
ljubljena duša, njeno dobro i nježno srce. Bože 
moj, koliko je blaženstvo obuzimalo moju dušu i 
koliko sam imao volje i snage za životnu borbu, 
kad sam znao da imam nju, njenu ljubav i dobrotu. 
U Rusiji sam u mnogočem promjenio moju narav i 
životne poglede. Bio sam uvjeren, da gledam i 
stvaram svoje poglede očima, koje će mojima naj- 
bližim, kad se vratim u domovinu, biti nerazum- 
ljive. No sada me nisu mučile te brige, bio sam još 
vrlo daleko od mogućnosti provratka na dom. Ne, 
mene je mučilo druqo osjećanje, jer sam predobro 
znao, da sam ostavljao moju drugu otadžbinu, mo- 
ju drugu rodbinu, ljubu, njenu očinsku kuću i obitelj. 

Prošlo je već bilo nekoliko sati, od kako sam 
se rastao sa Paljom i njenom majkom, a meni je 
izgledalo kao da se to još uvijek zbiva, da me one 

prate svojim suznim pogledima i da čujem njihov 
posljednji pozdrav. I od onoga časa od kako je 
krenuo vlak, upravo instinktivno odmah poslije 
zvižduka, samnom se je desilo nešto strašnoga. U 
mojim nemirnim mislima i uzbuđenim čuvstvima 
rodila se je zlobna sumnja, što mi je kao zao pred- 
osjećaj govorila, da se više neću vratiti i da Palju 
više nikada neću vidjeti. Ja sam se kod te nemile 
misli stresao čitavim tijelom. Moja okolina doduše 
toga nije primjetila, jer je i sama bila sličnim za- 
okupljena. Ali ja sam od toga časa osjetio kako 
postajem drugi, kako sam ponovno postao čovjek 
bez volje i svrhe. I dok je lokomotiva jurila sve 
brže ja sam imao volju da izađem, da iskočim iz 
jurećeg vlaka i da se vratim. Ali sve je to bilo ne- 
moguće i kasno. Odluka je bila pala, ja sam se 
sam dao nagovoriti na put, i sada odustati i još sa 
takovim razlozima bilo bi smiješno. Jest, upravo 
kad se kadkada čovjeku radi o glavi, o njegovoj 
sreći i nesrećj, budućnosti i propasti, onda je to 
drugima smiješno i sitnica. Što sam dakle imao da 
radim? Da se borim proti te sumnje, što je rasla 
svakoga časa? Ne, zato sam bio još daleko, da 
osjetim mogućnost grube istine toga predosjećaja. 
Varao sam sama sebe vjerujući u moj povratak. 
Jest, makar kada, možda nakon pet i deset godina, 
ja ću se svakako vratiti, govorio sam u razgovoru 
s mojom dušom. Ali duša je ćutala tužna i nemir- 
na. Ona je sama valjda znala veličinu svoga gu- 
bitka i svoje tuge. Ja sam onda razmišljao o mom 
putu bez prava odredišta, o mom budućem životu 
u stranom svijetu i pri tim mislima bilo mi je sve 
dosadno, upravo glupo. Da, svejedno ma gdje i 
makar kako, opet će moj život biti niko^av bez du- 

ševna zadovoljstva i iskrena po srcu druga i pri- 
jatelja. Ja sam se morao pomiriti ironijom, šio se 
odigravala sa mnom i bio sam pripravan na sve. 
Šia više putovao sam kao kovčeg, kojega će pre- 
našati iz jednog vlaka u drugi, iz vlaka na paro- 
brod itd. Pri tome se moja okolina nije pitala ku- 
da ja hoću. Ni oni nisu bili u tom sretnom polo- 
žaju da znaju kuda će. I njima su put određivali 
drugi. Ali što da se čini? Zar tu ima pomoći i zar 
se čovjek može boriti protiv sudbine? Ne, ja sam 
pomislio i opet na Ruse i u svojim mislima ponovio 
njihovu tipičnu pogovorku: »Ničevo, svje ravno 

ppopadjoš!« (Ništa, svejedno ćeš propasti). Jest, 
ništa ne pomaže, jednom se mora propasti. 

Kad bi čovjek predugo i neprestano o jedno- 
me mislio i kad to jedno predstavlja^ nešto teško i 
očajno, kud bi s takovim mislima došao i što bi ti- 
me postigao? Ništa, upravo ništa, a opet se ne 
možeš potpuno otresti pomisli na ono, što je za te- 
be važno i u čemu upravo leži svrha tvog budu- 
ćeg života. Samo je vrijeme ono, koje daje mo- 
gućnost riješenja životnih zagonetki. Ono prolazi. 
S njime spada i breme s duše i srca. Istina je: čo- 
vjek izgubljeno ne može nadoknaditi; gubitak ljub- 
ljene duše ne može zaboraviti, ali ip jk nakon iz- 
vjesna vremena čovjek i na najtužniju i najočajniju 
etapu svoga života gleda blaže, videći u izgublje- 
nom nikad neizgubljeno bogatstvo najljepših i naj- 
dražih uspomena punih ljepote rana života i mla- 
denačkog zanosa. Život je doduše za nekoga od 
nas težak i zamršen, ali uza sve to čovjek ga se 
nikad ni na minutu ne smije odricati. Takav pesi- 
mizam bio bi noshedica slabih živaca, slaba srca i 
još slabije duše. Samo kukavica izbjegava životnu 

borbu, samo je on bez volje za život i samo se onaj 
čovjek odriče života, kome razum zajedno s osje- 
ćajnošću duše i srca ne mogu da podadu barem 
nekakvu životnu svrhu. Nije teško prestati živiti; 
u tome ne sastoji snaga čovječjeg napona. Znati 
živiti, voditi brigu o sebi ili još bolje o drugima i 
biti vezan na rad oko izvjesnog pothvata, mnogo 
je teža i složenija prema tome i muževnija stvar. 
Život uvijek vrijedi, vrijedi više no i mi sami mo- 
žemo da procjenimo, dok god ima zašto da žive. 
Čemu bi dakle ja imao da klonem i zašto da po- 
vjerujem u zle slutnje prije nego li se još išta do- 
godilo. la imam svoju svrhu života, govorio sam 
u sebi. Postavio sam si svoj cilj: Sretan život na- 
kon teških iskušenja u zajednici sa ljubljenom Pa- 
ljom u nastojanju da budem dobar, jer samo od 
dobra čovjeka mogu proisticati i dobra djela. Ova- 
kav cilj dovoljan je i jači od svih ostalih pretpo- 
stavki. A hoće li čovjek da ide za nekim ciljem, 
istim mu časom predstoji borba. Ako je čovjek, ima 
da tu borbu prihvati. Iz borbe ima samo jedan iz- 
laz. Ako si se u nju upustio, onda ili pobjediš ili 
padaš. Ja sam od naravi borben; borbena mi duša 
i srce. Jedne se misli nameću drugima i prema 
tome je i suviše jasno, da za mene nema uzmaka. 
Uzmak u životu je sramota, osobito za muškarca. 
Unatoč svih predrasuda, zlih slutnja i crnih per- 
spektiva, ja moram naprijed, ako ću da pokažem 
nešto muškoga od sebe. Ja sam sebe uporedio sa 
zapovjednikom mallog broda na i jedra,, kome je 
rečeno: 

»Hoćeš Ii da se vratiš tovarom životna isku- 
stva, imaš da napustiš ovu obalu i da se usprkos 
svih nepogoda najsnažnijih elemenata mora i vje- 


tra uputiš preko oceana života i na drugoj obali 
naći ćeš iskustvo i odmor od svih napora teška 
puta i životna lutanja. Ja sam zapovjednik na bro- 
du mog života. Mojoj sam lađici dao ime Palja. 
Uputio sam pramac na pučinu punu crnih oblaka. 
O bokove lađe zapljuskuju prvi snažniji valovi, a 
horizonta zemlje je za mene nestalo već jučer, kad 
sam se oprostio od ljudi, koji su stvarali moj svijet. 
Poći ću naprijed, jer sam u životu uvijek činio ia- 
ko. Natrag se vraća samo onaj, koji se boji ži- 
vota, koji neće da prođe ocean životna iskustva, 
koji je slabić i kukavica. U ostalom što bi značilo 
stajati na jednome mjestu? Samo čekati i bez raz- 
loga gubiti vrijeme, iskustvo i život. A život je tako 
kratak prema veličini svijeta i zadatku života, koji 
si čovjek izabere. Malo je ljudi bilo, koji su mogli 
reći: Meni je život bio dovoljno dug da izvršim sve 
ono, što sam si bio za cilj postavio i zaželio ostva- 
riti. 

»Pošao sam«, bile su završne riječi moje mo- 
mentane zamišljenosti. Najbolje mi je to svjedočilo 
neprestano drndanje lokomotive i zveka stakala 
na prozorima. Još sat i mi ćemo izaći na Razdjelj- 
njoj, da tu sačekamo ešalon našega puka. Dakle 
još malo i ja ću sresti moje stare ratne drugove i 
komandanta, koji mi je ukazao toliko dobrote. S 
njima ću onda zajedno na put bez prava odredišta, 
da opet dijelimo život i smrt, dobro i zlo. Istina oni 
znaju, da je njihova konačna etapa bojište. Kuda 
ću ja i kđko će mi biti? To još ni malo neznam 

II. 

Kiša je vani bila prestala. Ruski su vojnici ne- 
prestano razgovarali s nama sve do našeg rastan- 
ka. Najviše im je bilo žao što ostavljamo Rusiju. 


17 


Istini za volju moram naglasiti, da nas je vaskolikt 
ruski narod za našeg boravka u Rusiji vrlo volio i 
da nas je svakom zgodom najsrdačnije i bratski 
susretao. Ruskim se je vojnicima napose svidila 
srdačna snošljivost i bratsko osjećanje naših ofi- 
cira i vojnika. Za njih je to i u vrijeme revolucije 
bilo nemoguće. Teško je naime bilo odjedared za- 
boraviti sve ranije grubosti, što ih je u sebi sadr- 
žavala pretjerana vojna disciplina. Osim toga, van 
službe i poslije zanimanja, neslužbeni prijateljski 
razgovor oficira sa vojnicima bio je kod njih apso- 
lutno isključen. Upravo stoga dopalo se je ruskim 
vojnicima, a možemo slobodno reći i cijelome rus- 
kome narodu, naše držanje prema vojnicima. Ve- 
ćina od nas nije propuštala zgodu, da kad nam se 
ista pruži, slobodno i po srcu otkriveno porazgovo- 
rimo sa ruskim vojnicima, la sam to s nekojim mo- 
jim drugovima često činio još prije polaska u Do- 
brudžu, za vrijeme našeg logorovanja u OdessL 
Tamo je pored naše prve brigade bila i jedna ru- 
ska brigada. Šatori moje čete bili su na krajnjem 
desnom krilu naše brigade, a odmah do njih na- 
stavljali su se ruski. Zanimivo je bilo posmatrafi 
te vojnike, taj narod. Bili su to većinom mladi re- 
gruti od dvadeset i jedne godine. Na njihovu licu 
vidio si čednost i dobrotu tih seljaka, a u blagim 
očima punim dobrote čitao si svu bit njegove do- 
bre i razdragane duše. To su bile oči sa pogledom 
punim vjere i ljubavi k svome bližnjemu. To su bi- 
le oči sa onim jedinstvenim oogledom. koje prave 
Ruse jasno odlikuju od drugih naroda i o kojima ie 
u više navrata tako lijepo pisao Lav Nikolajević 
Tolstoj. Pod večer kad sam bio dežurni, ja bi z^ 
vrijeme večere i čaja bio najviše u krugu vojnika 

moje čete. Pored prijateljska razgovora i sjećanja 
na stari kraj, mi bi od vremena do vremena zapje- 
vali po koju pjesmu a nije falilo ni tamburica. U 
ruskoj vojsci pored objeda i večere dobivali su 
vojnici neposredno poslije toga i čaj. Kako smo i 
mi bili orgamzovani po uzoru ruske vojske i od njih 
dobivali naše namirnice, to se tako činilo i kod 
nas. Uopće mi svi, ranije no što smo došli u Rusiju, 
nismo ni znali pravu vrijednost tog prijatnog na- 
pitka. Rusi imaju osobitu sposobnost kod pravlje- 
nja čaja, i ja ću ovdje sam rado priznati, da mi je 
čisti čaj pripravljen od Rusa godio mnogo više, no 
isti što smo ga još kod nas dobivali sa rumom ili 
limunom. Sva je naime stvar u tome, što mi kod 
pravljenja čaja pravimo sve zajedno. Kod Rusa je 
taj postupak drukčiji i upravo u tome sastoji nje- 
gova bolja kakvoća. Oni naime prave posebno 
esenciju čaja i od toga meću po volji u vrelu vodu, 
što je uzimaju iz samovara. Naši su vojnici zavo- 
lili čaj još u zarobljeničkom logor. Mnogi moraju i 
svoj život zahvaliti tome napitku, jer ne treba 
mnogo govoriti o tome, kako je u mnogim logori- 
ma dolazilo svaki čas do pojave najrazličitijih epi- 
demija, a najviše trbušnog tifusa. U ovakovim slu- 
čajevima čaj je vrlo blagodatan, jer utažuje^ žeđu, 
a može da se pije i hladan. Dabome da naši voj- 
nici nisu mogli, da popiju onoliko čaja, koliko to 
piju pravi Rusi. Kako su pak naši vojnici dobivali 
puni kotlić, to bi čaj vrlo rado dijelili sa svojim 
rusLim drugovima. Kad Rus ima dovoljno čaja tu 
ie i raspoloženja i pjesme, la sam poznavao u bol- 
nici i inače Rusa, koji popiju dnevno do trideset 
Čaša. Iz početka bi se ruski vojnici pri pojavi na- 
šeg oficira povukli trkom u svoje šatore, kao mi- 

ševi u rupe pri pojavi mačke. Ali kasnije, kad smo. 
ih po našim vojnicima pozvali i objasnili im snošaj 
vojnika i oficira kod nas, osobito van samog zani- 
manja, oni su bili najsretniji ako su mogli da budu 
zajedno s nama. Svaki naš vojnik govorio je do- 
voljno ruski, tako da je uvijek bilo zgode i moguć- 
nosti za razgovor. Takove večeri bile su tim jadni- 
cima najveseliji časovi. Neće mi se možda vjero- 
vati ako kažem, da za cijelo vrijeme našeg borav- 
ka u logoru, dakle kroz više od dva mjeseca, nije- 
dan od tih ruskih vojnika nije bio pušten poslije 
zanimanja u grad. Jasno je dakle, da se pod ova- 
kovim i još mnogo gorim okolnostima, koje ovdje 
neću da navodim, nije moglo očekivati drugo, doli 
ono, što je poslije desetak mjeseci nastupilo. Za 
vrijeme revolucije bili su si od svih narodnih sloje- 
va međusobno najudaljeniji oficiri i vojnici. Istina 
je, bilo je mnogo oficira, koji su bili odani revolu- 
ciji i zdušno joj služili nastojeći da stvari poprave 
i snošaj ublaže, lo je bila mlađa inteligencija, ve- 
ćinom rezervni oficiri; ali većina, ogromna većina 
nije se brinula za vojnika, niti je htjela da razumije 
promjenu stanja. 

Držanje nas jugoslavenskih dobrovoljaca nai- 
šlo je na velike simpatije ruskoga naroda i vojske. 
Te su nam simpatije još mnogo više bile pojačane 
junačkim borbama u Dobrudži, našim pobjedama, 
a navlastito dvim brzojavnim pohvalama samoga 
cara. Rusi su naše dobrovoljce zvali; »Serbi mo- 
lodci« i »Serbi krasavci«. Istina je da je naše sim- 
patije pojačavala i naša neizmjerna ljubav prema 
Rusiji i svemu što je bilo rusko. Rusi su se o našoj 
ljubavi i zahvalnosti za sva djela, što su ih za nas 
sada i u ranijoj našoj historiji učinili, svakoga časa 

mogli uvjeriti. Jasno je dakle, da je i nama bilo 
veoma žao što ćemo ostaviti Rusiju, ali šio se je tu 
moglo. Osim toga moje su drugove tako željno iš- 
čekivala naša braća na solunskom bojištu, čuvaju- 
ći stražu na pragu naše otadžbine. 

Oba su nas ruska vojnika razumjela kad smo 
im objasnili stanje našega naroda i naš poziv, koji 
se nije nikako mogao otkloniti. Razgovarali smo 
tako još neko vrijeme, a onda se oprostismo, jer 
je vlak stao u Razdjeljnoj. 

Razdjeljna je važan željeznički uzao, odakle 
se dijele pruge na sve strane. Odatle joj i ime. 
Inače ie na tom mjestu pored željezničarskih 
zgrada bilo samo nekoliko seljačkih kuća, Cim 
smo sišli, Krestić se je kod glavara stanice raspi- 
tao kako ešaloni prolaze i kada bi mogao naići pr- 
vi ešalon našega puka. Doskora smo saznali da je 
jutros malo pred nama prošao tekar prvi ešalon 
prvoga puka, pa da će prema tome naš ešalon na- 
ići tek sutra u jutro. Pošli smo onda u gostionicu 
da nešto založimo. Vrijeme je prolazilo do večeri 
dosta brzo. Kroz to vrijeme bila su naišla dva dal- 
rija ešaiona prvoga puka. Slijedeći je ešalon imao 
biti naš. Poslije večere pošli smo da se malo od- 
morimo. Jedan ruski seljak primio nas je ponu- 
divši nam jednu njegovu sobu. Kad nas je uveo u 
sobu rekao nam je pokazujući na još ne skinutu 
sliku cara: 

»Ne čudite se što u svojoj kući nisam skinuo 
sliku cara. Vjerujte kad nam oduzmu cara, oduzeti 
će nam vjeru i Doga.« Nas nije ni najmanje začu- 
dio govor toga seljaka. Slične smo izjave slušali 
bili već mnogo ranije iz usta mnogih i mnogih. Ma- 
lo kasnije legosmo. 

Pred jutro dozvaše nas naši vojnici, jer im je 
rečeno, da će doskora naići naš ešalon. Mi se 
spremismo i odosmo na stanicu. 

U očekivanju našega ešalona, koji je stigao 
tek oko devet sati, nakupovali smo raznih namirni- 
ca za put. I u tome se je moglo vidiii ogromnu 
upravo nevjerojatnu razliku cijena između grada i 
sela. Razdjeljna nije* bila od Odesse ni malo da- 
leko prema veličini Rusije, a ipak je razlika u ci- 
jenama bila upravo porazna, ja sam kupio dvije 
pečene guske za tri rublja. Iste bi u Odessi bile 
stajale kakovih trideset rubalja, a u Petrogradu 
možda i tri stotine. Ovakove pojave su u Rusiji 
započele već u drugoj godini rata. Zanimivo je 
uopće da je razlika cijena, poglavito nepodnosiva 
skupoća u gradovima, bila jedan od najjačih raz- 
loga petrogradskih buna i početka revolucije. Da 
je razlika u cijenama bila tolika, krivica je bila na 
slabom i zanemarenom saobraćaju ruskih željez- 
nica. Željeznička mreža u Rusiji mnogo je manja, 
nego li bi to i najpreče potrebe saobraćaja zah- 
tijevale. Ovo se mora osobito posmatrati uzevši u 
obzir, da vaskolika ruska carevina tako reći bez 
razlike kraja, predstavlja vrlo bogatu zemlju svim 
mogućim produktima, koja bi uz. sređene prilike i 
saobraćaj bila mogla zadovoljiti sve potrebe svih 
trih starih kontinenta. Razloge lošeg saobraćajnog 
aparata za svjetskoga rata treba tražiti u Politič- 
koj pozadini. Ne smije se reći, da ruske željeznice 
i pruge orije svjetskoga rata nisu bile dobre. Da- 
pače udobnost osobnih vagona pojačana većom 
širinom od naših na zapadu uslijed širokotračnog 
kolcsjeka, kao i brzina, nadmašivala je sve željez- 
nice na zapadu Evrope. Ekspresne pruge Petro- 

arad - Moskva- Vladivostok, Petrograd - Kijev- 

Odesa, Petrograd— Riga— Varšava, bile su uzorne 
brzine.’ Ne može se reći ni to, da se nije dovoljno 
davalo za željeznice. Najbolji nam je primjer 
transibirska željeznička pruga Moskva— Vladivo- 
stok, koje svaka vrsta pruge stajaše jedan milijon 
ruskih rubalja. 

Za vrijeme samoga rata su ljudi na višim po- 
ložajima ruske carevine bili u službi germanofil- 
ske politike. Sam ministar rata Siiirmer, kako mu 
se kasnije i mnogobrojnim dokumentima dokazalo, 
bio je u službi Njemačke. Kako je pak vaskolik* 
saobraćajni aparat bio vrlo opterećen prevozom 
vojske i municije, te životnih namirnica za vojsku, 
nije ni veliko čudo da se je vrlo lako moglo raditi 
na štetu Rusije a na korist Njemačke. Napomenuti 
ću samo nekoliko primjera, da prikažem kakvim je 
teškim uslovima bio podvrgnut saobraćaj i sama 
vrhovna komandi ruskih vojnika. Nepregledne 
udaljenosti iziskivale su i veliki broj dana puta. 
Tako je još u mirno vrijeme brzi voz. Petrograd — 
Vladivostok putovao 18 dana. Teretni su vlakovi 
za taj put, koji je od prilike jednak kao i do svih 
tačaka ruskog bojišta trebali najmanje mjesecima, 
a ruski vojni transporti putovali bi iz istočnog Sibi- 
ra do bojišta po dva mjeseca. Svaki, koji i malo 
zna za vrijednost i važnost brzine dolaska novih 
rezerva na bojište, odmah će uočiti, kolikim je 
štetnim, a katkada upravo katastrofalnim poslje- 
dicama rađala ta okolnost. Naglasiti ću još i to da 
je ruska vojska nakon velikog odstuDanja sa Kar- 
pata 1915. godine bila u pogledu snabdjevanja ar- 
tiljerijske municije skoro sasvim podložna dobav- 
kama iz. Japana i Engleske preko Vladivostoka i 

Arhangjelska, koji su bili po više od pei mjeseci u 
godini zamrznuti. Uz ovakove teške prilike, ljudi u 
službi Stiirmera izazivali su hotimične zabune, 
šaljući japansku municiju na one odsjeke velikog 
ruskog bojišta, gdje su divizije imale ruske baterije 
i obratno, tako da istu nisu mogli upotrebiti; nego 
su se uz gubitak od više dana i zapremajući i na- 
dalje vagone i kočeći saobraćaj, morali onda vra- 
ćati i upućivati na odsjek gdje je kod divizija bila 
japanska artilerija. Isto se je radilo i sa municijom 
za puške. Glavna je teškoća bila i u tome, što su 
mnoge ruske divizije bile opremljene isključivo au- 
strijskim puškama, a za proizvodnju te vrsti munici- 
je imali su samo jednu malu tvornicu u Petro- 
gradu. To je bilo uzrokom, da su ruski vojnici kat- 
kada u najodlučnijim bitkama imali najviše po 
dvadesetak metaka, koje su morali čuvati kao da 
su od zlata. Opskrbljujući hranom ogromnu rusku 
vojsku na bojištima i po kadrovima, razumije se da 
su zapinjali promet trgovačke robe i opskrba ci- 
vilnoga pučanstva po gradovima. Upravo stoga je 
sve bogatstvo zlatonosnih ruskih ravnica, a pogo- 
tovo bogatog Sibira, ležalo po hambarima i ku- 
ćama seljaka i selskih trgovčića kao mrtvo za 
krajeve bliske bojištu i velike gradove. Upravo 
stoga, dok se je u Petrogradu osjećala krajnia 
oskudica živežnih namirnica, mi smo na jugu živih 
vrlo dobro, a u Sibiru i po selima mislili su na sve 
prije nego na revoluciju. Uzme li se oVe razloge 
uz more drugih u obzir, onda je jasno kako je u 
Rusiji došlo do revolucije. 

Stanje se je pogoršavalo svakoga časa i na 
svim mjestima. Ideja separatizma hvatala je u 
Ukrajini, Finskoj i među raznim plemenima Kavka- 

za sve većega maha. Pojava Kerenskog, pa ni sa- 
mi njegovi izvanredno lijepi govori, koji su pred 
par mjeseci občaravali najšire mase, nisu više 
ništa značili. Rusija je po svim znacima išla u su- 
sret rasulu. Ukrajinci su već bili osnovali državu 
u državi i počeli osnivati svoju vojsku pod imenom * 
»gajdomaki«. Kako su se dogođaji razvijali nevje- 
rojatnom brzinom, nije se smjelo više gubiti ni ča- 
sa, da se još na vrijeme uspije otići iz Rusije prije 
samog građanskog rata. Stoga je i štab naše bri- 
gade dao uputstva svim komandantima ešalona, 
da od strane ruskih vlasti zahijevaju što skorije 
propuštanje na stanicama. Od engleskog štaba iz 
Arhangjelska rečeno je, da za najdulje četrnaest 
dana moramo stići u luku, jer će parobrodi u pro- 
tivnom slučaju otputovati i bez nas. Kako je već 
naime bio novembar i počela prava zima, to su 
brodovi, koji nisu kanili zimovati u Arhangjelsku, 
morali otići dok u Arhangjelsku jače ne zamrzne 
more i Dvina. Jučer, kad smo ostavljali Odessu, 
padala je prava jesenja kiša. Danas kiši, ali je vri- 
jeme hladno. Po oštrini zraka odmah se opaža da 
već nismo blizu mora. Mi smo šetali pred stanicom 
kad nam priđe glavar i javi, da će naš ešalon na- 
ići za kojih petnaest minuta. Naredismo vojnicima 
da iznesu stvari i čekasmo nestrpljivo na dolazak 
vlaka. 

III. 

Nekoliko časaka poslije devet, pojavio se u 
daljini dugački vlak, koji je već za nekoliko tre- 
nutaka bio pred nama. Još kratak čas i vlak stane, 
a malo ne istodobno počeše izlaziti na vrata i pro- 
virivati kroz prozore prednjih vagona naši stari ratni 

drugovi. Cim me spaziše, oni priđu k nama brzim 
korakom, veselo nas pozdravljajući i dovikujući 
naša imena. Cas kasnije izašao je i naš koman- 
dant, potpukovnik Pera Radivojević, koji se sa 
mnom zagrlio i poljubio, izjavljujući ponovno koli- 
ko ga veseli što sam se konačno ipak riješio na 
put. Drug Delić i još nekoji drugi pričali su mi kas- 
nije, da su i oni i komandant bili u sumnji da li ću 
doći ili ne. Svi su naime moji bliži prijatelji znali, 
da mi se ne da iz Rusije i bili su uvjerenja, da me 
se na to neće moći nagovoriti. Kako je vlak za 
malo imao da krene dalje, oni me odmah uvedoše 
u vagon, gdje mi je već prije bilo sačuvano mjesto. 
Ja sam se doskora smjestio i nastojao da se ori- 
jentiram u rasporedu i položaju gdje su od prilike 
bili drugi naši drugovi. Naša je podjelba bila ova- 
kova: Skupni ruski vagon sa dva reda kreveta. U 
prvom odjeljenju bio je komandant sa svojim adju- 
lantom, onda odmah naše odjeljenje. Tu smo na 
donjim Iežajima bili ja i naš pukovski liječnik Čeh 
dobrovoljac Dr. Karei hreja, a na gornjim naši 
polporučnici Delić i Narančić. Dalje prema sredini 
redali su se ostali naši drugovi. 

Kroz dan smo najviše sjedili na donjim leža- 
jima razgovarajući o svemu, a ponajviše o prili- 
kama u Rusiji, koju smo sada ostavljali. Promjena 
kraja i svakodnevni novi dogođaji što smo ih vi- 
djeli i čuli na našem putu, davali su nam uvijek do- 
voljne građe za naš razgovor. Kako smo ostavljali 
Rusiju, tako smo instinktivno osjećali da u njoj 
ostavljamo mnoge i mnoge prekrasne uspomene, 
koje će nam na dugo i dugo ostati u pameti kao 
najmilije sjećanje. Ja sam bio ponio sobom mali 
broj ruskih romansa, a imao sam i prepis riječi na 

mnoge tipične ruske, većinom narodne pjesme. 
Kad sam to povjerio mojim drugovima, nastalo je 
jedno živahno otimanje nota i riječi, tko će prije 
da ih prepiše. Najveća je borba i tražnja bila za 
pjesmom Stijenke Razina. To je jedna od najtipič- 
nijih i najobljubljenijih ruskih narodnih pjesama, 
poznata na široko pod imenom: »Volga, Volga 

matj rodnaja«. Uporedo s prepisivanjem ponavljalo 
se i pjevanje, pjevajući omiljele pjesme po nekoli- 
ko puta bez prestanka, kao da smo se već sada bo- 
jali da ih ne zaboravimo. Da nas je netko koji nije 
bio u Rusiji posmatrao pri tome poslu, sigurno bi 
nas u svom neznanju prosuđivanja stvari nazvao 
djecom. Upravo je tako nekako izgledalo otimanje 
mojih drugova za riječi pojedinih pjesama. Da, sa- 
mo mi smo znali što znači za nas . svaka i najma- 
nja ruska stvar i što će ona značiti za nas onda, 
kad već budemo daleko od Rusije. Da, onda će 
ti sitni predmeti, ti maleni podarki i pamjati, pre- 
pisane pjesme i knjige biti jedna uspomena našeg 
mladog života u Rusiji. Razigranu pjesmu prekinuo 
bi od vremena veseo i znatiželjan uzvik pojedinih 
drugova, koji su sjedili kod prozora. Oni bi naime 
pri pojavi nečeg zanimivog od kraja kojim smo 
prolazili, tako upozorili cijeli vagon, da svi vide 
ono što ih je zanimalo i ushićivalo. Kao da smo svi 
u jednoj misli bili potpuno složni i to: Da ne smi- 
jemo ništa propustiti, da moramo sve viditi: jer 
smo dobro osjećali, da će sve to za nas predstav- 
ljati vječne uspomene. 

Prvi veći grad kroz koji smo imali proći i ne- 
što se malo zadržati bio je Harkov. To je imalo 
biti tek sutradan, a danas smo prolazili omanje 
gradove ne ustavljajući se nigdje više od pola sa- 

ia. Vlak je vozio dobro. Na stanicama propuštali 
su nas dosta brzo. Mnogi su naime činovnici sao- 
braćaja mislili, da mi polazimo na sjeverno bojište 
oko Rige, gdje su se tada upravo s uspjehom vr- 
šili njemački napadi. Ta nam je okolnost u mnogo 
pomogla tako, da smo naš put izvodili sve do Mo- 
skve bez ikakva zakašnjenja. Prema našim raču- 
nima imali smo putovati još nekih dvanaest dana. 
Put vrlo dug, ali ako se uzme u obzir putovanje 
koje smo imali prevaliti, onda bi to bilo vrlo brzo. 
Naši su vagoni bili dosta udobni, a osim toga nije 
nas bilo suviše mnogo. Vagoni su se ložili svaki 
za sebe, pa je i u tom pogledu bilo sasvim dobro. 
Tiranu smo dobivali istu kao i vojnici sa četnih ka- 
zana. Hranili smo se prilično dobro. Mi smo imah 
hrane dovoljno, a komandant je naredio, da se ne 
uskraćuje hrana, jer smo i onako morali ostatak na- 
ših namirnica predati ruskim vlastima u Arhangel- 
sku. Putem se je sve do Moskve na manjim posta- 
jama moglo uz dosta jeftinu cijenu kupiti svega. 
Na jednoj od stanica, gdje smo stajali nešto duže, 
pošao sam do vagona moje stare čete, da se malo 
porazgovorirn sa svojim starim ratnim drugovima, 
kojih je doduše bilo dosta malo. 

U Harkov stigosmo nešto prije devet i osta- 
smo tamo skoro do podne. Pošli smo u grad, da 
na brzo razgledamo što se za to kratko vrijeme 
razgledati može. Sam je Harkov dosta veliko tr- 
govačko središte, a ima i dosta industrijskih po- 
duzeća. Inače kao mjesto dosta lijepo, a po svo- 
me izgledu i ljudima više rusko od Odesse. Oda- 
tle sam Palji poslao prvo pismo i nekoliko raz- 
glednica. 

Od dogodaja, koji su se po odlasku iz Harko- 
va desili do Moskve, osvrnuti ću se samo na jedan. 

Kad smo stigli na stanicu u Ariolu, vidjeli smo 
da na istoj nema skoro nikoga, a ono malo že- 
ljezničara što je bilo, da su svi pijani kao bačva 
i smrde po najgoroj rakiji. Službujući činovnik re- 
kao nam je, da ćemo se tu zadržati više sati, jer 
da je u gradu buna, te nema prave veze sa slije- 
dećim stanicama. Odmah po pojavi našega vlaka, 
pojavilo se oko vojničkih vagona više ruskih voj- 
nika i civila, koji su nuditi na prodaju votku. Jedan 
od prodavača bio je Jevrejin i jedini on nije bio 
pijan. Od njega smo onda i saznali što se je dogo- 
dilo. U Ariolu bila je velika tvornica špirita, že- 
stokih pića i veliko skladište vina. Raspojasana 
masa, većinom vojni dezerteri, proglasila je bunu 
i napala na tvornicu, opljačkavši sve maga- 
zine i pokravši svu robu. Sada je čitavo mjesto 
bilo pijano. Moram naime napomenuti, da je sa 
ulaskom Rusije u rat bio strogo zabranjen svaki 
užitak alkohola i da se je ta naredba doista vrlo 
strogo vršila. Ruski je narod dosta odan piću i ta 
njegova naklonost jača je prema votki i ostalim 
žestokim pićima no k vinu. Naš Sremac pije dok 
ne počne u sebi osjećati neku snagu za tučnjavu 
i razbijanje; Rus naprotiv pije dok se ne sruši na 
pod i zaspe. Mnoge, od tog svijeta prosto ubije 
votka tako, da zaspu snom iz kojeg se više nikad 
ne probude. Nekoliko je od nas izašlo pred sta- 
nicu, da malo iz bliza pogledamo što se dešava. 
Po ulici su teturali pijani muškarci i žene, pjeva- 
jući kakvu pjesmu i pijući svaki čas iz velikih fla- 
ša, veselo su nam se smijali. Nekoji su od njih prila- 
zili k nama i nudili nas punim bocama, vadeći ied- 

nu za drugom iz svih mogućih džepova svog odi- 
jela i kabanice. Neki su već ležali po tlima, derući 
se kao mačke, a neki su već i spavali. Zrakom se 
osjećao oštar miris špirita, jer su iz velikih baze- 
na pustili da sve isteče. Buna se je bila potpuno 
slegla. Tu uopće i nije bila buna zbog drugog, do 
li da dođu do votke. Kad su je dobili i svoju žeđu 
utažili, oni se predaše snu i potpuno umiriše. Mi 
smo se onda vratili u vagone i zamolili službuju- 
ćeg činovnika, da nas svakako propusti napred 
barem do najbliže stanice, jer je nezgodno za nas, 
da stojimo u mjestu u kojem vlada anarhija. Malo 
kasnije krenusmo dalje i nastavismo naš put ne- 
smetano prema Moskvi. Šesti dan se približavas- 
mo gradu svih Rusa, gradu u koji kroz vijekove 
zanosom istinske ljubavi i s puno poštovanja gle- 
daše i neprestano gleda vaskoliko Slavenstvo. 

IV. 

Kako smo se približavali Moskvi iako se je i u 
našim srcima javljala i sve više pojačavala neka 
neopisiva radost u najneobuzdanijem zanosu. Mo- 
skva, srce Rusije! Grad tog imena za Ruse, nosi u 
sebi sve veličine i osebine njihova naroda. Mos- 
kva je njihov ponos, njihova slava, njihov Rim, 
Meka i Medina. Samo je Moskva u tom pogledu 
pored svih ostalih prednosti bogatija od njih zbog 
svog izrazitog nacijonalnog karaktera. Dok Rim, 
Meka i Medina predstavljaju neka crkveno vjerska 
središta, dotle je Moskva u istinu prava prijestolnica 
ruskoga naroda i službeni je Petrograd tek jedna 
prividna funkcija prema nacijonalno-kulturnoj za- 
daći što je vrši Moskva. Osim toga je Moskva vrlo* 

velika po teritoriji, koju svojim hisionjsko-monu- 
mentalnim građevinama zauzima, Kao i po broju 
svoga pučanstva. Moskvići — tako u Rusiji zovu 
Moskovljane — su ljudi vrlo ljubazni, dobri i veli- 
kodušni. Njihova širokogrudnost i plemenština na- 
dilazi osebine svih ostalih Rusa. Oni su prostodušni 
i sa mnogo manje fasona no Petrogradjani, ali sa 
mnogo više duše i srdačnosti. Zato se i zove Mo- 
skviće pravim Rusima, jer doista predstavljaju 
najizrazitiji tip ruskoga naroda. Pored ostalog oni 
govore najljepšim ruskim jezikom, pa je njihovo na- 
rječje i osnovica književnog jezika. Tu se odgajaju 
malo ne svi ruski kulturni radnici, tu im je ognjište 
svake umjetnosti. Kao na Ruse tako i na stranca 
Moskva izvodi neizbrisivu uspomenu i utiske. Ona 
je doista najveće čudo, nama toli čudnog ruskog 
naroda i s pravom nazvana kraljicom ruskoga na- 
roda. Uopće u Rusiji postojale su tri stvari, koje je 
svaki Rus želio i morao da vidi. To su bile: Mo- 
skva, Kijev i Volga. To je troje ujedinjavalo svero- 
sijski narod u riječi i pjesmi. Nema sumnje, da je za 
stranca, koji dolazi u Rusiju, najvažnije da vidi 
Moskvu Kijev i Volgu. Moskvu, srce Rusije, Kijev, 
majku ruskih gradova i Volgu, majku svjh Rusa. 
Veoma slikovitu panoramu Moskve najjače upot- 
punjuju bezbrojni zvonici mnogobrojnih crkava. 
U samoj Moskvi ima 1600 crkava. Pruga, kojom 
smo mi putovali, nije vodila do samoga grada već 
periferijom. Znali smo, da ćemo stati na jednoj ta- 
kovoj stanici na periferiji, ali smo bili uvjereni, da 
ćemo se zadržati toliko, da ćemo moći razgledati 
grad. Mnogi su moji drugovi bili odlučili, da će 
makar zaostati, pa nas onda do Vologde stići br- 
zim putničkim vlakom. Svi smo sanjali o Moskvi, 

kliktajući kao djeca od radosti, kad snio sa pro- 
zora u daljini zapazili ogromni grad, ali nas je naš. 
san grdno prevario. 

Kad smo stigli na već prije rečenu nam stani- 
cu, iuzno su nas iznenadile izjave, što nam ih je 
dao službujući činovnik. Važna i zabrinuta lica, 
pod kojim se je morala sakrivati neka neobična 
tajna, predstavljajući neki nenadani nov dogođaj, 
on nam je saopćio, da ćemo se ovdje zadržati svega 
neko pedesetak minuta i onda odmah nastaviti put. 
Uzaludno je bilo naše nastojanje, da bi se zadržali 
barem dva sata. Želja za razgledanjem Moskve 
kidala nam je srce i dušu kad smo saznali, da je 
ne ćemo moći razgledati. Od samog činovnika smo 
mogli saznati samo to, da su se u Peirogradu dogo- 
dili neki novi neredi i da se odjek istih kod njih u 
gradu očekuje svaki čas. Kupili smo novine, ali se 
iz novina nije moglo o tim posljednjim dogođajima 
razabrati ništa. Jedina važnija vijest bila je o slomu 
talijanske vojske na Caporettu i velikoj ofenzivi 
Austrijanaca. Mi smo svaki čas pogledali na bajni 
grad. Dabome, najviše si čuo već po običaju naše- 
ga naroda najizrazitije grdnje i psovke, kao očiti 
dokaz velikog nezadovoljstva i pomućene sreće. 
Ali što da se čini? Vrijeme je bilo kratko, a skoro 
smo već imali otići. Puni najvećeg bijesa i suznim 
očima smo ušli u vagone i kad se je krenuo vlak 
tužno smo gledali na Moskvu kao mladić koji 
ostavlja svoju ljubu. Jedan od naših drugova je go- 
vorio na sav glas, a opet sam za sebe: »E Dane, 
baš će ti tvoji kad se vratiš kući reći, da si maga- 
rac. Proći pored Moskve i ne viditi je. To je baš 
onako kao da si na umoru od žeđe i ne napiti se.« 

I drugi su na svoj način protestovali. Zamrzili su u- 

isti čas i Kerenskog i boljševike i kadete i soci- 
jaliste revolucijonarce. Svi su nam oni bili krivu 
da nismo po posljednji put odlazeći iz Rusije mo- 
gli razgledati Moskvu. Kad je i posljednji oris ljub- 
ljenoga grada nestao u prvom mraku predvečerja, 
mi se onda okupismo posjedavši na ležaje našeg 
odjeljenja i počesmo čitati novine. Najviše nas je 
interesovala iznenadna vijest o talijanskom pora- 
zu. Vijesti, u kojima su se pored ostalog već is- 
kazivale i brojke zarobljenika i topova bile su tako 
velike, da smo mislili, da su izmišljene. Pretpo- 
stavljali smo, da je Italija, koja je imala samo jed- 
no bojište i koja do tada nije imala većih gubitaka 
u stanju, da se odupre i najjačim napadajima cen- 
tralnih vlasti. Znali smo doduše, da Talijani nisu 
nikakovi vojnici, ali nam je izgledalo nevjerojatno, 
da će tako mizerno napustiti svoje položaje. 

Kako su te vijesti bile tekar prvi brzojavi i to 
dobiveni preko Stockholma, to se iz njih nije mo- 
glo stvoriti nikakvu približnu sliku probijenog fron- 
ta, pa se prema tome nijesu mogle ni zaključiti zle 
jx>sljedice u onolikom omjeru, kako se to kasnije 
pokazalo. 

O prilikama u Petrogradu nije bilo nikakovih 
novih vijesti. Samo su se u leđnom članku komen- 
tirale izjave jednog od boljševičkih vođa, koji je 
pred par dana javno izjavio, da će boljševici biti 
prisiljeni preuzeti vlast u zemlji prije sastanka 
»učrežditeljnog sobranja«. Tako se nazivala ruska 
konstituanta od 1917. godine, koja nije imala sreće, 
da se sastane. 

Ostavivši Moskvu naš je put, odnosno krajevi 
kojima smo prolazili, bio raznoličniji od onih kra- 
leva do Moskve. Snijeg nas je zahvatio već par 

■dana prije Moskve. Ali prava ruska zima osjećala 
se je u zraku iekar sada onako snažno kao u pri- 
čama. 

Sa tim zimnjim osebinama ruskoga sjevera 
nije se ohlađivao samo zrak i ostala priroda, već 
je neko hladno osjećanje sve više obuzimalo naše 
duše, ledilo naša srca i ubijalo svako raspoloženje. 
Sva se narav gubila u nekom nepreglednom bije- 
lom ruhu. bijele su bile ravnice i šume, kuće i pu- 
ievi, a magla i sniježne pahuljice bijelile su i zrak 
i nebo. Jureći malo ne po čitav dan kroz preguste 
ruske šume, nailazili smo na prekrasne slike pri- 
rode i tipična ruska sela sa drvenim kućama. Kuće 
su na sjeveru od Moskve sve iz drveta. Uza sve to 
one daju vrlo lijepe i romantične slike sa izgledom 
potpune udobnosti; pa smo u većim mjestima vi- 
djeli i trokatnice iz drveta. Šume su prekrasne i 
predstavljam u sebi neopisivo upravo neiscrpivo 
bogatstvo Rusije. Od Moskve na sjever lokomoti- 
ve se ne lože ugljenom već drvima. Na svim sta- 
nicama, a vrlo često i na mjestima pored pruge 
naslagane su ogromne zalihe drva, koje se rabi 
za pogon mašine. Uvjeravali su nas Rusi, da im je 
takav način loženja i mnogo jeftiniji, jer im ne tre- 
ba dovlačiti ugljen iz daljine Urala, čiji je prenos 
vrlo skup. Kako smo imali dovoljno drva i za 
grijanje vagona, bilo nam je u njima uvijek toplo. 
Zimu smo osjećali samo kad smo izlazili iz vago- 
na. da se malo prošetamo po svježem zraku. Sli- 
jedeće veće mjesto što smo imali proći na našem 
putu, bila je Vologda. Bili smo uvjereni, da ćemo, 
prođemo li sretno nju, na vrijeme stići u Arhan- 
gjelsk. Kad smo stigli u Vologdu, naše se nade 
ispuniše. Doznali smo doduše, da su u Petrogradu 

boljševici preuzeli vlast i da je Kerenski utekao 
na frontu k armijama; ali se pučanstvo Vologde 
k tome odnosilo vrlo ravnodušno. Vidili smo, da 
nam je sada potrebno što prije domoći se Arhan- 
gjelska. Arhangjelsk je naime bio pod upravom 
engleskog vojnog štaba, pa bi tamo bili lišeni na- 
redaba ruskih vlasti, koje su sada bile u rukama 
boljševika. Po izjavi službujućeg činovnika trebali 
smo do Arhangjelska još neko četrdeset sati. U 
Vologdi smo se zadržali nekoliko sati. Imali smo 
dovoljno vremena, da razgledamo grad i kupimo 
kojekakve sitnice za spomen iz Rusije. Interesant- 
no: čim smo bili bliže našem odlasku iz Rusije, to 
smo tim više htjeli da iz svakog mjesta ponesemo 
nekoliko uspomena, koje će nas poslije u životu 
sjećati na naš boravak u Rusiji. Razumije se, da 
smo u tu svrhu kupovali stvari, koje već po svojoj 
izradbi govore da su ruske. Svaki je od nas oficira 
imao malu zbirku uspomena. Doduše, moram is- 
kreno priznati, da je bio veći broj onih, koje smo 
dobili od nama prijateljskih duša, no onih, što smo 
ih sami kupovali. Isto se tako razumije, da su one 
prve za nas imale mnogo veću vrijednost. Po pod- 
ne smo krenuli dalje. Zima je bivala sve jača, zrak 
sve oštriji, a sniježne pahuljice sve veće i gušće. 
Mjestimice smo se vozili uz rijeku Dvinu, čije su 
obale bile već zamrznute. Drugi dan smo došli u 
Isakogorku. To je jedna od većih stanica pred sa- 
mim Arhangjelskom. Tu smo morali čekati dok 
nam se ne javi da nam je ulazak u Arhangjelsk po 
engleskom štabu dozvoljen. Sama ie Isakogorka 
na Dvini. Tu smo razgledali kraj i koješta drugo, 
da nam tako prođe vrijeme. Na samoj stanici za 
razmještanje vagona bio je i jedan vagon — crkva. 

iakovi su vagoni bili pndjeljeni vlakovima Arhan- 
gjelsA-ViadivosiOK.isii su iznutra udešem Kao ma- 
la pravoslavna crkva. Namještaj je bio vrlo bogat 
upotpunjen prekrasnim svetačkim slikama. iu bi 
se za vrijeme vožnje držala služba božja i popo- 
dnevno rnolenje. S praktične strane razumije se, 
da ovo nije predstavljalo nikakove koristi ni po- 
trebe, pa je sasvim razumljivo, da su ih boljševici 
kasnije preudesili za drugo. Malo kasnije stiglo 
nam je naređenje, da če nas skoro propustiti i da 
svu oružanu spremu odložimo. Mi smo za to na- 
ređenje znali već prije, pa smo odmah čim smo 
stigli u lsakogorku složili sve puške, municiju, mi- 
traljeze i bombe u nekoliko vagona, s kojima se je 
jedan od naših oficira imao vratiti u Odesu, da ih 
preda našem dopunskom bataljunu. Na Solunu je 
naime oprema naših vojnika francuska, pa su istu 
imali primiti na prolasku kroz Francusku. Bih smo 
zadovoljni, što ćemo doskora ugledati Sjeverno 
ledeno more, a uvjereni, da kad jednom stig- 
nemo na njegove obale, da nam je ostvarena mo- 
gućnost polaska u Englesku. Znali smo doduše vr- 
lo dobro, da je takovo putovanje skopčano veli- 
kim opasnostima pred njemačkim podmornicama 
Uza sve to u Rusiji se nije moglo više nikako ostati,, 
ako se je^ htjelo spasti to malo naše vojske, koju 
su u otadžbini očekivali kao svoje osloboditelje. 

V. 

Arhangjelsk je bio posljednja etapa našeg su- 
hozemnog puta za Englesku. Sam je grad prilično 
velik i leži na ušću Dvine, koja je dovoljno široka 
i duboka tako, da uz njene obe obale mogu pristati 
i najveći parobrodi. Zima je ovdje već bila vrlo ia- 

ka. loga dana nije padao snijeg, ali je zrak bio is- 
punjen stalnom tankom maglom, štono se kao led 
hvataše naših lica. Cim smo stigli bilo nam je na- 
redjeno, da se spremimo za UKrcaj na parobrod. 
Za naš je puk bio određen veliki parobrod »Dvinsk«. 
bataljoni, koji su stigli prije nas, bili su UKrcam na 
jsio iako velike parobrode »Car« i »Carica«. Za 
slijedeće, koji su imali stići poslije našeg puka, bio 
je određen parobrod »Porto«. Mi se oficiri upuiismo 
odmah na parobrod. Tu su nam naznačene kabi- 
ne. Komandant je odmah odredio raspored oficira. 
U jednoj od gornjih kabina blisko salonu smjestili 
smo se ja i kapetani Freja i Zivanović. Svi su ovi 
parobrodi bili vrlo lijepi i udobno udešeni. »Car«, 
»Carica« i »Dvinsk« su pripadali »Ruskom dobro- 
voljnoj flotu« i u mirno vrijeme vršili transatlantski 
promet. »Porto« je bio njemački parobrod, koji se 
u početku rata zaklonio u portugalsku tuku. Kad je 
Portugal ušao u rat na strani saveznika, postao je 
pored mnogih drugih njemačkih parobroda, portu- 
galskom svojinom. Nakon što su smješteni oficiri 
odmah je započelo i ukrcavanje vojnika. Kako su 
svi ti parobrodi bili udešeni za prevoz iseljenika, 
mogli su primiti vrlo mnogo putnika. Zapovjednik 
parobroda bio je po narodnosti Lotiš. Odmah smo 
u njemu upoznali simpatična pomorca, čija nas je 
hladnokrvnost već unaprijed uvjeravala, da je 
svjestan svoje zadaće i da mora biti dobar po- 
morac. Ostalo osoblje na parobrodu bilo je veći- 
nom rusko. Konobari u salonu i pomoćnici oko ku- 
hinje bili su Kinezi. S nama je Dutovalo i nekoliko 
francuskih obitelji iz Moskve, koje su bježale iz 
Rusije. Bilo je nešto malo i belgijskih i engleskih 
oficira, koji su odlazili kao i mi, jer im ie u Rusiji 

bilo nemoguće ostati. Iz Arhangjelska smo imali 
otputovati tek onda, kad sva četiri parobroda bu- 
du spremna za odlazak. Morali smo stoga čekati 
dok stignu preostali bataljoni i dok nam se po ko- 
mandi luke ne odredi sigurnosna pratnja. 

Arhangjelsk je svoju pravu važnost dobio tek 
ulaskom Rusije u rat. Njegova luka zamrzava do- 
duše pet mjeseci u godini, ali se uza sve to ne 
smije zaboraviti, da je to bila jedina luka evropske 
Rusije, koja je za vrijeme rata saobraćala sa En- 
gleskom, Francuskom i Amerikom. Stoga se je i 
djelatnost te luke kroz rat podeseterostručila. 
Najviše se je tuda uvažala raznovrsna municija i 
artilerija, te materijal za avijatiku i sanitet. Iz Ru- 
sije se opet izvažala hrana i kovine u neizrađe- 
nom stanju. Kako ta jedina pruga nije mogla pra- 
vodobno da prebacuje sav materijal, što bi ga 
mnogobrojni saveznički parobrodi dovezli, izgra- 
đeno je u luci mnogo magazina i drugih zgrada. 
Kako su Rusi u svemu bili dosta spori, to su En- 
glezi zahtjevali, da im se prepusti uređaj luke i da 
im se preda uprava nad gradom. Rusi su se tome iz 
početka opirali, ali kad je u jesen 1916. godine 
po njemačkim agentima bilo zapaljeno nekoliko 
punih magazina, morali su popustiti. Razlika izme- 
đu ruske i engleske uprave bila je vrlo velika. 

Na brodovima je posluga i hrana bila dobra. 
Nas su posluživali Kinezi, s kojima smo se dovolj- 
no nasmijali. Oni su naime osim materinjeg jezika 
znali samo nekoliko engleskih riječi. Prema tome 
nije čudo, da su se skoro svaki čas dešavali razni 
nesporazumci puni smijeha i još smiješnijega ob- 
jašnjavanja. 

Nemoguće bi mi bilo ispričali sve te vesele 
zgodice, ali ću svakako ispričati jednu, što se je 
desila već prvog dana. Prvoga dana sjedilo nas 
je za našim stolom neko desetak zajedno sa na- 
šim komandantom, tirana je, mora se priznati, bila 
vrlo dobra, pa je, nakon jedanaest dana provede- 
hni u vagonima uz vojničku hranu iz kazana, dvo- 
struko prijala. Prije jela nam je ponuđeno više vr- 
sti suhomesnate robe i raznih konzerviranih riba, 
a pored toga po malo raznolike salate. Našem se 
drugu Dani osobito dopala salata od pasulja. Kad 
smo već pojeli i Kinezi htjeli poslužiti drugo, naš 
je Dane dozvao jednoga od njih k sebi. 

»Panlo!« reče mu naš Dane, a tako smo i mi 
svi odlučili zvati našega Kineza. Onda mu vilicom 
pokaže na dva pasulja, što ih je ostavio na lanjiru 
i stao na sve moguće načine objašnjavati Kinezu, 
da želi još pasulja. Naš ga je Kinez razumio prije 
na što smo i pomislili i odgovori brzo: »Finished«. 
Naš je Dane mislio da se pasulj valjda po kineski 
zove finišt, pa mu radosno ponovi: »Da, finišt, fi- 
ništ« i ponovno pokaže na ona dva pasulja. Medju 
tim naš Panto ode, a Dane ostade da čeka. Ali Ki- 
nez se vrati sa drugim jelom, a pasulja nikako ne- 
ma. Dane ga ponovno pozove k sebi i pokaže na 
pasulj, a Kinez reče ponovno svoj »Finished«. Na- 
ma je već svima bilo začudno ovo njihovo objaš- 
njavanje. U to priđe jedan naš drug, koji je znao 
engleski i zaišće Kineza ono isto što je prije Dane 
tražio. Kinez mu odgovori kao prije, a naš Dane 
ponovno prihvati, »)a, ja finišt«. Naš novo nadošli 
drug prasne u smijeh i odmah nam objasni situa- 
ciju. Kinez je na engleskom jeziku uvijek rekao: 
♦Finished«, a to znači: »Svršeno je«, dakle isto što 

i »nema«. Dabome mnogi su jeli s puno teka zna- 
jući već unaprijed, da se više neće pojavljivati pri 
stotu čim krenemo iz luke. Mnogi su naši već od 
ranije znali što je morska bolest, a mnogi su o 
njoj tek razmišljali i pri tom žalosno uzdisali. U 
Arhangjelsku smo imali provesti još jedan dan, a 
drugi dan izjutra odvezati konope i krenuti za En- 
glesku. 


VI. 

Posljednji dan našega boravka u Arhangjel- 
sku pošao sam u grad. Znao sam doduše vrlo do- 
bro da ne mogu viditi ništa, ali sve jedno. Nije me 
smetala oštra zima, vjetar i ledena kiša pomješa- 
na snijegom. Ja sam svakako još jedampui htio da 
pod svojim nogama osjetim ravnu zemlju velike 
Rusije, zemlju moje druge i ne manje drage otadž- 
bine. Moja ie raztuženost dostizala svoj pravi vr- 
hunac tekar ovdje u Arhangjelsku. Za vrijeme pu- 
ta iz Odesse do sjevera, bezbroj novih dogođaja i 
veselo društvo mojih drugova, razbijali su na ča- 
sove neprestanu pomisao na moj odlazak — na 
moj teški i žalosni rastanak. Malo ne sa svake ve- 
će stanice javljao sam se Palji pismima i nebroje- 
nim kartama, nalazeći u tom jedini savez, koji mi 
je omogućivao da sa mojom Paljom barem na taj 
način porazgovorim. Možda mi ne ćete povjerovati 
kad vam kažem, da je pismo u životu čovjeka naj- 
bolja utjeha. Ono je za čovjeka, koji istinski ljubi i 
osjeća, momenat u kojem vam izgleda, da je ljub- 
ljena duša pored vas i da vaša duša s njom raz- 
govara. Spremio sam u džep moje posljednje pi- 
smo, što sam ga htio poslati prije mog odlaska iz 
Rusije. Napeo sam svu svoju volju i htio da obu- 

zdam svoie živce i osjećaje, da se nad tim pis- 
mom ne rasplaćem. Ali zaludu! Ja sam se i ovaj 
puta ponovno morao uvjeriti, da ja više nisam bio 
onaj nekadanji ratnik, nekadanji veseli mladić sa 
svim osebinama naših Primoraca. Ne, ja sam bio 
drugi. Dušom i srcem se ispreplitala nježnost i 
ljubav, i ja nisam mogao da ostavljajući Rusiju ne 
reknem: Da je ostavljam sa malo ne svim osobi- 
nama ruskoga čovjeka, da je ostavljam kao Rus. 
Kad sam dolazio u Rusiju ja sam volio tu zemlju i 
narod prije no što sam ih vidio i upoznao. Sada 
kad sam bio na odlasku, u meni je pored ostalih 
ranijih karakteristika najjače bila istaknuta moja 
velika ljubav k svemu što je bilo rusko. Ostavljao 
sam Rusiju, zemlju u kojoj mi nikada nitko nije ni- 
šta na žao učinio i polazio na put bez da sam znao 
pravo kuda i kako će mi biti. Pa da sam čak i znao, 
da će mi u zemlji, u koju polazim biti najbolje, mo- 
žda bolje no što mi je po nečijem sudu ikada u 
životu bilo; ja opet nisam volio ostavljati Rusije, 
kao što ni dijete rado ne ostavlja svoju majku. 

Kad smo se vraćali na parobrod i htjeli da 
uđemo na mali motorni čamac, ja sam se sve ona- 
ko slijep okrenuo natrag kao da sam još jednom 
htio, da unaokolo pogledam zemlju, kojoj sam pri- 
padao dvije godine i koju sam ljubio kao svoju ro- 
đenu grudu. Onda sam se s rezignacijom opet 
okrenuo naprijed i bez riječi pustio da me moj 
drug povede. Do toga časa ja sam se još uvijek 
pitao u sebi: »Hoću li, ne ću li, kuda ću i zašto?« 
Ali sada kad sam bio na motornom čamcu i kad se 
je isti otisnuo od obale, ja se više nisam pitao ni- 
šta. Ja više nisam bio svoj. Posljednji dio moje vo- 
lje bio je sveden na ništa. Ostavljao sam Rusiju i 

moju premilu Palju. To je bila jedina misao, koja je 
svom svojom težinom pritiskala moju dušu i srce. 
Misao koja nije dozvoljavala nikakovih drugih mi~ 
sli i koja kao da mi je htjela dokazati, da mi je ži- 
vot ponovno prekinut jednim teškim i nevjerovat- 
nim udarcem nesretne sudbine, što mi je ubijala 
svrhu i želju na život. Bilo mi je strašno. Sva teži- 
na moje boli bila je pojačana još i time, što nisam 
moje boli i tuge htio svakome u svoj svojoj zama- 
šitosti i veličini iskazivati. Čemu, da svi znaju, mi- 
slio sam u sebi, kad mi ni jedan ne može po- 
moć! . . * 

Na moje oči navriješe prve suze i spuste se 
niz zamišljeno lice. Moj ih je drug opazio i misleći 
da mi je zima, zapitao: »Lujo tebi suze oči. Sigur- 
no te smeta oštar zrak i prejaka zima?« Ja sam 
izvadio maramicu i otro suze bez da sam mu išta 
odgovorio. On me je valjda razumio i nije pitao 
dalje. 

Za malo smo već bili u salonu našega broda i 
živo raspravljali o novim dogođajima u Rusiji. 
Prema izvještajima, što smo ih iz novina imali kao 
i prema radiografskim vijestima, što ih je primao 
radioaparat našega parobroda, stanje je u posljed- 
njih nekoliko dana bilo vrlo promjenjeno. Dogo- 
đaji su se razvijali otprilike ovako: 

U Petrogradu su boljševici naglim prepadom 
preuzeli vlast u svoje ruke. Kerenski, dotadašnji 
ministar predsjednik privremene vlade, jedva je bio 
uspio da uteče automobilom. On se je odmah upu- 
tio k armiji na front, da se onda s vojskom povrati 
natrag u Petrograd. Za to vrijeme su se vodile u 
predgrađima Petrograda neprestane borbe s iz- 
mjenjenom srećom. Kerenski je vladao zemljom i 2 

vrhovne komande i uvjeravao svoje podanike, da 
će što skorije biti u Petrogradu. Ostala Rusija, pa 
i veliki gradovi, nijesu iz početka otvoreno istu- 
pali za boljševike. Uza sve to bio je već i ugled 
Kerenskog u mnogome spao. I doista nakon par 
dana Kerenski se sa vojskom, što ju je poveo s 
fronta, vratio u Petrograd. Svi su se nadali, da 
će se on sada opametiti i odreći naivnog teorisa- 
nja i postati realniji, ali mu za tu metamorfozu bolj- 
ševici ne dadoše vremena. Već drugi dan na večer 
ponovile su se borbe. Masa vojnika prešla je na 
stranu boljševika. Obilna pljačka po najbogatijim 
trgovinama petrogradskih glavnih ulica bila je naj- 
bolji mamak za većinu od tih vojnika. Posljedica je 
bila ta, da je Kerenski ponovno morao povući, 
a boljševici su konačno preuzeli vlast. 

Iz svega se ovog može jasno zaključiti, da 
nam je doista u zadnji čas pošlo za rukom krenuti 
na put. 1 dok je Rusija . zapala u vrtlog najstraš- 
nijih dogođaja i nereda, te najužasnija krvoprolića 
građanskoga rata, mi smo već sutra napuštali nje- 
ne vode i kretali za Englesku. Komandant nam je 
rekao, da krećemo u osam sati u jutro i da će nas 
pratiti jedan francuski krstaš i dvije torpiljarke. 
Razgovor se onda kretao o koječem. Neki su po- 
čeli govoriti o pogibelji pred podmornicama, a ne- 
ki se opet bojahu morske bolesti. Naše putovanje 
je imalo trajati neko desetak dana. Mnogi su se 
onda povukli na pokrajnje stolove ili u kabine, da 
pišu posljednja pisma onima, koje su ostavili u 
Rusiji. Inače se na brodu već društvo sprijateljilo. 
Upoznali smo se sa ostalim Dutnicima i u razgo- 
voru i šetnji po dugoj palubi vrijeme je prolazilo 
brže no inače. Za sutradan smo svi bili odlučili, da 

ustanemo ranije i da sa palube 'posmatramo naš od- 
lazak. Stoga su mnogi pošli ranije spavati. Ja augo 
nisam pošao u kabinu. Ostao sam sa još nekolmo 
drugova živo raspravljajući o događajima u Rusiji, 
nagađajući i dokazujući već unaprijed, kakvim će 
to zlim posljedicama urodili za nas i za svu enten- 
tu. Moglo se je već unaprijed reći, da se Rusija 
uvučena u građanski rat neće moći dalje boriti 
protiv Njemačke i da će Njemačka moći za kratko 
vrijeme svu svoju vojsku baciti na zapadno boji- 
šte. Kad sam pošao u kabinu i legao, dugo sam još 
mislio o svemu i kasno u noć usnuo. 

VII. 

Osvanuo je i dan našega odlaska. Već u se- 
dam sati je došao po mene u našu kabinu drug 
Sokolović. Ja i Dr. I reja bili smo već ustali i malo 
zatim sva trojica popili u salonu kavu i pošli na pa- 
lubu. Tu se okupilo nas nekolicina, da sa gornjega 
krova posmatramo naš odlazak. Na brodu se osje- 
ćala ona značajna užurbanost kako to uvijek biva 
pred odlazak. Mornari su jurili po palubi amo ta- 
mo, prenašajući konope, dižući čamce, zatvaraju- 
ći prozore, i okušavali parne mašine za vučenje 
konopa. Zapovjednik broda je prošao pored nas i 
na časak se zaustavio s nama, pozdravljen raz- 
nim upitima, na koje jedva da je mogao odjedared 
odgovoriti. Veselo se smijući trljao je ruke i na 
upit, da li će more biti nemirno, izjavio da ćemo 
se malo ljuljati. Onda se je ispričao da ide izdati 
razne upute i naređenja, jer smo za pola sata 
imali početi manevrisanjem. 

Dan je bio tmuran, nebo puno sivih oblaka kao 
olovo, a sa Dvine se dizala jutarnja magla. Snijeg 

nije padao, ali je zima bila vrlo oštra i vjetar do- 
sta jak. Dakako, ako na sjeveru Rusije jednoga, 
dana zimi ne pada snijeg, ne znači ništa, jer tamo 
ima snijega kroz punih pet mjeseci. Obale su Dvine 
bile zamrznute i o bijele rubove leda su udarali 
mah valovi, kidajući mu slabe okrajke. More je bi- 
lo razigrano malim valovima, kao da se podruguje 
onima, koji su se bojali morske bolesti. Na daleko,, 
do kraja horizonta se pred maglom nije moglo vi- 
djeli. O boku našega parobroda bio je vezan kod 
stepenica mali parobrod lučke komande. Istim je 
došao službujući oficir, da našem zapovjedniku 
izda sve potrebne upute i da preuzme, odnosno 
preda, poštu. Malo kasnije parobrodić se sa po- 
menutim oficirom udaljio i uputio drugom paro- 
brodu našega transporta. Doskora se pojavio na 
zapovjedničkom mostu naš zapovjednik i manevar 
za odlazak je otpočeo. Najprije su odvezani i on- 
da na palubu povučeni svi konopi, a zatim se pa- 
robrod polagano kretao niz Dvinu do njena ušća. 
Ćim smo napustili Dvinu i ušli na otvoreno more, 
mogli smo razabrali i osjetiti jakost morskih va- 
lova. /a nas, koji smo more od ranije poznavali, 
to malo valova nije značilo ništa i bili bi zado- 
voljni, kad bi tako bilo sve do Engleske. 

Pred nama u nevelikom rastojanju plovili su 
parobrodi »Car« i »Carica«, a za nama se pomicao 
polagano »Porto«. 

Prva tri parobroda su bili vrlo slični, na- 
pose »Car« i »Carica«, koji su bili potpuno jednaki. 
Oba su parobroda bili najveći putnički parobrodi 
ruske trgovačke mornarice. Porto je bio nešto 
manji, a kako smo se kasnije putem uvjerili i slabiji 
na moru, pa je i kasnije od nas došao u Englesku. 

Po dobivenim uputama imali smo takovim redom 
ploviti za vrijeme čitava puta zaostajući jedan pa- 
robrod za drugim za pola milje. Za pratnju dodije- 
ljeni francuski krstaš, koji se je ujedno vraćao u 
svoje vode, izviđao je ploveći uvijek pred nama. 
Opasnosti od podmornica nije se očekivalo odmah 
prvi dan, ali je svakako bilo potrebno, da se stra- 
nim agentima poremeti izvještaje i stvori zabuna. 
Upravo stoga se nismo odmah uputili daleko na 
otvoreno more, nego smo se nakon vožnje od ne- 
koliko sah zaklonili u jedan zaliv sjeverne obale 
kod rta »Svetoj Nos«, I u smo se usidrili i proveli 
noć do drugoga dana u jutro. Radioaparati naših 
parobroda radili su u svim pravcima primajući 
potrebne izvještaje. Francuski je krstaš bio na ula- 
zu u zaliv i primao izvještaje od torpiljarka, koje 
su se svako toliko vraćale sa izvidnice. Na rtu 
»Svetoj Nos« bita je ujedno najveća radiotele- 
grafska postaja ruskoga sjevera, pa smo ujedno 
dobivali i izvještaje o dogođajima u Petrogradu i 
Moskvi. Ti su izvještaji ponovno potvrđivali, da su 
boljševici konačno preuzeli vlast i da su njihove 
pristaše uspjeli da preuzmu vlast u Moskvi i nekim 
drugim gradovima evropske Rusije. Bili su dobi- 
veni i prvi izvještaji sa fronta. Vojska je u velikim 
masama napuštala položaje, a neprijatelj je pola- 
gano prodirao na cijeloj fronti. Naše zadržavanje 
u zalivu kod rta »Svetoj Nos« bilo je potrebno iz 
ovih razloga: Njemačke podmornice imale su vrlo 
veliki prostor svoje djelatnosti. U vodama koje su 
bile suviše udaljene od njihovih domaćih baza, 
one su imale svoje baze na zabitnim mjestima ne- 
utralne teritorije ili su im pak kao baze služili pa- 
robrodi, koji su plovili pod neutralnom zastavom. 


a na sebi kao tovar nosili sve potrebe za podmor- 
nice. Kako je veza saveznika sa Rusijom preko 
sjevernog ledenog mora bila vrlo važna i od ne- 
procjenjive koristi, to je njemački štab riješio, da 
na sjeveru Švedske i Norveške i to najviše u bli- 
zini Kap Norda, odašalje nekoliko svojih podmor- 
nica, da lamo ometaju saobraćaj ratne i trgovač- 
ke flote saveznika. Uz dobro organizovanu špio- 
nažu i koristeći se neutralnim parobrodima, koji 
su bili u njihovoj službi, uspjevalo je Nijemcima, da 
osim što su potopili nekoliko parobroda, podijele i 
lakost engleske ratne flote. Posljedica te njemač- 
ke ekspedicije bila je za Engleze ta, da su svaki 
trgovački parobrod morali pratiti nekom bojnom 
jedinicom, a osim toga morali su od vremena da 
vremena da izviđaju sjeverne vode i pregledaju 
neutralne parobrode. Kako je engleskoj komandi 
bilo vrlo dobro poznato, da će njemačke podmor- 
nice po svojim agentima saznati vrijeme našega 
odlaska iz Arhangjelska, bilo je potrebno, da se 
vrijeme promjeni i da se ne prođe kritičnu zonu 
baš onda, kad će njemačke podmornice najbud- 
nije očekivati. Put do Engleske mogli su naši pa- 
robrodi prevaliti i za šest dana, ali se sada nije 
smjelo žuriti, a pogotovo se nije smjelo poći naj- 
kraćim putem. Po podne, za čitavo vrijeme našeg 
boravka u zalivu ponavljani su pokusi uzbune i 
spašavanja. Svaki je putnik dobio svoj pojas za 
spašavanje i bio je upućen kako ga ima namjestiti. 
Onda su svakoj skupini određeni čamci i splavi za 
spašavanje. Svaki čamac i splav je dobila svoga 
zapovjednika. Kad bi bio dan znak za uzbunu, 
svaki bi se morao pojaviti na palubi sa pojasom na 
sebi kraj svoga čamca. Za vrijeme putovanja do 

Engleske ponavljani su li pokusi uzbune dva puta 
dnevno. Mnogi su le pokuse posmalrali sa izvjes- 
nim strahom i s puno poštovanja slušali upute 
brodskih oficira. Nekoji se smijali uz kojekakove 
primjedbe. Mnogi su govorili, da nam u slučaju po- 
lopljenja nema nikakva spasa, jer smo čitavo vri- 
jeme puta imali ploviti daleko od obale. U sa- 
mom zalivu je more bilo dosta tiho, a pred veče je 
počeo lagano padati snijeg. 

Za sve to ja nisam mnogo mario. Nije me ni 
najmanje zanimalo koji je naš čamac ni tko mi je 
zapovjednik. Znao sam naime vrlo dobro, da bi u 
slučaju torpediranja meni odzvonilo. Smiješno. 
Zar bi u onoj borbi oko čamaca, borbi za život, ja 
mogao naći mjesta. Pa kad bi ga i našao; takovi 
čamci obično padnu u more prije vremena pod te- 
žinom tereta i većina putnika padne u vodu. Biti 
pak u toj vodi samo nekoliko minuta značilo bi 
smrznuti se od zime. Zato ja i nisam mnogo mislio 
o tome. Moje su misli više bile zaokupljene Pa- 
lio™ i njenima. Neprestano sam se pitao kako im 
je, jer sam bio uvjeren da će i u Odessi doći do 
ogorčenih uličnih bojeva, pri kojima većinom stra- 
da civilno pučanstvo. Uopće sve one strahote 
građanskoga rata i posljedice anarhije, koje su se 
predmnijevale već ranije, imale su započeti tek 
sada. Kod širokih masa a napose vojnika, govori- 
lo se već dulje vremena o uličnim borbama i onda 
je dakako u razgovoru bilo najvažnije, koja je uli- 
ca najbogatija izlozima i trgovinama. Strast za 
pljačkom i otimačinom je rasla od prvog dana re- 
volucije. Trebalo je samo zgode, da se ista iskali 
na najstrašniji upravo zvjerski način. Pojedinačne 
skupine vojnika provalile bi u osamljene kuće i bez 

obzira na krik žena i djece pokrale sve što su mo- 
gle, ubijajući pri tome bijedne žrtve gore nego li na 
fronti. Bojao sam se takovih dogođaja, jer je i ku- 
ća mojih milih u Odessi bila u dosta osamljenom 
kraju. Oko duše stezala me je nekom hladnoćom 
i bolju pomisao, da bi im se i najmanja neugodnost 
mogla dogoditi. Moji su me drugovi u našem raz- 
govoru uvjeravali, da se strahote revolucije u sa- 
moj Odessi neće moći tako jako razviti, jer je 
Odessa samu revoluciju kao i sve dogođaje što sy 
kasnije slijedili, vrlo ravnodušno i mirno primala. 
Uza sve to, moja me zla predosjećanja nisu napu- 
štala, jačajući tako neprestano moju sumnju u do- 
bar završetak. Pri takvim osjećajima tužno sam 
šetao po palubi s mojim drugovima, govoreći o ko- 
ječem i čekajući, da konačno krenemo na opa- 
san put. Pred noć je vjetar postao jači. Od njegove 
sile tresla se užeta na jarbolima i čulo se hujanje. 
Kraj oko zaliva bio je potpuno pust i pokriven vi- 
sokim snijegom. Kraj obale se led stvarao sve 
više, a uskim rukavima zaliva bilo se već zamrzio 
po cijeloj površini. Još nekoliko dana i more će u 
ovim krajevima zamrznuti na daleko, onemoguću- 
jući tako svaku plovidbu i promet, prema tome i 
svaki znak vidna života. Uza svu rijetkost mogli bi 
reći i izvjesnu ljepotu tih neobičnih slika, što ih čo- 
vjek susreće na krajnjem sjeveru, obuzima čo- 
vjeka u tom mrtvilu i zimi izvjesna tuga i dosada. 
Svatko želi da što prije ostavi ovaj kraj, čiji zrak 
tako teško pritište grudi i ubija život. Veliki dio 
stanovnika tih krajeva boluje od bolesti koju tamo 
zovu »cinga«. Na čovjeku, koji se niie tu rodio, 
odrazuie se ta bolest vrlo lošim posljedicama, i 
ako iz tih krajeva na vrijeme ne ode, mora da um- 

re. Boli te bolesti se najviše osjećaju u kostima, a 
osim toga čovjeku popadaju malo ne svi zubi i 
nokti. 

M[ smo se imali uputiti još mnogo sjevernije,, j 
da u što većoj udaljenosti prođemo Kap Nord. 
Imali smo dakle da se izložimo opasnosti morsko- 
ga putovanja i da nakon desetak dana, budemo li 
sretni, stignemo na obale Engleske. 

VIII. 

Drugoga jutra, kad snio ja i Freja izašli na pa- 
lubu, naši su parobrodi već ploviti. Oris obale ra- 
zabirao se u daljini kroz sitnu maglu. Plovili smo 
pravcem sjevero-zapad. To nam je bilo potrebno, | 
da se što više udaljimo iz područja njemačkih 
podmornica oko Kap Norda. U tome pravcu imali 
smo proći pored Kap Norda u udaljenosti od pre- 
ko dvije stotine milja sjevernije. Parobrodi nisu 
vozili svom silom, jer su morali da se upravljaju 
prema pravcu krstaša, koji je naprijed sad lijevo, 
sad desno izviđao. 1 orpitjarke, koje su pripadale 
vojnim silama Arhangjelska, pratile su nas dc* i 
podne, a onda se pod večer vraiiše natrag u Ar- 
hangjelsk. Mnogi su se zbog tako slabe pratnje 
zabrinjavali, ali nam je rečeno, da će nas čim pre- 1 
valimo polovicu puta sačekati jedna flotila en- 
gleskih torpedorazarača. Za sve vrijeme vožnje 
vršila su se razna signalizovanja, koje je jedan 
parobrod postepeno predavao drugome. Pri tome 
bi svi zajedno slijedili krstaš skretajući sad lijevo 
sad desno. Zima je bila vrlo jaka, zrak oštar, a 
danje svijetlo vrlo slabo. Za sve vrijeme našega 
puta u Englesku nismo ni na časak vidili sunca. 
Nebo je neprestano bilo prevučeno gusto-sivom 

koprenom debelih oblaka, a na moru počivala je 
laka magla. Mrak je počinjao već prije tri sata po 
podne. A i razdanilo bi se vrlo kasno. Sva slika 
prirode imala je u sumrak ili pred svanućem neku 
neopisivu žućkasto-ružičastu boju. Sto smo se vi- 
še približavali sjeveru, dani su vidno bili kraći, je- 
dan dan, čini mi se šesti našeg putovanja trajao je 
svega dva sata. Razumije se, da je i za to vrijeme 
svjetlo bilo vrlo slabo i u sebi nosilo opet svoju 
karakterističnu žućkastu boju. Noći su za naše 
putovanje bile mnogo opasnije. Parobrodi su plo- 
vili umanjenom brzinom. Svi prozori bili su pre- 
vučeni gustom crnom prevlakom, a na palubi nije 
smjelo gorili nikakovo svijetlo. Sta više bilo je 
strogo zabranjeno i pušenje. Stoga smo većinu 
večeri sprovodili u salonu pjevajući i razgovaraju- 
ći. Istini za volju moram reći, da nas je kadkada 
bilo vrlo malo, jer su mnogi bolovali od morske 
bolesti i ležali u svojim kabinama. U dane kad bi 
valovlje bilo jače, dolazilo je na jelo malo vojnika 
i oficira. Bilo je dana kad bi od neko tisuću vojni- 
ka objedovalo najviše stotina. I naš drug Freja nije 
bio najjači protiv morske bolesti, ali uza sve to on 
je bio vrlo praktičan i domišljat. Ne mogu da se, 
pišući o našem dobrovoljačkom pokretu, ne osvr- 
nem na simpatičnu pojavu našega Freje. 

Dr. Karei Freja, bio je jedan od dobro pozna- 
tih praških liječnika kirurga, koji je našemu narodu 
učinio mnogo dobra još u vrijeme balkanskoga 
rata. On je tada bio na čelu češke misije, koja je 
svojim kapitalom i liječnicima pomagala srpsko- 
me narodu u borbi protiv Turaka. Tim boravkom 
u srpskoj vojsci Freja je još više zavolio naš narod 
i nije nikakovo čudo, da je, čim je bio kao liječnik 

zarobljen u Premislu, stupio u redove naših do- 
brovoljaca. Moram napomenuti, da u ono vrijeme 
naša Cehoslovačka braća još nisu imala svojih 
nezavisnih jedinica i da su u velikom broju, oso- 
bito oficiri, dolazili u naše pukove. Svi su ti češki 
dobrovoljci ostavili na nas najpovoljniji utisak. 
Oni su govorili: »Mi smo u načelu antimilitariste, 
ali u ratu mi vidimo da smo prisiljeni, da se milita- 
rističkom organizacijom borimo protiv neprijatelja, 
našega naroda za našu slobodu.« Ovo je bilo do- 
voljno, da od njih stvori dobre, požrtvovne i disci— 
plinovane vojnike. Dakle je bio sasvim neoprav- 
dan onaj sud, koji su o njima imali u austruskim 
vojnim krugovima. Oni se na austrijskoj strani s 
punim pravom nisu htjeli i nisu borili. Od slaven- 
skih naroda unutar stare monarhije bili su nacijo- 
nalno najsvjesmji i prema njoj najneprijateljskije 
laspoloženi. Kod nas, pa kasnije u svojim vlasti- : 
tim legijama, oni su pokazali potpunu spremu i 
sposobnost vojničke organizacije, a vrlo često 
mnoge primiere osobite hrabrosti. Između svih tih 
čeho-slovačkih dobrovoljaca, koji su bili u našim 
redovima, van svake sumnje najvidnije je mjesto 
zauzimao naš Freja. Ne samo po godinama, već po 
nacijonalnom radu, te svom društvenom položaju 
’J . ^9^, on je bio od svih nas i njih najvećma po- 
šhvan. Njegovo je društvo volio svatko. Veseljak, 
pun doskočica, iskrenih primjedbi, novotarija i že- 
lje za igrom, vinom i pjesmom on je u društvu bio 
prosto potreban. Kad je poslije Dobrudže neko 
vrijeme bio na službi u štabu korpusa u Odessi, a 
puk imao neku slavu, uvijek bi po njega i mene po- 
stali nekog od oficira i naredili mu, da nas svaka- 
ko ima dovesti. Tu prijatnu službu vršio je obično* 

naš simpatični mladi drug sanii. potporučnik Milan 
Mirković. Ja na ovome mjestu neću govoriti o Fre- 
jinim liječničkim sposobnostima. Čuo sam najbolje 
pohvale i izjave iz usta vrlo mjerodavnih ljudi. 
Progovoriti ću o njemu samo malo, da vam podam 
približnu sličicu našega Freje. 

Vjeran navikama svojega naroda, naš je Ka- 
rei volio dobar zalogaj uz dobru čašicu vina. Pri 
tome poslu je bio sposoban da izdrži mnogo. Za 
vrijeme zatišja imao je kao liječnik u pozadini na- 
šega fronta dovoljno vremena, da se bavi lovom i 
kuhanjem. Najviše je volio da kuha sam. Pri tom 
je luk igrao kao začin glavnu ulogu. Vi ćete se 
malo začuditi kad vam spomenem njegov način 
lova. Kad su naši pukovi bili na dunavskom frontu, 
Karei je sa divizijskom bolnicom bio u selu Etuleja. 
Po podne se je zanimao ovakovim sportom. Na 
čvrsti konac nanizao bi nekoliko kukuruznih zrna, 
koje bi prije strpljivo probušio. Onda bi to posta- 
vio podalje svoga šatora i posuo malo kukuruza 
dozivajući pri tom kokoši obližnjih seljačkih kuća. 
Kad bi jedna od kokoši progutala dovoljno konca, 
on bi je onda povukao k sebi u šator tako vještač- 
ki, da živina pri tome nije mogla dati glasa od 
sebe, niti bi to mogao itko primijetiti. 

Kad smo jedamput bili u gostima na slavi na- 
šega puka u Berezovki, on je zajedno s nama u 
veselom društvu naših drugova neprestano izdr- 
žavao tešku borbu protiv pića i jela. Obuzeta 
potpunim veseljem i svladana Bacchovim napitkom 
dovezli ga drugovi na stanicu i uturili u vlak. Kad 
je bio dan signal da krenemo, on se sa prozora 
nasmije , opsuje im jednu našu narodnu i reče: 
>Sram vas bilo, bio sam dva dana kod vas u go- 

siima, a odlazim gladan i žedan natrag u Odessu.« 
/a čitavo vrijeme našeg putovanja u vlaku 
ustajanje vrlo rano i pošao da pregleda zaklanu 
stoku, sto se imala kuhati za ručak. Onda bi se 
vratio u vagon i na svom sanduku zapalio spiri- 
tovnu te pripravljao bubrege, srce i razne druge 
svoje specijalitete. Sada mu je na parobrodu do- 
nekle škodilo more; ali uza sve to nije nikada 
ostajao bez jela. Da mu se štogod kritična ne do- 
godi, on je upotrebljavao ovakav postupak. Do- 
sao bi u salon kad bi se već dijelila juha, pojeo na 
brzo sto je već bilo, ispio dobar gutljaj crna vina 
i onda odmah utekao u kabinu. Kad bi ja kasnije 
došao u kabinu, našao bi ga kako leži u krevetu 
sa prekrštenim rukama na trbuhu. On je naime 
tvrd'o, da je protiv morske bolesti najbolje poslije 
jela držati ruke na želudcu i leći da ovaj miruje. 
Nakon sto bi tako ležao nekoliko sati, ustao bi bez 
bojazni. Sve bi ovakve zgode izvodio s puno šale i 
doskočica, da smo se neprestano morali smijati u 
njegovom društvu. 

Prva četiri dana vožnje more nije bilo jako 
nemirno, ah peh i šesti dan bili su za one, kojima 
škodi, upravo strašni. Tih dana bilo bi nas kod 
objeda najviše desetak. U to vrijeme bili smo ne- 
kako i u najopasnijoj zoni. U udaljenosti od nekih 
dvije stotine milja mi smo prolazili Kap Nord i u 
istom pravcu, dakle ne zakrečući ni malo na jug 
kako bi to redovno trebalo, plovili dalje. Prva tri 
parobroda slijedili su krstaš vrlo dobro, samo je 
»Porto« često zaostajao i gubio se iz vida, pa smo 
vise puta morali na njega čekati. Kad smo bili sko- 
ro u geografskoj visini izmedju Norveški i Engleske 
počeli smo ploviti u pravcu zapada. Ploveći u 






54 


tom pravcu počeli smo sretati prve parobrode, a 
tri dana pred naš dolazak u Newcasielsku luku 
dobili smo radio-telegrafsku vijest, da su nam u 
susret odaslane torpiljarke, koje će nas provesti 
dalje i štititi od neprijateljskih podmornica. Vode, 
kojima smo sada imali ploviti, bile su još opasnije 
od sjevera. Njemačke su podmornice obično, 
ostavljajući svoje baze, plovile unaokolo čitave 
Velike Britanije. To im je bilo i zgodnije, jer se ni- 
su morale vraćati istim putem. Ujedno su tako 
imale više posla, jer se radi podmornica i vojska 
i materijal iz Amerike, Kanade i Irske iskrcavao 
na zapadnim obalama Britanije. Sa istočnim luka- 
ma Britanije saobraćali su više neutralni parobro- 
di i to većinom švedski i norveški. 

Svi smo radoznalo gledali u daljinu horizonta 
ne bi li što skorije ugledali englesku flotilu. Ko- 
načno nam je rečeno, da se je komandant iste već 
telegrafom stavio u dodir s našim krstašem i da 
flotila plovi u pravcu k nama. Nekoliko sati kasnije 
pokazale se na obzorju najprije dvije, onda opet 
dvije, a onda postepeno dalnje torpiljarke. Cijela 
se flotila sastojala iz sedam jedinica i to, jednog 
velikog torpedo-razarača i šest torpiljarka mino- 
nosaca. Kad se flotila približila k nama, veliki je 
torpedo-razarač preuzeo vodstvo od francuskog 
krstaša, a ostale torpiljarke okružiše nas s obje 
strane. Pobočne su se torpiljarke svako toliko 
sad jedna pa druga zalijetale svom brzinom u li- 
jevo ili desno od nas, izviđajući na daleko i on- 
da se vraćale na svoje staro mjesto, da ih onda 
u izvidnici zamijeni slijedeća torpiljarka. Tako 
smo plovili čitava dva dana. Drugoga dana^ po 
podne ostavio nas je francuski krstaš uputivši se 

piavcem jugoistoka, jer je imao da dospije u iran- 
cusKe vocie. Mi srno zanrenuli najprije sasvim na 
jug, a pred noć počeli smo poragano zaKrelati 
piavcein jugoistona. Mi smo naime, da izbjegne- 
mo zoni najjače djelatnosti njemacKin podmorni- 
ca, morali ploviti velikom stranputicom, ploveći 
uvijek na zapad dok nismo došli do geogratske vi- 
sine Irske. Onda smo se tekar povrnuli prema jugu 
i zatim lagano kroz noć kretasmo bliže engleskoj 
obali u pravcu jugo-istok. Kao sjutra imali smo se 
približiti Nevvcastleu i završiti naše dugo i opasno 
putovanje. Sama vožnja pred dolaskom u Engle- 
zu bila je za nas već mnogo zammivija. Nepre- 
stano smo posmatrali manevrisanje torpiljarka, a 
blize Engleskoj sretali smo sve više ratnih i trgo- 
vačkih brodova. Po podne za same vožnje po- 
smatrali smo u našoj blizini jedan svakako zam- 
miv dogođaj. 

Opskrbijivanje njemačkih podmornica potreb- 
nom količinom nafte zadavalo je najviše briga nje- 
mačkom pomorskom štabu. Dabome, da su oni 
potrebi svojih podmornica doskočili na najrazliči- 
tije načine, ne gledajući pri tome na način i cijenu. 
U posljednje vrijeme su upotrebljavali ovaj način. 
Trgovački parobrod, koji je plovio pod neutral- 
nom zastavom, imao bi na sebi kao dio tovara ve- 
liku množinu dosta velikih tankova sa naftom. Ti 
su tankovi po obliku bili nalik na morsku plutaču. 
Isti su se dijelili na dva prostora. U jednom i to 
gornjem bila bi nafta, a u donjem zrak, da može 
plivati. Te bi rezervoire neutralni parobrod, kad 
bi bio siguran da ga nitko ne posmatra, bacao u 
more na raznim mjestima. Njemačke podmornice, 
kad bi na svome raidu naišle na ovakav rezervo- 

fr, čekale bi zgodu kad unaokolo nema nikoga i iz 
rezervoira ispumpale naftu. Razumije se, da su 
mnoge takove rezervoire engleski razarači poto- 
pili čim bi ih našli, lako smo na našem putu na- 
išli na jedan takav rezervoir. Jedna se torpiljarKa 
odmah odvojila od ostalih i hitcem iz malog topa 
isti potopila. Na površini ostala je bila samo ve- 
lika crna mrlja naflinog ulja. Svi smo s interesom 
posmatrali taj dogođaj i zabavljali se s našim ka- 
petanom Mladovanom. Kapetan je Mladovan bio 
jedna od onih dobrih duša, koje je u ratu pratila 
sreća. Pred balkanski rat on je bio postao potpo- 
ručnik iz podoficirske škole. Čovjek primitivan, ali 
inače vrlo dobar kao drug, a ne manje kao vojnik. 
On je sve u šali priznavao svoje primitivno obra- 
zovanje. Uza sve to volio je da o svemu govori i 
de se zanima. U vrijeme našeg polaska na put pa i 
za samo puta s njime se nije moglo mnogo šaliti. 
On je na suhu bio izvrstan i hrabar vojnik, ali mo- 
ra i podmornica bojao se i suviše. Kad smo po- 
smatrali kako torpiljarka potaplja rezervoir, je- 
dan od naših drugova rekne Mladovanu: 

»Lako Mladovane ovako sa smijehom proma- 
trati kako se puca u jedan rezervoir, ali volio bi 
te ja viditi, da se ono pojavi njemačka podmor- 
nica.« Mladovan se nasmija, pa zadovoljno odgo- 
vori: »E dragi sad se ja više tako ne bojim, dok je 
oko nas jedan kirasir i sedam minometa.« Razu- 
mije se da smo svi prisutni prasnuli u smijeh. Za 
Mladovana naime »curasse« ili kirasir, minonosac 
ili minomet ne činjahu 'nikakove razlike. 

Kakogod je more toga dana bilo dosta mirno, 
»Porto« se nije nikako Dokazivao za nama. Šta 
više javljao je radiolelegrafom, da mu se ne- 

šio pokvarilo na mašini i da je mnogo zaostao. 
Komandant flotile je stoga odredio, da se dvije 
torpiljarke odvoje od nas i pođu do »Porta«. Bila 
nam je svima neprijatna ta vijest. Na »Portu« je 
pored ostalih jedinica bio i štab naše divizije, te 
poljska bolnica »Škotskih žena« sa Dr. Elsie Inglis, j 
koja je već čitavo vrijeme puta bila teško bolesna. 

Poslije večere bili smo još dugo na palubi. Ci- : 
jeli se transport pomicao naprijed vrlo polagano, j 
Te smo noći imali proći najopasnija mjesta. Osim 
toga je noć za izviđanje mnogo nepovoljnija od 
dana. Rečeno nam je da ćemo u Nevvcastle stići 
oko devet sati izjutra. Noć je bila dosti tiha. Ma- 
gla je samo lagano zastirala bistar pogled u dalji- i 
nu. Nebo je bilo bez zvijezda, kako to u Engleskoj I 
biva kroz malo ne čitavu zimu. Nagađali smo no- 
vosti, što ćemo ih čuti pri našem dolasku u Engle- j 
sku. Ne treba ni govoriti, da su nas najviše zani- 
mali dogođaji u Rusiji. Od tih dogođaja zavisila , 
je sva izdržljivost saveznika, a osim toga mi smo I 
već doduše bili u Engleskoj, ali s dušom smo još \ 
neprestano u Rusiji. Naš odlazak izgledao nam je 
kao neka varava igra sudbine i kao da nismo vje- 1 
rovali sve ono, što se je u posljednje vrijeme s 
nama događalo. Sutra pristajemo u Ennleskoj. Za ' 
koliko dugo ću biti u njoj, kako će mi biti i kad ću ] 
je ostaviti, to nisam ni izdaleka mogao znati . . . 

IX. I 

Na dan našeg dolaska u Newcastle dne 25. 
novembra, ustali smo malo ne svi dosta rano. Sa 
ne manjom žudnjom od Kolumbovih mornara, 
gledali su moji drugovi na daleko obzorje, u želji 
da što skorije ugledaju kopno. Već prije pola j 

osam, cijelom je palubom zaigrala neka veselost,. 
Q malo kasnije, kad su čuli da se vidi kopno, iza- 
šli su na palubu i oni, koji su većinu puta proveli 
u krevetu. Bio je potpun zimski dan. Zrak dosta 
hladan i uzgiban sjevernim vjetrom; magla se gu- 
bila u daljim kao tanka prevlaka. Valovi baš nisu 
bili veliki. Približavajući se sve više zemlji, su- 
sretali smo razne parobrode. Kad smo se Newca- 
stleu približili na kakovih dvanaest milja, čitava 
nas je naša pratnja napustila, osim jedne torpii- 
ljarke, koja nas je kroz polje mina imala uvesti u 
luku. Sad su sva tri broda plovila više na blizu i dr- 
žala tačan pravac pokrivajući jedan drugog. Minu- 
li smo bili svaku opasnost od neprijateljskih pod- 
mornica. To saznanje kao i okolnost da ćemo za 
dobar sat biti već u luci, radovalo je i oživljavalo 
svakog našeg vojnika. Za malo su pojedine sku- 
pine vojnika pjevale svoje omiljele pjesme, radu- 
jući se obali kao da su već blizu rođene kuće. 
Sve si im tada prije mogao reći samo ne to, da će se 
prije dolaska na solunsko bojište još dva puta vo- 
ziti morem. 

ledan od naših drugova iz Bačke, kome je 
more jako škodilo, počeo je da se šali po svom 
običaju kad je vidio, da je kraj našem putovanju. 
»Da«, rekao je on, »bogami predložiti ću doktoru 
Trumbiću u ime svih nas Bačvana, da se ne zauzi- 
ma toliko za to Jadransko more. Džabe nam ga, 
kad nam škodi.« 1 doista u toj šali bilo je nešto 
malo i istine. Bilo je mnogo takovih, koje je je- 
danaesfdnevna vožnja po moru oslabila i iscrpila 
više no svi ratni napori Dobrudže. 

Još prije ulaska u luku, kad smo već donekle 
roogli razabirati sliku grada, počeli smo da sa ču- 

dom posmatramo jaku industriju, i promet, koji su se 
najbolje iSKazivali nebrojenim tvorničkim dimnja- 
cima i premnogim parobrodima u luci. Nad gra- 
dom se je nadvijao ogroman oblak dima, što su ga 
stvarale neugasive vatre svih mogućih tvornica i 
parobroda. Parobrodi su neprestano ulazili i izla- 
zili iz luke, a zviždaljke su na daleko prolamale 
zrak. »Vrijeme je novac«. 1 u znamenitu englesku 
poslovicu osjetih smo tako snažno, već prije no 
što smo pod svojim nogama osjetih tlo. Sve vrši 
neki zadatak, sve ima svoju svrhu i sve je na svo- 
me mjestu. U tome kaosu neopisivog prometa i 
stvaranja, sve se pomiče. S ljudima se pomiču 
predmeti, veliki objekti prenašaju ljude i obratno, 
sve prema svojoj potrebi, da se pri tome što više 
uštedi na vremenu, sili i radnoj snazi. Užurbana 
vreva marljivih ljudi, koji svi idu jednim odmjere- 
nim radnim korakom, pokrećući se jednolikom vo- 
ljom za rad kao da ih pokreće jedna volja, kao 
jedinstvena mašinerija jednoga sata, dala nam je 
pravu sliku engleskog naroda. Tako je za rata sva- 
ki Englez predstavljao jedan mišić engleskoga 
naroda, koji je pobijedio svojom čvrstom voljom i 
marljivošću. Ulazeći u luku sretali smo razne pa- 
robrode. Dok bi nas u Rusiji i kod nas kod kuće 
na tisuće satovima gledali, u Engleskoj, zemlji ra- 
da, mi smo prolazili pored obala punih parobroda, 
brodogradilišta, dokova i tvornica, a da nitko ni na 
časak nije ostavio svoja kolica, zaustavio udar 
svoga čekića ili ga položio na stranu pored sebe. 
S obiju strana dopirali su k nama snažni udarci ti- 
suću ruku, koje su snažno tukle po brodogradili- 
štima, kao da žele što prije pojačati svoju narod- 
nu rainu flotu novim jedincima. U Newcastleu iz- 

gradivale su se većinom podmornice i torpiljarke. 
5 amo na jednom brodogradilištu bilo je u gradnji 
sedamnaest velikih podmornica, a oko petnaest ih 
je već bilo ponnuto u more i tu se dogotavljale. 
brzina, tehnička sprema i tačnosi u radu i izvedbi 
pl osto zapanjuju došljaka. Naš dolazak u New- 
castle učinio je na nas, a napose na naše vojnike 
izvanredan utisak. Vidjeli smo odmah, da se Englezi 
ne će dati nikako pobjediti, pa makar ih napustili 
svi saveznici. Onaj skepticizam, s kojim smo osta- 
vili Rusiju, počeo je iz duše naših vojnika odmah da 
se gubi. Naš narod je vjerovao u jednu svoju po- 
govorku: »S kime je Engleska, taj ne može izgu- 
biti«, i o tome su se naši već u prvi čas uvjerili. 
Narod, koji je nacijonalno toliko svjestan i disci- 
plinovan, radin i požrtvovan i koji je u svojoj dr- 
žavi svoj gospodar, morao je pobjediti. Radilo se 
je samo o vremenu, a zato su nam uvijek Englezi 
govorili: »Čekajte i vidit ćete!« To subile glasovi- 
te riječi Mr. Asguitha, što ih je rekao u engleskom 
parlamentu na početku rata. Kad sam kasnije za 
vrijeme moga boravka promatrao taj narod mo- 
rao sam se zbilja uvjeriti, da oni s puno povjere- 
nja gledaju u svoje vođe i da su u svome čekanju 
vrlo strpljivi. Parobrodi su iskrcavali najraznovrs- 
niju robu. Sve se je to radilo bez najmanjeg obzi- 
ra na vjetar i kišu, koja je na mahove padala. Već 
pri našem dolasku u Englesku mi smo se morah 
uvjeriti, da su Englezi svi kao jedan čvrsto riješili, 
da moraju pobijediti. Mi smo mogli dosta tačno 
Prosuđivati prilike. Vidili smo kroz rat, još dok 
smo bili u Austriji i na njenim frontama u susretu 
sa njemačkim vojskama, kako su Nijemci uprli svu 
v 0,u snagu da nobiede, ali ie viera u pobjedu i 

kod samih Nijemaca već koncem 1914 . bila usko- 
lebana. Jedna je bitna razlika bila u položaju En- 
gleske i Njemačke. Za Njemačku je odugovlače- 
nje rata značilo siguran gubitak, za Englesku ono- 
je davalo sve više sigurnosti za dobitak. Englezi su 
bili u najtežem položaju početkom samoga rata, 
kada nisu imali ni prave uvježbane kopnene voj- 
ske za moderan rat. Onda kada su bili bez prave 
ariilerije i kada je cjelokupna njihova ekspedicija 
na francuskoj fronti donijela sa sobom nekih 
uporabivih mitraljeza. Ali sada je Engleska imala 
svega, a njena čvrsta volja bila je još jača. Englezi 
su vrlo dobro znali, da bi njihov gubitak značio 
njihovu posvemašnju propast; pa su upravo radi 
toga i izbjegavali svaki završetak rata nekom re- 
mis partijom. Oni su znali, da im samo konačna po- 
bjeda može osigurati njihovu premoć na moru i 
kopnu svih kontinenata. Stoga bi se bili borili još 
dugo i dugo, a da nijedan od njih nebi pomišljao 
na mir uz ustupke. Osim loga oni su kroz rat bili još 
više razvili svoju industriju i pojačali svoj saobra- 
ćaj sa Kanadom i ostalim kolonijama. Trebalo je 
dakle već prije svršetka rata voditi računa o tome, 
da sva ta industrija samim svršetkom rata nađe 
svoje daljnje potrošače i da se tom radnom svi- 
jetu i nadalje osigura svakodnevni hljeb, Sam 
Nevvcasfle kako sam se kasnije izvjesfio bio je lu- 
ka trećega razreda. Zamislite si dakle utisak što 
ga stranac dobiva radom u prvorazrednim lukama 
kao što su London, Liverpool i Glasgow. 

Oko pola deset sati ušli smo u luku. Nismo pri- 
stali sasvim uz obalu, jer za sva tri naša parobro- 
da nije bilo mjesta. Odmah su došli na brod carin- 
ski činovnici, kontrolni oficiri i oficir, koji nam je 

dao upute o daljnjem putu. Rečeno nam je da će- 
mo ostaviti parobrod poslije podne. Na kopno će- 
mo biti prevezeni malim parobrodićem, a na obali 
će nas čekati već spremljeni vagoni. Kontrolni ofi- 
ciri oduzeli su svima putnicima fotografske apa- 
rate i ploče. Ovo je u veliko iznenadilo sve nas, a 
još više one, kojima su aparati pripadali, jer su 
pod dojmom prilika u Rusiji mislili da aparate više 
neće dobili natrag. Ali smo se i tu morali ponovno 
uvjeriti o dobroj organizaciji engleskih vlasti. Kon- 
trolni oficiri izjavili su vlasnicima aparata, da je to 
kod njih od početka rata uobičajeni postupak i da 
će aparati biti vraćeni vlasnicima u onoj luci, gdje 
će napustiti Englesku. U tu svrhu uzeli su imena i 
ostale podatke, te svakom pojedincu dali jedan 
list, kojim će dobili aparat prigodom napuštanja 
Engleske. Ne malu zabunu stvarala je okolnost, što 
mi još nismo znali koliko će se dana naši pukovi 
zadržati u Engleskoj, a još manje, preko koje će 
luke krenuti za Francusku. No i na ovo, kad su ga 
zapitali, odgovorio je kontrolni oficir hladnokrvno 
i sigurno: »Ako vi neznate, ja znam«. Ove mjere 
opreznosti kako sam kasnije razabrao, nisu bile 
tako male važnosti kako bi to čovjek u prvi mah 
pomislio. Kako je Velika Britanija u kolu svojih 
saveznika igrala možemo reći najvažniju ulogu, i 
kako je od njene spreme zavisio i razvitak samo- 
ga rata, nije potrebno spominjati da je Njemačka 
u Engleskoj razvila veliku špijonažu, da bi tako bi- 
la izvještavana o snazi kopnenih, a što je još važ- 
nije, pomorskih sila, te o količini i razvitku fabri- 
kacije i industrije. Stoga su engleske vlasti bud- 
nim okom nadzirale sve, što bi makar i u najmanju 
r nku neprijateljskim agentima moglo pružiti izvies- 

ne koristi i olakšalo im njihovo izvještavanje, la- 
ko se na primjer za rata u EnglesKoj nisu smjele 
prodavati nikakove razglednice, koje su prikazi- 
vale pojedine partije morske obale, gradova i luka, 
jer je dokazano da su se neprijateljski agenti vrlo 
često koristili takovim dopisnicama, na kojima bi 
već- uz dogovorene, a za neupućenog neprimjet- 
ljive znakove označili pojedine vojne ili industrij- 
ske objekte, brodogradilišta, pa i same zgrade po- 
jedinih ministarstava u Londonu. Tim su se uputa- 
ma koristili njemački ratni brodovi, aeroplani i Zep- 
pelini, koji su englesku istočnu obalu pohađali pr- 
ve tri godine rata vrlo često i stvarali osim zabune 
i velike štete. Tako je početkom 1918. pogođena 
jednom bombom iz aeroplana zgrada ministarstva 
municije, koje je bilo smješteno u »Hotel Šavova«. 
U podne smo posljednji put objedovali na parobro- 
du. Rečeno nam je neka jedemo dobro, jer ćemo 
putovati čitavu noć, a nije isključeno, da se za svo 
vrijeme puta ne ćemo nigdje zaustaviti radi jela. 
Poslije objeda počeli smo spremati i na palubu Iz- 
nositi našu prtljagu. Kad se je već počeo spuštati 
prvi mrak, došao je po nas mali parobrod i pre- 
vezao prvu partiju našeg transporta na kopno. 
Vožnja je bila dosta kratka, ali vjetar se je o po- 
dne bio nenadano vrlo podigao i visoki valovi za- 
pljuskali su na palubu. Ušli smo u rijeku Tyne i tu 
smo se na njenoj obali iskrcali. Vlak je već čekao 
na nas, doskora je došla i lokomotiva i sve je bilo 
spremno za odlazak. Vagoni su bili putnički i to 
treće klase. Moram ali odmah napomenuti, da ta 
klasa ne zaostaje ni najmanje za našom drugom, 
a u čistoći je daleko premašuje. Engleski oficiri vr- 
šili su naše ukrcavanje. U svako odjeljenje smješ- 

leno je toliko vojnika, koliko ima sjedala. Više se 
nije smio smjestiti ni jedan. U jedno odjeljenje staje 
osam osoba. Kad su se svi smjestili, ušli smo i mi 
oficiri u naš vagon. Odmah je dan znak za odla- 
zak. Prije toga izdana su stroga naređenja, da se 
nigdje za vrijeme vožnje ne smije izlaziti iz vago- 
na. Kad je naš prvi ešalon krenuo, već je bila pot- 
puna noć. Ostali ešaloni ukrcavali su se tokom 
noći i kretali za nama u razmaku od pola sata. Dok 
smo mi bili u Newcastleu, »Porto« još nikako nije 
bio došao. Bilo je skeptika, koji su već vjerovali 
da neće ni doći. Međutim, kako smo kasnije sa- 
znali, »Porto« je stigao tek slijedećega dana iz 
jutra. Njemu se je nešto bio pokvario kotao i nije 
mogao ploviti potrebnom brzinom. 

Uređenje željeznica u Engleskoj svakome je 
donekle poznata stvar; odnosno barem u toliko, 
što zna, da je tamo željeznička mreža najgušća i 
da vlakovi jure najvećom brzinom. Uza sve to mi 
smo se već prvi sat naše vožnje morali diviti sa- 
vršenom radu engleskog saobraćaja i smjenjiva- 
nja na raznim prugama i velikim raskrsnicama. 
Svaka je pruga u Engleskoj dvostruka, a ima ih vr- 
lo mnogo koje su i četverostruke, tako da u isto 
vrijeme mogu kretati četiri vlaka i to dva u jednom, 
a druga dva u protivnom pravcu. Semaforska i 
signalizatorska služba sa raznobojnim svjetlima je 
vrlo usavršena, pa su upravo stoga uza svu veliku 
množinu vlakova i tako često zauzimanje pruge, 
sukobi vrlo rijetki. Za svo vrijeme naše vožnje u 
ne većem razmaku od pet minuta jurili su pored 
nas u protivnom pravcu razni vlakovi sa robom, 
putnicima i vojskom. Zaustavljali smo se vrlo rijet- 
ko, a i to tek na par minuta. Putem smo nailazili 


osobito u blizini gradova na nebrojene tvornice, 
kojih su prozori sjali svjetlom kao da govore staru 
englesku poslovicu: »Vrijeme je novac«. Osobiti 
dojam izvodile su na nas visoke peći iz kojih su 
u nebo zadirali narančastožufi plamenovi prosipa- 
jući svoj neobićan sjaj na daleko. Mi smo još dugo 
razgovarali o svemu tome ne pomišljajući na spa- 
vanje, kadno li se najedamput zaustavismo na jed- 
noj stanici i u isti čas počeše lupati o prozore na- 
ših odijeljenja. Oivorismo prozor i pogledasmo. 
Na peronu stajale su žene odjevene kao bolničar- 
ke. Pred sobom su gurale kolica, na kojima su bi- 
le šoljice sa toplim čajem i velika količina najed- 
nakih malih paketa. Svaka je od njih odmah pri- 
šla svome vagonu i na svaki prozor predala osam 
šoljica čaja i isto toliko paketa. Jedan tumač naše- 
ga jezika rekao nam je, da ćemo posuđe predati 
na jednoj od slijedećih stanica, jer je vlak imao 
krenuti odmah dalje. Za nas oficire dana je još u 
svako odjeljenje mala košara, u kojoj je bilo osam 
flaša đumbirske pive i isto toliko paketa sa raz- 
nim hladnim jelima i kruhom. Sve je to bilo izve- 
deno u najkraće vrijeme i za tri je minute naš 
vlak već krenuo dalje. Dok smo mi prilično gladni 
razmatrali naše pakete, naš je Karei I reja počeo 
da kombinira koliko nas ne pije alkoholna pića, 
i koliko će prema tome flaša ostati za njega. Ras- 
položeni dobrom zakuskom, ugrijani čajem i pi- 
vom, razgovarali smo još neko vrijeme i onda ri- 
ješili spavati. To nije bilo teško, jer su sjedala bi- 
la dovoljno široka i udobna, a umor je bio već pri- 
lično svladao naše snage. Nešto prije pet sati iz ju- 
tra imali smo stići u Winchester. Vani je kroz ma- 
glu polagano počeo padati snijeg Zima je bila. vr- 


lo oštra. Sva je bila sreća, da su se vagoni grijali 
bez prestanka. 

X. 

Sa našim dolaskom u Winchester započeo je 
moj život u Engleskoj, upoznavanje sa Englezima, 
vraćanje u život i nastavak moga rada. Samo je to 
upoznavanje prošlo kroz mnoge teške minute isku- 
šenja, bilo je tu i suza, a mnogobrojna razočara- 
nja u ljudima bila su razlogom, da sam dosta br- 
zo saznao, da mi predstoji raditi i to raditi svim 
svojim preostalim silama, ako hoću da ostanem i 
nadalje u životu. Ovdje me možda svako neće 
razumjeti. Moje je mišljenje, da mnogi ljudi koji 
žive, zapravo ne žive već životare, jer je njihov 
život neprimjetan za najbližu okolinu, pa o njima 
malo tko vodi računa. Znao sam, da bi se to i sa 
mnom vrlo lako i brzo bilo dogodilo, da nisam 
upotrebio svu snagu svoje volje, da tako ostvarim 
djelokrug svoga rada, koji će mi vratiti život i 
dati mogućnost, da i drugi vide uspjehe moga ra- 
da i moga života. 

Kako sam već prije mjestimice napomenuo, 
poznavao sam Englesku i Engleze samo iz knjiga 
i škole. Upoznao sam se doduše za mog boravka 
u Rusiji sa izvjesnim brojem »Škotskih žena« i ne- 
koliko engleskih obitelji, koje su živile u Odessi. 
Dabome, da mi to za stvaranje suda o jednoj zem- 
lji i jednom velikom narodu, nije bilo od velike ko- 
risti. Engleski sam znao svega neko pet stotina ri- 
ječi. Za moj smještaj u Engleskoj polagao sam 
stoga najviše nade u naše vlasti i u »Udruženje 
Škotskih Žena«, koje su me još u Rusiji neprestano 
nagovarate, da pođem u Englesku i da će bili nji- 
hova briga kako će me smjestiti. Kad sam već 

morao da pođem iz Rusije, mene su pri lome u 
glavnome rukovodili ovi razlozi. Htio sam da pošlo 
po io izučim sljepačke nauke, naročito pismo i 
samostalnost rada, a osim toga, da se usavršim u 
engleskom i francuskom jeziku. Znao sam vrlo 
dobro, da mi ovo dvoje za moj budući život znači 
najviše i da o tim uspjesima zavisi i uspjeh moga 
rada i životna svrha. Smatrao sam, da mi je to ne- 
ophodno potrebno za moj povratak u Rusiju, gdje 
sam imao da budem nastavnik na sljepačkom za- 
vodu u Odessi, a osim toga i za moj rad, kojim 
sam htio koristiti svome narodu i općoj prosvjeti. 
Tada je u meni vladalo jedno mišljenje, koje je bi- 
lo dovoljno, da mi poda snage za rad i stvaranje. 
Htio sam da živim i da od mog života imaju ko- 
risti drugi. Usprkos moje slijepoće htio sam, da ta 
korist bude jedna svijetla korist, koja će biti opća, 
a kojoj se vrijednost ne može izraziti u novcu. Kad 
netko ovo pročita, misliti će, da su moje odluke bi- 
le dosta jednostavne, ali će se iz kasnijega raza- 
brati, da to nije išlo tako lako, jer se u životu, pa 
tako i pri svakom polasku u neki novi rad, sve za- 
visi o samom početku. Od početka ih jasnije od 
smeštaja čovjeka i sredstava koja su čovjeku od 
prvoga časa potrebna, zavisi daljnji razvitak nje- 
govoga rada, pa prema tome i njegov uspjeh, jed- 
no mi ie bilo i u samom početku moga dolaska u 
Englesku vrlo jasno. Znao sam, da ću već za dva 
tri dana ostaviti logor mojih drugova i Doći u Lon- 
don, da tamo započnem moj novi život. To je bilo 
sve što sam znao. Kako ću se smjestiti, tko će mi 
pomoći, koliko ću u Engleskoj provesti i na mnogo 
i mnogo druaih pitanja ja nisam tražio odgovora, 
jer mi ga nitko u tai čas ne bi bio mogao dati . . . 

5mjeg je padao krupnim pahuljicama, a magla 
gusta, hladna i neprijatna zasiirala svu zemlju. 
Upravo se počelo daniti, Kad smo po snijegu mar- 
širali širokim ulicama historijskoga građa, da se za- 
ustavimo negdje vani, gdje su bih vojmČKi logori. 
Po ulicama bilo je već dosta svijeta, koji nas je 
najvećom znatiželjom promatrao. Kad su saznali, 
da smo srpski vojnici, pozdravljali su nas veselim 
smješkom. Bili su io većinom ljudi, koji su hitali na 
razne poslove. Nešto poslije šest sati, uveo nas je- 
dan engleski oficir u njihov vojnički logor. Ne malo 
smo se začudili, kad smo tu umjesto baraka ili ka- 
kvih drugih privremeno zbitih zgrada zatekli veli- 
ko sniježno polje sa nekoliko stotina običnih, do- 
sta malih, okruglih vojničkih šatora. Kako smo bili 
prilično umorni od puta, odmah smo se počeli raz- 
mještati po šatorima. Oficirski šatori se nisu po 
vanjštini razlikovali od ostalih. Sva se njihova 
prednost sastojala u tome, što su bili smješteni u 
neposrednoj blizini jednog povećeg šatora, u ko- 
jem je bila smještena kuhinja i oficirska menaža. 
Drug Lipovšćak, ja i još dvoje naših drugova uzeli 
smo jedan od tih šatora. Ja u tom šatoru nisam 
proveo više od tri noći, ali i to je bilo dovoljno, da 
na sebe navučem bolest, čije sam posljedice kroz 
nekoliko mjeseci teško osjećao i koja je u velike 
smetala moju volju i sposobnost za rad. Ti engle- 
ski šatori van svake sumnje mora da su vrlo zgod- 
ni i udobni za ljetni logor, ali zimi pod snijegom i 
stalnom engleskom maglom, koja probija kroz sve 
i umara čovjeka deset puta više od zime, ne mogu 
nikako biti ozbiljno uzeti u obzir. Platno istih nije 
dosizalo do zemlje, već je za dobar pedalj bilo 
Podignuto, a na vrhu šatora bila je velfka okrugla 

rupa, koju se nije nikako moglo zatvorili. Vrata su. 
bila visoka i široka, a i sam šator viši no širi, tako 
smo bili uvjereni, da su to šatori koji su bili izra- 
đeni za upotrebu u kolonijama. Ležaji su bili od 
dasaka, razilazeći se od sredine kao polumjeri 
prema periferiji. U svakom šatoru bilo je šest le- 
žaja, a po srijedi kod nas oficira jedna mala lime- 
na peć za grijanje vode, a ujedno da zagrijava ša- 
tor. Na tvrdom ležaju bilo je prevučeno jedno voj- 
ničko ćebe, za uzglavlje mali slameni jastuk, a za 
pokrivanje druga dva ćebeta. Za ta tri dana, što 
sam ih proveo u tome logoru, bolovao sam malo 
ne tri mjeseca. Uzalud smo nastojali, da ublažimo 
zimu i spriječimo prodiranje vlage u naš šator. Kad 
smo polazili na spavanje mi smo uzimali svu ćebet 
sa tri prazna ležaja i naložili peć ugljenom, ali sve 
to nije ništa pomagalo. Ležanje na tvrdome mnogo 
me je oslabilo i iscrpilo. Život u bolnici i kasnije 
kao invalida, možda je i suviše raznježio moje ti- 
jelo, pa sam se zime morao čuvati, što je u mom 
ranijem životu bilo suvišno. Sve su me kosti boljele 
od tvrda ležaja i teška pokrivača. Druge sam se 
noći pokrio sa ništa manje od pet ćebeta, ali mi ni 
to nije mnogo pomoglo, jer je prehlada bila pot- 
puno ovladala moja prsa i čitavo tijelo. Dok se čo- 
vjek protiv svježine i hladna zraka može obraniti 
toplom odjećom, to se za maglu ne može primje- 
nifi. Magla prolazi kroz svaku tvar i smeta čovječ- 
je živčano raspoloženje tako, da prosto osjećaš, 
kako ti njen uficaj dolazi do kostiju. I moji drugovi 
se nisu bolje osjećali i ako su od mene bili otpor- 
niji. Druge noći, kad više nismo mogli izdržati, 
ustali smo prije svitanja, obukli se i sjeli pored va- 
tre, koju smo neprestano čačkali i kuhali čaj. Ja 

sam se osjećao vrlo slabo, bio sam bez volje, a 
neizvjesnost o svemu daljnjemu, što me je čekalo, 
pojačavala je moje slabo raspoloženje. Zima je 
ne manjom žestinom vladala i kroz dan, a mi, da se 
malo ugrijemo pođosmo u grad do, kavane. 

Jučer, odmah po našem dolasku, brzojavio 
sam u London Miss Marx, koja je u glavnom bila 
određena, da se sa strane »Udruženja Škotskih 
Žena« pobrine za moj smještaj u Engleskoj. Ja sam 
je poznavao još u Rusiji, gdje mi je ona ukazala 
mnogo susretljivosti i prijateljstva, a sada se već 
dva mjeseca nalazila u Londonu. Očekivao sam 
njen odgovor, da se onda uputim u London. Danas 
u jutro krenulo je šest naših oficira za Edinburg, 
da prisustvuju pogrebu predsjednice »Škotskih že- 
na« Dr. Elsie Inglis. Vijest o smrti Dr. Inglis, vrlo me 
je porazila. Svi smo cijenili tu neobično darovitu 
ženu i liječnika, koja je našem narodu, a napose 
nama dobrovoljcima dala toliko dokaza ljubavi i 
pomoći. Ona je kako sam još ranije napomenuo 
bolovala od rak rane, koja ju je bolest posljednje 
vrijeme jako oslabila. Za vrijeme vožnje iz Rusije 
za Englesku, njoj je svakoga dana bilo sve gore, a 
pred sam dolazak u Newcastle, njeno je stanje da- 
valo vrlo slabe izglede. Dan poslije njena dolaska 
u svoju domovinu, ona je umrla zaklopivši za uvi- 
jek svoje blage i dobre oči, koje su prolile mnogu 
suzu u stradanju našega naroda i naših dobrovo- 
ljaca. Za mene je njena smrt imala fatalno zna- 
čenje. Dr. Inglis bila je ona, koja je htjela, da 
mene u Londonu smjesti kako bi god najbolje 
mogla, obzirom na njene jake veze i poštovanje 
što ga je u svome narodu imala. Kao žena odlučne 
volje, ona nije ni časak pomišljala, da bi njena 

smri mogla naići iako nenadano, pa je sve svoje 
nakane apsolutno samostalno vodila i o njima u. 
potanje malo kome pričala, bila je čovjek rada, a 
ne riječi. Tako je pokojnica mislila i za mene, ali 
ju je nagla smrt pretekla u njenom blagotvornom 
radu i osnovama, a ja sam tako već odmah u po- 
četku mog dolaska u Englesku izgubio mog najve- 
ćeg dobročinitelja, mog najjačeg zagovornika. 
Ova me je vijest još više raziužila i priznat ću is- 
kreno, da sam prve dane mog boravka u Engles- 
koj bio i suviše apatičan. Krivica nije bila na me- 
ni. Malo sudbina, a nešto nehaj naših, krivi su, da 
sam dugo morao čekati dok se i malo sredim i 
počmem redovno živiti. Drugi dan iz jutra stigli su 
već natrag naši drugovi iz Edinburga. Drug Li- 
povšćak, koji je lično bio na pogrebu, pričao nam 
je o veličanstvenom pogrebu naše omiljele pokoj- 
nice. Pokojničin' su lijes nosili naši oficiri. Lijes je 
bio pokriven našom zastavom. 

Po podne, kad smo se vratili iz kavane, po- 
zvaše me da odem do telefona. Zvala me je Miss 
Marx. Dogovorili smo se, da sutra u jutro krenem 
za London. Na stanici, da će me sačekati meni po- 
znate »Škotske žene«, da me povedu u njen stan. 
Obradovao sam se mome odlasku iz logora, koji 
je bio omrznuo svakome od nas. Kriviti se za ta- 
kovu nastambu nije moglo doduše nikoga. Engle- 
ska je do samoga rata imala vrlo malen broj koj3- 
nene vojske, pa se je pomanjkanje kasarna osjeti- 
lo već prvih dana rata. Kako je pak većina vojske 
odmah polazila u Francusku, gdje je u rezervi na- 
stavljala obuku, to se je sa izgradnjom novih ka- 
sarna malo bavilo. Dabome za Engleze, koji su 
naučeni na to podneblje i maglu, takav način sta- 

.novanja možda i nije bio tako strašan, ali za nas, 
pa Amerikance, koji kasnije dolaze, to je bilo gore 
od gorega. 

Sutradan kretala je za London i prva partija 
naših oficira, da razgledaju grad. Odmah sam se 
dogovorio s drugovima, koji su polazili, da mi bu- 
du na ruku do Londona. Uredio sam u štabu moje 
dokumente i na veče se oprostio od svih drugova. 
S komandantom sam se dogovorio, da ćemo se 
viditi u Londonu za koji dan, kad on dodje sa Li- 
povšćakom i drugima. 

Prije nastavka daljnjih dogodjaja, ja ću se ov- 
dje napose osvrnuti na jedan, koji se je desio isto- 
ga dana prije podne, a koji je svakako karakteri- 
stičan i potreban kao ilustracija naših ljudi i na- 
šega rada u inostranstvu. 

Iz jutra toga dana nije bilo baš onako hladno 
kao obično, a osim toga nije padao snijeg. Tele- 
fonom nam je javljeno sa stanice, da su stigli vo- 
zom u grad i da će se doskora dovesti u logor Dr. 
Trumbić sa nekojim članovima »Jugoslavenskog 
Odbora« i naš poslanik na engleskom dvoru Dr. J. 
jovanović. Komandant nas je stoga odmah upo- 
zorio, da ne idemo u grad, jer ćemo dočekati po- 
menute goste. Svi smo mi bez razlike bili radosni 
kad smo čuli, da će nas posjetiti ljudi, koji zastu- 
paju našu narodnu stvar u inozemstvu i kojima 
smo mi još u Rusiji izrazili naše potpuno povjere- 
nje, da im tako damo i čvršća argumenta u stavu 
prema stranim političarima i diplomatima. Mi smo 
prema tim ljudima gajili najveće povjerenje i čvr- 
sto vjerovali, da svi oni bez razlike u općem inte- 
resu naše nacijonalne stvari misle i rade kao je- 
dan. Kasnija moja opažanja u trajanju od poldrug 

godine dala su mi potpuno protivnu sliku. Ovdje 
ću se samo obazreti na posjetu pomenute gospo- 
de i iznijeti utisak kakav su ostavili na sve naše 
ljude bez razlike t. j. na vojnike i na oficire. Još 
prije našeg dolaska u Englesku svako je od nas 
manje više imao zgode, da u stroju naših pukova, 
a neki još i za vrijeme svog boravka u Austriji, do- 
čekuje pojedine krunjene glave, dostojanstvenike 
i ministre, ja ću ovdje napomenuti samo glavnije 
dočeke, odnosno posjete naših pukova u Rusiji, 
još prije polaska u Dobrudžu posjetio je našu di- 
viziju ruski car Nikola 11. Tom nas je prigodom vr- 
lo srdačno oslovio svojim govorom, u kojem je 
naglasio svoje zauzimanje za našu slobodu; nada- 
lje vrhovni komandant ruskih vojska general Bru- 
silov, veliki knez Mihajlo Aleksandrović, naš po- 
slanik na ruskom i rumunjskom dvoru, te mnogi 
drugi. Svi su ovi najljepše pozdravili naše pukove, 
razgovarali sa pojedinim oficirima i nagovorili 
mnoge vojnike, ostavivši tako najpovoljniji utisak 
i ne manje trajnu usj^omenu na svakoga od nas, a 
napose na naše vojnike. 

Naš puk je bio postrojen na poljani. Mi oficiri 
van stroja stajali smo sa komandantom na desnom 
krilu i u razgovoru čekali na dolazak pomenutih li- 
ca. Napokon su došli. Bili su to od strane vlade sa 
Krfa naš poslanik u Londonu gosp. 1. Jovanović i 
od »Jugoslavenskog Odbora« gospoda Dr. Ante 
Trumbić, Dr. Vasiliević, Jovo Banjanin i još neki 
drugi. Razumije se, komandant ih je, kako oni ni- 
jedan nisu predstavljali vojnog predpostavljenika, 
pozdravio po običaju, kojim pozdravlja civilne 
predstavnike. Nakon toga im je odmah predsta- 
vio nas pojedince, koji smo bili van stroja i majora* 

Pavla Pavlovića, koji ih je imao provesti pored 
četa i objasniti im u kratko iz kojih su krajeva na- 
še buduće otadžbine pojedini vojnici, kao i njiho- 
vu spremu i borbe u kojima su imah učešća. Već 
u prvi čas neugodno je iznenadilo sve naše vojnike 
visoko, prosto neobjašnjivo, a slobodno mogu reći 
i glupo držanje te gospode, koja su govorila tako 
malo, kao da svaku riječ plaćaju poput brzojava. 
Očekivali smo, da će jedan od njih našem puku 
održati maji prigodni govor, jer na koncu konca mi 
smo sa našim ekzistovanjem, a napose našim bor- 
bama u Dobrudži bili oni, koji su »Jugoslavenskom 
Odboru« dali svu moralnu i argumentalnu podlogu 
za njegovo ekzisfovanje i njegov rad. Mi smo bih 
oni, koji smo iz nacijonalne discipline bez disku- 
sije, jednoglasno, priznali taj Odbor kao predstav- 
nika naših plemena unutar tadanjih granica habs- 
burške monarhije. Ali ništa, gospoda su kao neki 
maršali prošli pred frontom naših četa. Major Pa- 
vie trsio im se dati sve moguće informacije i po- 
kazivao im brojna odlikovanja naših vojnika. Oče- 
kivali smo, da će se barem na riječi »Ličanin i Bo- 
sanac« Jovo Banjanin i Dr. Vasiljević dulje kod tih 
vojnika zadržati, ali ne. Nakon te smotre gospoda 
su još kratko vrijeme razgovarala sa komandan- 
tom. Onda, nakon što je kod nas održan ručak, a 
za vrijeme kojeg su oni zasebno sjeli za mali stol 
sa našim komandantom, otišli su bez da su nam 
progovorili i oprostili se od nas. Na naše vojnike 
bez razlike kraja, djelovala je ova posjeta poraz- 
no; pa mogu sigurno ustvrditi da bi bilo mnogo 
bolje, kad je ne bi bilo. Naš narod manje više pod- 
lezi jednoj psihozi iskrenih riječi. On voli da mu 
-o govori i ne preza od saznanja nepovoljne istine. 


75 


Ali iu nije ni najmanje bilo potrebno lagati, nije tu. 
bilo poirebno mnogo govoriti. Jedan izraz zahval- 
nosti na dosadašnjem držanju, jedna preporuka 
izdržljivosti za budućnost i napose lstaknuće nade 
u konačnu pobjedu bile bi dovoljne, da oduševe i 
najhladnijeg našeg vojnika. Naš narod voli riječ i 
naš politički život nije ništa drugo do li nebrojeni 
niz govora bez skoro nikakovih evidentnih i dubo- 
kih posljedica. To je jedna strana, na kojoj boluje 
naš narod. Naš narod gotov je nakon lijepe riječi 
i pjesme da pogine za ideal, za koji ga se odušev- 
ljava, pa su pomenuia gospoda taj momenat, ako 
su i malo psiholozi trebali imati u vidu. Konačno, 
visoka osjećajnost zanosa i iskrena riječ glavne su 
karakteristike, koje nas Slavene odlikuju od svih 
ostalih naroda. To je mnogo važnije i naše, a para- 
disanja bez riječi su nama tudja i njih ne voli naš 
narod. Suviše ih je, stisnutih zubiju, posmatrao u 
Austriji. To je prusizam, a mi mcwamo bježati od 
toga. Po podne sam razgovarao sa vojnicima o 
toj posjeti. Najviše sam dabome govorio sa Liča- 
nima. Oni su bili sa mnom u istom puku još u Au- 
striji, a i sada sam poznavao malo ne sve, pa su mi 
se uvijek najiskrenije povjeravali. Oni su bili stra- 
šno razočarani. Izmedju njih je bilo i nekolicina iz 
Slunjskog kotara, koji su bili toliko povredjeni, što 
ih njihov narodni zastupnik i čovjek, kojega su lič- 
no poznavali i za njega uvijek glasali, nije ni jed- 
nom riječi nagovorio. Neki su mi od njih rekli, da 
ga, ako se ikad kući vrate, ne će više ni pogledati. 
Mi smo oficiri nastojali izbrisati nepovoljan utisak 
te posjete i starali se na sve načine prikazati stvar 
drukčijom nego je u istinu bila. Ovo možda čitao- 
cu neće biti sasvim jasno, ali u kasnijim poglavlji- 

ma ću se osvrnuti više na slične momente, pa će 
onda i slika biti potpunija. 

lste večeri oprostio sam se od mojih drugova 
i vojnika, a napose sa mojim komandantom i užim 
krugom mojih vojnika, jer sam sutradan iz jutra u 
šest sati polazio za London. 

XI. 

Nešto prije šest sati ja sam se sa mojim dru- 
govima uputio taksametrom na stanicu. Kad smo 
se približavali Londonu moglo je biti blizu osam. 
Činjenica, da ću za nekoliko časaka biti u gradu 
svih gradova, prijestolnici britanske imperije, u ko- 
joj sam imao provesti dulje vremena, izvela je na 
meni vidljivo uzbudjenje. Ranije u životu pratio 
sam najvećim zanimanjem svaki izvještaj o dalj- 
njem napredovanju Londona i sa divljenjem gle- 
dao slike i panorame toga najvećeg grada, kome 
se klanjaju svi Briti, a čijoj se veličini i ogromnom 
mnoštvu ljudi moraju diviti svi ostali narodi. Tačncr 
u osam sati stali smo na stanici Waterloo. To je naj~ 
veća putnička stanica u Londonu. Ista ima dvade- 
set i sedam samostalnih perona i u isti čas može 
primiti i otpustiti isto toliko vlakova. Dolazak na 
željezni peron, koji su svi označeni brojkama, mo- 
guć je uvijek bez obzira na mnogobrojne vlakove, 
jer se do željena perona ide podzemnim hodnici- 
ma, a onda stubama uspinje na površinu. Čim smo 
sišli, prišle su nam nekoje članice »Udruženja 
Škotskih Žena«. Od njih sam poznavao tri još iz 
Rusije. Miss Onslow uzela me je odmah ispod ruke 
i vodeći me pred stanicu objasnila mi, da ćemo se 
automobilom odmah uputiti do stana Miss Marx, 
gdje ona čeka na nas. Stevo je smjestio moju 

prtljagu i mi se odmah uputismo prema Padingto- 
nu, jureći širokim ulicama, što su vrvile najživljim 
prometom. Već prva vožnja dala mi je utisak veli- 
čine ovoga grada. Putem mi je objasnila Mis On- 
low, da je Miss Marx bolesna i da će skorih dana 
morati da ode iz Londona na oporavak u jedan sa- 
natorij, jer je svojim dugim i neumornim radom su- 
više iscrpla svoje živce. Uza sve to uvjeravala me 
je, da će se one postarati, da ja još za njihova bo- 
ravka u Londonu budem smješten kako to one že- 
le. Malo kasnije zaustavili smo se pred stanom 
Miss Marx. Odmah smo se liftom uspeli do njena 
stana i doskora ušli u njenu sobu. Ja sam se s njom 
pozdravio. Ona me je pitala o koječem, većinom o 
stvarima iz Rusije, a onda smo poveli razgovor o 
meni i o mom smještaju. Iz čitavog razgovora sam 
odmah razabrao, da sa mojim smještajem neće ići 
suviše lako, pa me je to počelo zabrinjavati. Miss 
Onslow se naskoro od nas oprostila i otišla, a Miss 
Marx je malo kasnije bila spremna da izadjemo. 
Rekla mi je, da ćemo posjetiti zavod za slijepce i 
slijepe invalide. Ona je već ranije bila govorila sa 
upraviteljem zavoda, pa smo trebali da ga posje- 
timo i da se upoznamo sa naukom, koja mi je 
predstajala. 

Nešto priie desete odvezli smo se automobi- 
lom do Regenisparka. U jednom dijelu tog velikog 
parka se je nalazio slijepački zavod zvan »St. 
Dunstan’s Hospital«. Sama uprava se nala- 
zila u jednoj zidanoj zgradi. Ostali su objekti za- 
% voda bili većinom za vrijeme rata podignute stal- 
ne barake. Broj je baraka rasao uporedo sa bro- 
jem slijepaca. Ovaj je porast pokazivao katkada 
porazne brojke. ]a ću ovdje navesti samo jedan 

primjer. Na fronti La Basse bili su vrlo važni polo- 
žaji. Napustiti te položaje se nije smjelo ni pod. 
koji uvjet. Napuštanjem tih položaja lijevog enten- 
tinog krila napustila bi se i svaka mogućnost dalj- 
njeg održanja fronta, jer bi veza izmedju Engleske 
i Francuske bila prekinuta. Kako su ti položaji bi- 
li u ravnici, koju su ispresijecali nebrojeni kanali, 
lo je takav teren bio najpovoljniji za puštanje ga- 
sova. Jednoga dana u aprilu 1917. godine su Ni- 
jemci pustili guste valove gasa, koji su uznjihani 
stalnim povoljnim vjetrićem ubrzo prekrili engle- 
ske rovove. Naredjenje je bilo strogo: »Nesmije 
se natrag m pod koji uvjeti«. Kako su Nijemci gas 
puštali u razdoblju od nekoliko sati, to su maske 
bile već pokvarene i sve jedan po jedan su padah 
australski vojnici u nesvjest, obliii krvlju, što im je 
navirala na nos, usta i uši. Da su možda na tim po- 
ložajima bili drugi vojnici, oni bi vjerojatno i otstu- 
pili, ali Australci toga nikad nisu činili. Njihovi su. 
pukovi na zapadnom frontu bih najhrabriji pukovi* 
saveznika. Kad je oko podneva vjetra nestalo, gas 
se podigao i razišao. Engleski su rovovi predstav- 
ljali najužasniju sliku. Još vrlo malen broj vojnika 
se držao krajnjim naporima na svojim položajima, 
čekajući nove rezerve, jer je sada trebalo odbiti 
napad. Poslije te borbe iz koje su Englezi uz naj- 
teže gubitke ipak izašli pobjednicima, slijepački je 
zavod u Londonu dobio u svoju skrb ništa manje 
od 617 vojnika i oko 60 oficira. Uzme li se u obzir 
da su se borbe gasom rabile na zapadnom frontu 
dosta često, onda će se moći shvatiti i katastro- 
falne posljedice ovakove borbe. 

Čim smo ušli u zgradu najavila je Mis Marx 
naš dolazak upravniku zavoda Sir C. Arthuru Pear- 
son-u. 

Sir Arihur Pearson, poznati prosvjetitelj 
slijepaca i organizator njihove bezbijednosii u En- 
gleskoj, bio )e čovjek vanrednih sposobnosti i ve- 
like inteligencije. Ja ću o njemu progovoriti još u 
nekoliko navrata u kasnijim poglavljima, za sada 
ću reći samo koliko je potrebno da ga upoznamo. 
Još u ranoj mladosti po svršenim naukama Sir 
Arthur je bio mladić vrlo marljiv i poduzetan, pa je 
kao takav započeo svoju novinarsku karijeru. Kao 
svaki Englez najviše je volio duga putovanja po 
najraznolikijim krajevima cijeloga svijeta. Sa tih 
putovanja đavao je svojim novinama vrlo izdašne 
podatke na polju svih grana opće nauke. Ubrzo je 
u svom radu pored svojih sposobnosti stekao do- 
bar glas, pa je već u dvadeset i šestoj godini 
svoga života pokrenuo vlastiti dnevnik u Londonu. 
(Danas poslije njegove smrti, njegov su list pre- 
uzeli drugi i izlazi još uvijek pod imenom »Dayh 
Express«). Takvim samostalnim radom on je imao 
mogućnosti da još jače istakne svoje sposobnosti 
i objektivizam, kojim se je osobito odlikovao u ra- 
zmatranju političkih situacija, najraznovrsnijih afera 
i prikazivanjima. Već u tridesetim godinama svoga 
života on je slovio kao jedan od prvih londonskih 
novinara i bio stekao pored visokog društvenog 
položaja i lijep imetak. Na jednom od svojih puto- 
vanja, koja je svake godine poduzimao Sir Arthur 
je vrativši se iz Indije obolio na očima i njegov vid 
je postepeno počeo slabiti. Sva nastojanja naj- 
boljih liječnika bila su uzaludna. Njemu je rečeno 
da će sasvim izgubiti vid i ostati slijep. Kad je Sir 
Arthur doista uvidio da su tvrdnje liječnika istinite 
i da svakim danom manje vidi, počeo je da naj- 
ozbiljnije misli kako će živiti kao slijepac i što će 

raditi da mu život ne bude toliko težak. Saznavši 
za teški usud, koji mu je predstojao iako blizu ri- 
ješio se, da sav svoj preostali život posveti pro- 
svjetnoj naobrazbi i životnom obezbijedjenju slije- 
paca i slijepe djece. Davši kao prvi, velik dio svog 
ličnog imetka u fond za prosvjetu i obezbijedjenje 
slijepaca on je kroz svoj list, a onda kroz sve 
ostale počeo pokretati propagandu za slijepce i 
sakupljati kapital. Novac je bio potreban, da se 
šio prije osnuje stalni moderni slijepački zavod, na 
kojem bi slijepci pored naobrazbe i učenja zanata 
imali svoje stanove i živili u zajednici. Članovi ko- 
miteta imali su brigu da misle ne samo na stvarni 
rad slijepaca, nego i za rasprodaju njihovih 
proizvoda, te da vode svu brigu o njihovom životu. 
Sir Arthur bio je jednoglasno izabran doživotnim 
predsjednikom odbora i upravnikom zavoda. U to 
doba je radio neumorno, nastojeći da čim prije uz- 
mogne započeti izgradnjom zavoda i praktičnim 
radovima. Sa početkom života na zavodu »St. 
Dunstan-a« nestaje i posljednji tračak njegova 
vida. Iz tog vremena potiču u engleskim listovima 
njegovi najdirljiviji članci u kojima se on opraštao 
s vidnim životom. Sve je to opisivao tako lijepo i 
iskreno, da je svaki pojedinac nakon pročitanih 
redaka rado darivao za fond, kome je Sir Arthur 
bio na čelu. I doista, cio svoj život je radio samo 
na prosvjeti i životnom osiguranju slijepaca u En- 
gleskoj. U svojim novinama on je saradjivao 
manje, ali je zato sve svoje vrijeme radio u zavodu 
nastojeći da taj zavod što bolje unaprijedi. Kad je 
započeo rat, Sir Arthur je pokrenuo akciju oko 
osiguranja i upućivanja na nov život onih jadnih 
engleskih vojnika, koji su izgubili svoj vid služeći 

otadžbini. U ovoj akciji je naišao na najveće razu- 
mijevanje i najjaču potporu. Nastojao je osim toga,, 
da i državne vlasti nagovori, da se u odnosu k sli- 
jepim invalidima mora postupiti vrlo susretljivo i 
da im se ima dati što obilnija novčana penzija U 
radu oko organizacije njihove naobrazbe, koja je 
dala i nova iskustva na polju prosvjete slijepaca, 
on je radio sve više ne mareći na umor i godine, 
koje su već dobrano bile iscrple njegovu fizičku 
snagu. Uza sve to on je posjedovao upravo nevje- 
rojatnu energiju i radio manje više sve samostalno, 
nastojeći, da po svojoj smrti svome narodu ostavi 
gotove rezultate svoga rada i zavod, koji je van 
svake sumnje u tom pogledu prvi na svijetu. 

Kad je Sir Arthur saznao za naš dolazak, na- 
r< ;dio , le nas odmah uvedu k njemu. Cim smo 
nsli i izmjenili pozdrave, on mi se na dosta uvjež- 
banom francuskom jeziku ispriča, što neće moći 
tim jezikom najbolje govoriti, jer ga već davno nije 
govorio. Onda smo sjeli na divan pored njegova 
ladna stola i on započne razgovor. Zanimao se je 
o svemu i nastojao, da mi na sve da što izdašnije 
upute uvjeravajući me, da ću doskora postati 
sasvim drugi, čim nešto bolje upoznam engleski 
jezik. Kako su naime svi nastavnici zavoda bili 
Englezi, on je bio mišljenja, da ja najprije jedno 
dva mjeseca učim samo engleski jezik i tek onda 
pristupim mojem obrazovanju u sljepačkom pismu, 
pisanju na pisaćem stroju, čitanju u više jezika i 
upotpunjavanju samostalna kretanja i rada. 

v »VHo mi ie žao« rekao je on »što Vam na 
našem zavodu ne moqu pružiti stan i opskrbu. 
Ovaj je zavod po svojim pravilima učinjen samo 
za Engleze i njihove podanike i prema tome pi- 

tomci drugih naroda ne mogu biti uzeti u obzir. 
Uza sve to ja sam u stvari sve predvidio što bi se 
moglo učiniti i prema tome mogu Vam reći ovo: 
»Vi ćete ovdje na našem zavodu uživati besplatno 
svu poduku. Isto tako ćete dobivati knjige kao i 
ostale udžbenike. Kad položite ispit, darovati ćemo 
Vam iz fonda oficira pisaći stroj »Remington« i sli- 
jepačku pisaću mašinu. Moći ćete više puta ostati 
kod nas preko objeda kao gost i poći s nama u 
pozorište. Za vaš život i vaše brige van ovoga za- 
voda nisam zaboravio i pazite što ću da vam ka- 
žem: 5udete li nailazili na materijalne poteškoće 
u vašem živovanju i ne budete li imali dovoljno 
sredstava, znajte, da sam ja ovdje. Vi mi to recite, 
a ostalo će biti moja dužnost.« ]a sam mu se dugo * 
zahvaljivao na njegovoj pripravnosti i onda se 
sporazumio, da ću odmah nakon 1. siječnja početi 
pohadjati zavod. Nadao sam se da ću dotle izučiti 
barem toliko engleski, koliko će mi biti potrebno 
za prvu konverzaciju. Ovaj moj prvi susret sa Sir 
Arthurom ulio mi je nešto svjetla u moj novi život. 
On je bio čovjek vrlo simpatičan i dobar, a osim 
toga, to je bilo prvi put u mom životu što mi ie tako 
govorio slijepac. Nije dakle čudo što sam njemu 
vjerovao vise nego li dugima. Sir Arthur je onda 
pozvao svoju sekretaricu i zamolio je da nas po- 
vede po učionama i radionicama zavoda. Po tom 
se još jednom izrukuje s nama i srdačno oprosti. 

Zavod »St. Dunstan-a« je doista jedna ne 
samo velebna institucija po svojoj veličini i broju 
pitomaca, već ie što važnije po naobrazbi, koju 
daje svojim pitomcima kao i po najraznovrsnijim 
radionicama i odjeljenjima, ikojima se toliko odli- 
kuje. Nemoguće bi mi bilo opisati rad i vrijednost 

svih tih odjeljenja, pa ću stoga samo u kratko na- 
vesti činjenice i razne zanate i obrte, u kojima se 
slijepci na ovom zavodu obučavaju i usavršuju u 
samostalnom izradjivanju. U prosvjetno odjeljenje 
zavoda spada poduka u čitanju i pisanju na slije— 
packom stroju, služeći se slovima Brailleovog siste- 
stema. Nadalje se daje poduka u pisanju na običnom 
pisaćem stroju sistema »Remington«, kao i nekih 
drugih. Ovo je ujedno prvi zavod, koji je odbacio 
poduku na za slijepce posebno udešenim maši- 
nama i uveo uporabu običnoga stroja. Taj je način 
poduke do danas pokazao najbolje rezultate i 
uveden je sada na svim modernim zavodima. 
Odjeljenje za pisanje na pisaćem stroju ima sto 
stolova sa sto mašina, tako da se u isti čas može 
davati poduka stotini djaka. Nadalje su odjeljenja 
za učenje, viših kurseva zemljopisa, povjesti, pri- 
rodopisa i opće nauke. Svakako je zanimivo odje- 
ljenje u kome se slijepci uvježbavaju za spajanje 
telefonskih brojeva, kao i u slijepačkoj stenogra- 
fiji na ookretnom kružnom stroju. Od praktičnih 
zanata izučavaju slijepci košarački, četkarski i 
obućarski zanat. Kod obućarskog zanata izuča- 
vaju se slijepci samo u popravljanju donova i peta. 
Zatim je stolarska radionica i mrežarska, u kojoj 
se izradjuje sve vrsti mreža i sličnih potreba, 
i timareniu peradi i kunića. U svim ovim odjele- 
l'jenje, u kojem se sliieoci praktično uče uzgajanju 
i timarenju peradi i kunića. U svim ovim odjelje- 
njima učenje i rad ide vrlo brzo i radi se nevjero- 
jatnom ozbiljnošću i brzinom. Pored ogromnog 
broja slijepaca, uposleno je mnogo oodučavatelja, 
nadglednica i ostalih ljudi, koii dogotovljeno sore- 
maju i daju novi materijal. Mi smo razgledali sve 

dosta površno i u brzini, jer smo znali da* ćemo i 
onako često dolaziti ovamo; pa ipak, kad smo 
ostavljali zavod, bilo je već davno prošlo podne. 
Jedno sam nakon ove posjete znao: Moći ću da na 
ovom zavodu izučim koječem, što mi je potrebno 
za budući život. Dobio sam i jednoga prijatelja u 
osobi Sir Arthura, ali drugo je sve bilo neriješeno 
i okružavalo me nebrojenim pitanjima bez i malo 
nade na skori odgovor. 

XII. 

Istoga dana po podne dala mi je Miss Marx 
nekoje upute i adrese nekojih članica njihova 
udruženja, jer je doskora napuštala London. Ka- 
snije se odvezla samnom u Hotel Cromwell, u 
CromweIl-road, da se tamo namjestim do 
daljnjega. Iznajmio sam jednu sobu sa dva kre- 
veta, za mene i vojnika i malo kasnije oprostio 
se od Miss Marx zaželivši joj skori oporavak i do 
vidjenja. Neznam kako i zašto, ali - ja sam po nje- 
nom odlasku osjetio neku osamljenost i zapu- 
štenost. Vjerovao sam, da bi se jedino ona oz- 
biljno zanimala mojim udesom, ali mi i nju oduzi- 
maše zla kob. Ostale sam malo poznavao. Slabo 
prijateljstvo još slabija pomoć. To sam vrlo dobro 
znao, pa me je to sve više zabrinjavalo. 

Započeo sam moj hotelski život daleko od 
meni poznatih i prijateljskih ljudi. Telefonom sam 
uzalud nastojao za mene zainteresovati naše po- 
slanstvo i »Jugoslavenski odbor«. Jedni su me upu- 
ćivali na druge, onda oboje na naš »Crveni Krst«, 
a sve troje zajedno davali su laskave izjave i naj- 
raznija obećanja, od kojih nikada nikakva pozi- 
tivna riješenja. Dani su prolazili, a ja sam nepo- 

trebno trošio živeći u hotelu sa mojim vojnikom. 
Zaludu sam te ljude uvjeravao, da sam iz Rusije 
doneo nešto malo novaca i da mi je to teško ste- 
čena u štednja iz mogživota u bolnici. Ja ne velim, 
ljudi nisu baš htjeli da mi pomognu. Ne! 
Naši su se predstavnici i funkcijonari pokazati 
uopće u inozemstvu vrlo malo praktični, još manje 
radini, a medju njima bio je velik broj . nespo- 
sobnih i protežiranih. Njihove su se pogreške zlat- 
nim naočarima pregledavale; a onima, što su 
časno vršili svoje domovinske dužnosti, nije bilo 
moguće da vide, što im rade braća u pozadini. 
Svakim sam danom sticao novo uvjerenje, da se 
od naših ne mogu ničemu nadati; jer bi, dok se oni 
maknu, ostao bez ijedne kopejke. Stoga sam po- 
čeo obraćati svoje molbe »Škotskim Ženama«. Bio 
sam uvjeren, da će se one ipak zauzeti za mene, 
kad uvide nehaj naših i da će me ipak negdje 
smjestiti, da bi nekako mogao životariti. U ostalom, 
one su s nama dijelile dobro i zlo, previjale naše 
rane, vidile naše patnje, bile su ljudi od srca. Na 
njima se zaustavljala moja nada. Riješio sam 
stoga da učinim sve moguće, kako bi što skorije 
učinio kraj mom hotelskom životu i neizvjesnosti. 
U tom čekanju nekog barem privremenog riješenja 
desila se dva dogođaja u životu naših ljudi i ra- 
zvitku naše nacijonalne stvari, pa ću se na iste u 
kratko osvrnuti. 

I reći dan moga boravka u Londonu posjetili 
su grad oficiri našega puka zajedno sa koman- 
dantom. Tom prilikom oni su htjeli da obave po- 
sjetu našem poslanstvu i »Jugoslavenskom Od- 
boru«, pa su ovima već ranije najavili svoj do- 
lazak. Kako je u London još sa mnom došlo neko- 

liko drugova, dogovorili smo se, da ćemo se sa- 
stati sa dolazećim drugovima i s njima obići po- 
menute ustanove. Odmah po njihovom dolasku, 
praćeni ovećim brojem »Školskih žena«, koje su 
kasnije imale drugovima pokazati znamnilosii ve- 
legrada, mi smo se uputili u »Jugoslavenski Od- 
bor«. Kad smo tamo došli, većina je članova već 
bila na okupu. Razumije se, njihovo držanje nakon 
njihove posjete u Winchesferu bilo je do- 
nekle promijenjeno, jer su već bili doznali za ne- 
povoljan dojam, što su ga na naše bili izveli. Kad 
smo se svi skupili, naš omiljeli komandant potpu- 
kovnik Radivojević stao je pred nas i izrekao 
dosta kratak, ali lijep patriotski govor. U 
svojim riječima najviše se obraćao Dru Irum- 
biću, sjećajući ga na njihov susret, kada je on za 
rana proljeća 1916. prolazio kroz Pariz za Rusiju, 
da tamo sa ostalim svojim drugovima preuzme 
komandu i rad oko naših dobrovoljačkih odreda. 
Istaknuo je bezprimjerno požrtvovanje i visoki pa- 
triotizam naših dobrovoljaca i izrekao riječi naj- 
ljepšega priznanja o velilkoj zadaći dobrovoljaca 
oficira, koji su kao mlađa generacija najspremnije 
zastupali svoj troimeni narod i svoj ljubljeni kraj. 
Na njegove riječi odgovorio mu je Dr. Trumbić kao 
predsjednik odbora ne manje lijepim i zanosnim 
govorom, priznavajući, da u početku ni oni sami 
nisu znali ocjeniti važnost našega bitisanja, a na- 
pose naših pobjedonosnih borba, dok im to nisu 
priznali i ukazati predstavnici saveznika i njihova 
štampa. Svoj govor završio je Dr. Trumbić zahva- 
ljujući oficirima sa riječima: »Živila naša mila, 

hrabra i junačka prva divizijal« 

Nakon toga razgovarali smo se još neko vri- 

jeme, a onda smo pošli da razgledamo grad. Svi 
su pi isutni bili duboko ganuti riječima obih govor- 
nika, a stari je Dr. Irinajstić plakao od ganuća. 

Istoga dana po podne bilo je otvorenje Me- 
štrovićeve izložbe. Uz radove Meštrovića bili su 
izloženi slikarski radovi slikara Račkoga i neko- 
liko radova kipara Rosandića. Izložba je bila u 
»Grafton Galleries«. Pokroviteljicom izložbe bi- 
la je jedna engleska princeza. Prigodom otvo- 
renjći i/rcčeno su dvu kratku govora, poslije čega 
je izložba bila otvorena. Tu sam se ponovno sa- 
stao sa predstavnicima našeg poslanstva i »Crve- 
nog Krsta«. Ne treba ni govoriti, da sam im po- 
novno stavljao na srce moj položaj. Dabome, kao 
uvijek kod naših ljudi padala su laskava obećanja. 
Rekao bi, ljudi se prosto rastapaju od milja i su- 
sretljivosti, a ono kad se rastanete: Zbogom, tko 
te vidi, vidi! . . . 

Sama je izložba bila prilično dobro posjeći- 
vana. Kritika je bila vrlo povoljna. Ulaznina je bila 
u korist »Crvenoga Krsta«. 7.a trajanja izložbe 
obdržavalo bi se svako popodne jedno preda- 
vanje, većinom na teme koje izravno govore o na- 
šem narodu i našim krajevima. Predavači su bili 
svi bez iznimke Englezi. Naši nisu htjeli valjda da 
se v suv P e umore obradbom jedne teme. Sreća je 
naša, što smo između Engleza imali priličan broj 
dobrih prijatelja, koji su za našu stvar radili često 
puta više i bolje nego li mi sami. 

XIII. 

Moj položaj svakoga dana bivao teži. U meni 
potpuno tudjem svijetu postajao sam sve osamlje- 
niji i svakoga dana imao manje prijatelja. Mis 

Marx je bila bolesna; moji su drugovi već bili kre- 
nuh za Francusku, a svakoga dana bilo je u Lon- 
donu sve manje »Škotskih žena«, jer su i one po- 
lazile za našom divizijom. Izlazio sam vrlo malo, 
jedno što nisam imao kuda, a drugo što mi je to 
bilo nemoguće. Konac novembra je za Londonce 
svakako najgore doba u godini. Magla poput oštra 
mraza pokriva po čitave tjedne veliki grad, priti- 
snuvši na zemlju dim tvornica i grlo i nos prosto 
da ti se stisnu od bola i razdraženosti neugodna i 
nezdrava čadjava dima. Osim toga ja sam slabio 
svakoga dana; jDosljedice mog boravka u mraz- 
nome logoru javljale su se tekar sada. Pored jake 
prehlade osjećao sam svakoga dana sve to jače 
boli u zatiljku i vratu. Neuralgija mi je malo ne 
potpuno ubijala svaku volju za život, bio sam ne- 
raspoložen. Neraspoloženje i slabost rasle su sva- 
koga dana. Uporedo sa fizičkim slabljenjem ja 
sam klonuo u duši i srcu. Neizvjesnost o samome 
meni, a još više o ljubljenoj Palji, kidale su mi srce 
i dušu, volju i razum. Još pred kakvih dvadeset 
dana ja sam se tješio kako ću odmah po mom do- 
lasku u London pisati mojoj miljenici i kako ću 
možda već od nje primiti pismo. Ali sve je bivalo 
gore i teže. Nisam ni mogao pomišljati da izadiem 
na ulicu, a kamo li da podjem u Leyton do 
Kingovih i da od njih saznam je li Palja pisala 
na njihovu adresu. Većinu dana provodio sam u 
krevetu, kadkada i prospavao, a baš stoga noći 
mi bijahu nesnosne i mučne. Oni na poslanstvu 
i odboru nisu ni sanjali o meni, niti su marili mnogo 
za mene. Jer da jesu, barem London je dovoljno 
velik da se može nešto učiniti i pronaći za jednog 
nesretnika. Novac se gubio iz dana u dan. Kad bi 

izašao u grad zbog moje neupućenosti, morao sam 
se većim djelom voziti taksametrom, jer se moj 
vojnik iz početka nikako nije mogao snaći na pla- 
novima i prelazima podzemne željeznice, kao ni u 
brojkama autobusa. Dabome, da me je to 
stajalo mnogo više. Pomisao dokle će to tako 
morati biti, morila je najviše moju dušu i pojača- 
vala moju tugu za Rusijom. Vjerovao sam, da sam 
imao potpuno pravo kad je nisam htio ostaviti i 
kad sam držao da neću nigdje u svijetu naći toliko 
prijatelja i toliko istinske dobrote i ljubavi kao u 
Rusa. 

Časovi mi bivahu sve dulji, turobniji i imurniji 
kao što je tmuran i dan neprijatnoga novembra. 
Magla je sve jače nadvladavala atmosfpru, stis- 
kala te u grlu, pritiskala grudi, a sitna čadja pekla 
je u grlu neprijatnim škaikljanjem i tjerala na ka- 
šalj. Zima je bivala sve to jača, ali dabome to nije 
zima poput naše, ih kao zima u Rusiji. Tamo se 
čovjek može lakše očuvati od zime, a svježi zrak 
na momente čovjeku prija. Ali u Engleskoj toga 
nema i neznaš i nemaš načina kako da se protiv 
nje boriš. Mrazna magla umara oči, grize te u nosu 
i grlu, a vlažna studen probija kroz najdeblje odi- 
iielo i dopire sve do kostiju. Moj je vojnik još nešto 
izlazio, ali ja vrlo malo. Uopće zimi u Engleskoj 
izlaze samo ikad moraju. Dosada i umor ispunja- 
vali su grobnu tišinu moje sobe. Samo bi se težak 
uzdah od vremena do vremena čuo iz mojih usta, a 
kad bi ostao sam, nije manjkalo ni pritajena plača. 
Oslabljen i bolestan i svakoga dana sa sve to manje 
sredstava, ja nisam znao što da započnem. Uzalud 
su bila sva moja nastojanja i uvjeravanja. Ja sam 
uopće u razbiranju stanja u životu imao prilično 

dobro oko. Bio sam već potpuno uvjeren, da bi po 
našima i dalje uzaludno čekao na poboljšanje 
moga stanja i riješio, da sam pokušam preko En- 
gleza smjestiti sebe i učiniti kraj mojim duševnim 
i fizičkim patnjama. I pored suza i plača mislio 
sam u sebi: Zašto da ja popuštam pred samim 

sobom, zašto da klonem, dok sam još pred malo 
ne mjesec dana gledao zadovoljno na život i 
svojom voljom i držanjem davao volje i zado- 
voljstva i drugima. Ne! Ja znam da mi je životna 
situacija vrk) teška, ali znam da mi je ranije bila 
još teža. Poslije moje velike nesreće, gubitka vida, 
ja sam uvjek govorio: Ima li u životu i može li bili 
veće nesreće za mene no što je bila ova. I dah bi 
i jedna mogla doći tako iznenadno, neočekivano i 
nemilosrdno?! Ne! Jer čovjek se kroz život priuča- 
va na sve. Ruski narod ima jednu vrlo zgodnu po- 
slovicu. Oni kažu: Da je Krist imao da bude drugi 
puta propet na križu, bio bi već sam znao položiti 
ruke i noge na mjesta gdje bi mu zabili čavle. Tre- 
balo mi je samo zgode, da nekako dodjem do jed- 
noga od onih Engleza, koji su me već ranije po- 
znavali. Držao sam, da će mi ipak uspjeti pronaći 
nekoga, kome ću moći iskreno kazati sve. Zašto 
da se ja stidim sramote naših predstavnika i zašto 
da i dalje trpim rad njihova nerada, nemara, ne- 
savjesnosti i hochstaplerije. Neka je njih sramota: 
ali oni su bestidni. U ovakovim zgodama govorio 
sam uvjek, jednom ćemo se ipak vratiti kući i onda 
ćemo narodu sve ispovjediti. Neka narod zna ko 
je za njega radio od srca i mnogo, tko od špeku- 
lacije i za džep, a vrlo malo za narod, a i to malo, 
obično zlo. 

Jedne nedjelje po podne, još prije odlaska Miss 

Marx uputio sam se iaksameirom do njena stana, 
htio sam, da je kao jednog od mojih najbotjih pri- 
jatelja upoznam s mojim teškim stanjem i da je 
zamolim na koga da se od njih u svrhu regulisanja 
mog stanja obratim, jer je ona već sutra polazila u 
sanatorij. Zatekao sam je gdje sa svojom služav- 
kom sprema kovčege. Čim sam došao, ona me je 
odmah uvela u svoju sobu i o svemu pomno saslu- 
šala. Nemar naših vlasti za nju nije bio najvećim 
iznenadjenjem i ona u moj prikaz nije ni najmanje 
trebala sumnjati. Bila je sa svojom bolnicom u Sr- 
biji sve do pred Albaniju, a poslije s nama u Rusiji. 
Imala je dakle dovoljno prilike da se upozna sa 
raznim vrstama naših ljudi, koji na najraznolikije 
načine shvaćaju i vrše svoje dužnosti. Ona je 
odmah uzela u ruke telefon i pozvala Miss Goff. 
Bila je to jedna od naših »Škotskih žena«, koja se 
još nalazila u Londonu. Nekolicina ih je još bila po 
Škotskoj kod svojih obitelji, ali većina je već pošla 
za našom divizijom preko Francuske za Solun. 
Objasnivši slučaj Miss Goffovoj, ona je još dugo 
razgovarala s njome. 

Govorile su engleski: od čitava razgovora ja 
sam razumio vrlo malo. Čuo sam kako joj je dala 
adresu moga hotela i kalko je nešto govorila za 
sutra. Miss Marx mi je onda rekla, da će brigu 

0 meni dok me se ne smjesti imati Miss Goff 

1 da će me već sutra posjetiti u mom hotelu. U 
mene je ušlo nešto nade. Poznavao sam Miss 
Marx već dugo. Znao sam, da neizmjerno mnogo 
voli naš narod i da je za nj učinila mnogo dobra. 
To mi je bilo dovoljno jamstvo, da će se moje 
stanje doskora promijeniti. Ona je bila koman- 
dan »Škotskih žena« i njena uputa Miss Gof- 

[ovoj važila je više no naređenje. Rano u veče 
oko šest sati oprostio sam se sa Miss Marx za- 
hvaljujući joj neprestano na njenoj dobroti. Kad 
smo ja i moj vojnik izašli na ulicu bio je već pot- 
pun mrak. Magla baš i nije bila jaka, ali zima je 
bila nepodnosiva. Kako je bila nedjelja, a za rata 
je broj iaksametra bio malen, to su svi bili zauzeti. 
Podzemnom željeznicom nismo mogli poći, jer 
nismo znati 'kako i gdje bi morali prelaziti. Riješio 
sam, da se uputimo pješke, u nadi, da ćemo ne- 
gdje sresti slobodan taksametar. Ali nigdje. Ne- 
prestano sam morao pitati za pravac i tako tuma- 
rasmo po londonskim ulicama, mucajući svaki 
čas slabom engleštinom, da bi dobili upute za 
dalje. Gnjaveći se tako i zaustavljajući se svaki 
čas da ponovno pitamo, mi smo trebali malo ne tri 
sada dok smo od Paddingtona stigli do Crom- 
well roada 5, t. j. do našeg hotela. Večera nas 
već čekaše potpuno hladna. Poslije večere, 
umoran do skrajnosti, legoh odmah u krevet. Za- 
spati nisam mogao odmah, jer me je silno bolio 
vrat i zatiljak. 

XIV. 

Kad sam se drugoga dana probudio, bolovi 
nisu bili prestali. Izgledao sam još slabiji no prije, 
a vrat nisam smio da okrećem od bola. Uza sve 
to sam se ustao i uredio, jer sam htio da po podne 
dočekam Miss Goff. Toj posjeti sam posve- 
ćivao najveću pažnju. Miss Goff poznavao sam 
nešto malo iz Rusije. Bila je jedna od mladjih 
članica »Škotskih žena«, vrlo simpatična i razgo- 
vorljiva. Po svojoj obitelji pripadala je aristokrat- 
skim krugovima Londona. Odlučio sam bio da joj 

povjerim sve kao rodjenoj sestri. Moram već ovdje 
reći da su se zbilja sve te žene ponašale prema 
našem narodu kao istinske sestre i da su nas ^ao 
takove i potpuno razumijevale. 

Po podne nešto poslije dva sata ona je došla. 
Neugodno ju je iznenadio moj izgled, a kad sam joj 
rekao što me sve boli, ona mi reče, da će sutra 
poslati k meni svog liječnika. Ukorila me, što već 
ranije nisam zvao liječnika. Onda smo prešli na 
razgovor o meni i o stanju u kojem se nalazim. Ja 
sam joj iskreno i na široko ispričao sve. Nisam 
trebao tajiti ništa. Ona je od prilike i sama znala 
kako sam živio u Rusiji i koga sam sve tamo 
ostavio. Ponovio sam joj, da sam Rusiju ostavio 
teška srca i pošao za Englesku uvjeren, da će Dr. 
Inglis rado učiniti za mene sve što bude u nje- 
noj mogućnosti. Ali je ona na žalost umrla već prvi 
dan našeg dolaska u Nevvcastle. Miss Goff slu- 
šala je moja razlaganja najvećim zanimanjem i 
svaki čas izražavala svoje gnušanje nad nehajem 
naših pretpostavljenih vlasti. Odmah je i sama 
uvidila bez mog posebnog pominjanja, da mi m 
moje fizičko, ni duševno, a isto tako ni novčano 
stanje ne dozvoljava i ne podnaša ovakav dalnji 
život. Kad me je zapitala koliko još imam novaca, 
ja joj nisam mogao pravo odgovoriti. Znao sam da 
imam neko 1500 rubalja i oko dvadeset funti. Ona 
mi se onda dragovoljno ponudi, da s njom izbrojim 
novac, što smo i učinili, a onda me savjetuje da 
rublje promjenim što prije, jer svakim danom gube 
na vrijednosti uslijed prilika u Rusiji. Ona je uvi- 
dila da je za mene uz ovakove uvjete stanje doista 
vrlo teško i da bi boraveći ovako u hotelu doskora 
potrošio sav novac, koji bi mi inače dobro došao 

da si kupim dobru zimsku kabanicu i dobro i toplo 
rublje, Savjetovali smo se još neko vrijeme, onda 
mi ona nakon kratka razmišljanja reče: 

»Sutra po podne ću doći automobilom po Vas 
sa mojom majkom. Vi dotle spremite svoje stvari. 
Odvesti ću Vas mojim rodjacima. lo je moja 
tetka Ladv Golf, udova pukovnika Goff, koji je 
poginuo još u burskom ratu. Ona će Vas primiti 
vrlo ljubazno i uputiti Vas u sve šio Vam bude po- 
trebno. U njenoj obitelji provesti ćete nedjelju 
dana, a dotle ću pronaći način kako i gdje, da Vas 
najbolje smjestimo.« Primio sam njenu ponudu sa 
zahvalnošću i zamolio je da njenoj tetlki već u 
napred izrazi moju blagodarnosi. Razgovarali smo 
još neko vrijeme, a onda se oprostismo do sutra, 
ie večeri sam bio već mirniji, bolovi me već nisu 
toliko smetali. Znao sam naime da će Englezi uči- 
niti svoje. Prije negoli oni nešto preduzmu, dosta 
premišljaju, ali ako poduzmu, onda je to već una- 
pred učinjeno i gotova stvar. Odlučio sam da već 
sutradan iz jutra podjem do poslanstva i tamo za- 
molim, da mi po državnom kursu promjene ruske 
rublje. Sutradan sam doista tako i učinio, ali 
uspjeha nisam imao. Rekoše mi, da je to vlastan 
samo naš ministar finansija, koji boravi u Parizu 
i da mogu to učiniti samo uz njegovo odobrenje. 
Pošao sam do prijatelja Turkovića u »jugosla- 
venski odbor« i s njime zajedno napisao molbu na 
ministra finansija, koju sam još istog jutra predao 
našem poslaniku gosp. ). Jovanoviću sa molbom, 
da je smjesta pošalje u Pariz. Poslije toga vratio 
sam se kući i spremio svoje stvari, da se po podne 
oprostim sa hotelom u kojem sam proveo tako ne- 
mile i gorke časove mog mače dosta, mirnog i 
radnog života u Engleskoj. 

Nemoguće bi mi bilo govoriti o svemu, šio rru 
se je dešavalo i kako sam u tom hotelu živio, ah 
jednu ću zgodicu ipak spomenuti, jer je svakako 
zanimiva. 

Čini mi se treći dan moga boravka u hotelu, 
za koje sam se vrijeme kadikada s uspjehom, a 
kadkada sa neuspjehom objašnjavao sa poslugom, 
lomeći par bijedno izgovaranih engleskih riječi, 
doživio sam ovo. Htio sam da se okupam. Mislio 
sam, da će mi topla kupelj učiniti dobro, a da 
pravo kažem nisam se kupao već od polaska iz 
Arhangjelska. Kad učite neki jezik u početku svi 
su Vam ljudi puni savjeta i daju najpopularnija 
pravila o izgovoru ili sličnosti riječi pojedinih je- 
zika. Većinom takova pravila i savjete dobivate 
od ljudi, koji dotični jezik poznaju manje no Vi 
sami. Oni tako govore, prosto što su to od drugih 
čuli i jer su uvjereni da je tako i ako nisu imali pri- 
like da se o tome uvjere. Htio sam da se okupam. 
Prema tome mislio sam u sebi, trebam da po- 
zovem sobaricu i da je upitam gdje je kupaona. 
»Gdje« to sam znao. Znao sam i »vaš«, samo ni- 
sam znao riječ »ikupaona«. Dugo sam smišljao a 
onda pod uticajem gore pomenutih savjeta i pra- 
vila pokušam, da iz njemačke riječi napravim en- 
glesku. Dakle od Badezimmer bilo bi izgovarajući 
a kao e »Bedroom«, jer Englezi za svaku pro- 
storiju vele »room«. Pozvonim sobarici. Ona 
dodje. )a napravim ozbiljno lice i rečem ispreki- 
dano: »Gdje je bedroom?« Ona se malo nasmije 
pa reče: »Ovo je« . . . )a sam mislio, da me nije 
razumjela, pa ponovim pitanje malo drugčije: 
»Gdje je Vaš bedroom?« Ona se onda još više na- 
smije i upita: »A što Vas zanima moj bedroom kad 

imate svoj?« Ja nisam znao što da činim i najzad 
odlučih, da joj slikovito pokažem što želim, i po- 
kazujući kao da plivam i da se perem ponovih ne- 
koliko puta: »Bedroom, bedroom« . . . Sobarica je 
tek sada razumila o čemu se radi i počela da se 
smije na sav glas, kako to znaju samo engleski 
»cockneys«. 

»A Bathroom«, reče mi ona, »a ne bed- 
room«, i poče mi onda slikovito objašnjavati po- 
kazujući mi rukom na jastuke, da je bedroom 
spavaća soba, a kupaona, da je bathroom. 
Uvidio sam i sam do kakve fatalno smješne za- 
mjene pojmova dovode pravila jezičnih diletanata 
i smijah se i sam dugo i dugo. 

XV. 

Kako je dogovoreno, Miss Goff je došla 
sa svojom majkom u dva sata. Njihovim dolaskom 
otpočelo je za mene drugo doba mog boravka u 
Engleskoj. Uzalud, neka govori tko što hoće za 
Engleze, oni su narod od kojega se svi ostali na- 
rodi mogu koješta dobra i korisna naučiti. Tačnost 
je kod Engleza glavni osnov njihove energije i naj- 
bolja reklama. Pri polasku u neki posao Englezi 
se možda malo dulje od nas premišljaju, jer u sebi 
ispituju slučaj i analizuju sve dobre i zle strane do- 
tična posla i stvari za koju bi se imali prihvatiti. 
Osim toga glavni je dio njihovih misli zaokupljen 
pitanjem mogućnosti ili nemogućnosti izvedbe, 
osobito onda ako se pored ostalog odredjuje vri- 
jeme. Ali naprotiv tome, vi možete već unapred 
biti sigurni da će ono, čega se Englezi prihvate, 
biti učinjeno i to upravo svojski, napose radi li sfe 
o tome, da se pokaže snagu, organizovanost i ple- 

menitost njihove nacije. Čudnovato, bez da su me 
mnogo i pitale miss doti i njena majKa, Koje do 
iaaa nisam nmada vidio, počele su samnom govo- 
riti Kao sa svojim rodjemm bratom, odnosno sinom 
i spremati moje stvari za odlazaK. Onda sam Miss 
Goti dao moju lisnicu; ona je ostala, da plati iro- 
šaiK mog boravKa u hotelu, a ja sam sa njenom 
majKom pošao polagano dolje do automobila. 
Stevo je već bio iznio moje stvari i sjedio pored 
chauteura. Cas Kasnije došla je Miss Goff i mi 
podjosno za Grosvenor place. Tamo je obitelj 
poK. puKovnika Goff imala vrlo lijepu vlastitu 
kuću. Cim smo ušli u kuću dočekala nas je u salo- 
nu Lady Goff sa svojom mlađom kćerkom Miss 
Peggy. Nakon vrlo srdačna upravo materinska 
susreta, kojim me je kućedomaćica pozdravila, ja 
sam se na francuskom jeziku zahvalio, a onda mi 
ponudiše da sjednem, dok Stevo sa služinčadi ne 
raspremi moje stvari u opredijeljenoj sobi. Sve su 
prisutne barem nešto znale francuski, pa smo se 
mogli razgovarati o svemu. Dabome, one su veći- 
nom postavljale pitanja, a ja sam im na sve odgo- 
varao. Razgovor je bio praćen veselim smjehom, 
osobito onda, kad bi koja od pomenutih dama po- 
grešila u jeziku. Nešto kasnije dovela je na kratko 
vrijeme u salon Miss Peggy svoja dva mala ja- 
panska psića, s kojima sam se imao upoznati. Na- 
še poznanstvo nije išlo baš tako na brzu ruku. Cim 
me ugledaše, lajali su na mene- dugo i srdito, da 
sam ih ja, prije no što sam ih uzeo k sebi, zamiš- . 
ljao barem tri puta većima. Zatim je poslužen čaj 
i razgovor u veselom raspoloženju produžen s tom 
razlikom, što je nadošao srednji sin moje nove ku- 
ćedomaćice, kapetan Goff. Ostala dva sina bila 

5U u francuskoj. Kad me je kapetan Goff upo- 
znao, on se je vrlo mnogo zanimao za moja odli- 
kovanja, i kad je opazio, da sam odlikovan viteš- 
kim krstom svet. Georgija, on se je ne malo za- 
čudio i stao objašnjavati svojim rodjacima znače- 
nje i rijetkost tog odlikovanja, li engleskoj vojsci 
imalo je do tada svega neko osam oficira to vi- 
soko odlikovanje, a od toga su tri odlikovanja pri- 
padala članovima kraljevske kuće. Navodim tek 
mimogred ovaj momenat s toga, što ću time da 
kažem, da mi visoko rusko odlikovanje doista u 
Engleskoj, pa i poslije u Francuskoj mnogo poma- 
galo i da su se pred istim otvarala mnoga kućna 
i uredska vrata, koja se inače svakome tako lako 
ne otvaraju. U Engleskoj kao i u Francuskoj pored 
svega demokratizma u višem društvu mnogo znači 
jedan naslov ili visoko odlikovanje. Manje više i 
sva ostala javnost gleda na to nekim izvjesnim, 
ako već ne potpunim poštovanjem, a to možemo 
reći velikim ljubopitsivom. Kako sam kasnije i od 
Miss Marx bio saznao, gornja je okolnost i kod 
mog dobročinitelja Sir Arthura igrala ne malu 
ulogu. 

Nešto poslije toga sjela je Miss Peggy^ gla- 
soviru i počela da igra. Ne malo sam se začudio, 
kad sam već u prvim akordima razabrao našu him- 
nu. Zapitao sam ih kasnije tko im je dao note. Oni 
mi onda pokazaše jednu svesku nota, u kojoj su 
bile sve savezničke himne. Razgovor je prešao ria 
glazbu. Ja i Miss Goff govorili smo onda o našoj 
silnoj ljubavi k ruskoj glazbi. Rekao sam im da 
imam sobom nešto malo ruskih nota i da ću ih su- 
tra donijeti u salon. Pred večer mi reče Miss Goff, 
da ću ovdje ostati u gostima kod njene tetke 


neko desetak dana, a ona da će dotle udesili sve, 
da me se šio zgodnije smjesti. Da ne bi gubio vrije- 
me, preporučila mi je da po malo praktički učim 
engleski sa njenom braiučedom Miss Peggy i da 
ujedno polagano upoznam grad i kupim sve što 
mi treba, napose rublje, obzirom na zimu i magle. 
Ja sam se onda oprostio od sviju, zahvalivši im na 
njihovoj iskrenoj dobroti i pošao u moju sobu. Po- 
digao sam se liftom. Soba je bila na trećem spratu, 
vrlo velika i zgodno udešena. Nedaleko moje sobe 
bila je vrlo lijepa kupaona sa vazda toplom vo- 
dom, pa sam se malo ne svake večeri prije spava- 
nja kupao, što mi je prilično koristilo. 

Susretljivost i dobrota kojom me je počastila 
obitelj Goti ostati će mi uvijek u prijatnoj uspo- 
meni Nakon onakove neizvjesnosti i pravog ne- 
haja naših ljud, ja sam imao većinom bih zahva- 
lan toj plemenitoj obitelji, da je ipak dbslo do smje- 
štenja. Ne manje moram im biti zahvalan, sto sam 
sa uspjehom svršio ne samo sljepački zavod za 
oficire, izučio engleski jezik, već i to da je od mene 
ponovno postao čovjek pun volje za rad, koji je 
rezultate svoga rada pokazao našoj i engleskoj 
javnosti već šesti mjesec svoga boravka u en- 
gleskoj. 

Porodica Goff bila je jedna od prvih u ari- 
stokratskim krugovima u Londonu. Imali su kuću 
nedaleko kraljeva dvorca, a svojim vezama u vi- 
sokom društvu mogli su učiniti mnogo i mnogo do- 
bra. 1 oni su ga doista činili. Ja sam u njihovoj kuci 
bio svega neko dvanajsi dana, ali to mi je bilo 
potpuno dovoljno, da vidim koliko rade i u koliko 
dobrotvornih društava sudjeluju svojim radom j 
novcem. Zato sam upravo kroz njihov razgovori 
njihovim posredovanjem kod Lord renc 

bio primljen u »Klub oficira invalida«. Lord 
J rcnch, pored ostalih nekih ugledmn ličnosti 
Engleske, bio je ljubitelj našega naroda. Njegova 
ljubav k našem narodu vezala ga je na nas još vi- 
še, kad mu je 1916. poslije naše ofenzive na ftaj- 
makčalanu, poginula njegova sestra Lady har- 
Iey. Ona je u opustošenom bitolju osnovala 
prehranbenu stanicu za civilno stanovništvo, jed- 
noga dana kad je bijednoj djeci djelila kruh, do- 
leti bugarska granata i ona pogine kao žrtva zvjer- 
stva Bugara, koji su pucali na stradajući grad i a^o 
je isti bio izvan bojne zone. Kroz Lord Eren- 
eha i obitelj Goff upoznao sam zamalo sva lon- 
donska društva i sve institucije, na kojima sam 
imao učitf ili pratiti njihov rad i stečenim se iskus- 
tvima koristiti u mom kasnijem životu. Boraveći 
kod Goffovih, ja sam sve u šali polagano sve 
više govorio engleski i pomalo se zanimao za 
sve, što mi je kao strancu bilo potrebno, da upo- 
znam orijentaciju i prilike grada. Drugoga dana 
pregledao me je liječnik i pronašao da trpim od 
dosta jakih neuralgičnih bolova u vratu i zatiljku. 
Preporučio mi je, da se toplo odijevam i prepisao 
lijek. Svakoga dana sam se osjećao bolje i sva- 
koga jutra, ako nije padala jača kiša, izlazio sam 
sa Miss Peggy u grad i vraćao se pred podne. 
Tako sam po malo bio već i pokupovao sve stvari 
koje su mi najnužnije trebale. 

Iz Pariza je stiglo dotle riješenje ministra fi- 
nancija, prema kojem mi je izmjenjen ruski novac 
u francuske franke. Ujedno sam na poslanstvu 
primio i moju prvu platu, pa sam prema tome već 
znao moje mjesečne prihode ili bolje rekući, ko- 
liko ja mogu mjesečno potrošiti. Dobivao sam mje- 

sečno nešto manje od dvadeset funti. Od toga sam 
morao skrbiti i za prehranu vojnika, jer je svako- 
me jasno, da se sa novčanom hranom, koja je iz- 
nosila tri dinara dnevno, nije mogao prehranili. 
Ali svejedno. Glavno je bilo ipak to, što sam po- 
zitivno znao, što primam, pa sam prema tome, 
mogao znati što mogu i nemogu. Sa novcem, što 
sam kao ušlednju donio iz Rusije, kupio sam sve 
što mi je bilo potrebno za moj novi život u Engle- 
skoj, napose toplo rublje, kabanicu i odjeće. Osta- 
tak moje uštednje uložio sam u »Bank of England«. 
Da bi barem donekle podao ilustraciju susretljivo- 
sti, kojom je engleska vlada izlazila u susret svojim 
invalidima, opisati ću samo ovaj slučaj: Svaki je 
slijepi invalid britanske vojske, pa i ja protekcijom 
Sir Arthura, mogao uložiti svoj novac u »Bank of 
England« uz 5% kamata čistih, dočim su najviši 
kamatnjaci za rata u Engleskoj bili 3%. Dabome, 
da bi se predusrelo špekulaciju drugih osoba, koje 
bi se eventualno koristile beneficijom slijepaca, bi- 
la je svota limitirana do dvije tisuće funti. Pred- 
posfavljalo se naime, da bi rijetko koji od slijepih 
invalida mogao imati veću svotu novca, ili u pro- 
tivnom slučaju ako ima, onda nije u nuždi. 

Provodeći vrijeme kod Goffovih, osjećao 
sam se svakoga dana bolje, a u engleskom jeziku 
sam napredovao prilično brzo. Jednoga dana do- 
zvaše me telefonu. Ne malo sam se začudio, kad 
mi se na telefonu javila prijateljica i Paljina dru- 
garica iz Odesse Miss May King. ja sam joj naime 
jučer pisao kartu u Leylonslone (predgrađe Lon- 
dona) i zamolio je, da mi javi, nije li Palja već ne- 
što pisala za mene na njihovu adresu, kako smo 
se bili dogovorili. — Pitala me je, da li bi me mo- 

£la posjetili poslije objeda, za vrijeme kad je 
slobodna od ureda. Tom zgodom predala bi mi 
jedno Paljino pismo. Zamolio sam Miss Peggv, 
da li nema ništa protiv, ako me moja znanica po- 
sjeti poslije objeda, našlo je ona najljubaznije pri- 
stala Poslije razgovora na telefonu vratio sam 
se u salon, gdje sam Miss Peggy na njenu za- 
molbu pričao o Palji i pokazao joj njenu sliku. S 
velikim zanimanjem očekivao sam Mayin dola- 
lazak, da doznam barem što o mojoj Palji, na koju 
sam po mom odlasku iz Odese mislio više no ika- 
da na ikog. Jest! Ima ljudi koji me u tome možda 
neće razumjeti, ali što im ja mogu, doli da im is- 
kreno priznam ono što sam osjećao. Palja je za 
mene bila početak svake misli i poticaj na svaki 
rad. Rad nje sam bio gotov živjeti i umrijeti. Ovo 
je iskreno bez ikakve naivnosti, pretjeranosti ih 
neke frazerije. Palja je bila anđeo, koji me je po- 
digao iz mrtvih, jer moj život prije njena poznan- 
stva i nije bio drugo, do li dosadno i ubitačno mr- 
tvilo, iz kojeg sam se toliko puta uzaludno nasto- 
jao podignuti i trgnuti, da ne zaspim i potpuno za- 
boravim na život. Jest, najstrašnije je živjeti fizičkim 
životom, inače ne predstavljati nikakve svrhe ni za 
sebe ni za druge; nemati života, i brojiti dane ka- 
ko prolaze dosadno, bez promjene, neopaženo i 
tužno. Toga sam se poslije moje nesreće najviše 
bojao i to me je najviše mučilo, jer je dokazano, 
da čovjek u takovom stanju, koji je prije nesreće 
imao zdrav razum i bio pun volje za život, ne mo- 
že živjeti više od tri godine. Istina je, bilo je i drugih 
okolnosti i ljudi, koji su uticali na moje vraćanje u 
život, ali je nesumljivo, da je uza sve to moj današ- 

nji život i moj rad u glavnome samo Paljina za- 
sluga. 

Prijateljstvo i ljubav, to su dva pojma, koji se 
ipak u glavnome dosta osjetljivo razlikuju pored 
svih sličnosti, upravo isto tako kao i čovjek i žena, 
Ovdje podrazumijevam, razliku osjećanja i dušev- 
nog naziranja u vezi sa osjećajem srca. Dokazana 
je, da će u izvjesnim momentima života na muškar- 
ca više djelovati ljubljena žena, nego li najbolji 
prijatelj; odnosno na ženu ljubljeni muškarac no 
najbolja prijateljica. Po mojemu, jer ja sam taka 
osjećao, postoji ova razlika, koju se nemože po- 
reći. Svaki prijatelj, pa i onaj najbolji, za mene je 
i opet samo čovjek više istih duševnih kvaliteta, 
dakle jednom riječju čovjek manje više ravan me- 
ni. U ljubavi, stvar izgleda drukčije. Žena koju lju- 
bite, ako je dostojna vaše ljubavi i ako vaša duša 
nije ogrezla u blatu današnjeg bezdušnog života- 
renja i pokvarenosti, ona je viša od vas, ne zato 
što bi takova u istinu bila, već stoga, što je vi ta- 
kovom zaželiste i odabraste za svoj ideal. Svaki 
ideal mora po shvatanju čovjeka biti viši, važniji od 
samoga čovjeka, da bi ga mogli nazvah idealom. 
Osim toga je duša jedne žene mnogo blaža od one 
u čovjeka ,a srce je puno nježnosti i već radi sitni- 
ce, suze njene lijepe oči i plače dobra duša^ Prigo- 
dom uvjeravanja i dokazivanja u nas muškaraca 
glavno je sredstvo razglabanje misli, koje su plod 
razuma. Žena tako ne radi. Kod nje se sve osniva 
i razvija na osjećanju srca i duše. S toga je njeno 
uvjeravanje puno ljubavi i istinske toplote, nježno- 
sti, samilosti i spreme na žrtve. U mom slučaju na- 
kon onakove nesreće nesumnjivo je, da su Paljina 
uvjeravanja, ljubav i njena pobuda na nov život, 

bile mnogo jače i efektnije od svih ostalih nasto- 
janja, pa i onih doktora Augusta, čija su dokaziva- 
nja i uvjeravanja bila neprekidni niz dubokih misli, 
prožetih samom filozofijom. 1 sam doktor August 
znao je to i vidio vrlo dobro, pa je Palju u znak po- 
vjerenja i poštovanja zvao svojom kćerkom. 

Palja je već sama po sebi bila vrlo nježna sr- 
ca i vrlo iskreno stvorenje. Njena mlada zaljublje- 
na duša, nije ni malo premišljala, kako će joj u ži- 
votu biti sa mnom. Njena je duša bila. jača od ra- 
zuma i riješila se živiti za ljubav. Njena ljubav, njež- 
nost i razdraganost srca, dobrota, plemenitost i 
ljubaznost, kojima se je prema svakome odazivala, 
pokazivala je njenu čednu narav bez ikakvih zah- 
tjeva, zadovoljnu i onda, kada bi joj suze sjale u 
plavim očima. ]esi samo me je Palja povratila istin- 
skom životu i samo sam rad nje htio da živim, jer 
sam bio potpuno uvjeren, da ona istinski ljubi i 
osjeća, da iz nje govori duša, koja je oživila moju 
i da ću s njome moći biti sretan . . . 

XI. 

Nešto poslije objeda, dok sam sa Miss Peggv 
razgovarao u pušionici, došla je May King. May 
je bila starija kći engleskog industrijalca Arthura 
Kinga, koji je zajedno s braćom Bahanov imao 
veliku tvornicu koža u Odessi. Kad je gospodin 
King uvidio, da stanje u Rusiji kreće sve na gore, 
poslao je svoju suprugu zajedno sa djecom u En- 
glesku i povjerio ih svome bratu, Ikoji je živio dosta 
čedno u Leytonstone pored Londona. May je za- 
jedno sa svojom mlađom sestrom Erikom mno- 
go drugovala sa Paljom. One su drugovale od ma- 
lih nogu i bile jedna drugoj vrlo iskrene. Obe su 

neobično voljele Palju i skoro svakoga dana dola- 
zile k njoj, jer su im kuće bile došla blizu. Kad sam 
odlazio iz Odesse, dogovorio sam se s Paljom, da 
mi, dok se ja ne javim sa stalnom adresom, piše 
na Ringove. Upoznao sam Miss Peggy sa 
Mayom. Miss Peggy se nakon nekoliko lju- 
baznih riječi povukla u svoje odaje pustivši nas 
same. Nakon kratkih pitanja, koja su se odnosila 
na moj put i na stanje u Rusiji, May mi se poče 
tužiti, ističući svoju bojazan za oca, Palju i sve 
ostale koje smo lamo ostavili. I doista, imala se 
čega i bojati, jer su vijesti iz Rusije bivale svako- 
ga dana sve strašnije. Pokolji su bili na dnevnome 
redu. Onda mi je May pročitala i predala Paljino 
pismo. Bilo je to jDrvo, a kako sam kasnije iz ži- 
vota morao s bolju razabrati, i posljednje njeno 
pismo. Pisala mi je s puno tuge radi moga odlaska. 
Pismo je bilo kao odgovor na moje, poslano iz 
Ariola. Dakle u vrijeme, kad ga je pisala, nije još 
bio zavladao boljševizam. Molila me je da joj pi- 
šme što češće i da se iz Engleske javim što prije, 
da bi znala kalko mi je. Pismo je završavalo opi- 
som njihova vrta, koji je sav u snijegu pust, a ona 
sama bez mene. Pri kraju pozdravljali šu me svi, 
napose njeni roditelji Aleksej Filipović i Sofija 
Aleksandrovna, brat Koća i mala Sanjočka. 

Odmah sam sa Mayom napisao odgovor, 
potpisao ga i predao Mayi, da ga odmah baci na 
poštu. Govorio sam zatim s Mayom još dugo o 
svemu, ponajviše o pismima što mi ih je Palja ra- 
nije pisala, a onda se dogovorismo, da ćemo se 
skoro opet sastati. Pored sve tuge i bojazni, koja 
je za Paljom rasla svakoga dana, ja sam bio ve- 
seo u duši. Veselilo me ie njeno pismo i radovala 

me šio sam tu u tudjem svijetu imao barem neko- 
ga, koji je znao Palju i s kime sam mogao sa ra- 
zumijevanjem porazgovoriii o njoj. Govorili smo 
ruski. Kako mi je prijalo, nakon izvjesna vremena 
što ga nisam govorio, jer nisam imao s kime. Za- 
ludu, neka govori tko što hoće, ruski je jezik pre- 
krasan i po bogatstvu riječi i po ljepoti zvuka. Osim 
toga ja sam, kad sam govorio ruski, osjećao isto 
tako, kao da govorim svojim materinjskim jezikom. 
Toliko je u tome bilo prirodjenosti i lakoće u mi- 
slima. Nešto prije tri sata oprostio sam se sa M a y, 
dogovorivši se za slijedeći sastanak i zamolio je, 
da mi odmah donese ako bi nešto primila od Palje. 

Narednih dana pokušao sam ponovno i po po- 
sljednji put, da kroz naše vlasti i ljude popravim 
moje stanje. Znao sam, da to činim iako rekući 
uzalud, ali to me nije smetalo. Htio sam, da se 
potpuno uvjerim o nesposobnosti i nesavjesnosti 
naših ljudi. Smatrao sam ta osvjedočenja kao po- 
trebna za izgradnju čvrste volje pojačane uvjere- 
njem, da se od naših ljudi nemam ni u budućem 
životu, pa ni po jDovratku u domovinu, Bog zna če- 
mu nadati. 1 pazite dragi prijatelji što se je zani- 
miva sa mnom odigralo. Kalko sam ja prema ne- 
haju naših ljudi mijenjao ion mojih razgovora, nije 
se na koncu konca znalo, što da se učini i tko bi to 
imao učiniti. Oni oko »Jugoslav. Odbora« govorili 
su mi, da ja ne spadam u njihov djelokrug, jer sam 
ja srpski oficir, a oni opet sa poslanstva upućivali 
su me na »Jugoslav. Odbor«, jer da sam ja jugosla- 
venski dobrovoljac i iz prečanskih krajeva. Sve su 
ovo i jedni i drugi nastojali zaodjeti lijepom igrom 
riječi, no ja sam ih svejedno vrlo brzo razumio 
a prema tome stvorio svoje odluke za dalje. Kad 

sam jednome od ie naše gospode rekao: »Dobro,, 
dobro, jednom ćemo se ipak vratiti kući«, on mi se 
je glasno u lice nasmijao. Bilo mi je strašno u taj, 
čas. Najvolio bih bio da se rasplačem . . . 

Znao sam posve stalno, da ćemo jednom 
kući. Riješio sam prema tome i za buduće, da sve 
šutke primam, slušam i pamtim, jer sam znao, da 
će doći vrijeme kad ću moći govoriti, kad će na- 
rod istinu tražiti. Nakon neko desetak dana pro- 
vedenih kod Goftovih, došla je u posjete jednog 
popodneva, da me upozna Miss Felice Hollman, 
glavarica »Doma i kluba oficira invalida« u Lon- 
donu. Miss F. Hollman, kako sam je kasnije 
upoznao, bila je vrlo simpatična mlada dama, pri- 
j^adnica viših londonskih krugova i za rata uprav- 
ljala gore pomenuiim domom. Francuski je govo- 
rila vrlo lijepo, pa je naš razgovor tekao u tom je- 
ziku. Lady Gote pričala je gošći o meni, upo- 
znavši je u kratko sa čitavim mojim životom kroz 
posljednjih par godina i istakla potrebu, da me se 
što bolje smjesti, da bi mogao izučiti slijejDačke 
nauke i započeti novi rad, što mi predstoji u životu. 
Onda je Miss Hollman dugo razgovarala sa mnom 
i pitala o svemu, napose o mom materijalnom sta- 
nju i koliko mjesečno primam od naših vlasti. Ona 
mi je onda u kratkim crtama dala prikaz njihove 
institucije i upozorila me na okolnost, da ću ja biti. 
jedini saveznički oficir, koji će biti primljen u nji- 
hov dom. Pravila su naime društva predvidjala pri- 
jem isključivo engleskih podanika i prema tome u 
mom slučaju učinjen je izuzetak i to obzirom na 
moje odlične zagovornike Lorda Frencha i Lady 
Goff. Miss Hollman učinila je na mene vrlo- 
povoljan utisak. Bila je u razgovoru vrlo simpatič-' 

na, a kako sam se kasnije uvjerio, vrlo dobra i ple- 
menita. Prije njena odlaska riješeno je da ću u 
»Dom« prijeći u subotu, kada će za mene već sve 
biti spremno. Ja sam se sa Miss Hollman opro- 
stio vrlo srdačno, zahvaljujući joj po sto puta na 
njenoj dobroti i susretljivosti. Još iste večeri pisao 
sam sa Miss Peggy zahvalno pismo Lordu Frenchu. 

Te večeri bio sam već mnogo zadovoljniji i 
smireniji.' Glavni je temelj mome novome životu 
bio postavljen. Osigurana mi je bila moja eksi- 
stencija za vrijeme boravka u Engleskoj. Bilo je sa- 
da na meni, da lim ljudima đokažem, da imam vo- 
lje za naukom i radom i da sam dosta jake volje, 
da izdržim sve do konca. Dva dana prije mog pre- 
seljenja kupio sam još neke stvari i po malo se 
spremao. 

XVII. 

Bila je posljednja subota pred Božić. Uprkos 
toga je dan bio dosta lijep i ne suviše hladan. Po- 
slije ručka oprostio sam se sa Goffovima za- 
hvalivši im najusrdnije na njihovom gostoprimstvu, 
dobroti i zauzimanju za mene. Zatim sam taksa- 
metrom krenuo u moj novi stan Westbourne terra- 
ce 46 nedaleko Paddington stanice i Hide parka. 
Čim sam unišao u predsoblje, došla je i Miss Holl- 
man sa starijom sestrom i naredila da se moje 
stvari odnesu u sobu. Nakon kratka razgovora ona 
me je uzela ispod ruke i pokazala mi sav dom, i 
najposlije moju sobu. Već taj prvi letimični pogled 
svih prostorija naše ustanove i simpatično razla- 
ganje Miss Hollman, svidili su im se odmah, jer 
sam bio uvjeren, da ću imati svu željenu udobnost 
i dovoljno mogućnosti za konverzaciju. Potonja mi 


je bila vrlo potrebna za sto skorije i pravilnije izu- 
čavanje engleskoga jezika. Zatim me je Miss Holi- 
man povela u kancelariju i saopćila mi pravilnik 
njihove institucije, u koliko se isti odnosi na ofici- 
re, koji u njoj uživaju stan i ostale beneficije. Tu 
mi je objasnila, kako je svaki oficir dužan, da ne- 
što plaća u zamjenu za boravak u domu. Sama in- 
stitucija i ljudi, koji su je pokrenuli, nisu ni iz dale- 
ka potrebni novaca, već se time hoće, da se sva- 
kog pojedinca priuči štednji i uputi solidnom nači- 
nu života. Ovo se objašnjava na taj način, što bi 
se oficiri ne imajući nikakvih izdataka za stan i 
hranu, mogli naučiti lagodnom životu, predati kar- 
tama ili alkoholu. Ovdje se od oficira oduzima iz- 
vjesna svota ijedno i to toliko, koliko njegova pen- 
zija odnosno plaća dozvoljava. Nikome se svota 
ne određuje bez njegova pristanka, a o uplaćenom 
novcu vodi se točan račun. Po odlasku pojedinca 
iz doma, bilo u njegov kraj, ili se isti oženi i kao ta- 
kav napušta dom, isplaćuje mu se tom zgodom 
cjelokupna svota uvećana sa 4% kamata, la sam 
Miss Hollman bio upoznao sa mojim prinadlež- 
nostima i stanjem još za njene posjete kod Gofo- 
vih. Na osnovi tog našeg razgovora, odredjeno 
mi je da za sebe i za svog vojnika plaćam tjedno 
dvije funte. Poslije ovih formalnosti uvela me je 
Miss Hollman u gostinjsku sobu, gdje je malo kas- 
nije poslužen popodnevni čaj i predstavila me ne- 
kojim oficirima i njihovim gostima. Svi su se zani- 
mali za mene, jer im je već ranije bio poznat moi 
dolazak. Moram naglasiti, da se sav engleski na- 
rod odnosio nrema nama vrlo lijepo i prijateljski. Ni- 
je to bila ljubav kao ona u Rusa, slavenska. Rilo ie 
to poštovanje, koje je podizalo do ljubavi engleski 

narod. Jesi, poštovanje prema narodu punom ju- 
naštva i samopožrtvovanja za sebe i za. savezni- 
ke. Englezi su u svakom pripadniku našega naro- 
da bez razlike vidjeli ljude iz herojskih borba protiv 
Austrije i Njemačke i neumrle odsiupnike kroz Al- 
baniju, o čemu se je kod Engleza tako legendarno 
govorilo, kao da je to bila epopeja njihova naroda. 
Napose nas je volila vojska i svugdje, gdje god bi 
se pojavili, bili smo dobrodošli i najljepše primljeni, 
tim više, što nas je u Engleskoj bilo vrlo malo. 
Uopće, da je organizovanosti i volje za rad u naših 
predstavnika bilo više, mi bi bili mogli u Engles- 
koj, a napose u Škotskoj razviti veliku propagan- 
du za našu narodnu stvar i »Crveni Krst«, ali se o 
tome ozbiljno nije nitko brinuo. Da s jednim pri- 
mjerom karakterišem rad naših prvaka, biti će do- 
voljno, da reknem samo ovo: Neki, možemo reći 
većina naših prvaka i nazovi prvaka u Londonu, 
proveli su u Engleskoj najmanje tri godine, a da 
za sve to vrijeme nisu ni toliko izučili engleski, da 
bi na tom jeziku zgodimice javno mogli govoriti. 
Kao dokaz navesti ću dan velike i značajne konfe- 
rencije početkom 1918. godine, koja se je obdrža- 
vala u velikoj gradskoj vijećnici Londona. Samoj 
konferenciji predsjedao je načelnik grada Londo- 
na, svečano odjeven u historijskom odjelu sa zlat- 
nim žezlom punim dragog kamenja. Kad je konfe- 
rencija započela, sam predsjednik u ime dobrog 
dijela publike, koja je predstavljala većinom viso- 
ke londonske krugove, naglasio je, da bi mu bilo 
vrlo drago kad bi netko od naše gospode prisutni- 
ma objasnio značenje riječi »jugoslave«, i ima lr 
neke razlike izmedju pojma jugoslavenski i srpske 
Ova zabuna ili bolje reći pitanje proizašlo je vec 

i z samcga naslova, što ga je konferencija nosila 
a taj je bio: »Serbian and Yougoslavian war aims« 
(orpski i Jugoslavenski ratni ciljevi). Na pozornici, 
pored diplomatskih pozvanika svih savezničkih 
država, nalazio se je velik broj naših prvaka sa 
poslanikom gosp. J. Jovanovićem. Svi smo očeki- 
vali, da će netko od naših objasniti te za Engleze 
dosta zamršene pojmove, ali smo se morali uvje- 
riti o protivnom .Najprije je govorio naš poslanik 
na francuskom jeziku uz veliko negodovanje pri- 
sutnih i dosta isprekidano o ciljevima Srbije. Za- 
tim je o težnjama Jugoslavena za ujedinjenjem pro- 
govorio u ime Jugosl. Odbora Dr. Micić. 

Oba govornika ne samo da nisu odgovorili na 
jasno postavljeno pitanje, već su i inače dali vrlo 
slabu sliku naših težnja i rada, napora i žrtvi za 
oslobodjenje i ujedinjenje. 

»Dom i klub oficira invalida« bio je zavod, u 
kojem sam boravio za vrijeme svog bavljenja u 
Engleskoj. Ova je institucija bila osnovana po lon- 
donskoj aristokraciji i sastojala se iz dvije velike i 
lijepe četverokafnice, koje su bile jedna do druge 
i spojene u jednu. U tom domu koristilo se je be- 
neficijama pedeset oficira. Oficiri su bili britanski 
podanici iz svih dominiia britanske imperije. Bilo 
je tu Engleza, Škota, Kanadijanaca, Australaca, 
pa Engleza iz obih Indija, Kaplanda, Istočne i Za- 
padne Afrike, Egipta itd. Ova je okolnost za mene 
značila mnogo, jer sam tako mogao u neprestanoj 
svakodnevnoj konverzaciji ne samo brzo izučiti 
engleski jezik, već sam osim toga imao moguć- 
nost, da upoznam glavne dialekfičke razlike izme- 
đu pojedinih krajeva engleske nacije i na taj na- 
čin izučiti sve nianse njihova jezika. Oficiri su se 


primali u dom samo onda, ako je slučaj njihove in- 
validnosti bio već potpuno svršen proces i više ni- 
su potrebovali bolničke njege. Bilo ih je većina bez 
jedne ruke ili noge, djelomično paralizovanih, sli- 
jepih ili inače nemoćnih od zamrznulosti ili reuma- 
tizma. Društvo dosta šaroliko i po krajevima ko- 
jima su pojedinci pripadali i po raznolikosti njiho- 
ve invalide, ali inače jedinstveni krug istinskih 
prijatelja, koji se jedan drugome za sve vrijeme 
svog bavljenja u domu nisu ni najmanje zamjerili. 
Od savezničkih oficira bio sam ja jedini u domu, 
s toga su me često u našim razgovorima nazivali 
ententom, jer sam bio u klubu njen jedini pred- 
stavnik. Same su zgrade bile vrlo udobno i lijepo 
raspoređene i namještene. Pored glavne zajed- 
ničke blagovaonice, pušionice, gostinskog salona, 
sale za muziku, koncerte, billard i kartanje, ambu- 
latorne sobe i drugih nuzgrednih prostorija, ofici- 
ri su stanovali većinom po jedan ili dvojica u vrlo 
zgodno namještenim sobama. Uprava doma skrbi- 
la je u svemu. Mi nismo trebali da vodimo brigu o 
kojekakvim sitnicama. Sve je nastojanje upravo 
išlo za tim, da nam se što više olakša život, a što 
je još glavnije umanji naše izdatke. Čistoća je u 
zavodu bila uzorna a hrana odlična. Uprava »En- 
gleskog Crvenog Krsta« pribavljala je našoj upra- 
vi najraznovrsnije potrebšline u hrani i rublju, ta- 
ko da nam je bilo osigurano sve, što nam je bilo 
potrebno. Osim udobnost, što su je oficiri imali u 
»Domu«, imala je uprava lože na raspoloženje u 
malo ne svim londonskim kazalištima i dvorana- 
ma za koncerte. Drugarstvo je bilo kod oficira od- 
lično. Sami Englezi su kao prijatelji odlični ljudi. 
Miss Hollman dolazila je dva puta dnevno i od- 

ređivala sve potrebno. Posluga i red u domu bili 
su povjereni sestrama »Crvenog Krsta«. Osim njih 
bio je dovoljan broj posluge i chaufeura. 

Za mene je novo započeti život značio znatnu 
promjenu u mome životu. Nastojao sam, da sva- 
kim danom vježbam engleski i da se po malo priu- 
čavam na izlazak u grad, koristeći se podzemnom 
željeznicom i autobusima. Već prvog tjedna mog 
boravka u »Domu« bio je Božić. Odlučio sam za- 
jedno sa Miss Hollman, da malo sačekam dok 
prođu praznici, pa da onda odmah započnem sa 
satovima engleskog jezika, a malo kasnije i posje- 
ćivanjem slijepačke škole. Uza sve to, mi smo dali 
oglasiti u »Timesu«, da se traži učiteljica engleskog 
jezika za mene. Već drugoga dana dobili smo ne- 
brojene ponude, izmedju kojih i mnogo takovih, u 
kojima su se pojedine dame nudile besplatno. 
Nakon što smo svestrano ispitali ponude, riješili 
smo, da je ipak bolje uzeti za izučavanje jezika i 
gramatskih oblikh, jednu profesionalnu učiteljicu, 
unatoč toga šio se takovu plaća. Adrese dobro- 
voljnih učiteljica spremili smo, da ih kasnije kori- 
stimo kao čitateljice engleskih i francuskih knjiga. 
O potrebi plaćanja takove učiteljice nije me tre- 
balo uvjeravati. Znao sam vrlo dobro, da mi je 
potrebno, da što prije i bolje izučim engleski. Da- 
pače bio sam riješio, drage volje plaćati nešto i za 
čitanje ruskih i talijanskih knjiga, samo da ne za- 
boravim te jezike i da što više proučim opću knji- 
ževnost svih velikih naroda. S tim odlukama sa- 
čekao sam Božić, kojeg sam u veselom društvu 
naših Engleza proveo vrlo ugodno. Kroz prazničke 
dane posjetio sam nekoliko puta kazalište i razne 
koncerte. 

Nadošla je i 1918. godina. Kao da su ljudi 
osjećali, da će se te godine svršiti svjetski rat, iz- 
čekivali su je tako željno i pozdravili tako veselo. 
U Engleskoj, napose pak u Škotskoj nova godina 
ima ne manje značenje Božića, pa se čak u nekim 
krajevima Škotske više slavi od samoga Božića. 
Do samog Silvesirova ja sam se već malo ne pot- 
puno bio udomio u našem domu i poznavao se već 
sa svima. Mnogi članovi i mnogi posjetioci našega 
kluba bili su već moji prijatelji. Silvestarska noć 
bila je proslavljena na osobit način. Na veče bila 
je dana večera, na kojoj su prisustvovali pozvanici, 
između kojih nekoliko odličnih londonskh glumaca 
i pjevača. Najuspjeliju je ulogu prema raspolože- 
nju gostiju odigrao u koncertnom dijelu naše veče- 
ri glasoviti engleski komičar George Robey, koji 
danas slovi kao prvi i najslavniji komičar Engleske. 
Po svršenoj večeri, prešlo je čitavo društvo u salu 
za koncerte i tamo kao i u pokrajnim jDrosiorijama 
razvilo se je ugodno ćaskanje, pomiješano igrom, 
smijehom i pjevanjem. Izmedju ostalih, upoznao 
sam se te večeri sa dva lica, koja su mom kasni- 
jem životu u Londonu predstavljala moje dobre 
prijatelje. Prva je bila francuska dama Madame 
De la Tour, odličnog porijetla udala u Londonu, a 
sada je bila šefom jednog ženskog društva za 
pomoć ranjenim oficirima. Drugi je bio Vladimir 
Sergejević Rozing, ruski Jevrej iz Odesse, koji se 
je već nekoliko godina prije rata nalazio u En- 
gleskoj i slovio kao najbolji lirski tenor u VeL Bri- 
taniji. Sa tom dvojicom i još nekoliko drugih, govo- 
eći sad francuski sad ruski, pa onda opet na svoj 

način engleski proveo sam veče vrlo ugodno i po- 
noć se primakla vrlo brzo. Na samu ponoć, dakle 
pri prelazu iz stare u novu godinu, dolazi u En- 
gleskoj do neobične buke i galame, koja se isto- 
dobno vrši na ulici i u kućama. Tačno u ponoć 
počnu zviždati sve tvornice, svi parobrodi koji 
se nalaze u luci i lokomotive. U svakoj kući 
jedan od prisutnih, kome je već ranije povjerena 
ta osobita čast odbije batom dvanajst udaraca 
po kineskom zvonu (koje ima malo ne svaka 
kuća), a onda izleti pred kuću na ulicu i tamo 
opet nekoliko minuta u njega lupa divlje i veselo 
kao ciganin u talambase. Istodobno kad odbija 
dvanajst, toči se u čaše novi šampanjac i 
najstariji član, obično kućedomaćin, nazdravlja 
u ime svih prisutnih novoj godini. Pri tome se na- 
pose ističe želja, da bi ista bila na čast i sreću 
Vel. Britanije, njena kralja i naroda, njene vojske i 
mornarice. Ima nešto osobita, što sam zapazio za 
mog boravka u engleskom društvu. Kod svake 
svečane zgode, bila ona obiteljska ili društvena, 
Englezima je prva pomisao na svoj narod, na svoju 
budućnost i svoga kralja. Kralj je za njih osoba, u 
kojoj sintetizuju sve dobre pojmove i pod kojim 
imenom ističu sve najbolje želje svome narodu i 
budućim pokoljenjima. Oni će kadkada grditi vladu, 
sumnjičiti pojedinoga ministra, ne odobravati poje- 
dinj njihov korak, ali prema kralju su uvijek puni 
poštovanja, koje se u njima javlja prirođeno i 
duboko. Istina je, da ustav Vel. Britanije i ne mo- 
že u mnogome dati mogućnosti, da se osobi kralja 
nešto predbaci, jer je on samo formalni i idejni 
predstavnik svoga naroda, dočim je sva ostala dr- 
žavna funkcija stvar vlade i parlamenta. Svaki put 

u Engleza pri takovim zgodama, prije ikakve dru- 
ae nazdravice kućedomacm podiže prvi času. U 
tom času ustaju svi prisutni i šutke ispijaju icase 
bez ikakve zvučne ovacije, puni najveće ozbiljno- 
sti. Ovaj običaj ima svoju historijsku vrijednost. 
Kad se za sve vrijeme kraljeva progonstva, koji je 
nekoliko godina proveo u Erancuskoj, pod tada- 
njom vladom nije smjelo nazdravljati km jJ )l iv° n ^ 
bi se pristalice kraljeve uvijek sjećate kralja na 
takav šutljivi način. Svi su znali kome je nazdra- 
vica namijenjena, a nitko ih opet s _ toga nije mog o 
kazniti. Od to doba i nakon povratka kraljeva ^ ovaj 
se običaj zadržao i obnavlja se pri svim zgodama, 
a zove se »toast to ihe king«. . . v 

Nakon ponoći raspoloženje se je pojačalo jos 
više Mnogi su se radovali novoj godim i na staru 
pogiedal« sa ni malo žalbe, jer baš nikome nije 
bila suviše dobra, ja sam pošao spavati nešto po- 
sliie dva sata. Nisam mogao dulje izdržati. Uza 
sve veselo i prijatno društvo, ja sam neprestano 
Domišfao na moje mile; sjetio se po sto puta mo- 
je Palje majke, braće, kraja i otadžbine i onda mi 
je bilo teško i tužno. Sva mi je utjeha bila u tome, 
šio sam se tješio kao i svi drugi, da ce nova go- 
dL biti bolja i da ću u njoj imati vise sreće. Ni- 
sam imao osobitih želja; htio sam samo da sto pri 
ie izučim pismo i čitanje, engleski jezik i jos nek 
druge manje važne stvari, a za drugo vjerovao sam 
da će mi pomoći sudbina i sačuvati one, za ko e 
riiešio da živim i koje najviše volim. Tješio 
sam se da će i prilike u Rusiji poći putem sređenja 
i Ta ću od moje Palje primati redovno izv^staje. 
U ostalom, za par dana j a sam vec mao započet 
s mojim radom. Sam rad prikratiti ce mi vrijeme 

stvarati nova vrela zanimanja i novi rad. Jedno me 
je načelo vodilo u novu godinu: Izučiti sve što se 
može, i zanimali se svime što je korisno i lijepo. 
Proučavati život pojedinih ljudi i čitavih masa; i 
ne propustiti ni jedne zgode ni časa, koji bi imao 
svoje značenje, svoju pouku i svoje vrijednosti. 
Znao sam, da se život pored ostalog izgradjuje na 
iskustvu drugih i da vlastito iskustvo nije uvijek i u 
svim zgodama dovoljno. 

Nekoliko dana iza nove godine, započeo sam 
posjećivati dnevno zavod za oslijepljele oficire. 
Istodobno sam imao već satove iz engleskoga i to 
tri puta tjedno. U učenju engleskog jezika, na os- 
novi vrlo praktičkih metoda i konverzacije, napre- 
dovao sam vrlo brzo. I ovom zgodom moram pri- 
znati Englezima njihovu sposobnost praktičnog 
shvatanja i učenja jezika. Ovo mi je bilo prvi puta 
u životu, kad sam jedan strani jezik učio najve- 
ćom brzinom i mogu reći izvjesnom lakoćom, a da 
sam pri tome vrlo malo morao da se mučim gru- 
vanjem gramatskih oblika i iznimaka. Englezi to 
uče najprije praktički kroz konverzaciju, a tek on- 
da kad je učenik već ušao u pomenutu formu je- 
zika, odnosno gramatskih oblika, objašnjavaju i 
tumače gramatsku stranu pojedinog slučaja. Kud 
sreće, da me se je tako kroz škole učilo ostale je- 
zike. Koliko bi djaci imali više volje i smisla za 
učenje jezika i koliko bi bilo mnoštvo korisno pro- 
čitanih knjiga umjesto isprazna tesanja gramat- 
skih oblika! Uporedo sa učenjem jezika i izgovora, 
počeo sam izučavati i pisanje, jer mi je ono isto ta- 
ko bilo potrebno za pravilno učenje jezika, a na- 
pose za čitanje engleskih knjiga pisanih i štam- 
panih shjepačkim pismom. Nastava na slijepačkom 

zavodu »Si. Dunsian« predstavlja svakako zani- 
miv dio mog života u Londonu, jer se na osnovi 
tamo dobivene naobrazbe osniva i moja današnja 
samostalnost u čitanju i pisanju, kao i u dosta br- 
zom samostalnom kretanju po kući, bližoj njenoj 
okolini, te društvu. Školu sam polazio svakoga ju- 
tra od osam do deset sati. Jedan bi se sat zani- 
mao pisanjem i čitanjem slijepačkog pisma, a 
drugi bi izučavao pisanje na stroju, samostalnost 
rada na njemu, te upoznavanje njegovah pojedinih 
dijelova i njihov rad. Kako je svaki početak težak, 
to se ovo može najbolje primjeniti i kod moga slu- 
čaja. Engleski sam razumio već prilično dobro. 
Osim toga podučavale su me dvije gospodjice, 
koje su pored svog materinskog jezika govorile i 
francuski. U početku zanimao sam se više za pisa- 
nje na stroju. Učenje slijepačkog pisma po Baille- 
ovom sistemu opipavanjem ispupčenih točaka i 
pisanjem slijepačkoga pisma na malom stroju nije 
me suviše osvajalo. Kad sam najprije započeo 
izučavanjem samoga alfabeta i to upravo onako 
kao ono u prvom razredu pučke škole, pa onda 
učio spajano čitati beznačajne slogove sastavlje- 
ne iz jednog suglasnika i jednog samoglasnika, bi- 
lo mi je najteže. U duši sam osjetio strašnu po- 
iištenost. Predamnom je letimično bio posmatran 
sav moj život i taj strašni finale djelovao je na me- 
ne najporaznije. Pomislite si grublju igiu sudbine 
doli ovu, što se je odigravala sa mnom. Nakon to- 
liko godina provedenih po školama i naukama, na- 
kon tolika privatna rada i lektire, poznavanja sest 
jezika i još mnogo drugih naučnih istina i teorija; 
morati početi sa alfabetom i kao dijete lomiti slovo 
po slovo. Kod samog izučavanja slijepačkog pi- 

sina početak je najteži i oduzima čovjeku svaku 
volju za ozbiljnim njegovim izučavanjem Treba 
doista mnogo riječi i uvjeravanja učitelja, da bi vas 
se barem donekle moglo uvjeriti o koristi toga pi- 
sma. Najgora je ta okolnost što svaki učenik sum- 
nja, da ce mu dotično pismo ikada moći u redov- 
nom životu pružiti neke veće koristi. Ja mogu reći 
iz vlastitog iskustva, da se u početku opip odno- 
sno moc razbiranja u obliku i položaju javlja do- 
sla polagano i teško i da baš to najviše muči uče- 
nika. Biva časova kada učenik po nekoliko minuta 
uzaludno opipava jedno slovo i ne može da ga 
razazna. lo su najprotivniji momenti, zato je kod 
učenja potrebna velika strpljivost ne samo učeni- 
ka, vec i onoga koji podučava. I ako je rad na 
prvi pogled prepušten jednomu prstu, tu radi sav 
čovječji organizam i pri tom se toliko naprežu 
m\sl\, da se u početku dozvoljava vježbanje u čita- 
nju najviše četvrt sata. Da sam samo mogao i da 
nauka strojopisa nije bila vezana na poznavanje 
slijejDackog pisma, ja bih se bio skoro odrekao 
učenja toga pisma. Ali nije to samo moj pojedi- 
načni slučaj. Ja sam pratio nastavu i rezultate uče- 
nja drugih, pa sam se uvjerio, da od engleskih ofi- 
cira nije ni polovica polagalo ispita iz sljepač- 
koga pisma. Sva je moja sreća bila u tome što 
sam ja bio u drugom položaju no moji engleski 
drugovi. Daleko od svog rodnog kraja i rodbine 
)a sam morao pomišljati na budućnost i raditi! 
Osim toga nakon naporna izučavanja sljepačko- 
ga Pisma slijedio je odmah čas pisanja na stroju što 
me je vrlo zanimalo i veselilo. Znao sam već una- 
prijed, da ce pisanje na stroju u mom budućem ži- 
votu igrati vrlo važnu ulogu i da će s mojim stro- 

jem biti vezan veliki dio moga rada i života. Već 
u samom početku, čim sam počeo izučavati os- 
novne dijelove stroja i njegov rad, pa rasporedbu 
slova i rad prstiju, ja sam bio prosto zaljubljen u 
svoj stroj. Upravo kao dijete kad mu podarite naj- 
miliju igračku, tako sam milovao moj stroj i sa to- 
liko lijepih nada mislio na doba, kad ću moći sa- 
mostalno raditi na njemu i na taj način moje misli 
moći predavati drugima. Sanjao sam o času, kad 
ću moći da Palji i njenima pišem sam moje prvo 
pismo. Pomišljao sam na časove, kad ću moći sa- 
stavili članak i kad će isti biti u listovima objelo- 
danjen. Sve te misli ispunjavale su moju volju za 
rad i ja sam već nakon nekih desetak dana teorije, 
počeo tipkati prve slogove i riječi. I sa slijepačkim 
pismom je nakon nekih dvadesetak dana išlo već 
mnogo bolje. Pisati na malome slijepačkom stroju 
sam već bio izučio, radilo se samo o sigurnosti pi- 
sanja i postizavanju što veće brzine. Čitanje je 
već išlo bolje. Opip seje postepeno razvijao i 
osjećanje postajalo lakše i brže. Alfabet i sve 
znakove sam već bio izučio. Trebalo je sada po- 
stizavati sigurnost u razbiranju, brzo spajanje slo- 
va i vezanje pojedinih riječi u jednu misao. Sve 
je to išlo još vrlo polagano, ali u glavnome led je 
bio probijen i ja sam mogao da čitam. Ovi prvi us- 
pjesi dali su mi još više snage i volje za rad. Po- 
budjen tim radom i uspjesima u engleskom jeziku 
ja sam zadovoljno gledao u moj dalnji život i po- 
mišljao na dalnii rad. 

Januar je već bio protekao i započeli prvi 
februarski dani. Sa februarskim danima započela 
su i moja nova zanimanja, proširio se i moj rad. 
Kad sam uvidio uspjehe moga rada na slijepač- 

kom zavodu i već prilično upoznao engleski jezik, 
ja sam se onda savjetovao sa nekojim mojim pri- 
jateljima i Miss Hollman o mom daljnjem radu 
i..P?J re k* m oje dalnje naobrazbe. Bio sam čvrsto 
riješio, da za vrijeme mog boravka u Engleskoj po- 
kušam i iskoristim sve, što se može i što je od ko- 
risti za mene i za moju budućnost. Odlučio sam da 
izvjesni dio moga slobodnog vremena posvetim 
lektiri engleskih i stranih knjiga, jer sam vrlo dobro 
znao, da ću lektirom i pravilnom konverzacijom 
pojačati moje znanje stranih jezika i književnosti, 
koja je i opet već sama po sebi jedna vrlo omilje- 
na nauka i zabava, već prema temi, o kojoj knjiga 
raspravlja i prema kvaliteti samoga autora. Na 
već ranije poznate dame, koje su se bile dobro- 
voljno ponudile za poduku engleskog jezika, pisa- 
li smo pisma i već za nekoliko dana ja sam pored 
novih poznanstava, koja su mi kasnije dala neko- 
liko dobrih prijatelja, započeo sa lektirom engle- 
skih i francuskih knjiga. Pored čitanja nastojali 
smo, da razgovaramo po malo o svemu, da bi tako 
obogatio znanje riječi i najraznovrsnijih jezičnih 
oblika, napose u engleskom jeziku. Ova zanima- 
nja davala su mi vrlo mnogo veselja i zabave. Ja 
sam očito opažao napredak i to me je veselilo. Po- 
red toga književnost je za mene bila uvijek maj- 
kom svih umjetnosti i^ ja sam se ponovno gubio u 
knjigama. Ti su me časovi sjećali nekad ugodnih 
šetnja i čitanja knjiga u zelenom primorskom lugu 
ili na kršnoj obali plavoga mora. Obodren tim us- 
pjesima ja nisam htio da stanem. Bio je već treći 
mjesec mog boravka u Engleskoj. Bio sam već 
nabavio sve što sam trebao i znao već dosta toč- 
no koliko mjesečno trošim i što mi još ostaje. Znao 


sam vrlo dobro, da ušteđeni novac za moju bu- 
dućnost ima veliko značenje. Ne manje sam znao 
i to, da je znanje čovjeka neuporedivo s novcem i 
da je potrebno, da i uz novčane žrtve radim na 
upopunjenju moga znanja i mog životnog iskustva, 
jer će mi to u životu najviše služiti i koristiti. Zna- 
nje je po mojemu osvjedočenju najveći kapital i no- 
si najbolje kamate. Istina je, da čovjek pored svog 
velikog znanja kadkada nema sreće, ali u glav- 
nome, velika je zadovoljština čovjeka, kad se osje- 
ća jačim i samostalnijim od drugoga i kad svojim 
znanjem i iskustvom može koristiti i pomagati 
drugima. Htio sam s toga, da ne samo nezabo- 
ravim ruski i talijanski jezik, nego da ih šio 
bolje upoznam i da se istodobno upoznam sa 
literaturom pomenutih dvaju naroda. Odlučio 
sam, da se pored engleskog i francuskog za- 
nimam ruskim i talijanskim. Potražili smo, tko bi 
to uz naplatu činio i doskora riješili i to pitanje. 
Talijanski mi je uz vrlo malu nagradu, čitala Tali- 
janka gdjica Bellucci, koja se je sa svojim rodite- 
ljima već dugo nalazila u Londonu. Njen je otac 
bio članom jednog sinfonijskog orkestra. Kroz njih 
upoznao sam se kasnije sa još nekojim Talijanima, 
s kojima sam se više puta sastajao. Ruski mi je 
čitao jedan član »Ruskoga Kluba« u Londonu. 
Kako je Klub imao vrlo lijepu knjižnicu, imali smo 
na raspolaganje vrlo velik broj knjiga po najboljih 
ruskih pisaca. U Ruskome Klubu posjećivao sam 
predavanja, koja su se obdržavala svake subote 
po podne. 

Takova zaposlenost nije me umarala. Šta više, 
ja sam sve pratio s najvećim zanimanjem, nabavio 
dobre riječnike i nepoznate ili nejasne riječi po- 

tražio. Imao sam leksikone, pa sam si iako mo- 
gao potražiti sve što me je zanimalo. U toj zapo- 
slenosti vrijeme je proticalo dosta brzo i ja sam 
pored velike zaokupljenosti, mislima na Palju i 
sve ostale moje, imao dovoljno posla i razonode 
da na časove zaboravim tugu i zabrinutost i da se 
polagano vraćam u život. Samostalnost u čitanju 
i pisanju, kao i samostalnost pri pokretima i radu 
uopće, rasla je svakoga dana. Pored toga rada 
sam nastojao, da što marljivije posjećujem kaza- 
lište i koncerte. Muzikalne večeri bile su mi najmi- 
liji časovi mog boravka u Engleskoj. S mojim dru- 
govima u klubu sam se već potpuno sprijateljio a 
s nekima upravo pobratimio, pa sam se medju 
njima osjećao kao među svojim ljudima. 

XIX. 

Vrijeme je polagano odmicalo. Ja sam se sva- 
koga dana sve više priučavao drugome životu i 
novim prilikama što sam ih zatekao u Engleskoj. 
Nemoguće bi mi bilo ispričati sve ono što sam do- 
živio i sve ono što se je važnijeg desilo za mog 
boravka u Londonu. Ja ću se s toga tek u glavnim 
crtama osvrnuti samo na neke pojedine momente, 
koji su bili dosta značajni za naš nacijonalni život 
ili pak za mene samoga. 

Odmah po mom polasku u London moji dru- 
govi oficiri dobrovoljci zamolili su me, da njihove 
želje jDrotumačim vodstvu »Jugoslavenskog Odbo- 
ra«. Ujedno da se^ mogu i kasnije za njih ili bolje 
rekući za život i čast naših divizija prema potrebi 
zalagati, napose pak u borbi protiv talijanske pro- 
pagande. Prema želji mojih drugova, ja sam od- 
mah par dana iza mog dolaska posjetio Dra Trum- 

bića i u kratko mu razložio stanje našeg dobrovo- 
ljačkog pokreta u Rusiji, te o mjerama koje bi na- 
ša vrhovna komanda morala smjesta poduzeti, da 
se spase još druga brigada i ono nekoliko ne- 
uvježbanih baialjona u Rusiji. Glavni predmet 
našeg razgovora bio je zahtjev naših oficira i voj- 
nika, da bi se odbor zauzeo kod Nj. Vis. Prijestolo- 
nasljednika Aleksandra i srpske vlade, da se naša 
divizija ni u kakvom slučaju ne raspodijeli na 
ostale redovne pukove, što su se već nalazili na 
solunskom bojištu. Nakon mojih obrazloženja Dr. 
Trumbić mi je obećao da će u najskorije vrijeme 
započeti plenarna zasjedanja Odbora i da će naj- 
prije uzeti u pretres po meni iznešena pitanja. Re- 
kao mi je, da ću tom zgodom biti pozvan, da pri- 
sustvujem sjednicama, da bi mogao svim člano- 
vima objasniti razloge i potrebe toga zahtjeva. 
Nekoliko dana kasnije bio sam doista pozvan u 
Odbor. Pored članova, koji su boravili u Engleskoj, 
sjednicama su prisustvovali i članovi iz Pariza, te 
dva delegata, koji su već skoro mjesec dana prije 
nas napustili Rusiju. 

Dr. Trumbić me je otvorivši sjednicu po- 
zdravio kratkom riječi i zamolio, da im najprije 
razložim stanje u Rusiji i izrečem svoja mišljenja 
o mogućnosti dalnjega rada na prikupljanju naših 
ljudi i dobrovoljaca, te da napose objasnim po- 
trebu zašto bi trebalo da naša »I. Dobrovoljačka 
divizija Srba, Hrvata i Slovenaca« mora ostati i 
nadalje kao samostalna jedinica. .. 

U svome životu sam uvijek pretpostavljao čili 
pred pojedincima i nisam mario, da li ću se u 
borbi za postignuće općih prava zamjeriti nekome 
Ova me je misao rukovodila i ovaj puta, kad sam 

imao da progovorim o našemu radu u Rusiji i po- 
trebi daljnjega rada. Smatrao sam, da je najbolje 
stvarati osnove za daljnji rad na način, da se naj- 
prije pregleda sav dotadanji rad i uoči sve neva- 
ljalo poslovanje, kao i sve nesposobnosti poje- 
dinih ljudi, koji su se za našeg života u Rusiji iako 
očitim i štetnim pokazali. Počeo sam s toga 
samim početkom, služeći se tačnim podacima i 
navodeći samo ona fakta, koja su se dešavala po- 
slije mog dolaska u dobrovoljce. Ovdje moram 
ponovno reći, da ni srpska vlada ni »Jugoslavenski 
Odbor« nisu znali dati našem nacijonalnom životu, 
odnosno našemu narodu u Rusiji one pažnje, koja 
je neminovno bila potrebna i koja bi nesumnjivo 
bila urodila najboljim uspjesima. Van stare monar- 
hije i okupirane Srbije nigdje nije našega naroda 
bilo u tolikoj množini kao u Rusiji. Ja ću ovdje za 
primjer navesti samo slučaj sa jpukom, kod kojega 
sam ja služio još za mog bivanja u Austriji. Regi- 
menta grofa Jelačića br. 79 imala je u Rusiji toliko 
svojih vojnika i oficira, koji su većinom dezertirah 
ili hotimično željom oficira bili opkoljeni i zaroblje- 
ni, da je brojčano predstavljala jačinu od četiri 
puka. Ovaj je momenat vrlo važan i s toga, što se 
je sav ovaj narod po svršenom ratu morao vratiti 
u domovinu. Bilo bi dakle od velikih prednosti, 
da smo boljom organizacijom i sposobnijim vod- 
stvom skupili više dobrovoljaca. Onima, koji nisu 
htjeli u dobrovoljce trebalo je ishoditi više 
slobode, skupiti ih zajednički i po našim ljudima 
odgajati nacijonalno u duhu narodnoga jedinstva i 
političke slobode. Koliko je god ljudi bilo u našem 
Odboru, izgleda mi, nitko osim pok. Frana Šupila 
nije uvidio veliku i značajnu važnost pomenutih 

činjenica. Kad je Šupilo istupio iz Odbora, posve- 
ćivalo se je kanda još manje pažnje našim ljudima 
u Rusiji. Kad sam ja došao u Rusiju, predstavnik 
odbora kod nas u udessi ‘bio je dr. Franko Po- 
točnjak. Kao glavni delegat za čitavu Rusiju bio 
je u Peirogradu Dr. Mandić. Ne volim, da se ni- 
kome zamjeram, ali istini za volju moram izjaviti, 
da i izmedju jedina ova dva predstavnika našega 
odbora nije bilo prave harmonije i da su se već 
malo kasnije jedan drugoga nadmudrivali kojeka- 
kovim podvalama. Jedan drugoga izvještavali su 
vrlo rijetko, a u glavnome nisu najsvjesnije radili, 
jer da jesu, mi bi na bojište bili pošli kasnije, a ne 
onako kako se desilo. Nitko od nas nije žalio svoje 
krvi i svog života ... Mi smo vrlo dobro znah, 
što nas čeka kao dobrovoljce, ali se nije smjelo 
nikako dozvoliti, da podjemo na bojište niti 
pravo naoružani, niti u potpunom broju, a što 
je glavno bez ikakvih rezerva. Ljudi su samo sla- 
vodobitno pisali o našim pobjedama, ali ni jedan 
od njih nije pomišljao, da se naša divizija, kao naj- 
glavnija i najbolja divizija naše fronte, borila naj- 
težim borbama puna dva mjeseca i da za to vri- 
jeme nije bila popunjena novim rezervama.^ Naj- 
bolje će biti navedem li činjenicu, da je naša di- 
vizija od preko sedamnajst tisuća ljudi, ostavlja- 
jući Dobrudžu poslije svih napora i gubitaka na 
mostu kod Isakdže (preko Dunava), brojila svega 
ne pune dvije tisuće. Ovo nisu sitnice. O tim stva- 
rima trebalo bi i opširnije govoriti. Kad sam već 
kao ranjenik bio u bolnici, doznao sam da je Dr. 
Franko Potočnjak pozvan u Englesku ili bolje re- 
kuć smijenjen, a na njegovo mjesto bio postavljen 
zagrebački zubar Dr. Milivoie lambrišak. Ova pro- 

mjena bila je vjerojatno posljedica onih podvalji- 
vanja. Od svega toga najviše je trpila naša na- 
rodna stvar, jer smo ponovno bili došli do uvje- 
renja, da se političkoga života hvataju najviše 
onakvi ljudi, koji su zato u većini slučajeva nespo- 
sobni. Dok je naša divizija pod gubitkom najboljih 
sinova naše domovine ubirala lovorike na bojnim 
poljanama, dotle se u pozadini započelo sa ne- 
spretlucima, koji su samo naškodili našoj narodnoj 
stvari. Nekome od te gospode civilaša pala je na 
pamet ideja o prisilnoj mobilizaciji svih Jugosla- 
vena u Rusiji. Bez dublje studije ti su ljudi odmah 
započeli svoje eksperimente, koji su dali samo ne- 
gativne rezultate i našem dobrovoljačkom životu 
samo škodili. Nekoliko transporta naših zaroblje- 
nika bilo je dovedeno u Odessu. Tu ih se 
uvelo u naše kasarne i onda im se jednostavno 
reklo, da se imaju presvući i biti dobrovoljci. Ra- 
zumije se samo po sebi, da je ovo svršilo sasvim 
negativnim rezultatima. Nije ni potrebno govoriti 
da se većina nije nikako htjela preobući, a drugi 
su već preobučeni utekli među zarobljenike. Kad 
sam na plenarnoj sjednici počeo o tome govoriti, 
Dr. Jambrišak je već prije bio izašao iz sobe, a Dr. 
Mandić je htio da nekim netočnim podacima pri- 
kaže stvar drukčije. Najviše me je svakako izne- 
nadila izjava Dr. Mandića, koji je izjavio da nije 
imao pojma o pokušajima prisilne mobilizacije, jer 
da se nalazio u Petrogradu. Da li je njegova izjava 
bila tačna ne mogu reći, ali sam dobio potpuni 
utisak, da Dr. Trumbić i ostali članovi nisu o tome 
znali ništa. Dr. Mandić uzeo je neke podatke i re- 
kao, da se baš najveći broj dobrovoljaca javio 
mjeseca septembra i oktobra. Ja sam naprotiv do- 

kazao, da se najviše prijavilo za vrijeme Brusilo- 
vljeve ofenzive (mjeseca juna i jula). One brojke, 
što ih je on imao, bili su gore pomenufi zaroblje- 
nici, koji su odmah napuštali naše redove i zbog 
kojih je naš pokret imao samo ogromne štete. Dr. 
Mandić je onda izjavio, da su to podatci, što ih je 
dobio od svog odborskog druga iz Odesse i da 
prema tomu nemože jamčiti za njihovu ispravnost. 
Najviše sam pak zamjerio obojici naših delegata, 
što su Rusiju napustili upravo onda, kad je u njoj 
trebalo najžilavije raditi. Pred sam boljševizam 
oočele su se u Rusiji okupljati sve narodnosti mo- 
arhije, jer se nikome od tih ljudi nije htjelo, da ih 
dogođaji preteku i nađu neorganizovane. Najviše 
su smisla za organizaciju pokazali Čeho-Slovaci. 
Kad sam stao o ovome govoriti, rekao je Dr. Man- 
dić, da su oni bili pozvani u London, da prisustvuju 
plenarnim sjednicama. Ja nisam odobrio ovakve 
isprike, jer bi bilo sasvim dovoljno, da je za Lon- 
don pošao samo jedan. — Rekao sam, da je za 
izgradnju jake nacionalne snage potrebno, da se 
patriote nalaze s narodom u dobru i u zlu, a ne kad 
namiriše barut, otići prepustivši narod na milost 
i nemilost. 

Ovo bi bilo od ne malih posljedica, jer bi na 
taj način bili mogli skupiti oveći broj novih dobro- 
voljaca, a pored toga okupiti sve naše zemljake i 
povlačiti se tako polagano u Sibir. Time bi bili 
onemogućili, da se većina naših zemljaka nakon 
Brest-Litovskog mira vrati u Austriju, gdje su se 
ponovno morali boriti protiv nas i saveznika. 

v Poslije toga ^ prešli smo na raspravljanje o 
našoj dobrovoljačkoj diviziji. Ja sam u jasnim cr- 
tama obrazložio prisutnima važnost i djela ove di- 

vizije, ie preku potrebu, da se ista ne raspodijeli u 
ostale puKovne redovne srpske vojske, već da i 
nadalje postoji kao samostalna jedinica. »Prva 
dnbrov' ljacka divizija Srba Hrvata i Slovenaca« 
predstavljala je bez svakog pretjerivanja jednu od 
najodlučnijih jedinica naše vojske na Solunu. Još 
za našeg boravka u Rusiji ona je bila uvedena u 
red pravoshodnih divizija. Razlog, zbog kojeg sam 
ja obrazlagao gore istaknutu potrebu, bio je dvo- 
jak. Prvi je razlog bio nutarnji t. j. unutar samog 
organizma naše divizije; drugi je bio vanjski, poli- 
tički (ovdje porazumijevam našu politiku prema 
vani). Dobrovoljci, vojnici i oficiri predstavljali su 
unutar naše divizije jedan idejno organizovani 
život, neprestano manifestovan iskrenom ljubavlju 
i visokim poštovanjem jednoga prema drugome. 
Zajednički život i odgajanje duha bili su osnov naj- 
jačih vrela naše snage i naše volje za stvaranje 
otadžbeničkih djela. Braća Srbijanci, koji su kao 
oficiri bili došli k nama sa Krfa, potpuno su se 
već bili uživili s nama i nitko nebi mogao između 
nas primjetiti i najmanje razlike. Sve je bilo svi- 
jesno imajući pred sobom jedan jedinstveni cilj: 
Oslobođenje i ujedinjenje. Prema tome svakome 
će biti jasno, da su dobrovoljci nakon toliko teških 
časova provedenih u borbi i radu bili protiv toga, 
da ih se dijeli i da od njihove slavne bojovne jedi- 
nice ne ostane ništa doli čedno sjećanje. S toga 
su me moji drugovi zamolili, da se za ovo svojski 
založim i da se Odbor u toj stvari izravno obrati 
našem vrhovnom komandantu prijestolonasljedniku 
Aleksandru. S političke strane naša je divizija kao 
jaka borbena jedinica bila sastavljena od ljudi iz 
onih krajeva, koji su još tada pripadali staroj mo- 

narhiji i kao takva bila najbolji dokaz, da su Jugo- 
slaveni otvoreno protiv svojih ugnjetača i da se 
s oružjem u ruci bore protiv Austrije i Njemačke. 
Ne manje je važan bio i taj momenat, što se je 
u našoj diviziji nalazio vrlo lijep broj naših ljudi iz 
onih krajeva, za kojima je gramzila Italija. Isticao 
sam s toga mišljenje, da je naša divizija u našem 
dokazivanju pred saveznicima najbolji i najjači ar- 
gumenat, koji se može upotrijebiti u svim zgodama. 
Zastupao sam s toga mišljenje, da bi bilo vrlo 
zgodno, kad bi se ime naše divizije promjenilo t. j. 
kad bi se ona mjesto »1. Dobrovoljačka divizija 
Srba, Hrvata i Slovenaca« prozvala prosto i 
kratko »I. Jugoslavenska divizija«. Bio sam uvjeren, 
da bi ovakovo ime mnogo pokrenulo duhove naših 
ljudi u Americi, a ne manje i u zarobljenoj domovi- 
ni. Nakon mojih obrazloženja svi su se prisutni slo- 
žili s mojim navodima i još istoga dana sastavljena 
je i poslana depeša Nj. Vis. Prijestolonasljedniku 
Aleksandru, u kojoj se je obrazlagalo molbu. Naša 
je divizija u to doba već bila na jugu Francuske i 
primala odjeću i oružje, da poslije toga krene dalje 
za Solunsko bojište. Za tri dana stigao je odgo- 
vor Nj. Visočanstva. Prijestonasljednik je isticao 
kako mu je vrlo žao, što želji ne može udovoljiti, 
jer vrhovna komanda nema na raspoloženju po- 
treban artiljerijski i komorski park, koji je takovoj 
samostalnoj jedinici neminovno potreban. Raspu- 
stiti jednu staru jedinicu, koja je imala svoje iz- 
vjesne razloge ekzistovanja bilo bi nemoguće. Di. 
Trumbić pozvao me je odmah k sebi i pitao me što 
da se čini. Ja sam u prisustvu gosp. Jove Banjanina 
ponovno razložio potrebe, koje iziskuju naš za- 
htjev i izjavio, da se naša divizija neće pokrenuti 

jz Francuske dok joj ne bude zajamčeno, da je 
udovoljeno njihovim molbama. Prema lome obra- 
tili smo se Nj. Visočanslvu s ponovnom depešom, 
u kojoj smo najjačim argumentima apelovali na na- 
šeg vrhovnog komandanta. — Nakon ove depeše 
čekalo se je više dana. Napokon smo primili odgo- 
vor Njeg. Visočanstva prijestolonasljednika Alek- 
sandra, u kome nam je na vrlo lijepi način izjavio, 
da je nakon svestrana ispitivanja stvari morao ra- 
spustili jednu staru jedinicu, da bi našoj diviziji 
mogao dati potrebne parkove. Osim toga prijesto- 
lonasljednik je javljao, da je našoj diviziji dao ime 
»Jugoslavenska divizija«. Odbor se Nj. Visočanstvu 
posebno zahvalio, a našima u Francuskoj javljena 
je radosna vijest. Od kolike je važnosti za naš ka- 
sniji rad bio ovaj uspjeh neću govoriti. To danas 
svatko vrlo dobro zna, ako je i malo pratio našu 
borbu protiv stare monarhije i protiv neoprav- 
danim zahtjevima Italije, gdje su se nakon ovog 
dogodjaja lavili mnogi i mnogi naši ljudi u dobro- 
voljce i to većinom iz Dalmacije i Slovenije. Na 
žalost Italija nije nikako htjela ovim dobrovoljcima 
dozvoliti dolazak na solunsko bojište. 

Naša je divizija došla na Solunsko bojište i 
podigla duh naših starih i neumornih ratnika. Su- 
sret naših dobrovoljaca i Srbijanaca bio je neopi- 
sivo radostan, a vjera u pobjedu bila je jača no 
ikada prije. Sam prijestonastjednik bio je naj- 
ugodnije iznenadjen, kad je mogao da održi 
smotru nad jednom novom snažnom i proslavlje- 
nom divizijom, sastavljenom od ljudi, koji su se 
dobrovoljno zakleli do posljednje kapi krvi, do 
posljednjeg kucaja njihovog rodoljubnog srca. 

XX. 


Ulazeći polagano u život i stvarajući užu oko- 
Jinu prijatelja i ljudi, s kojima sam kasnije najviše 
bio, ja sam se pomalo počeo pnucavati radu i 
promjenama, šio su se dešavale svakoga dana. 
Jest, kad čovjek radi s voljom i kad se nada da će 
mu rad donijeti željene rezultate, onda ga sve ve- 
seli i sve je za njega novo, jer se zanima i za 
stvari koje ga prije apsolutno -nisu zanimale. 
Odmah nekako poslije božića, ja sam se sa jednim 
od naših ljudi sastao u Regentpalacu. bilo je to 
poslije večere. Htjeli smo da provedemo vrijeme 
uz glazbu i čaj. Čim smo ušli rekao mi je Jakovljić — 
tako se zvao moj znanac — da će me upoznati sa 
našim zagrebačkim sinom maestrom na violinčelu 
2. Tkalčićem. Sjećao sam se vrlo dobro, da sam 
nekako baš pred rat bio na jednom koncertu braće 
1 kalčić. Nisam znao, dali se tu radi o jednom od 
te dvojice ili je to netko drugi. Kad smo ušli i sjeli 
u zimsku baštu nedaleko orkestra, svirali su poje- 
dine momente iz francuske opere »Arlette«. 
Tkalčić nas je odmah opazio i čim je orkestar za- 
vršio prišao k nama. Jakovljić nas upozna. Saznao 
sam odmah, da je on bratučed pomenute braće 
1 kalčić i da se već nekoliko godina prije rata na- 
lazi kao umjetnik u inozemstvu. Početkom rata bio 
je : ao austrijski podanik interniran, ali je onda na 
vlastitu molbu, upravljenu srpskom poslanstvu, 
oslobodjen i bio pod zaštitom našega konzulata. 

U mome životu sretao sam mnogo ljudi i imao 
priličan broj prijatelja. — Ali moram, odmah u po- 
četku mog pričanja, iskreno priznati, da čovjeka, 
koji bi za mene bio većim i boljim prijateljem od 

Živka Tkalčića nisam imao. Njegova izvanredno 
dobra narav, plemenita duša i bratinsko srce 
djelovali su mnogo na mene i ja bi morao mnogi 
veseo momenat, mnogu pročitanu knjigu, uspjeli 
koncerat i umjetničku izložbu zahvaliti baš njemu. 
Nitko me nije možda tako razumio kao moj Živko. 
On je pun strpljenja i ljubavi k meni, kao svome 
rođenom bratu, posvećivao ne samo većinu svog 
slobodnog vremena, već je nastojao, da saznam 
sve i da ništa ne prođe, a da to s njime ne po- 
sjetim. Netko će se na primjer veoma začuditi 
kad kažem, da me je Živko vodio na umjetničke 
izložbe i u razne muzeje. On nije štedio vremena 
i rijedi, već je inteligencijom, i razumijevanjem, 
kakvo sam rijetko kada našao u jednoga čovjeka, 
nastojao da mi što zornije opiše pojedinu sliku, 
kip, predmet i prema tome objasni ideje, koje su 
umjetnika pri njegovom stvaranju rukovodile. 

Živko je u posmatranju umjetničkih djela bio 
vrlo upućen i imao odlično razumijevanje. Kao 
Čovjek i umjetnik, koji poznaje put svijetskih je- 
zika, on je duboko proučio sva važnija djela knji- 
ževnosti i filozofije, a najviše je uživao u čitanju 
životopisa velikih ljudi. Na taj način pružao mi je 
mnogo užitka i dao mogućnosti usavršavanja 
moga znanja i moga gledanja na umjetnost. Mi 
smo se sprijateljili vrlo brzo i bili tako dobri dru- 
govi, da već nikad takova druga u životu neću 
naći. Živko je uticao na mene vrlo dobro i nastojao 
da mi dade pobude na rad i samostalnost u bu- 
dućem životu. To nije začudno ako reknem, da je 
Živko bio punih trinajst godina stariji od mene i da 
je do te dobe proputovao mnogo svijeta i upoznao 
sve najraznovrsnije strane života i ljudi. Čim smo 

započeli dani ranoga proljeća, mi smo se sasta- 
jali malo ne svakoga jutra poslije mog zanimanja 
u zavodu slijepih. Tako bi od deset sati do preko 
podne, šetali po raznim parkovima, polazili na 
izložbe i meetinge razgovarajući o svemu. Kasnije 
kad sam počeo da sastavljam moje prve publici- 
stičke radove, on mi je pomagao u prepisivanju 
sastavaka i bodrio me, ulijevajući mi volju za nove 
pokušaje na tom polju rada. Živko je bio nada sve 
iskren i upravo za to mu moram biti danas u mno- 
gome zahvalan. On je bio moj prvi prijatelj, koji 
je potvrdio moja predosjećanja o mom budućem 
životu. Ja sam naime odmah po moioj nesreći bio 
uvjeren, da će po svršetku rata ljubav i poštovanje 
prema invalidima spasti na minimum i da će ljudi 
gledati na njih sa žalbom, ali da se nitko neće 
ozbiljnije pozabaviti time, kako bi im trebalo po- 
moći. Državna pak vlast u svim državama postu- 
pala je prema invalidima jako maćuhins’o i otpra- 
vljala ih kući, obično sa malim krstićem i još 
manjom penzijom, od koje se bogami neda živiti. 
To uvjerenje su mi pojačavala ranije dobivena is- 
kustva. S toga mi je Tkalčić potpuno odobravao 
moje poglede i ne samo preporučivao, da se što 
više dadem na rad, koji bi mi donekle omogućio 
izvjesnu dobit, već me je u taj rad upućivan i mar- 
ljivo mi pomagao. Moji su počeci rada bili vrlo 
teški i ja ću ih na drugom mjestu opisati. — Uza 
sve to, oni su mi već u Engleskoj donijeli ta v ve us- 
pjehe, da sam po povratku u domovinu trebao 
samo nastavit moju djelatnost. 

Pored Živka, koji me prati u svim važnijim do- 
godjajima moga života u Londonu, uDoznao sam 
zajedno s njim jednu damu, koja mi je za svega 

boravka u Londonu bila iskreni prijatelj i tješifelj, 
u najgorim časovima životnih iskušenja. Bila je to 
Ruskinja Zinaida Ivanovna, supruga jednog en- 
gleskog majora, koji je bio na bojištu u Mezopo- 
tamiji. Ona je već dulje godina bila u Londonu. 
Rodom je iz Odesse, gdje je provela i svoju ranu 
mladost. Upoznali smo se pukim slučajem. Jedne 
večeri, kad je 2ivko završio svoj posao u jedanajst 
sati, pošli smo do Maison Lyons, da uz zvukove 
rag-time glazbe ispijemo šalicu čaja. Pored sto- 
lića, za koji smo sjeli, sjedila je u društvu dviju 
dama i Zinaida Ivanovna. Srpska uniforma, kao 
rijetka u Londonu, te crni naočari i odlikovanja 
privlačila su na mene mnoge radoznale poglede. 
Kako je naša uniforma slična ruskoj, Zinaida Iva- 
novna je mislila da sam Rus i prišla Živku, zapitav- 
ši ga na engleskom jeziku, da li sam Rus. Živko joj 
je odgovorio da nisam, ali da govorim ruski i da sam 
se tek nedavno vratio iz Rusije. Dama je bila znati- 
željna o dogadjajima u Rusiji i zamolila nas, da li 
bi mogle doći u naše društvo. Mi smo bez mnoge 
riječi pružili naše ruke, izgovorili naša imena, po- 
nudili stolice i poznanstvo je bilo gotova stvar. U 
prijatnom razgovoru proveli smo do iza ponoći. 
Onda se dame oprostiše. Zinaida Ivanovna zamo- 
lila me je moju adresu i obećala, da će me posje- 
titi. Nekoliko dana kasnije me je doista posjetila. 
Mnogo se zanimala o prilikama u Rusiji i za 
Odessu, koju je bila ostavila već pred kakovih 
desetak godina. Meni je prijao sličan razgovor. 
Sjećanje na Odessu ispunjavaju u mome životu naj- 
milije uspomene. Poznavao sam svaku ulicu, svaki 
dom, svaku aleju, park i sve je to za mene pred- 
stavljalo mjesta puna živopisnih slika, u najljepšim 

bojama i konturama isprepletena tolikim ugodnim 
osjećajima. Tako je započelo naše prijateljstvo. 
Od tada smo se sastajali barem jedanput tjedno i 
uvjek ponavljali nikad dosadne riječi o našim naj- 
ljepšim uspomenama na Rusiju i Odessu. Zinaida 
je bila nekoliko godina starija od mene i bila 
mojim iskrenim prijateljem, a da pri tome nije po- 
kazivala ni malo svoje ženstvenosti ni nastojanja, 
da me osvoji svojim čarima. U mom kasnijem ži- 
votu, osobito u vrijeme mojih teških dana ona mi je 
bila neumorni tješitelj i nastojala da mi u toj teškoj 
tuzi bude od pomoći. 

Treća osoba, koju ću u ovome poglavlju spo- 
menuti kao svog prijatelja, bio je Vladimir Serge- 
jević-Rozing, glasoviti lirski tenor Vel. Britanije. 
Mi smo se upoznali na Silvestrovo. On je odmah 
istaknuo želju, da bi htio samnom prijateljevali i 
da je najpripravniji nabaviti mi ruskih nota i po- 
učiti me u školovanom pjevanju. Ja sam ga neko- 
liko puta posjetio, a više puta pošli smo zajedno 
na razne muzikalne večeri. Početkom februara, 
kad mi je prešla prehlada, ja sam s njima započeo 
učiti pjevanje i zanimao se dva sata tjedno. Ja 
nekom neopisivom ljubavlju volim glazbu. Ona je 
za mene vrlo često imala veće i dublje značenje, 
jer se lako često potpuno poklapala akordima 
moje duše i moga srca. Ne malo puta ja sam tako 
snažno osjetio svojim čuvstvima, kako je pojedino 
muzikalno djelo ootpuna slika mog osjećanja i du- 
ševnog stanja. Zato sam uvijek volio glazbu. Ona 
ima doista neopisivu moć na čovjeka. Kroz nju se 
smije i olače već prema načinu i rasooloženju 
kompozicije i komDozitora, te samoga čovjeka. 

Pored ovih prijatelja, ja sam upoznao mnoštvo 

drugih ljudi, koji su me susretali i pozivali k sebi 
ne manjom ljubavi. Upoznao sam se s mnogima li- 
čnostima iz najvišega društva, a do pod konac fe- 
bruara bio sam jednom zgodom predstavljen 
Kralju Georgu V., kraljici, kraljici majci, nekim 
prinčevima i princezama. Od svih tih ličnosti naj- 
bolji je utisak na mene učinio stric engleskog kralja 
Vojvoda od Connaught-a. On je kao čovjek i vojnik 
bio vrlo obljubljen od svoga naroda i u ratu se po- 
kazao kao odličan vojnik, pa se mogao pohvaliti 
isto onakvim poštovanjem i autoritetom, kao što 
ga je imao u Rusa veliki knez Nikolaj Nikolajević. 
Princeza Patricia, njegova kći, posjećivala je vrlo 
često naš zavod i uvijek razgovarala s nama na 
dugo i o svemu. Ona je između princeza uživala 
najveću popularnost, pa je kasnije kad se je mor- 
ganatski vjenčala, dobila rekordni broj najrazno- 
vrsnijih darova iz svih slojeva naroda. Meni, ali 
ovdje nije stalo da opisujem susrete s visokim li- 
čnostima i posjete najviših društava. Ne, sve to 
predstavlja dio mog nacijonalnog rada i sve je to 
bilo učinjeno obzirom na moju uniformu i moja 
odlikovanja. Rade ću govoriti o ljudima, koji su na 
moj život uticali izravno i za mene bili ljudi puni 
savjeta i prijateljstva sastajući se samnom malo ne 
svakoga tjedna. Na život čovjeka ne utiče cjelo- 
kupna masa ljudi, s kojima on živi i koji stvaraju 
njegovu okolinu. Život je čovjeka podložen neko- 
licini ljudi. Od njihove naklonosti k nama, njihova 
prijateljstva, ljubavi i pomoći ovisi i naš život. Za 
prvo vrijeme mog života u Engleskoj ja sam hvala 
Rogu imao dosta prijatelja. Polje rada je bilo pro- 
nađeno i sad je trebalo samo raditi. )a sam se do- 
ista dao na rad i radio najmanje šest sati dnevno- 

Za početak je ovo za slijepca vrlo mnogo. Bio sam 
već vrlo lijepo uznapredovao u engleskom jeziku 
i govorio već sasvim dobro. Nastojao sam još da 
marljivim čitanjem upotpunim bogatstvo riječi i 
svladam sve načine izgovora i naglaska. Fran- 
cuski, talijanski i ruski radio sam vrlo lijepo i bio 
već pročitao vrlo lijep broj izabranih djela. Na sli- 
jepačkom zavodu napredovao sam isto iako, pa 
sam polagano već radio samostalno na stroju i 
počeo čitati knjige štampane u slijepačkom pismu. 
Slijepačke knjige čitao sam obično na večer, prije 
spavanja. To je za mene značilo mnogo, jer bi san 
nastupio mnogo brže, a pri tome se nebi mučio 
neprestanim mislima na sebe, što mi je vrlo 
škodilo. 

Sa May King i njenom sestrom sastao sam se 
nekoliko puta i više puta ih na večer posjećivao, 
jer je ona kroz dan bila zaposlena u uredu. Uvijek 
sam sa uzbuđenjem polazio k njima, u nadi da ću 
dobiti pismo od Palje, ali nikada ništa. Ni Kingovi 
nisu od svog oca primali ništa. Po svemu je iz- 
gledalo, da je poštanski saobraćaj sa Rusijom 
prekinut. To me je još više žalostilo. Pisao sam 
bio još nekoliko pisama, ali nikada ništa, jednoga 
dana dobio sam poštom mali svežanj pisama. Dao 
sam ih prijatelju u pušionici, da pogleda što je. 
Bila su to sve moja pisma, koja mi je vraćala en- 
gleska pošta s izvještajem, da je svaki poštanski 
saobraćaj sa Rusijom prekinut. Sada mi je bilo 
jasno, zašto ni ja ni Kingovi nismo mogli ništa dobiti 
od naših milih. Bilo mi je strašno teško i ta me je 
vijest prosto utukla. Ali što da se čini? Morao sam 
se pomiriti s tim darom sudbine. Ja sam vjerovao 
Palji i njenim roditeljima. Uvijek, kad sam se sjetio 

na njih, vidio sam na njenim očima suze, pro- 
življavao naš posljednji rastanak i čuo njihove is- 
kreno 1'usko: »Uo vidjenja«! Jest, do vidjenja,, 

makar za deset godina govorili su mi om, a ja sam 
se nadao, da će jednom ipak biti bolje i da će se 
ipak sve svršiti dobro. U toj nadi sam nastavljao 
moj rad i bio svakim danom sve samostalniji i po- 
uzdaniji u samoga sebe. 

Svakoga jutra od malo ne šest mjeseci, po- 
lazio sam podzemnom željeznicom sa stanice 
Paddington do Regents Parka na predavanja u sli- 
jepački zavod »St. Dunstana«. Podzemni vlakovi 
su u to doba prepuni užurbanom svijetinom. Sva- 
kome se žuri. Svatko ide na svoj posao, a svaki 
se od tih ljudi gura kao da se boji, da ne zakasni. 
Malo tko od njih govori; svatko za sebe, zguren i 
ozbiljan sjedi u svome sjedištu, ili stojeći, uhva- 
tivši se rukom za držaljku, stvara u svojim mislima 
raspored dana, kako će što udesiti i učiniti do ve- 
čeri. Pustiti ćemo masu neka slobodno zijeva ili 
puši nevaljalu cigaretu ili lulu, već da vas 
upoznam s dvoje mojih prijatelja iz vremena mog 
boravka u Londonu. 

Izašao sam na prije spomenutoj stanici. Tu je 
izjutra izlazilo vrlo malo svijeta. S mojim voj- 
nikom prišao sam k dizalu. U to je upravo i dizaio 
spušteno. Vrata se otvore i nekoliko mučaljivih 
osoba poleti prema stajalištu vlaka. Mlad ženski 
glas, suh i bez volje, proizneo je automatskim 
zvukom — »Pazite na vrata«! otvarajući u isti čas 
mašinalnim pokretom ruke rastežljiva čelična 
vrata. Kad su došljaci već otišli, mi uđosmo kao 
jedini putnici. Mlado djevojče nazove mi dobro 
jutro. »Dobro jutro« 'odvratih ja, »milo mi je što- 

f barem sada ne trebate vikati: »Pazite na vrata«. 
»To je istina« reče ona »ali to već tako prijeđe 
u običaj, da i protiv volje i potrebe ponavljate 
svaki put iste riječi«. Za to kratko vrijeme mi smo 
već stigli na vrh i ona otvori vrata rekavši mi: »Do 
viđenja! Nadam se, danas ćete se lijepo prošetati, 
divan je dan«. 

»Do viđenja!« rekoh ja i uputimo se prema 
parku, da kroz veliku aleju pođemo do sljepač- 
koga zavoda. 

Velika aleja u to doba bila još pusta. Bilo 
je još dosta rano. Sjedoh stoga na klupu i dadoh 
se na razmišljanje. 

Bože moj! Rekao sam u sebi pomišljajući još 
na mlado djevojče, s kojim sam se malo prije 
oprostio. Izgleda mi, kao da svaki čovjek mora 
podnijeti neku nesreću. Ali zašto baš najveći broj 
tih najvećih nesreća, baš onih najstrašnijih, koje 
dolaze jedna za drugom i donose sobom čitavi niz 
nesretnih dana punih katastrofa, zahvataju baš 
poštene ljude i kadkada još tako mlade. 

Mlada Gladys bila je prekrasno i umiljato dje- 
vojče, na čijem je lijepom licu zla sudbina već bila 
utisla tragove tuge, straha i očaja. Ta ozbiljnost 
davala je još više ljepote njenom licu, a zamišljene 
velike crne oči upotpunjavale su njenu ljepotu. Če- 
dna odjeća, jednostavna i bez ikakvih nakita i do- 
puna, pokrivala je njen vitki stas i lijepe udove, što 
je sve odavalo djevojče strojno, zdravo, puno snage 
i želje za životom, ja sam je poznavao već dulje 
vremena. Prolazio sam tom stanicom najmanje 
dva puta dnevno i to baš onda, kada ima najmanje 
putnika. Često bi u otvorenom dizalu čekali, dok 
ne naiđe još koji putnik. U takovim slučajevima 

razgovarao bi s njome na dugo i o svemu. I iako 
-sam malo po malo saznao iužnu hisioriju njenog 
mladog života, li ranoj dobi, još kao dijete, izgu- 
bila je Gladys svoga oca. Njena majka, žena od 
naravi dosta slaba, nije mogla da se prihvati neka 
stalna posla, već je šivala kod kuće. Tako su ne- 
kako mogle životariti do nastupa nesretnog rata. 
Nesretne godine, prije no što je započeo rat, 
Gladys je ulazila u šestnajstu godinu, bila je tako / 
lijepa, da se na njoj rado ustavljao svačiji pogled. 
Neki mladić vrlo čestit, dobar i ozbiljan, privredju- 
jući vrlo lijepo već u svojim mladim godinama, 
zagledao se u mladu susjetku i zavolio je. Mladi 
zaručnici nisu dugo uživali svoju sreću. Mladić je 
odmah sa prvim divizijama krenuo za Belgiju i 
pred sam Božić 1914. godine poginuo. Razbila 
sreća i bijeda, što je svakim danom više gospo- 
dovala u kući osamljenih žena, prisilila je Gladys 
da potraži zarade van kuće. Od tada je namje- 
štena kod društva podzemnih željeznica i zapo- 
slena upravljanjem putničkog dizala. Onaj, koji 
nije vidio podzemne željeznice Londona i njena 
velika električna dizala, za dizanje publike na po- 
vršinu, odnosno spuštanje do stanice vlaka, ne mo- 
že shvatiti kolika je to nesreća i koliko ubitačan 
posao. Od rana jutra do kasne večeri, zaposlene 
su te jadnice dizanjem i spuštanjem velikih dizala, 
PoduI vagona za pokućstvo i uslijed tmine rasvi- 
jetljenih električnim svijetlom. U tim dizalima, kao 
i na svim podzemnim stanicama zrak je suh, opo- 
ran, nečist i pokvaren, a čitava atmosfera uzgiba- 
na neprijatnom vrućinom, da ti se lice znoji čim 
se malo dulje tamo nalaziš. Posao što ga je obav- 
ljala Gladys, pored tisuća takovih nesretnica, bio 

bi naporan i težak za jednog muškarca, a kamo li 
pak za nježno žensko stvorenje. Od prilike svake 
dvije minute ona bi morala dva puta otvoriti i za- 
tvoriti teška čelična vrata i prihvahvši polugu za 
manevrisanje svojom desnicom spuštati i podizati 
dizalo. Pri tome poslu često nema mogućnosti, da 
se makne, je se ljudi natrpaju u dizalo kao sardine 
u limenoj kutiji. Ljudi se žure i u toj žurbi je guraju 
i gužva sasvim obična, naravna i prosto neizbje- 
živa posljedica. Svako je pun misli i briga za se- 
be i svoje, hita sa posla na posao i prosto nema 
mnogo vremena da mnogo misli o takvim nesret- 
nim stvorovima, jer na koncu konca, i mnogi od tih 
što se guraju su i sami nesretni i nezadovoljni svo- 
jom sudbinom. 

Jest! U velikim gradovima ima pored velikih 
srelnika, velika množina nesretnih, pored veoma 
bogatih, najviše bijednih i siromašnih. Ima cijelih 
gradskih predjela u kojima neprestano i bez iznim- 
ke vlada potpuna bijeda i gdje ljudi i za vrijeme 
mira umiru od gladi. 

Neznam zašto je tako u životu čovjeka, da 
neprestano mora misliti o sebi, a onda o drugima. 
Nesreće drugih su mu izvjesnom utjehom, koja ga 
i dalje drži na životu kao da mu neprestano šapće 
u uho: »Nisi ti sam nesretan i nezadovoljan svojim 
životom, ima ih mnogo i mnogo koji su bijedniji i 
nesretniji od tebe«. I doista je donekle tako. Sama 
nesreća jednog čovjeka, je neopažena, sitna kap 
u moru bezbrojnih nesreća i katastrofa^ drugih lju- 
di, naroda, krajeva i svekolikog čovječanstva. 

Ljudski je život u sebi doista pun nesreće, tu- 
ge, boli i čemera; jer ako ste čovjek sa nešto malo 
osjećajnosti; tuđa nesreća, tuga i bol 1 doimati će 

se vaših čuvstva i žao vam je svakoga bližnjega. 
Ja sam za moga vidna života žalio svakog Čovje- 
ka, koga bi zadesila pa i najmanja nesreća, a da- 
nas sve te nesreće i milijuni tih nesretnika imaju da 
mi služe kao potvrda za primjere navedene po Dr. 
Augustu. 

Jest! Danas ja vrlo jasno vidim, da ima neiz- 
mjerno mnoštvo nesretnih i nezadovoljnih i da je 
moja nesreća često puta mnogo manja od mnogih 
i mnogih drugih. U samoj nesreći i pored nje naj 
važniju ulogu igra raspoloženje odnosno duševrio 
zadovoljstvo čovjeka. Najgore je poslije zadobi- 
vene nesreće ne moći se otresti tužnog i nezado- 
voljnog raspoloženja i nemati nikakva duševna za- 
dovoljstva. Ja sam svoju nesreću, hvala Bogu, već 
u glavnome prebrodio. Išlo je to doduše vrlo teško, 
sa mnogo suza i još više boli, ali već danas gle- 
dam naprijed u svoj život i spremam se za buduć- 
nost. Ja neću da stanem na putu moga života, da 
odvratim glavu od mojih ideala, i da kao plaši ji- 
vac stojeći na jednom mjestu, gledam kako čitave 
čete ljudi prolaze naprijed preda mnom i hitaju za 
životom. 


Najveća je nesreća za čovječanstvo, što ima 
daleko više ljudi koji skrivljuju nesreće, zadaju 
boli i tjeraju suze na oči; što ima vrlo mnogo onih, 
koji su ravnodušni i bezobzirni prema svemu ma 
štogod se desilo, a najmanje onih, koji djeluju svo- 
jom jakom dušom i dobrim srcem, tješeći svoje 
bližnje, pružajući im pomoć, ulijevajući nadu i uti- 
rući suze . . . 


Dugo sam još mislio o toj djevojci, dugo sam se 
još uzaludno pitao, zašto to mora tako biti i zašto 
mora trpiti, kad u svome životu nije ništa nikome 

skrivila. Mnogi će doduše reći, da u njenom udesu 
nema tako velike nesreće i da njenu sudbinu dijeli 
hiljade i hiljade takovih djevojaka. Pa i ja sam 
otvoreno priznajem, da je njena nesreća i suviše 
blijeda prema mojoj; pa ipak je žalim više no sa- 
moga sebe. Mojoj nesreći nema lijeka i nema toga, 
koji bi mogao da je poravna. Ali je Gladys još ta- 
ko mlada, dobra, čila, zdrava i marljiva i ne bi bi- 
lo nikakvih poteškoća, da ju se spasi iz toga teš- 
kog položaja. 

Bože moj! Što je ona skrivila pred Tobom, da 
je tako mlada, lijepa i dobra, odsudjena da bude 
živa zakopana u toj ogromnoj željeznoj škrinji, s 
tim nepodnosivim i pokvarenim zrakom, dižući i 
spuštajući katkad najpokvarenije elemente i naj- 
drskije propalice? Zašto ona jadna mora, kad je 
sama u dizalu, da od najpokvarenijih individua 
sluša najgore i najprostije riječi i da se bori protiv 
njihovih grubih i zvjerskih gesta? Da, ja vidim, da 
ie visoka civilizacija ženu na ovaj i na tisuće raz- 
nh načina teško ponizila i da je stvorovima, kojima 
je prirodjena nježnost tijela i osjećaja, predan gru- 
bi i težak posao, daleko od svježeg vazduha i 
zlatnih sučanih zraka .... 

Glavna podzemna stanica, sa koje sam dnev- 
no nebrojeno puta polazio po raznome poslu, u 
kadkada najudaljenije krajeve Londona, bila je Pad- 
dington stanica na pruzi Bakerloo. Rano iz jutra, 
kad bi prilazio blagajni i čekao dok moj vojnik ku- 
pi vozne karte, prišao bi k meni omalen starčić i 
nazvao mi dobro jutro. Umiljati starački glas, pri- 
padao je čovjeku priprostom, ali za to ne manje 
dobrom i simpatičnom. Nakon izmjenjena pozdra- 
va, starac bi na mene upravio sijaset pitanja, za- 


nimajući se kako sam i radovao se lijepome vi- 
menu, što će mi omogućiti prijatnu šetnju. Katka- 
da je trebalo dosta dugo vremena dok bi moj pra- 
tilac izvadio karte, jer je pred njim bilo mnogo 
ljudi. U tom slučaju, starac bi samnom razgovarao 
dulje i prijateljski je. Pričao bi mi, kako je dobio 
pismo od svojih sinova sa bojišta u Francuskoj. 
On je znao, da ja nemogu dobiti vijesti od moje 
kuće i to mu je bilo toliko žao. Istodobno on ui put- 
nicima, ulazećim na stajalište, bušio karte. To je 
bila njegova devet-satna služba svakoga dana. 

Koliko bi ja puta ušao zimi, pa bi ga već iz 
daleka čuo kako nogama bije o asfalt, ne bi li ih 
malo ogrijao. Prilazeći čuo bi njegov od zime drh- 
tavi glas: »Danas je vrlo hladno, kad će ta zima 
već jednom popustiti?« i pri tome ie dalje lupao 
nogama. Ja bi se uvijek snuždio pri pomisli, da on 
kao šestdesetičetiri godišnji starac, već i onako od 
naravi nježan i slab, ima tu stajati devet sati na 
vječnoj promaji i sa hladnim željeznim klještima u 
golim rukama bušiti karte. U to je vrijeme mnogi 
londonski gospodin tekar ustajao ili je u skrajnoj 
lijenosti, ležeći u udobnom krevetu, uživao obilan 
zajutrak. Katkada on je bio tako prehladjen i tako 
snažno kašljao, da sam se bojao da u njegovoj 
blizini ne dobijem španjolsku groznicu, koja je te 
zime upravo strahovito harala. 

Netko me možda neće potpuno razumijeti, ka- 
da kažem, da su omaleni starčić i mlada djevojka 
bili moji dobri prijatelji. Oni su doduše bili siro- 
mašni, nesretni, ali kao ljudi, dobri i pošteni. Koliko 
puta sam razmišljajući u sebi govorio: »Kad bi mu 
jadniku bilo sudjeno da je kod kuće pri toploj vatri 
priprostog kamina, a djeca da su mu slobodna i 

brinu se za njega.« Kad je prošla zima i nastupilo 
proljeće, ja sam izlazeći iz stanice u park ponov- 
no pomišljao na njega i onu mladu djevojku i ni- 
kako nisam mogao da ih zaboravim. Sjetio bi se, 
da od najljepših dana u godini i od lih zlatnih i mi- 
lujućih sunčanih zraka oni jadnici neće imati ništa 
i ako sunce i zrak pripadaju nama svima. U tako- 
vim razmišljajima često bi me trgnuo topot bahatih 
konja. Po velikoj aleji jurila su londonska gospoda 
u gala kočijama i jašila na punokrvnim obijesnim 
konjima. Bili su to muškarci i žene, koji bi bez misli 
i briga jašili u otmjenim toilettama. Pojedinci bi 
katkada na najdrskiji način tako izazovno proju- 
rili pored čovjeka uprskavši ga blatom. Vrijeđao 
bi me topot konja, vrijeđali su me ti ljudi, vrijeđala 
me je ta neobuzdana vreva ljudi i ja bi ubrzao ko- 
rak, da me čim prije nestane u zgradi sljepačko- 
ga zavoda. Kad bi poodmakao iz velike aleje, ja 
bi ponovno podigao glavu i moji crni naočari po- 
gledali bi visoko u nebo kao da umjesto mene 
pitaju Boga: »Ima li pravde i zašto to tako mora 
da bude!« .... 

XXI. 

Najnepnjatniji dani puni magle i oštre zime 
bili su već po malo na izmaku. Martovsko vrijeme, 
bilo je doduše, kao uvijek i svugđe promjenljivo, 
ali u glavnome bilo je ipak bolje, a bivalo je i da- 
na, kad bi nam se pokazalo pramaljetno sunce. 
Mjesec ožujak bio je za saveznike mjesec najve- 
ćih i najtežih iskušenja. Dne 24. ožujka započeli su 
Nijemci svoju veliku ofenzivu. Tu su oni postavili 
u borbu svu svoju živu snagu i pokušali, da jakom 
tehničkom pripremom slome otpor saveznika i da 

ih odbace sa položaja, na kojima su se zadržavaj* 
već treću godinu. Vijesti o borbama prvih dvaiu 
dana bile su porazne. Nijemci su, skupivši nevje- 
rojatni broj živih snaga, uspjeli, da uz velike gu- 
bice probiju front saveznika na mjestu sastava 
Engleza i Portugalaca. Jedna portugalska divizija 
bila je zarobljena. 

Ovo nije začudno ako kažem, da su Portu- 
galci isto tako slabi vojnici kao i Talijani. Tim ne- 
uspjehom, došla je u kritičan položaj jedna čitava 
engleska armija, koja se uz velike gubitke morala 
povući, da ne bude zarobljena. Na fronti Francu- 
za, Nijemci nisu napadali u velikom stilu. Uza sve 
to, stanje je po saveznike bilo vrlo teško. Sjeverni 
dio fronta, kojeg su branili Englezi, bio je vrlo va- 
žan u svakom pogledu i gubitak svakih stotinu me- 
tara na terenu bio je od neprispodobivo teških 
posljedica. Samo bojište pomaklo se tih dana to- 
liko na zapad, da su za neko vrijeme njemačke 
teške baterije ugrožavale željezničku prugu Ca- 
lais— Pariš i Boulogne-Paris. Promatrao sam za 
tih teških dana naše Engleze. Bili su ćutljivi i po- 
žudno čekali novinske izvještaje; ali i opet radili 
dalje još življe i s više volje svojom prirođenom 
hladnokrvnošću. Većina bi mi od njih rekli; »Pu- 
stite ih samo neka napadaju; mi smo dovoljno jaki, 
da se sami borimo protiv njih.. Na ljeto će doći 
Amerikanci i mi ćemo poći u napad.« Govorili su 
to čvrstom uvjerenošću i vjerovali pri tome najviše 
u same sebe. Po gradu sam susretao nove odjele 
vojske, što su kretali na bojište kao pojačanja. Nit- 
ko od njih nije ni najmanjim znakom prosvjedovao, 
niti se više no inače uzrujavao. Svi su oni znali da je 
u pitanju ne samo čast, već i budućnost Velike 

Britanije, a to je dovoljno, da u svih Briia stvori 
jednu čvrstu, snažnu i jedinstvenu odluku, kao da 
je ista rezultat razmišljanja jednoga čovjeka. U 
doba tih teških borba, kad su oči čitavoga svijeta 
bile uprte u njih. Sir D o u g 1 a s H a i g, vrhovni 
komandant engleskih vojska, izdao je jednu ka- 
rakterističnu zapovjed svojim vojnicima, u kojoj je 
u krafko rekao ove glasovite riječi: 

»Sinovi Velike Britanije, budite junaci, kao što 
ste bili uvjek. Ako je neprijateljski napad najjači 
i vi ne možete naprijed, upriie se leđima o vaše ro- 
vove i branite na život i smrt čast i budućnost sa- 
veznika i vaše domovine«. Ove su riječi tako sna- 
žno djelovale, ne samo na vojsku već i na sav en- 
gleski narod, da ste osjetili kako je u sve njih 
ušao neki novi, još jači i borbeniji duh. Istodobno 
se je već pokazalo, da Nijemci svoje lokalne us- 
pjehe ne mogu proširiti i da ih je njihova martov- 
ska, posljednja ofenziva, stajala života svojih naj- 
boljih vojnika. Za malo je njihov uspjeh lokalizo- 
van, a laka premoć saveznika u artileriji nije Ni- 
jemcima nikako dala mira u njihovim novim polo- 
žajima, koji su u strateškom pogledu bili gori od 
onih što su ih prije zapremali i radi čega su mo- 
rali odstupiti, čim im je bio pokoleban front. Ka- 
rakteristično je, da su odmah zajedno s tim borba- 
ma počeli u Englesku stizavati veći odredi ameri- 
kanske vojske, koji su od Engleza pozdravljeni 
simpatično i srdačno. Sve je sada dobro; govorili 
su Englezi. Dokazalo se Nijemcima, da nam ne 
mogu više ništa. Mi smo izdržali napade i bez Ru- 
sije, koja vrije građanskim ratom. Na ljeto ćemo s 
Amerikancima u najzad. Opće mišljenje sviju bilo 
je, da će se te godine rat svršiti. Rad njemačkih 


podmornica bio je već u velike oslabljen. Savez- 
nički parobrodi, istina pod pratnjom, plovili su u 
svim pravcima i prevažali hranu, ratni materijal' i 
vojsku iz svih, pa i onih najudaljenijih kontinenata. 
Na oceanima, preuzele su kontrolnu službu ame- 
rikanska i japanska flota. Time je flota saveznika 
bila pojačana. Osim toga, pridošle su u saveznič- 
ke vode i flotile amerikanskog ratnog brodovlja i 
podmornica. Vrhovnu komandu nad svim pomor- 
skim snagama na zapadu imao je engleski admi- 
ral Sir David Beafty. Njemački Zeppelini, nakon ne- 
koliko posljednjih potpuno neuspjelih posjeta na 
London, nisu više dolazili. Posljednji puta kad su 
došli, od devetorice, vratilo ih se u svoje baze sa- 
mo dva. I posjete avijona bile su rijetke i otešćane. 
Obrana Londona bila je savršeno organizovana. 
Pri posljednjem napadu od sedam velikih Gotha 
aparata, srušeno je bilo od artilerijskog baraža i 
samih engleskih avijona ništa manje nego pet. 

U besprekidnoj vrevi mora ljudstva, što je sva- 
koga dana dobivalo novu sliku dolaskom novih 
ljudi i vojska, između kojih se sve više viđala uni- 
forma amerikanskih oficira i vojnika, ja nisam 
imao mnogo vremena da se mučim i dosadjujem 
neprestanim mislima o sebi. Bezbroj novih i naj- 
raznovrsnijih dogođaja, što su se redali brzo i le- 
timično kao slike u kinematografu, zauzimali su 
moje misli i privlačili moje zanimanje. Dani su pro- 
lazili življe sa više zanimivosti. Doskora su zapo- 
čela bolja i ljepša vremena, pa nije falilo ni šetnje 
po mnogobrojnim londonskim parkovima većinom 
u prijatnom društvu prijatelja Živka. 

Sa naukom na slijepačkom zavodu sam bio 
već dobro uznapredovao. Već sam bio potpuno 

izučio slijepačko pismo na engleskoj i našoj az- 
buci, pa sam izučavao francusku i falijansAU. Mali 
slijepački stroj imao sam već kod sebe, pa sam 
•ga svakoga dana nosio sobom u školu. Na pisa- 
ćem stroju bio sam već postigao potpunu samo- 
stalnost i nastojao, da se što više uvježbam u pra- 
vilnoj upotrebi pojedinih prstiju i brzini pisanja. 
Obećano mi je bilo, da ću moj stroj, što je već bio 
došao izrađen iz tvornice i na kojemu sam na za- 
vodu već pored francuskog stroja radio, dobiti na 
upotrebu kući, da bi dnevno mogao više vježbati. 
Prije toga rečeno mi je, da ću biti pozvan po Sir 
Arlhur Pearson-u i da će mi on tom zgodom o koje- 
čem govoriti. Moji su mi podučavatelji uvijek pričalio 
Sir Arthurovom zanimanju za mene i moj napredak. 
Njima se je svima dopadalo, da su sa jednim stran- 
cem postigli tako rekući veće i bolje rezultate, ne- 
go li sa svojim domaćim oficirima. Ja nisam žalio 
truda i htjedoh da naučim sve. Živio sam u čvrstoj 
nadi, da ću se jednom povratiti u Odessu i da će 
mi kao potpuno spremnom u svim granama kultur- 
ne nastave slijepaca, biti povjeren odgoj tamoš- 
njih slijepaca. Rusku sam azbuku izučavao sam, 
jer od svih na zavodu nije bilo nikog, koji bi po- 
znavao ruski jezik. Svoje sam učenje počeo či- 
tanjem evanđelja, koje je na slijepačkom jeziku 
bilo izdano u preko trideset jezika, pa tako i na 
ruskom. Pored rada u zavodu, počeo sam se za- 
nimati više i kod kuće radeći na slijepačkom stro- 
ju i pokušavao svoju snagu u sastavljanju manjih 
pismenih sastavaka. Bio sam već potpuno siguran, 
da ću, čim dobijem pisaći stroj, moći započeti sa 
svojim prvim publicističkim radovima. Uopće, sta- 
nje je saveznika dolaskom velike množine amen- 

kanskih vojnika postajalo svakog dana bolje. Bilo 
je već svakome očito, da su navodi Amerike bili 
tačni i da će ona doista u najskorije doba odigrati 
najvažniju ulogu na bojištima zapadne Evrope. S 
druge strane znalo se je vrlo dobro, da se pojava 
amerikanskih odreda na zapadno evropskim po- 
ložajima dojimala Nijemaca vrlo neugodno. Do ta- 
da su Nijemci bili mišljenja, da je Amerika ušla u 
rat, da bi još jače razvila svoju industriju, ali da 
neće ni iz daleka uzeti vidnijeg i aktivnijeg uče- 
šća na zapadnim bojištima sa svojim živim silama. 

Sve se u saveznika spremalo. Na svim boji- 
štima započeti su manji bojevi, a na nekima kao u 
Mezopotamiji započele su bile već i akcije u ve- 
ćem stilu. 

U Rusiji je dotle dalje bijesnio gradjanski rat. 
Mnogi su bili još uvjek uvjerenja, da će se stanje 
promjemti, ali do toga nije nikada došlo. Prema 
svim izvještajima stanje je tamo bivalo svakoga 
dana gore; krvoprolića su se nastavljala, pojedini 
krajevi borili su se između sebe, a neki karijeriste 
postavljali su narod u još gora iskušenja, igrajući 
se njihovim životima i boreći se iz čisto ličnih inte- 
resa i suhe ambicije. Pošta sa Rusijom nije nikako 
podržavana. Ni ja, ni Ringovi nismo nikad dobili 
ništa. Danomice sam pomišljao na moju miljenicu 
Palju, na njene roditelje i očinsku kuću. Sve mi je 
to svakoga dana bilo milije, a njihove uspomene 
sve dragocjenije. Tješio sam se u sebi i bio uvje- 
ren, da će svršetkom rata biti kraj i našoj neiz- 
vjesnosti. U tim nadama započeo sam prve samo- 
stalne radove i to najprije na slijepačkom pismu. 
Travanj je prilazio kraju, kad sam dobio pisaću 
mašinu u moj stan i započeo sa mojim radovima 

služeći se vidnim pismom. Od toga doba postaje 
življim moj kućni život, a napose za kišnih dana 
sam sjedio za mojom mašinom i radio na sastav- 
cima. Bio sam već pisao i prva samostalna pisma 
mojim drugovima na solunsko bojište i bio ne ma- 
lo radostan, kad sam od njih primio prve odgovore 
pune veselja, čestitanja i nade na skori bolji život. 

XXII. 

Koncem mjeseca travnja položio sam ispit iz 
nastave Brailleovog slijepačkog pisma na našem, 
engleskom i talijanskom jeziku. Na londonskom 
zavodu bio sam prvi piiomac, koji je izučio pored 
materinjeg jezika još dva sirana. Ispite sam zavr- 
šio vrlo dobrim uspjehom. Kao nagradu darovaše 
mi slijepačku mašinu, kojom se i danas iako mno- 
go koristim. Moji su nastavnici bili samnom vrlo 
zadovoljni i još istoga dana saopćili moje uspjehe 
Sir Arihuru. Preostalo mi je još, da potpuno izučim 
pisanje i samostalni rad na običnoj pisaćoj mašini, 
pa da se onda podvrgnem ispitu. Želja mi je bila, 
da to učinim što prije, jer bi se po svršenim nau- 
kama mogao potpuno predati novome radu i iz- 
građivanju novog načina života. Zaokupljen tako- 
vim mislima ja sam se u mome vježbanju i stvara- 
nju osnova prosto natjecao s vremenom. Htio sam 
da sve postignem po mogućnosti u što kraće vri- 
jeme, a uza sve to da svaku stvar proučim sa- 
vjesno i temeljito. Nekoliko dana iza položena is- 
pita bio sam pozvan Sir Arihuru.^ Čim sam ušao 
u njegovu sobu, on se ustao i došao mi u susret. 
Vesela glasa i prirođenom srdačnošću, kojom je 
Sir Arthur susretao svoje ljubimce, on se je ruko- 
vao sa mnom, čestitao mi na uspjehu i sjeo me 

pored sebe na divan. U sobi smo ostali sami, tako 
je Sir Artur najviše volio, kad je s nekim htio iskre- 
no i podulje porazgovoriti. Nakon običnih pitanja 

0 zdravlju i osjećanju, koja su pala s obe strane, 
prešli smo onda na podulji razgovor, u kome je 
Sir Arthur vodio glavnu riječ. 

»Slušajte dragi Lovriću« rekao je on i poslije 
male stanKe produžio: »Vi ste ovih dana završili 
glavni dio vaše nauke, što ste nakanili kod nas 
izučiti. Za kratko vrijeme ćete se podvrgnuti ispitu 
iz strojopisa, lime ćete završiti kod nas. Iskreno 
ću vam priznati, da su me vaši uspjesi potpuno iz- 
nenadili.. Ja do danas nisam imao slična uspjeha 
sa našim oticirima. Rijetki su ljudi, koji potpuno 
shvaćaju svoje dužnosti ne samo prema samome 
sebi, već prema cjelokupnom ljudskome društvu, 
prema narodu i otadžbini. Nadam se, da sam u 
vama naišao na čovjeka, koji će nastojati da od- 
govori svim životnim zadacima. Upravo radi toga 
htio bih da s vama podulje porazgovorim o svemu. 
Potrebno je, da izmijenimo nekoliko glavnih misli, 

1 opredjelimo naše poglede na život. Pri svakom 
polasku na izvršenje nekog novog zadatka, a kod 
vas sada pri polasku u nov život, potrebno je do- 
brano promisliti i proučiti cjelokupnu situaciju. 
Treba ispitati sve uvjete, koji nam se neizbježno 
nameću već samom odlukom za novi rad. 

Od vaših predpostavljenih, pa i od vas zna- 
dem, da ste nauke na našem zavodu izučili zato, 
da bi po svršenom ratu mogli koristiti ne samo se- 
bi, već i vašem narodu, Najveća je duševna zado- 
voljština u današnje isprazno doba i egoistično na- 
ziranje, pripada svojom djelatnošću što većem 
skupu ljudi i raditi na onome polju općega rada, 

čiji se rezultati ne zbrajaju ni ne odbijaju kao nov- 
čani stupci u spekulativnim trgovačkim poslovi- 
ma. Za ovo, mogu reći, kratko vrijeme, ja sam vas 
prilično dobro upoznao i nadam se da imam pred 
sobom mladića, koji će potpuno odgovarati mojim 
nadama, koje se u ostalom potpuno poklapaju sa 
nadama vaših ljudi i vašega naroda. Vaš je narod 
izgubio mnogo. Cijela je vaša otadžbina jedan 
ogromni neutaživi žrtvenik, na kome su rat i zla 
kob izvršivali najveće strahote. Po svršenom ratu 
po cijelome svijetu, a napose kod vas biti će ve- 
lika potreba narodnih radnika, trebati će prosvje- 
te i izgradnje, a takovih radnika biti će nažalost 
vrlo malo. Pri posmairanju rezultata, koje nam je 
donio rat, nesmije se zaboraviti, da je veliki broj 
ženijalnih ljudi pao žrtvom ubojitog oružja; kao 
i to, da se je veliko mnoštvo ljudi kroz rat 
jiotpuno izrodilo i postalo bezdušno i nepromiš- 
ljeno, možemo slobodno reći da se pokvarilo. 

Vi ste mi jedampul sami u našim razgovorima 
spomenuli, da ste se još kao đak okušavali na pe- 
ru i da ste prema svojim sposobnostima i moguć- 
nosti saradjivali na narodnoj prosvjeti. Ja vam 
vjerujem: Čovjek koji je bio spreman, da za dobro 
svoga naroda dade svoj mladi život, mora biti ne- 
sumnjivo idealna duša i to jedna od onakovih, ko- 
ja svoju stoičnost, veličinu i odluke ne mijenja dok 
je živa. Vi ste još vrlo mladi. Dozvolite dakle, da 
vas posavjetujem kao stariji i iskusniji. Neću go- 
voriti iz knjiga, niti ću pred vama biti pun ispraz- 
nih teorija. Govoriti ću iz vlastitog iskustva. Upo- 
znati ću vas glavnim momentima iz mog života. 
Oni će vam moći najbolje poslužiti u budućnosti. 

Poći ćemo od samoga početka. Vi ćete me ta- 

ko bolje razumjeli. Za kakovih mjesec dana vi ćele 
potpuno zadovoljili očekivanja vaših vlasli i moći 
po povratnu u domovinu radin na prosvjeti slijepa- 
ca, ja vas uvjeravam, da je naš zavod jedan od 
prvih na svijetu i da će vam u tom pogledu uvijek 
najpripravmje davati nove pobude i opširne izvje- 
štaje o svim novim metodama i iznašašćima na 
polju prosvjete slijepaca. Ali ovo nije glavni raz- 
log, zbog kojega sam vas pozvao k sebi. ja u va- 
ma gleoam više no obična prosvjetnina slijepaca 
Vaša mladost, volja za rad, a nadasve ekspanziv- 
nost u radu i čežnja za stvaranjem, nisu za mene 
osiali neopaženi. Ja bi s toga htio, da se po svr- 
šenom poslu na našemu zavodu posvetite publici- 
stičkoj raboti. Mnogi neiskusni, kad bi im vi to re- 
kli, nebi u to vjerovali i odbili bi vas već unapred 
od svakoga pokušaja. Ali ne zaboravite da ću vam 
sada o tome govoriti ja, koji sam u tome pogledu 
stekao pored najvećih iskustava i najveću životnu 
zadovoljštinu i svrhu. 

Najteži je i najkritičniji momenat za nas sli- 
jepce prvo vrijeme po samom gubitku skupocjenog 
vida. Ješko bi bilo opredijeliti što je gore: Izgubiti 
vid nenadano i odjedared ili konstantnom bolešću, 
postepeno do potpuna oslijepljenja. Vjerujte mi ja 
sam više plakao do potpune slijepoće, no posljie, 
kad je ona nastala. Čovjek najviše plače onda ka- 
da u grubost jedne neprijatne istine još potpuno 
ne vjeruje, pa sve dotle dok se vara nekim neo- 
stvarivim nadama. Sve to izgleda djetinje, ali u 
onaj čas to je uvjek tako i ništa ne može stvar 
J^romijeniii. Tek onda, kada i posljednju nadu pre- 
vlada realno osvjedočenje i kada je čovjek osjetio 
sve posljedice jedne neprijatne činjenice, čovjek 


156 


prestaje plakati; teško stanje i saznanje goni ga 
na razmišljanje i tu tek počinje prvi borbeni stav 
protiv sudbine od koje udarci dolaze. Suze u ži- 
votu nisu nikada suvišne, one su potrebni, može- 
mo reći, upravo blagotvorni odušak svoj tuzi i boli 
jednoga čovjeka, koga je zadesila nepopravljiva 
nesreća. Zamislite si samo što bi bilo od nas, da 
nam nije bilo suza? Progutala bi nas bila sigurno 
ludnica kao i mnoge druge. Rekao sam dakle po 
suzama dolazi saznanje, po saznanju akcija. Mi 
možemo danas biti sretni i zadovoljni, jer vaša je 
aktivnost već davno započela i svakim danom po- 
kazuje sve više snage i volje. Vi ćete se možda za- 
čuditi kad vam kažem, da sam o vašem radu i va- 
šem zanimanju za sve vrlo dobro upućen. Nastoj- 
nica vašega doma Miss Hollman izvještava me vr- 
lo često o vama i ja sam bio onaj, koji je davao 
sve upute, kako da vam se pomogne i prikažu no- 
va vrela interesovanja i novog života. Ja u životu 
nisam nikada žalio pokušati poći za dobrim na- 
stojanjem, jer je ono katkada vrijednije od dobra 
djela. Ja dobroga čovjeka predpostavljam dobro- 
me djelu. Ako smo čovjeka učinili i podigli na spo- 
sobnost i shvatanje dobrog djelovanja, to je najve- 
će dobro djelo, jer će od njega proizlaziti čitavi 
niz dobrih djela i djelovanja. Dobar čovjek odgaja 
dobre ljude, traži dobru okolinu i ako je nema, on 
će pokušati da je stvori. Eto, u tome ie vrijednost 
moga rada, na to su me uputila dugogodišnja is- 
kustva. Do danas vi sve vašim mislima povratili 
potrebnu lakoću i elastičnost. Upotpunili ste svoje 
po nesreći donekle zamrlo znanje i danas ste pot- 
puno svoji u nekoliko sviietskih jezika, koristeći se 
tako najjačim vrelima napetog ljudskoga nadmeta- 

nja u kulturi i umjetnosti. Hoću s toga da vam đa-- 
dem mogućnosti dalnjeg vaspitania i pobude za. 
početak vašeg samostalnog rada. Oboje vam je 
vrlo potrebno. Čovjek uči cijelog svog života i žao 
mu je umrijeti, jer ima još mnogo toga što za ži- 
vota nije mogao saznati, proživiti i upoznati. Vi ste 
još vrlo mladi, dvadeset i dvije godine, tu vam se 
još samome hoće učiti i obogaćivati svoje misli, 
a time se ne manje vrši nastojanje za oplemenji- 
vanje svojih osjećaja. Sto se pako tiče pobude, 
ona će doći tako rekući sama; samo je potrebno 
da vam se u prvim počecima osigura uspjeh, koji 
će razbuditi želju i snagu za dalnji rad. Zadovoljni 
svojim prvim uspjesima vi ćete postepenim radom 
postići samostalnost rada i života. To je konačno 
svrha, za kojom ja u vašem slučaju idem. Povje- 
rile se dakle meni i započnite prema mojim sa- 
vjetima. Do sada sam vas neopaženo promatrao, 
od danas ću biti onaj čovjek, s kojim ćete raditi i 
koji će vas u svemu najpripravnije savjetovati. 
Vaši prvi istupi i radovi biti će mojom brigom. Sve 
će to doduše biti plod vašeg samostalnog stvara- 
nja, jer sam se i u tome dovoljno uvjerio, da ćete 
to moći i znati. Glavno je dakle, da vam ja dadem 
mogućnosti, da vaši prvi pokušaji dođu do izra- 
žaja. U tom pogledu vi možete biti potpuno mirni. 

Ja ću učiniti sve što je potrebno. Od vas očekujem 
samo prve pokušaje i oglede u radu, a za ostalo 
biti će moja briga. Sa organizovanjem naših os- 
nova ja ću započeti već ovih dana. Svakako mo- 
rate me pri tome pravilno razumijeti. Stvar je u 
ovome: Čim vi sastavite vaše prve radove, ja ću 
ih nastojati proturati u našoi štampi, a ostalo će ] 
već ići. Najbolji su način prosvjetnog djelovanje 

dobra i ne predugačka predavanja, koja se drže 
najrazličitijih tema. Ovaj način rada bih vam oso- 
bito preporučio. Raditi ćemo ovako: Čim spremite 
prvo predavanje, vi ceie ga najprije održati pred 
pitomcima našega zavoda. Nastojte s toga, da to 
vaše predavanje barem na jednome mjestu do- 
lakne slijepce, njihove osjećaje i na taj način u nji- 
ma podigne duh. Znam da je ovo potrebno, jer će- 
le poslije ovakova istupa mnogo lakše istupiti pred 
ostalom redovnom publikom i polagano steći svu 
potrebnu rutinu jednog govornika i predavača. Da 
bi uporedo s vašim spremanjem donekle mogli 
upoznati način današnjeg modernog konferensi- 
ranja, ja sam vas upisao u jedno vrlo odlično dru- 
štvo, gdje ćete imati najljepše prilike, da poprimite 
sve potrebno. To je »Societe de conferencieurs 
frangaises«. Predavanja se obdržavaju svakoga 
j)opodneva. Nastojte dakle, da ih pq mogućnosti 
što češće posjećujete. Poslije ću vam dati člansku 
iskaznicu, a sada da vam saopćim i jednu drugu 
Enovost. Sa 1. maja otvaraju se nekoliko mjesečni 
kursevi na »Royal College« specijalno za oficire 
invalide. Tu se ide za tim, da se postradalim ofi- 
cirima dade mogućnost, da svoje znanje upotpune 
u inim granama nauke, za koje su se opredjelili u 
svom novom životu. Vi ćete polaziti te tečajeve; 
ja ću se već pobrinuti, da to sve na vrijeme do- 
spijete. Nakon ovako živahna rada od nekoliko 
mjeseci vaša će se djelatnost razviti do takovih 
granica, u što danas ni sami ne možete vjerovati 
Uspjeh za uspjehom davati će vam nove pobude. 
Uza sve to glavno je ovo: Vi ćete se polagano 

udaljiti od svakodnevnosti i postati čovjek, koji će 
pripadati svemu prije nego li samome sebi. Ovo 

nemojte krivo razumjeti. Ja to zamišljam ovako; 
Nećete više govoriti o sebi, misliti ćete na druge 
i govoriti o drugima. Vašim ćete radom neopazeno 
stvoriti takav način života, da ćete potpuno po- 
stati narodni i društveni i pripadati ljudima i na- 
rodu. Vašim riječima i vašim osjećanjem ćete kas- 
nije toliko utonuti u toj ljubavi za narod i ideje, da 
bez te ljubavi, bez tog velikog života, vezanog na 
sve ne bi mogli smireno ni zadovoljno živiti. Osje- 
ćanje dužnosti i ljubavi prema ljudskome društvu 
i narodu, k lijepim idejama i dobrom djelovanju 
toliko će vas osvojiti i vi ne ćete izim ovoga tražiti 
drugi život. Sve vam ovo govorim po sebi. Vidite 
danas koga ja imam. Na tisuće slijepaca, koji su 
se odgojili i izučili na ovome zavodu, a koji je mo- 
je djelo od njegova početka pa do moje smrti. 
Pogledajte moje publicističko djelovanje! U tome 
radu je sav moj život, to su moja djeca i ja ih vo- 
lim zavidnom ljubavi i ponosno gledam na njih 
kao na gotovo djelo. Tako će biti i s vama, dragi 
Lovriću, budete li poslušali moje savjete i imah 
dovoljno snage i volje, da svoj novi život posvetite 
višim zadacima, većim ciljevima i da služite ljudi- 
ma i ljudskom društvu, narodu i čovječanstvu uop- 
će. Neka vam ne izgledaju prezvučne ove po- 
sljednje riječi. Vi ste javni radnik kao i svaki drugi 
već onda, ako je vaše dobro nastojanje i vaš rad 
zahvatio ništa više od stotinu ljudi. Kad bi svaki 
čovjek svojim životom neprestano koristio drugi- 
ma, mnogo bi bilo lakše na ovoj zemlji. Kad vam 
pak kažem, da ćete bez ostaloga samim radom na 
prosvjeti slijepaca zahvatiti i pomoći nekoliko 
stotina nesretnika, neka vam to bude dovoljna za- 
dovoljština, da se učinili svoju svetu dušnost pre- 

ma tolikim ljudima, prema svome narodu, a napo- 
kon prema cjelokupnom čovječanstvu kojemu svi 
mi pripadamo. U svemu tome radu ćete uvijek naći 
dobrih ljudi, koji će vas razumijeti i koji će vam u 
slučaju potrebe pomoći. Ja znam, da vi u vašem 
narodu ne ćete naći onaj odaziv, kojeg sam ja imao 
u Engleskoj, ali ništa zato. Vaša će djelatnost po- 
kazati vašu sposobnost, a što je još glavnije, ljudi 
će morati uviditi, da je u vas plemenita duša i sr- 
ce i da se to ne može poništiti. Svaka misao i sva- 
ka riječ, koja potiče kao rezultat zdravog razmiš- 
ljanja, a na osnovici višeg duševnog osjećanja, 
predstavlja svoju osobitu vrijednost i nosi u sebi 
svoje posebno značenje i nastojanje. Činite do- 
bro i suzbijajte zlo. To neka bude glavni osnov 
vašeg publicističkog rada. Mnogi će vas zamrziti, 
jer ćete ih raskrinkati; mnogi će vam biti neprija- 
telji, jer ćete ih u njihovim sumnjivim spekulaci- 
jama onemogućiti; ah velika većina, upravo sav 
narod dati će vam uvijek pravo i simpatizirati s 
Vama. 

Jedno je glavno u životu čovjeka: Treba ra- 
diti ne zato, što se mora raditi i zato što bi na to 
netko silio. Rad daje najmilije i najbolje rezultate 
onda, kada dolazi iz. vlastite pobude i s puno vo- 
lje. Vrijedan je onaj rad, koji se ne vezuje na vri- 
jeme i cijenu, već čija se vrijednost može tek po- 
znije pravo ocijeniti i pronaći uspjeh djelovanja. 
Međutim ja sam vam danas u glavnome rekao sve 
ono, na što očekujem kratak odgovor. Zanima me 
samo, jesam li našao čovjeka, koji će poći putem 
rada i koristiti se mojim savjetima.« 

Za sve vrijeme Sir Arthurovog razlaganja, ja 
sam pomno slušao. Znao sam vrlo dobro, da pre- 

đamnom stoji i govori čovjek, kome se danas divi 
čitava Engleska i kome su mnogi i mnogi zahvalni 
za svoje naobrazovanje i svoj osigurani svakdaš- 
nji kruh. Sir Arihur bio je čovjek vrlo čvrste volje i 
nije volio da neko ne prihvaća njegovih savjeta i 
ne dijeli s njim istovjetna mišljenja. Meni se je Sir 
Arthur vrlo sviđao, jer sam u njemu vidio svog 
istinskog zagovornika i skrbnika svih slijepih. Na- 
kon male stanke ja sam mu kratko odgovorio. 

»Prvoga dana, kad sam se upoznao s Vama, 
bio sam uvjeren, da ćete Vi, kao i Vaše prijatelj- 
stvo i dobrota odigravati oveću ulogu za vrijeme 
mog živovanja u Engleskoj. Ja danas s punom si- 
gurnošću gledam u Vama čovjeka, koji me je pri- 
mio očinskom dobrotom i koji bi htio od mene uči- 
niti čovjeka, koji bi zadovoljio svim zahtjevima da- 
našnjeg kulturnog ljudskog društva. Reći ću Vam 
odmah, ja ne znam i ne mogu ustvrditi, da li ću 
moći svladati sve ono, što mi je na putu i da li ću 
moći zaboraviti svoj raniji život i mladost, ali bu- 
dite uvjereni, da ću pokušati sve, da bi do toga 
došlo. Blagodareći Vam od srca, ja ću se koristiti 
Vašom pomoći i susreiljivošću. Učiti ću dalje, po- 
laziti predavanja, a za kakovih dvadesetak dana, 
ja ću biti spreman sa mojim prvim predavanjem 
i nekim manjim radovima. Volje imam hvala Bogu 
dosta, sa zdravljem stojim sada mnogo bolje, pa 
ću prema tome sve prepustiti mojim silama. One 
neka stvaraju, one neka rade, a ja ću nastojati, da 
sve to bude na osnovici čistih i nepomućenih osje- 
ćaja i neka se sve osniva na dobroti duše i srca. 
Vrlo bi mi bilo milo, kad bi vam u skorije vrijeme 
dao mogućnost da uvidite, kako Vaše nastojanje i 
dobrota nisu bili uzaludni. Međutim neka Vam je od 

srca hvala. Ja ću cijeniti Vašu dobrotu za cijelog 
života i biti živim svjedokom vaše djelatnosti.« 

Govorili smo još neko vrijeme o koječem, a 
onda mi je Sir Arthur dao iskaznicu za posjećiva- 
nje predavanja u društvu francuskih konferensije- 
ra. Poslije toga se srdačno oprostismo i ja odoh. 

Vraćajući se kući širokim alejama Regents- 
parka dugo sam razmišljao o svemu. Bio sam za- 
dovoljan. Bio sam čvrsto uvjeren, da sam stekao 
jednog jakog prijatelja i da ću njegovom pomoći 
moći započeti moj novi život. Stara je riječ: »Sva- 
ki je početak težak«, ali ako li je u samom počet- 
ku netko iskusan na ruku i od pomoći, to vrijedi 
mnogo. Kasnije sam produžio put i u glavi stvarao 
osnove o tome, što bi izabrao kao temu za moje 
prvo predavanje i koje pismene sastavke da naj- 
prije obradim. Dugo sam tako smišljao i u tim mi- 
slima jačao i hrabrio samoga sebe na rad i po- 
kušaje, jer je o novome radu ovisio i razvitak mog 
novog života. 

XXIII. 

Mnogo sam toga vidio i mnogo doživio za 
mog boravka u Engleskoj. Sretao sam i upoznao 
velik broj najrazličitijih ljudi. Svatko je od lih ljudi 
za mene predstavljao poseban tip i svakoga sad 
zasebice proučavao. Dabome, moje je gledanje 
već postalo analizatorno; ja sam ljude gledao i 
gledam ih sa dušom u dušu, srcem tražim njihovo 
srce, a mislima ispitujem njihove naravi i karak- 
ter. Nije za čudu kad vam kažem, da mi je Lon- 
don, u tom pogledu pružao najveću količinu tako- 
vih ljudi i da mi je kao čovjeku, za čiju se nesreću 
svi zanimaju, bilo moguće upoznati i najređe tipo- 

ve. Neću i nemogu govoriti o njima svima. To su 
bili ljudi, sa kojima sam dijelio slobodno vrijeme i 
život i koji su nastojali da me razvesele. Ali jednu 
djevojku, koja mi je bila jedan od najboljih prija- 
telja u Londonu moram svakako da opišem. 

Još zimus, kada smo bili oglasili u novinama 
za podučavanje jezika i čitanje knjiga, bila je našu 
upraviteljicu posjetila jedna dama. Dama je bila 
mati gore pomenute djevojke. Svrha je posjete bi- 
la jasna. Milostiva gospođa došla je da našoj upra- 
viteljici ispriča slučaj njene mlade kćerke i da nam 
se u njeno ime ponudi za čitanje engleskih i fran- 
cuskih knjiga. Gospođa je neprestano uvjeravala 
kako bi to pored koristi za mene, činilo veliko za- 
dovoljstvo njenoj kćeri i kako bi nam time obojici 
bilo prikraćeno vrijeme. Naša je upravnica obe- 
ćala gospođi, da će je doskora posjetiti, tim lakše 
Što su oni stanovali u ne velikoj udaljenosti od 
našega doma. Tako je doista i bilo. Jednoga dana 
se Miss Hollman vratila iz posjete i u kratko mi is- 
pričala slijedeće: Miss Mary bila je kći . pomenute 
gospođe. Navršavala je dvadeset i prvu godinu. 
Bolovala je od jakog reumatizma i većinu svog 
mladog života već od sedamnajste godine provela 
u krevetu. Sva nastojanja liječnika bila su uzalud- 
an. Bolest je postepeno potpuno svladala mladu i 
simpatičnu bolesnicu i pritisla je o krevet za sve 
vrijeme. Miss Hollman ispričala mi je, kako je Miss 
Mary prekrasno djevojče i kako uzornom snoslji- 
vošću podnaša nemilu sudbinu čitajući knjige po 
vas dan i radujući se proljetnom suncu kad se ono 
pokaže na prozoru. 

»Vi ćete s proljeća svakako posjećivati obitelj 
Lester-Holland«, rekla je upraviteljica, »to su vrlo 

^odlični ljudi i primati će vas u kuću u svako doba 
kao svoje rodjeno dijete. Ja sam uvjerena, da ćete 
vašim posjetama ne samo razveselili nesretnu go- 
spođicu Mary, već da ćele joj zajedničkim čita- 
njem pružiti veliko zadovoljstvo. Nemate pojma 
sa koliko sreće je govorila o tome, koliko će biti 
radosna, kad bude mogla reći da vam je pomogla. 
Ja znam, da ćete vi to rado učiniti. Osim toga, go- 
spođica govori odlično francuski, pa bi prema to- 
me mogli čitati francuske knjige«. Obećao sam 
Miss Hollman, da ću se rado odazvati pozivu po- 
menufe obitelji i poći kada ona bude odredila. 

Već od proljetnih dana sam redovno dva j^uta, 
a katkada i po četiri puta nedeljno posjećivao 
obitelj Lester-Holland. Miss Mary bila je već moj 
dobar znanac, moj dobar drug, moja dobra sestra. 
Ona bi mi čitala tako pažljivo i lijepo, a kad bi se 
umorila, onda bi neko vrijeme napustili čitanje i 
dali se na razgovor. Za kratko vrijeme pred nama 
nije bilo tajne. Ona je upoznala moj čitav život, ja 
sam znao njenu nesretnu historiju. Sa koliko radosti 
i nevina smijeha bi me ona pozdravila, kad bi za 
proljetna popodneva ulazio u njenu sobu praćen 
njenom majkom i drugom sestrom. Mary je bila vrlo 
lijepa. Na mladom licu bol je bila utisla samo crte 
jače ozbiljnosti, ali njena ljepota se od toga nije ni 
najmanje izgubila. Plave kose, kao zlatne niti, guste 
i raspletene, padale su na meki jastuk. Govorila je 
glasom prijatnim, a na njenim usnama zaigrao bi 
katkada i bezazlen smijeh. Za pravo zlo, ljudsku 
hirrbu, pokvarenost i grijeh, ona je znala tek iz 
knjiga. Živila je u svoioj sobi, čitala knjige, molila 
se Bogu i potpuno bila pomirena sa svojom sud- 
binom. Pri dolasku i odlasku bi se rukovao s njome. 

Ruke su joj bile slabe, osjećalo se kosti pojačane 
u razvitku zglobova i kao da su ukočene. Ona bi 
mi onda rekla gdje je knjiga, ja bi je donio i podao, 
pomogao joj namjestiti stalak i tada bi započeli či- 
tanje. 

Često sam poslije svršene posjete mislio o njoj 
i pitao se u sebi kako ona može da sačuva svoje 
raspoloženje i kako još vjeruje u život. Bože moj, 
nju je bolest uzimala svakoga dana sve to jače i 
šia joj od toga, ako će živiti još pedeset godina 
onako u krevetu. Svaki teži i nagliji pokret, značiti 
će svakoga dana jače nepodnosljivije boli, a vlažne 
magle i hladni zimski dani tražiti će nove suze i 
nova stradanja. 1 čemu to sve? Kome je skrivila, 
koga uvrijedila i pred kime sagriješila? 

Sjećam se časova provedenih u njenom 
društvu. Čitali bi i svako toliko, kad bi je svladao 
umor, nastala bj izvjesna šutnja, prekidana tek na 
mahove izmjeničnim pitanjima i primjedbama. Kroz 
otvoren prozor ulazio je s lagana proljetni povje- 
tarac, zaustavljao se lijetom na zavjesama, raši- 
rio se po sebi i dolazio k nama pun draži, proljeća, 
mladosti i sreće. Na stolu stajale su uvjek vaze 
pune svježega cvijeća, što bi ga svakoga jutra 
njena sestra izmjenjivala. Miris je napunjao sobu, 
a vani po bašti igrale su se sunčane zrake po cvi- 
jeću, drveću, malim stazama i odbljeskivale zlatnim 
sjajem od staklenih kugala po gredicama i sa pro- 
zora zimovnika. Sve je to bilo lijepo. Sve je pozi- 
valo u narav, sve podsjećalo da lijepo ne traje za 
dugo i da mladost prolazi; ali ona od svega toga 
nije, odsudjena u toj sobi i vezana o svoj krevet, 
mogla ništa da osjeti. Sve to, što je ona vidila bila 
je samo obmama, ona nije poznavala života, ona 

nije poznavala ljude i što je značio njen mladi stra- 
dalački život? Nikad joj o tome nisam govorio, 
nisam htio da je rastužim, ali uzalud, luga bi me 
katkada toliko svladala, da bi to ona ipa* primje- 
tila i tužno zašutila. Volio sam Mary kao rođenu 
sestru, divio se njenom strpljenju i dobrom nazi- 
ranju na sve. Da, mnogi bi u njenom položaju bio 
već prokleo i nebo i zemlju, a ona toga nikad nije 
ni pomišljala učiniti. Bila je uvjerena, da tako mora 
biti i bila potpuno mirna ne bojeći se svoje buduć- 
nosti. Ostajao bi kod nje, dok ne bi počeo padati 
mrak. Onda bi se oprostio i zakazao slijedeći 
sastanak. Ona bi svaki puta, radosno kao dijete 
izračunata koliko smo pročitali stranica i veselo se 
opraštala samnom. Njena bi me majka ispratila do 
pred vrata njihove kuće, zadovoljna i zahvalna. 

Kad bi tako polazio kući, često bi se sjetio Dr. 
Augusta i u sebi ponovio: »Jest mnogo ih još ima, 
čija ie nesreća u životu veća od moje, mnogo ih još 
ima, kojima je teže nego li meni«. 

XXIV. 

Sa prvim majskim danima, koji u velikom Lon- 
donu imaju svoje posebno značenje i predstavljaju 
doista najljepše dane u godini, ja sam započeo 
mojim prvim pokušajima i ogledima u samostalnom 
radu. Proljetno doba, sunčani dani i nakon rada 
ugodne šetnje na prijatnom zraku prostranoga Hyde 
paika, djelovali su vrlo blagotvorno na opće osje- 
ćanje. Bilo je već prošlo preko pola godine, od 
kako sam se nalazio u Engleskoj i bio sam sasvim 
priviknuo na vrijeme, ljude, život i običaje. Slije- 
pački zavod nisam više polazio svakoga dana. 
Ispit na pisaćoj mašini sam nedavno položio i time 

je moj rad na samome zavodu bio potpuno završen. 
Poslije mog posljednjeg razgovora sa Sir Arihurom, 
ja sam bio započeo sa mojim samostalnim radom i 
polagano se spremao za prve samostalne istupe i 
predavanja. 

Ranije u životu, kada sam htio o nečemu pisati, 
bilo mi je dosta lako. Posjedovao sam dosta jaku 
prirođenu sposobnost u stvaranju i izricanju samo- 
stalnih misli i opisa, koje sam mogao u dosta kratko 
vrijeme baciti na papir. Ali nakon gubitka vida 
stvar je bila teška. Pokušavao sam još u Rusiji u 
nekoliko navrata, da kazivam drugima u pero, ali 
mi taj način rada nije bio ni najmanje povoljan. U 
stvaranju samostalnih misli čovjek hoće i želi da 
bude sam. Osamljen u potpunoj smirenosti, daleko 
od ljudi i ičijih primjedaba, čovjek stvara mnogo 
brže, ne zaustavlja se i ne vraća u posmatranje već 
prije izrečenog. Naprotiv, raditi u prisustvu nekoga 
drugoga, ta okolnost postavlja čovjeka u neko 
sasvim drugo osjećanje i on se više ne smatra pot- 
puno slobodnim u iznošenju misli i pojmova. Osim 
toga, čovjek je vezan na rad u društvu i katkada, 
možda u većini slučajeva kad ima najviše volje za 
rad i najbolje raspoloženje, onda nema društva 
s kime bi radio. Kad ima društva, onda obično 
nema volje ni raspoloženja. Da raspoloženje pored 
volje igra najvažniju ulogu pri stvaranju intelektu- 
alnoga rada, o tome nije potrebno govoriti. Naj- 
bolje je ako u kratko kažem, da se po pisanju 
može donekle znati i piščevo raspoloženje. Rad, 
pri kojem sam bio vezan na to, da već prve misli i 
utiske stvaram pred drugim, nije mi podhodio i ja 
sam na taj način vrlo malo ili bolje rekući ništa uči- 
nio. Bilo je to nekoliko sitnih pokušaja, u kojima 

sam opisao pojedine odlomke iz moga života. Ne 
mogu prežaliti, što nisam mogao pisati dnevnik. 

Po mom dolasku u Englesku se način moga 
rada počeo po malo mijenjati. Najprije sam izučio 
slijepačko pismo. Odmah kako sam uvidio prak- 
tičnu vrijednost pomenutoga pisma, počeo sam ra- 
diti svoje prve samostalne radove. Ja te radove na- 
zivam samostalnim stoga, što su prve misli i utisci 
bili dani na papir u potpunoj smirenosti i sasvim sa- 
mostalno po meni. Kako još na pisaćem stroju 
nisam mogao samostalno raditi, radio sam, kori- 
steći se slijepačkim pismom. Sastavak sa slije- 
pačkog pisma sam čitao mom vojniku, koji je to 
pisao običnim pismom u jednu bilježnicu. Iz te dobe 
su nikli moji prvi radovi. Taj je posao, kako si ga 
i sami možete predstaviti, bio težak i polagan, ali 
volja je rasla i raspoloženje je bilo u potpunom 
skladu sa mojim stvaranjem. 

Nikada za života neću zaboraviti te časove. 
Nalazio sam se sam u mojoj sobi na trećemu spratu. 
Drugovi iz pokrajnjih soba su obično bili u gradu ili 
pak u pušionici, kod billarda ili u čitaonici. Svuda 
oko mene vladaše potpun mir. Ja sam po nekoliko 
sari sjedio za mojim malim pisaćim strojem za sli- 
jepačko pismo i strpljivo sve slovo po slovo, riječ 
po riječ pritiskao na papir. Dešavalo bi se, da sam 
zaboravio pravi poredak riječi i onda bi izvadio 
papir prstom pročitao napisano; opet umetnuo 
papir’ i pisao dalje. Sastavci, koje sam pisao, bili su 
kratki, ali uza sve to, kad bi jednog svršio, bio sam 
sobom neobično zadovoljan. Sjećam se kako bi 
onda po nekoliko puta pročitao napisano i zado- 
voljno se smijao. Nakon toga sam pozvao Stevu, 
"kazivao mu sastavak u bilježnicu i on bi mi ga dva 

do tri puta pročitao. Neke bi sitnice izmjenio i sa— 
stavak bi bio gotov, a šetnja poslije toga tri puta 
ljepša i prijatnija. Pri kasnijim radovima pomagao 
mi je prijatelj 2ivko. Srdio se, što mu o tome nisam 
govorio odmah iz početka, ali ja to nisam htio. 
Neznani zašto, ja sam se u prvim početcima moga 
rada dosta stješnjavao i nisam vjerovao, da će moji 
radovi imati izvjesnu vrijednost. Netko ovo možda 
neće potpuno shvatiti. Ali zaludu, slijepoća je 
jedna toliko teška okolnost i nju se ne može tako 
lako mimoići i zaboraviti. Ona je uvijek uz vas sa 
svim svojim najtežim posljedicama i svaki vaš po- 
kušaj za novim životom u vezi sa pređašnjim na- 
činom života mora se zaustaviti u gustome mraku 
i nemoći. 

Iz te dobe toga mog najranijeg pisanja imam 
nekoliko kratkih, ali vrlo karakterističnih, a ne 
bojim se reći i lijepih sastavaka. Svakako je ka- 
rakterističan moj prvi rad, koji je prvi izašao u 
štampi pod imenom »Oče naš Jugoslavena«. Taj je 
sastavak bio objelodanjen u našim novinama na 
Solunu i Krtu, te malo ne svim našim novinama po 
obim Amerikama. Pred solunsku ofenzivu članak je 
štampan i u »Ratnom Dnevniku«, tako da su za nj 
znali malo ne svi naši vojnici. Kako isti članak nije 
dug ja ga ovdje donašam u cijelosti. i I 

OČE NAŠ JUGOSLAVENA. I 

Oče naš, koji si na nebesih, sveti se ime Tvoje; 
dod i kraljevstvo Tvoje; budi volja Tvoja na zemlji 
kao i na nebu. Kruh naš svagdanji daj nam danas; 
i n borbi našoj daj nam smjelosti i jakosti, ljudi 
umnih i značajnih. Udjeli nam silu, jer je sila u Tebi > 
a utješi i pomogni neoslobođenu braću našu; njih 

ostavljene Ti ne ostavi, već im daj snage i podrži 
u njima vjeru u oslobođenje, jer je vjera u Tebi. 
Udijeli život vječni palima za naše oslobođenje. Daj 
nam slobodu, jer je sloboda dana jedino od Tebe, 
i daj da bude sretna zemlja naša — zemlja Jugo- 
slav’ja! Oprosti nam duge naše, kao što i mi opra- 
štamo dužnikom svojim, i ne uvedi nas u napast; 
nego izbavi nas od zla i bratske svađe — na sve 
vijeke vijekova. Amin. 

Uporedo sa mojim manjim radovima ja sam se 
po malo počeo spremati za pojedina predavanja. 
Kad sam izučio običnu pisaću mašinu i dobio je 
kući na svoju uporabu, ja sam mogao raditi mnogo 
brže i lakše. Moje prvo predavanje, kako sam bio 
sa Sir Arthurom dogovorio, održao sam najprije 
pred pitomcima slijepačkog zavoda. Na njegovu 
preporuku, da to predavanje barem donekle dodi- 
ruje sudbinu slijepaca, ja sam za temu odabrao 
studiju o našoj narodnoj pjesmi i ulozi slijepca na- 
rodnog pjevača u našoj narodnoj historiji. Kad sam 
sve za predavanje spremio i zajedno sa Miss Cope- 
land preveo na engleski, dao sam ga Sir Arthuru, 
da pročita. Sir Arthur je bio neobično iznenađen 
ovim mojim radom, ne samo zato, što je isti ispunio 
sve njegove nade i očekivanja, već napose stoga, 
što je psihološka studija o ulozi slijepoga pjevača 
iako vjerno bila prikazana. Odmah smo dogovorili 
dan, kad bi se predavanje imalo održati. Za par 
dana sam doista održao moje prvo predavanje u 
sali našega zavoda. Osim slijepih pitomaca, kojih 
je bilo vrlo mnogo, Sir Arthur je pozvao neke svoje 
prijatelje, znance i novinare, a orisutna je bila i 
upraviteljica našega doma Hiss Hollman. Teško bi 
mi bilo tačno opisati momenat, kad sam prvi puta 

nakon oslijepljenja stupio na podij pred sluša- 
teljstvo i započeo svoje predavanje. Bilo mi je, da 
vam pravo kažem, neugodno. Izvjesno uzbuđenje 
kolalo je svim mojim žilama i čuvstvima. Najrađe 
bi htio, da do toga uopće nije došlo, ali se već nije 
moglo natrag. Sir Arthur je po engleskom običaju 
predsjedao predavanju i sa nekoliko lijepih očin- 
skih riječi predstavio me slijepcima. Za vrijeme 
njegovih riječi meni je već bilo lakše i prirodnije. 
Najveća mi je teškoća bila, što sam morao govoriti 
jezikom, koji sam tek sedmi mjesec učio i koji sam 
do mog dolaska u Englesku najmanje znao. Pre- 
davanje je započelo. Ja sam se sa nekoliko iskrenih 
riječi zahvalio Sir Arthuru na njegovom nastojanju 
i pomoći što mi je ukazuje, a onda sam prešao na 
samo predavanje. Radi ograničena prostora ne do- 
nosim ovdje pomenuto predavanje, ali mogu slo- 
bodno reći, da je sama studija bila dobra, osobito 
uzme li se u obzir, da sam pojedine primjere iz na- 
rodne i umjetne pjesme morao pokupiti iz mog 
pamćenja, ier za to u Londonu nismo na žalost 
imali nikakvih knjiga. Isto predavanje sam odr- 
žavao kasnije u više navrata i po raznim grado- 
vima engleskoj javnosti, a preko našeg pressbu- 
reaua ono je bilo razaslano svim našim novinama 
i u njima objelodanjeno. (Po svršenom ratu sam 
istu temu popunio i s najvećim uspjehom predavaa 
u svim većim mjestima naše otadžbine). 

Kada sam predavanje završio, bura pljeska 
oduševljenih slijepih drugova i drugarica pozdra- 
vila je mene, svog plačidruga, svog brata po ne- 
miloj sudbini. Sir Arthur i svi ostali bili su vrlo za- 
dovoljni i veselo mi čestitali. Drugoga dana su 
neke novine donijele noticu o predavanju. Sir 

Arthur me je zamolio, da ga za nekoliko dana po- 
sjetim. 

Kako sam moje radove donosio u našim novi- 
nama u Evropi i obim Amerikama, postao sam 
pomoćnim članom našega pressbureaua u Londonu, 
kome je šefom bio simpatični rez. pešad. kapetan 
joca Tanović, urednik beogradske »Politike«. Isto- 
dobno sam počeo člancima pomagati »Jugoslav. 
Komitet«, koji ih je slao većinom u Ameriku. Sve 
tako po malo, ja sam si bio stvorio djelokrug moga 
rada i moga novog života. U društvu sa članovima 
našeg »Crvenog Krsta« počeo sam održavati pre- 
davanja u njegovu korist. Kako je pak mjeseca 
juna uporedo sa kongresom potlačenih naroda u 
Rimu počeo veliki interes za riješenje jadranskog 
problema, ja sam se posvetio tome pitanju i počeo 
zajedno s našim ostalim ljudima suzbijati talijansku 
propagandu. Predavanja u »Društvu francuskih 
konferenciera« dopadala su mi se osobito s toga, 
što su bila na najraznovrsnije teme i šio su u krat- 
kom vremenu mogla dati najbolju sliku o onome, 
što se je preduzelo proučiti. Tečajevi u »Royal Cor 
Iege« su se približavali kraju. Ja sam slušao preda- 
vanja iz francuskog i španjolskog jezika. Prva, da 
se u tom jeziku koliko je to moguće usavršim, a 
druga da približno upoznam osnove španjolskog 
jezika i kroz to njihovu književnost. Na Collegu sam 
upoznao i predavača senor Lopeza, koji me je so 
bom poveo u »Španjolski Klub«, kamo sam kasni- 
je zalazio dosta često. Održavajući predavanja 
bio sam već posjetio i neke gradove, auto se bilo 
približilo i ljeto. Sve što je moglo da si pnusti, 
ostavljalo je polagano London i polazilo na 'stoc- 
nu i južnu obalu za kupalištna mjesta na more. Nas 

je dom imao svoju stalnu vilu u Frinton on Sea, 
udaljenom od Londona dva sata vlakom. Mnogi su 
već moji drugovi bili pošli tamo na more, a po od- 
luci naše uprave imao sam poći i ja. Prihvatio sam 
dragovoljno tu odluku; skupio moje stvari i pošao 
za njima. Odmor na moru i kupanje bili mi poslije 
zimske boljetice vrlo potrebni i ja sam se radovao 
kako ću se doskora sasvim oporaviti. 

XXV. 

Frinton na moru je obljubljeno morsko kupali- 
šte na istočnoj obali Engleske. Sama vila, u kojoj 
smo mi boravili, bila je vrlo udobno namještena i 
oko sebe imala lijepo uređen vrt. Morska obala, po 
kojoj su na malom obronku nanizane mnogobrojne 
drvene kućice, imajući svaka ime svoje vile, da- 
vala je kroz čitav dan vrlo zanimivu sliku punu ži- 
vota, igre, mladosti i veselja. Ja sam se sa mojim 
drugovima kupao obično po podne, jer je more 
tada toplije, sunce grije jače, a osim toga uslijed 
osjeke plaža vrlo prostrana i široka. Zanimivo je 
uopće u Engleskoj posmatrati razliku izmedju plime 
i osjeke. Dok kod nas razlika iznosi u visini najviše 
jedan metar, a u dužini na pijesku nekoliko kora- 
čaja, dotle u Engleskoj ta razlika iznosi katkada do 
pet metara u visini, a na plaži u mnogo slučajeva 
po nekoliko stotina metara. I ako si je onda pred- 
staviti razigranu mladež i djecu u veseloj igri, trča- 
nju, bacanju kamena, tjerajući sve u šali najrazno- 
vrsniji sport. I odrasliji Englezi van svoga zanima- 
nja, boraveći na ijetnome odmoru vole igru i sport. 
Nije ništa začudna, ako ih vidite kako se igraju i 
trče u društvu svoje djece i ostale mladeži. Samo 
more nema nikada one potpune mirnoće i glatku 

površinu kao naše za ljetnih dana. Stalni vjetrić s 
mora poigrava neprestano mladim raslinjem i raz- 
dragano more baca se neprestano svojim va- 
lovima na plažu. Vrijeme na plaži je pro- 
lazilo dosta brzo i ugodno. Bilo je tu nekoliko 
poznatih obitelji iz Londona, a osim toga učinjena 
su i nova poznanstva, iako da je društva bilo uvijek 
dosta. Iz jutra sam po svršenom zajutarku izlazio u 
šeinju u park, a poslije se vraćao kući. Tu bi za 
stolom u sjenici našega vrta po malo radio na no- 
vim sastavcima ili pak čitao engleske knjige. Bo- 
ravak u Frintonu djelovao je na mene vrlo dobro. 
Bio sam se sasvim oporavio i osjećao potpuno 
zdrav. Morske kupelji, šetnje po prijatnom zraku 
punom morska zadaha i simpatične ljetne večeri, 
provedene u vrtu naše vile, prijale su mi i koristile 
mnogo. Cesivo sam ustavši rano iz jutra volio sje- 
diti sam li vrtu i razmišljati o svem. Dabome, da su se 
sve te misli i opet odnosile samo na mene i na one, 
koji su stvarali moju užu okolinu, prijatelje i rodbi- 
nu. Uopće kada se čovjek pravo zamisli, onda mo- 
že s mnogo prava reći, da ljudi, koji su najbliži nje- 
govom srcu i vezani s njegovom dušom, predstav- 
ljaju njegov život, jer što znači život bez ljubavi, 
prijatelja i bez svoje okoline. Naravno, da su se 
moje misli najviše zaokupljale sudbinom meni ljub- 
ljenih osoba i da su istodobno bile kod majke i lju- 
be, kod braće i prijatelja, na domu u Bakru, u Ru- 
siji kod mojih milih drugih roditelja. Uz : alud, sve te 
misli nisu mogle da stvore nešto nova i da mi kažu 
nešto pozitivna o njima. Moju je dušu ispunjala 
strepnja nad njihovim životom i ja sam mogao da 
se tješim samo prošlim uspomenama. Uspomene su 
mi sada bile najljepše, svakoga dana svježije i sva- 

ka silnica na koju ranije nisam nikad ni pomišljao, 
javljala se u mom pamćenju i otkrivala mi toliko 
ljepote. Jest ljepote, to je prava riječ, jer na što 
nam sva ostala ljepota jednoga čovjeka bez ljubavi, 
iskrenosti, duševnosti i dobra srca? Najviše sam 
se bojao za Palju. Znao sam, da prilike u Rusiji po- 
staju sve teže, da ništa više ne štiti poštene ljude. 
LI jednom metežu ljudi, u divljačivu i anarhiji jasno 
je, da je najteže mladim ženama i djevojkama bez 
ičiie zaštite, bez ičije pomoći. Bojao sam se i stoga, 
jer sam poznavao Paljinu narav i bio uvjeren, da bi 
se ona prije dala ubiti, nego ii dozvoliti, da se netko 
poigra njenom sudbinom ili dirne u njene roditelje i 
braću. Ali na sve te crne pomisli nadolazilo bi neko 
osjećanje utjehe i nada, koja čovjeka posljednja 
ostavlja u životu i koja nas uvijek s uspjehom vara, 
govorila mi je o dobrom svršetku svega. Za moje 
na domu morila me je ne manja briga, ali ipak oni 
su bili u drugom položaju. Velika je razlika od rata 
i građanskog rata i anarhije. Znao sam, da će 
majci praviti vlasti neprilika zbog mog rada na ko- 
rist jugoslavenske ideje, ali sam bio uvjeren, da je 
za to ipak nemogu ni suditi ni vješati, kako su se 
io u Austriji još u početku rata grozili. Za braću 
sam znao, da će nastojati pomoći majku i sestre 
i da će ipak nekako progurati ratne nedaće u nadi 
skorih boljih dana i očekivanju mog povratka. Ja 
sam od drugova što su poslije mene došli u Ru- 
siju saznao, da moji znadu za mene, da sam živ u 
Rusiji. Osim tpga ja sam im se pod dogovorenim 
imenom javljao iz Švedske posredovanjem jednog 
mog prijatelja, što je živio u Stockholmu. Pored 
toga naziranja na svršetak rata bila su već sada 
dosta jasna, može se reći opredjeljena. Više nije 

bilo sumnje da će saveznici pobijediti. Dolaskom 
Amerikanaca zapadni front je postajao sveakiiv- 
niji i sve se je spremalo na ofenzivu. Bilo je samo 
u pitanju da li će rat svršiti za par mjeseci ili će se, 
ne budu li Nijemci htjeli smjesta popustiti, produ- 
ljiti do proljeća. Inače su saveznici već imali naj- 
ljepše uspjehe u Mesopotamiji i Palestini. 

Sva mi je sreća u mom novome životu ipak 
ta, da nisam nikada klonuo duhom i da uvijek na 
stvari i dogođaje gledam izvjesnim optimizmom. 
Ovo osjećanje javlja se u mene pored dobre volje 
i ja se ne mogu potužiti, da sam neki mrzovoljac 
ili da sam poput nekih ljudi, koji odmah padaju u 
apatiju prema svemu, pa kadkada neće ni da go- 
vore. U mene je naprotiv druga narav. Ja najoz- 
biljnije mogu osjetiti razvitak nekoga događaja i 
predviditi njegove posljedice, ali uza sve to ja za 
to neću da umrem, ni da se dijelim sa životom. Ne, 
za mene život uvijek ima svoju vrijednost i svoju 
svrhu. Pored svega toga ja moram blagodariti 
mojoj naravi, što me je obdarila dušom, koja po- 
red svoje nježnosti i osjetljivosti voli nasmijana 
srca i što još uvijek imam dobra i naravna humora. 
Te sve okolnosti bile su razlogom, da je kod mene 
nakon svih tih razmatranja konačni rezultat bio 
ipak taj, da sam se sa zadovoljstvom sjećao mla- 
dih dana, radosti i sreće provedene u krugu mojih 
milih, mojih ljubljenih; onih, koje nikada neću mo- 
ći zaboraviti. Upravo stoga moje je osjećanje u 
Frintonu bilo dobro. Bilo je časova kada sam se 
osjećao malo ne potpuno zadovoljan i sa najve- 
ćim pouzdanjem gledao u budućnost. Iz vremena 
mog boravka u Frintonu imam nekoliko radova, 
koji najljepše karakterišu moje ladanje osjećanje i 


i 77 


moja sjećanja na dom i svoje mile. Da bi barem 
približno dao sliku o tom osjećanju, ja ću ovdie 
donijeti dva primjera. Inače sam se u mom radu 
već bio potpuno usamostalio, pa sam u to doba bio 
već započeo i pisati piesme. Kao prvi primjer do- 
nosim pjesmu u prozi i stihovima pod imenom 
»Utješiteljica nada«: 

Tiho i bez šuma, kao što za rana jutra ulazi 
blago proljetno sunce i navješta svezani dan, ona 
je ušla u moju sobu. Svjetlom je čari napunila pro- 
stor i unijela radost mojoj duši, a mir mome srcu; 
ja opet gledah na svoje sanljive oči i zaboravih 
tugu .... 

Lik joj je bio prekrasne žene, 

Predivno biće vesele ćudi, 

Radošću sjahu plavetne oči, 

Ran jorgovan krasio joj grudi. 

»Došla sam na čas da te posjetim, da prognam 
tugu, da te utješim.« Rekavši to glasom anđela s 
neba, Ona tiho priđe k meni i poljubi me lagano 
sred čela, kao kad majka na san sprema čedo . . . 

»Sad moram poći, kratko je doba, a mnogi još 
danas u očaju čekaju na me.« Time me Ona sjeti 
dalekog rodnog kraja i ljudi, koji su tako blizu mo- 
me srcu, na tešku sudbinu što nas razdvoji i ne- 
izvjesnost što nas mori; pa odmah molitvu boginji 
svojoj rekoh: 

Predobra majko, boginjo Nado, 

Vodiljo moja, sjećanje milo, 

Ti znaš kako majku imam rado, 

1 kako starica ljubi mene. 

Vječite noći jedino svjetlo, 

Utjeho moja, blagoslov neba, 

Ti znaš kako neizvjesnost mori 
1 kolika od nje srcu tuga. 

Boginjo Nado, ufanje moje, 

Ti što mi na čas otvaraš oči; 

Smiluj mi se, dobrostiva budi, 

Pođi k majci i uiri joj suze. 

Ona je tiho saslušala mene i glasom punim 
obećanja rekla: »Spokojan budi, ja idem k majci, 
ona me čeka.« I ode. 

Nit su se čuli nježni koraci, niti je tkogod otvo- 
rio vrata; pa opet bila je Ona boginja moja i tje- 
šteljica Nada. Ja vjerujem u Nju i Njoj se molim. 

* 

Sve sam ovo radio obično iz jutra. Dok bi ja 
uronio u mislima na moje i prošlost, sjedio na klu- 
pi u sjenici, Stevo bi na stolu namjestio mašinu i 
pribor za pisanje. Ja bi se pod utjecajem tih misli 
i uspomena onda predao poslu. Nije dakle ništa 
čudnovato što svi ti radovi govore o uspomenama 
na one, koji su mi bili i jesu najmiliji. 

Kao drugi primjer iznosim pjesmu »Spomen«. 
Sama ova pjesma spada u zbirku pjesama, što sam 
ih sabrao pod imenom »Proljetna sjećanja«. (Do 
danas ja još nisam uspio sabrati dovoljno vremena 
da zbirku potpuno uredim i dotjeram, pa je prema 
tome još nisam ni izdao u štampi. Nadam se ali, da 
će i to doskora biti.) Sama zbirka donosi najviše 
slike iz. mlade proljetne ljubavi i sreće. Evo pome- 
nute pjesme, koja je doduše samo odlomak jedne 
cjeline, koju radi prostora ne mogu ovdje iznijeti. 

SPOMEN. 


Davno već nesla svjetlo dana 
1 noć je tihom prosu po bašti; 

Divo moja, lunom obasjana. 

Slobode dajmo srcu i mašti. 

Življe po proljetne trave sagu 
Pođimo u dno gustome lugu. 

Zvjezdanim nebom mlađ mjesec plovi; 
On znade nas, — mi mu nismo novi. 

Lahor ko pred san lelija cv’jeće. 

Nebom klizne kadikad zvijezda, 

Ovdje nas ništa smetati ne će, 

Tu smo već sred našega gnijezda. 

XXVI. 

Posljednjih dana mjeseca augusta sam se po- 
vratio u London obogaćen sa više radova i neko- 
liko obrađenih predavanja. Život svjetske prije- 
stolnice činio je na čovjeka sasvim drugi utisak. 
Neopisiva živahnost kolala je svim poslom ulica- 
ma, a ljudi su u najboljem raspoloženju hitali za 
svojim poslom željno i radoznalo, uvjereni da će 
doskora čuti radosne vijesti. Po svemu se je mo- 
glo zapaziti da je rat prilazio svojoj posljednjoj 
epohi. Na savezničkoj je strani već sve bilo spre- 
mno za generalni napad. Na svim bojištima, osim 
talijanskog očekivalo se je skore pokrete naprijed. 
Djelatnost flote pojačane mnogobrojnim ameri- 
kanskim jedinicama bila je potpuno dorasla svojoj 
teškoj zadaći, a prevoz vojske, hrane i municije iz 
Amerike i kolonija obavljao se punom parom. 

Svaki je pojedini čovjek bio više razgovorljiv, a* 
mnogobrojni engleski i amerikanski vojnici prola- 
zili su ulicama nasmijana lica, srdačno pozdrav- 
ljani od prolaznika. Sve je vjerovalo u dobar i skori 
svršetak. Nijemci već nisu napadali London iz 
zraka; posljednja njihova ekspedicija bila je svr- 
šila vrlo žalosno. Od sedam velikih aviona vratilo 
se u svoje baze samo dva, i od onda više nikako 
nisu dolazili. Na radu oko konačne pobjede sudje- 
lovala je sva Engleska: muško i žensko, mlado i 
staro, a velika množina od tih pripadala je raznim 
jakim dobrovoljnim organizacijama. Na bojištima 
je stanje saveznika bilo odlično. Najvećom brzi- 
nom gomilalo se na raznim tačkama bojišta ne- 
pregledne količine municije i na položaje postav- 
ljalo nove baterije. Nadmoć saveznika u ariileriji i 
njenoj municiji bila je već očita. Osim toga je vaz- 
dušna snaga saveznika bila pojačana izvrsnim ame- 
rikanskim aparatima sa ne manje smjelim pilotima. 
Na nekim mjestima fronta započete su već bile 
manje akcije i zabilježeni neki uspjesi. Uza to su 
neprestano dolazile nove čete iz svih kolonija i 
Amerike. Pored vojske na fronti saveznici su u to 
doba raspolagali i mnogobrojnim rezervama, koje 
su bile porazmještene po jugu Francuske i po En- 
gleskoj. Prikazujući to opće spremanje na napad 
i razvitak dogođaja vrijedno je progovoriti malo i 
o našim ljudima i o našem radu u tim važnim ča- 
sovima. 

Nakon više mjeseci što ih je Dr. Trumbić pro- 
veo u Italiji od kongresa jDotlačenih naroda pa do 
posjete talijanske fronte i do konačnih diferen- 
cija sa Talijanima, povratio se u London odakle je 
prema potrebi polazio za Pariz. Moram napome- 

nufi, da se je aktivnim učešćem Amerike u sklopu 
saveznika, centar političko-diplomatskog života 
stvorio u Parizu i da se je tamo raspravljalo i ra- 
dilo na mnogim problemima, koji su doskora imali 
da postanu gotovi i da se na njih primjene forme, 
koje vodstvu saveznika odgovaraju. Čehoslovačka 
su braća odmah uvidila ovaj važan momenat, pa 
su za središte svoga rada odabrali Pariš, gdje su 
kasnije uz potporu Francuske i Amerike postavili 
i svoju prvu narodnu vladu pod predsjedanjem 
Dra Masaryka. Kod nas su prilike bile vrlo razno- 
like. Teško je bilo uhvatiti pravu sadržinu svega 
našeg političkog stanja i života naših ljudi, ali u 
glavnom, stvari nisu stajale najpovoljnije, a ljudi, 
kojima je u tim historijskim danima bila povjerena 
sudbina našega naroda, nisu bili složni. Njihovi po- 
gledi i mišljenja razilazila se u beskonačnost, a 
lične ambicije su često prevladavale neobuzdanom 
strasti i nije čudo, što nam je onda onako išlo. Teš- 
ko bi mi bilo ovdje govoriti o svim onim ljudima, 
koji su predstavljali naš narod i kojima je bila po- 
vjerena naša sudbina. Izjaviti ću naime bez bo- 
jazni, da je izmedju dobrih, mnogi od oficijelnih 
predstavnika vlade sa Krfa, kao i onih iz »jugo- 
slavenskog Odbora« bio nedorasao za pojimanje 
i značaj historijskih dogodjaja, a osim toga da je 
tu bilo i političkih parvenua. Zanimivo je, da se za 
potonje u našem narodnom životu do rata nije ni- 
kada čulo i da su sada na račun svoje spekula- 
cije sigurno računali, ^ako će po oslobodjenju svi 
biti najmanje doživotni ministri. O ovakovima sto- 
ga ovdje neću ni govoriti. Osvrnuti ću se samo na 
one. koji su našem svijetu donekle poznati i koji 
su ipak za naš nacijonalni život imali izvjesno 

značenje i uticaj. O diferencijama Dr. Trumbića i 
g. Pašića neću govoditi. Spomenuti ću samo to, da 
su iste svakoga dana postajale očitije i da se po- 
gledi tih naših dvaju državnika nikako nisu pokla- 
pali. Njihove različite koncepcije nisu bile poznate 
samo nama; za njih su na žalost znali i saveznici, 
koji su ih iskorišćivali u svoje svrhe, a na našu šte- 
tu. Da je glavnu korist odatle vukla Italija i da je 
to upravo majstorski izrabljivala, ne treba ni go- 
voriti. No sa diferencijama sa gosp. Pašićem nije 
sve bilo svršeno. Pored tih, Dr. Trumbić je imao 
ne manje mučno stanje i unutar samog »Jugosla- 
venskog Odbora« među svojim vlastitim drugovi- 
ma. Pored Dr. Franka Potočnjaka, koji je morao 
izaći iz odbora, bilo je i drugih, kojima se nije dalo 
biti običnim odbornicima. Među takove spada u 
prvome redu Dr. Hinković, koji je valjda sigurno dr- 
žao, da će predsjednik »Jugoslav. Odbora« biti ka- 
snije ministar predsjednik jugoslavenske države, pa 
je u više navrata nastojao da bi srušio Dra Trumbi- 
ća i zasjeo na predsjedničko mjesto. Kako mu to 
nije uspjelo, Dr. Hinković je onda pošao na rad u 
Ameriku. On je bio sretan što je tamo imao slo- 
bodne ruke, a ovi su u Londonu bili sretni što su 
ga se riješili. S ovakvim prilikama započeo je i raz- 
vitak najsudbonosnijih dogođaja. Pogledi na spor 
sa Italijom, koji je svakoga dana bio očitiji, bili su 
različni. Mnogi su u početku pa i sam Dr. Trumbić 
vjerovali Italiji, i nisu sumnjali da bi Italija mogla 
poslije sve ne priznati i sve izmjeniti. Karakteristič- 
no je ipak, da se jo poslije pokazalo ispravnim 
mišljenje Dr. Gregorina, koji je još u početku bio 
protiv svakog sporazuma sa Talijanima, jer je bio 
čvrsto uvjeren, da im se nesmije vjerovati. Kasnije 

su i drugi došli do uviđavnosti, da je on imao pra- 
vo. U doba te saradnje sa Italijom doznalo se za 
mnoge zanimivosti. Italija je bila prikazala Engle- 
zima naše ljude i naš pokret nepovjerljivim, pa su 
nas engleske vlasti i ako pod najvećom tajnom, ali 
zato ne manje pažljivo nadzirale. »Jugoslavenski 
bullelin«, kojeg je o velikom trošku u svrhu infor- 
macije engleske javnosti naš odbor izdavao sva- 
koga mjeseca na engleskom jeziku, nije imao ni- 
kakve sreće. Blagodareći Italiji sva se je zaliha 
što bi bila slana poštom spaljivala kod cenzure 
sve do polovice 1917. godine. Ovo je samo jedan 
primjer, a takovih bi mogao nabrojiti mnogo. Po 
povratku iz Italije Dr. Trumbić je nastojao da spre- 
mi što više materijala, koji će biti neminovno po- 
treban kod mirovnih pregovora. Između ostalog 
posvećena je i velika briga sakupljanju podataka 
o svim brodovima trgovačke mornarice bivše 
Austro-Ugarske monarhije, a čiji su vlasnici bili 
ljudi naše narodnosti. Znalo se vrlo dobro, da će 
Italija nastojati da dobije sve ove brodove, pa se 
upravo s toga moralo biti pripravnim na sve even- 
tualnosti. Pod ovakovim prilikama mi smo zajedno 
s ostalim narodima polazili u susret skorome svr- 
šetku rata. Tješila nas je postojanost Wilsona i 
njegove javne izjave; u ostale saveznike imali smo 
manje pouzdanja. U njih je manje više prevlada- 
valo mišljenje, da je Austrija u ovom svjetskom 
metežu imala sekundarnu ulogu i da je treba po- 
šfediti. Do toga bi možda i bilo došlo, da se stara 
monarhija nije sama po sebi raspala i da se narodi 
u njoj nijesu nacijonalno opredijelili i proveli svoje 
revolucije. 

Kao prva radosna vijest za saveznike bio je 

uspio početak solunske ofenzive. Dogođaji se na. 
solunskom bojištu izvodili brzo, upravo nevjero- 
jatnom brzinom, osobito uzme li se u obzir mini- 
malne gubitke. Na ulici nas je sve radosno poz- 
dravljalo, a u vagonima podzemne željeznice čuo 
si samo govoriti o novim uspjesima i neprestano 
hvaliti našu vojsku, u čiju su hrabrost Englezi imah 
upravo neopisivo povjerenje i poštovanje. U tim 
borbama odlično se je iskazala naša »Jugoslaven- 
ska divizija« i kao avanlgarda gonila Bugare sve 
do samog primirja. Potpunim porazom Bugara i 
njihovom predajom stanje se saveznika sasvim 
ojačalo i pitanje skore predaje Turske bilo je u 
vidu za najskorije doba. Predajom Bugarske, Tur- 
ska je bila odrezana od centralnih vlasti i svaka 
pomisao na uspjeh bila je isključena. Uporedo s 
time naše i francuske divizije bile su već na neka- 
danjim granicama stare monarhije, a Englezi su 
već nekoliko mjeseci u svojim rukama držali Bag- 
dad i Jerusalem. Logička je posljedica bila ta, da 
se i Turska predala. Prema tome je rat na bližem 
istoku bio malo ne završen i saveznici su imali 
oslobođen veliki dio svoje vojske, koji su mogli 
baciti na zapadno bojište. Raspoloženje saveznika 
je bilo odlično, a uporedo s time bila je već zapo- 
čela i ofenziva na belgijskom, pa onda na en- 
glesko-francuskom frontu. Saveznici su već u na- 
predovanju oslobađali Belgiju i polagano počeli 
pokretati unapred i centar svoga fronta. 

XXVII. 

Dogođaji su se razvijali grozničavom brzinom, 
U ljudima je sve oživilo i s puno zanimanja nestr- 
pljivo se čekalo na novine. Prodavači novina trčali 

su po svim trgovima i ulicama izvikujući jače no 
ikada glavne novosti i naslove. Nikada se valjda 
nije prodalo toliko novina i potrošilo toliko papira, 
kao u ono nekoliko dana pred svršetak strašnoga 
ra ta Oktobar je bio već ušao u svoju drugu po- 
lovicu i jesenje vrijeme sa čestom kišom i sve hla- 
dnijim danima bilo je nastupilo. Više no ikada prije 
sva je pažnja saveznika bila posvećena bojištima 
u Francuskoj i Belgiji. Tamo su se vodile najžešće 
borbe i očekivale skore i važne odluke. Međutim 
su saveznici već bili oslobodili veliki dio Belgije, 
a na nekim mjestima južnoga fronta već prešli 
njemačku granicu. Svo je nastojanje saveznika 
bilo sada u tome, da se Njemačku prisili na mir još 
prije nastupa zime. S toga su se vojne operacije 
saveznika izvršavale najživljim tempom, bez ob- 
zira na žrtve i poteškoće. Znalo se je naime vrlo 
dobro, da bi nastup prave zime onemogućio dalj- 
nje razvijanje većih vojnih operacija i da bi se na 
taj način Njemačka mogla držati još do proljeća. 
Svakako su posljednjih dana bili zabilježeni vrlo 
znatni uspjesi i po svemu se moglo predmnjijevati 
da je konac nesretnoga rata blizu. 

U radu za našu nacijonalnu stvar ja sam u 
društvu profesora Berryja i gospođe Dickinson- 
Berry pošao za Birmingham. Tamo smo imali odr- 
žati dva predavanja u korist našeg »Crvenog 
krsta«, a na temu »Srpska stradanja« i »Jugosla- 
venska država«. Prvoga dana predavali smo u ve- 
likoj dvorani novog birminghamskog univerziteta. 
Predsiodao je rektor medicinskog fakulteta i veliki 
prijatelj našega naroda profesor Morrison. Preda- 
vanje je bilo vrlo brojno nosjećeno i saslušano naj- 
većim zanimanjem. Najviše ie publiku zanimao naš 

odnos naprama Italiji i jadransko pitanje, o čemu 
se je u posljednje vrijeme u engleskoj štampi 
mnogo pisalo. Kad je predavanje svršilo i mi sa 
nekojim prijateljima našega naroda izašli na ulicu, 
prodavači su novina izvikivali posebna izdanja. 
»Austrija je kapitulirala!« Odmah uzesmo novine i 
pri svijetlu jednoga izloga stali požudno čitali or- 
zojavne izvještaje. Već nekoliko dana ranije izvje- 
štavale su novine o većim i manjim pobunama po- 
jedinih vojnih garnizona stare monarhije. Najžešći 
su karakter imale bune u ČeSkoj, koje su bile po- 
četak skore revolucije. O dogođajima iz naših kra- 
jeva mnogo se pisalo o pobuni 79. pješačke pu- 
kovnije, grofa Jelačića na Rijeci. Prema tome za 
Austriju se već sigurno moglo ustvrditi da je mo- 
menat njene propasti blizu i da se samo radi još 

0 nekoliko dana do njenog potpunog rasula. Ali 
pored ovoga bilo je već i vijesti o manjim pobu- 
nama u Njemačkoj, koje su simptomatično poka- 
zivale da se prilike mijenjaju i da vlast gubi svoju 
moć. Brzojavni izvještaji večernjih novina javljali 
su korak Austrije za primirje, abdikaciju Karla 
Habsburškog, te provedbu revolucije u malo ne 
svim krajevima stare monarhije i proglašenje novih 
slobodnih država. 

Odreći ću se već unapred svakoga pokušaja, 
da na široko prikažem ono, što sam ja zajedno sa 
mojim drugom Borellijem u taj čas osjećao i mislio. 
Svakako među one psihološke momente, koji su u 
životu čovjeka vrlo važni i baš radi toga spadaju 
u rijetke i neopisive životne časove, treba svrstati 

1 ovaj. Zamislite si moj mladi život, kada sam još u 
školskim klupama kao mladi gimnazijalac među 
svojim drugovima širio nacijonalnu ideju. Predo- 


187 ' 


čile si sve one časove teške borbe i bolnih iskuše- 
nja, što sam ih u ratu za našu narodnu stvar prošao 
i osjetio. Shvatite, da sam u borbi za slobodu i 
prava našega naroda teško ranjen na svom mla- 
dom tijelu osjetio tople mlazoye vlastite krvi i da 
sam u tom času bio potpuno spreman umrijeti. Da 
sam u toj borbi izgubio svoj očinji vid za navjek 
i da sam na taj način bio lišen vidnog života, ži- 
votne sreće i svega mojega, jer za mene lično na- 
kon toga nije više bilo nikakve budućnosti. Kada 
si sve ovo predočite i kada vam još spomenem, da 
sam živio u stalnoj neizvjesnosti o mojoj majci i 
rodbini, te da nisam mogao znati, da li ću se ikada 
moći vratiti u svoj radni kraj; onda će vam biti sve 
jasno. Koliko je radosno i živo zaigralo moje srce 
i kolikom se srećom punila moja duša, kada sam 
čuo i doživio čas, da je naš narod konačno, nakon 
tolikih muka i žrtava došao do svoje kroz stoljeća 
žuđene slobode. Pomisao, da se je konačno ostva- 
rio san, što je kroz stoljeća zagrijavao srca naših 
pradjedova i veličinom napunjao naše duše, činila 
me je sretnijim nego li ikada u mome životu. O ko- 
liko sam puta u vrijeme najvećih patnja i tako če- 
stoj pogibelji života, pa onda nakon moje nesreće 
rekao u sebi: »Samo da mi je do konca ostati ži- 
vim i viditi što će se i kako će se sve svršiti, pa 
onda mogu slobodno umrjeti!« I vjerujte, u taj čas 
kad sam saznao, da je konačno svršen rat i da 
moja žrtva kao sitna u moru neprispodobivih žr- 
tava našeg naroda nije bila uzaludna; ja sam bio 
gotov umrijeti, lest, da umrem od prenagle i nevje- 
rojatne sreće. I zaista meni je srce kucalo silno 
ubrzano, bio sam uzrujan od uzbuđenja i sreće. 
Nikako se nisam mogao te večeri smiriti. Na moje 

:su oči navaljivale suze radosnice, a ja sam nepre- 
stano mislio na sretne i nezaboravne časove, što 
su ih u taj čas provodili naši u domovini. Sjetio 
sam se tamnice u Ogulinu, u kojoj sam i ja kratko 
vrijeme bio zatvoren i onda sam se sjetio onog ve- 
likog mnoštva naših čestitih ljudi, koji su u takvim 
i još mnogo gorim zatvorima proveli godine. Vidio 
sam ih kako su doživili sretan čas, kako se otva- 
raju vrata tamnice i kako im narod navještava 
sunce sreće i slobode. Pomislio sam na majke, 
koje će sretno pasti u zagrljaj svojih sinova, što će 
se vratiti sa raznih bojišta i vidio sam sreću male 
i ojađene djece, kako se raduju povratku svoga 
oca i hranitelja. Dakako, sjetio sam se i onih, koji 
će u tom veselju i radosti plakati gorkim plačem, 
čekajući uzaludno povratak svojih n.iiih, koji su 
poginuli i pri tim pomislima ja sam plakao u duši. 
To su doista oni rijetki časovi, kada se čovjek u 
isti čas raduje i plače, kada se veseli i u veselju 
pogleda na svu prošlu tugu, što ga je do maločas 
pritiskala, mučila i koju nije mogao preboljeti. Po- 
mislio sam na moj povratak i prvi susret s majkom, 
braćom i rođacima i v iše nisam mogao izdržati. 
Proplakao sam od radosti i čuđenja, od sreće, koja 
nas je zadesila i pomišljao, kako bi bilo lijepo, kad 
bi skoro čuo štogod o Palji i svojima. Zajedno s 
Dorellijem bio sam gost profesora Morrisona. Ra- 
dosno smo se oprostili sa našim novim birming- 
hamskim znancima i pošli kući. Po ulicama i u 
tramvaju nas je svijet oduševljeno pozdravljao, pri- 
lazio k nama i rukovao se u znak čestitanja. En- 
glezi su se mnogo radovali novoi vijesti. Oni nisu 
suviše mrzili Austriju i Mađare, ali su vrlo dobro 
znali, da se Njemačka sada neće moći više odr- 
žati. Taj je razlog bio dovoljan, da do nevjerojat- 

nosti razigra njihova inače vrlo hladna čuvstva. Te 
večeri govorilo se i živo raspravljalo u vagonima- 
kao nikad, a upravo kao kod nas na tržnici. 

Kod kuće smo dugo raspravljali sa profeso- 
rom Morrisonom i njegovom gospođom, koja nas je 
pogostila obilnom večeram, kao da je znala, da 
će se te večeri nešto važna dogoditi, što bi se m<*>- 
ralo malo svečanije proslaviti. Prije večere smo 
pisali dopisnice. Borelli ih je kupio, da se javimo 
našim znancima. Profesor predloži da pokušamo 
pisati kući svojima, što smo vrlo rado prihvatili. Ja 
sam pisao u Bakar, Borelli u Zadar. Adresu sam 
napisao: Bakar, Jugoslavija. (Kako sam se kasnije 
raspitao, moji su tu dopisnicu primili i ako dosta 
kasno). Kad smo poslije večere pošli na spavanje, 
razgovarali smo ja i Borelli još dugo i usnuli kasno 
u noć. 

Drugoga dana vijesti su bile već opširnije i 
javljale glavne dogođaje. Govorilo se već i o re- 
voluciji u ratnoj floti Austrije i o proglasima slo- 
bodnih država. Vijesti iz Njemačke su javljale prve 
bune i nemire u Hamburgu i Kielu. Po podne smo 
održali naše drugo predavanje pred punom kućom 
u jednom velikom kinematografu. Predavanje je 
bilo popraćeno skioptičkim slikama iz naših kra- 
jeva. Još iste večeri smo se oprostili od naših pri- 
jatelja i krenuli za London. Birmingham je inače 
vrlo simpatičan grad i do položaju i po ljudima. 
Ali razumije se dogođaj, koji nas je u njem zatekao 
vezuje nas s njime vječno u našim uspomenama. 

XXVIII. 

Kako se već ranije predviđalo, Njemačka se 
nije mogla dugo boriti. Postepeno, ali ne manje si- 
gurno napredovanje saveznika najviše je uznemi- 

jilo njemačke duhove. Mora se naglasiti, da su se 
Nijemci na svojim starim položajima prije napu- 
štanja, upravo grozničavo borili. Može se slobodno 
reći, da velika većina položaja nije nikako napu- 
stila, jer je tamo našla svoju sigurnu smrt. Sva 
strogost discipline, koja je moguća samo u Prusa 
i čitav niz nevjerojatnih činjenica, nijesu mogli pro- 
mijeniti stanje. Ovdje su Nijemci primjenjivali i nji- 
hov stari običaj, koji su rabili nad austrijskom voj- 
skom. Pojedini odredi sa mitraljezama stajali bi 
pozadi prve linije i kad bi borci iz položaja poku- 
šali odstupiti, otvorili bi na njih ubitačnu vatru. U 
mnogim betonskim zemunicama, gdje su bili po- 
stavljeni mitraljezi, nađena je posluga zakovana 
u položaj. Na taj način morali su vojnici podržavati 
vatru do posljednjeg časa, jer im je odstup bio ne- 
moguć. Uza sve ovakove i razne druge manevre 
njemačka je vojska već bila pokolebana. Poka- 
zalo se i ovaj puta, da je njemačka vojska dobra 
za nastup, ali da se u odstupanju nezna snaći i 
održati. Borbe su bile strašne, možda strašnije no 
ikada. Ranjenika i mrtvih bilo je toliko, da se ni- 
kako nije moglo stvoriti barem približan račun. 
Najviše gubitaka je zadavala artilerija. Front se je 
sada pomicao unapred na svim položajima. Napre- 
dovanje se je vršilo uz neprestanu potporu artile- 
rije. Napose nisu municije štedili Englezi i Ameri- 
kanci. Istodobno je aviatika saveznika napadala 
pozadinu neprijatelja i smetala prebacivanje voj- 
ske i municije. Garnizoni iz pozadine nisu se više 
dali na frontu, a i na fronti je dolazilo do pojedi- 
načnih buna u pojedinim jedinicama njemačke voj- 
ske. Austrijska artilerija, čim je saznala za rasulo 
Austrije, nije se htjela više boriti i predala se. Isto 

se je tako predavala i velika množina njemačkih 
vojnika, što se prije dešavalo tek pod slučaj nužde. 

Njemačka vrhovna komanda nije više znala 
što da čini. bili su riješili pokušati jeanu akciju sa 
ratnom flotom i stvorili su plan, koji je već za koji 
dan trebalo izvršiti. Štab marine je na to pristao 
uvjeren, da će to moći, ali se onda desilo nešto* 
šio se do tada kod Nijemaca nije moglo dogoditi. 
Kada je naime momčad brodovlja saznala za na- 
mjeru svoje glavne komande, pobunila se i otka- 
zala svaku privolu na slične vratolomije. Svi su 
znali, da nisu u stanju, da se bez velikih gubitaka 
upuste u borbu sa savezničkom flotom, koja je baš 
sada bila najjača. Posljedica ovoga bile su pobune 
mornara i lučkih radnika u Hamburgu i Kielu, te 
svim fortovima, što su branili ulazak u ratnu luku. 
Onda se desilo ono, što vam Nijemac još pred ka- 
kovih par mjeseci ne bi bio nikako vjerovao. Na 
ratnim brodovima i po gradu zalepršali su crveni 
barjaci. Ugušiti bunu i pokušati ponovno uzdignuti 
duh vojnika bilo je nemoguće. Revolucija flote uro- 
dila je u njemačkoj kopnenoj vojsci nevjerojatno 
zlim posljedicama. Prije no što bi se bilo moglo i 
pomisliti raširila se ta vijest po svim velikim gra- 
dovima Njemačke i cijjelo je pučanstvo pokrila 
neka tajanstvena šutnja i potištenost. Svi su sa 
zebnjom očekivali što će biti. Na fronti se je vojska 
već slabo opirala savezničkom napredovanju. Na- 
pori, što ih na svaku vojsku postavlja odstupanje, 
su potpuno iscrpli njemačke vojnike. Dovoz hrane 
bio je slab, a i municije nisu imali ni izdaleka to- 
liko, da bi mogli izdržati artilerijski duel. Ranjenike 
se ostavljalo na položajima, sanitetskih je vlakova 


192 


bilo malo i sve je to ubijalo volju nekada borbenog 
Prusa i bavarca. 

Kod saveznika se radilo najvećom napetošću. 
Nastojalo se, da se Njemačku prisili, da već za koji 
dan kapitulira. Već je bila oslobođena malo ne či- 
tava belgija i saveznici su već na mnogo mjesta 
bili na njemačkoj teritoriji. Lloyd George je radio sa 
svojim kolegama dan i noć. Sve je već bilo sprem- 
no za pregovore. Pročulo se onda, da Njemačka 
želi pregovarati, a saveznici su joj dali uvjete za 
primirje, koje je njemačka vrhovna komanda mo- 
rala prihvatiti u roku od četrdeset i osam sati. bio 
je to najnestrpljiviji momenat u historiji cijeloga 
rata. Sve je očekivalo najvećim nestrpljenjem nje- 
mački odgovor. Za to vrijeme su saveznički ko- 
mandanti imali naređenje, da napadaju bez obzira 
na gubitke i da bez prestanka dejstvuju cjelokupnom 
artilerijom. Htjelo se naime iskoristiti vrijeme i dje- 
lovati na duh njemačke vojske i njenih komanda- 
nata. U tom napetom čekanju nije Lloyd Gerge sa 
svojim kolegama odlazio kući iz vladine palače, u 
parlamenat je neprestano zasjedao. Glavno ko- 
mandovanje savezničke flote bilo se već potpuno 
spremilo, da pođe u susret njemačkoj floti, koja se 
prema uslovirna primirja morala predati. 

Dogođaji su se onda razvijali nevjerojatnom 
brzinom. Sve je bilo prepuno novosti; o ranijim no- 
vostima saznavale su se pojedinosti i čovjek prosto 
nije bio u stanju, da sve slijedi. Uza sve nastojanje 
nije se moglo sve pročitati, sve saznati i čuti, što je 
svakoga zanimalo. Sve je bilo zanimivo, sve jed- 
nako važno i nije se smjelo propustiti ništa, bili su 
to dani, kada se nemirno radilo, kad se u časovima 
odmora nije mirovalo, noću kasno lijegalo i još 

pred san mislilo na novosti, šio ih je sobom imao 
donijeli slijedeći dan. Ja sam čitao sa svim mojim 
čitateljicama, sa Zivkom i mojim engleskim drugo- 
vima. Sada se više nije radilo o danima, već se je 
računalo na satove. Sutra u dvanaest sati imalo se 
čuti, je li primirje zaključeno ili ne. Iačno u podne 
imala su, ako Nijemci prihvate sve postavljene 
uslove, prestati neprijateljstva i zamuknuii puške 
i topovi. Sve je bilo u nekoj nervozi, sve je čekalo 
podne. Vlada je već vjerojatno i znala, da je kod 
vrhovne komande, gdje su se pregovori vodili, od- 
luka pala,, ali izjave o tom još nije bilo. Lloyd George 
je, kad su ga u večer pitali, rekao: »Još nemogu ni- 
šta izjaviti, čekajte sutra na podne.« I doista dru- 
goga dana pred podne se desilo ono, što je do lu- 
dila razveselilo i same hladnokrvne Engleze. Iačno 
pred podne dana je radiotelegrafijom vijest u sve 
krajeve, da je primirje sklopljeno i da u podne pre- 
staju neprijateljstva. U isti čas počeli su po cije- 
lome gradu pucati topovi, zvoniti sva zvona i bez 
prestanka zviždati sve tvornice, parobrodi i loko- 
motive. Automobili su živahno jurili gradom trubeći 
neprestano, a na ulici je sve izgubilo svoju priro- 
đenu poslovnost i pretvorilo se u veselu i nemirnu 
strku. Ljudi su uzvikivali, rukovali se, grlili i ljubili, 
a vojnike i oficire su. podizali i nosili. Saznanje ko- 
načne pobjede punilo je radošću duše svih Engle- 
za i oni su otvorena i dobra srca davali najvidniji 
izražaj svoje neopisive radosti i veselja. Najveću 
su radost pokazivali vojnici, jer su sada znali, da 
su ostali živi i da više neće na bojište. Toga dana 
valjda nije nitko radio: ako je morao raditi, onda 
je mislio na sve prije, nego li na rad. Mi smo odmah 
poslije objeda izašli sa nekoliko automobila »Cr- 

venog krsta« u grad, da razgledamo narodno ve- 
selje. Ulice su bile poprimile neopisivu sliku. Ljudi 
je bilo više no ikada, a lica su sviju sjala od neopi- 
sive sreće i veselja. Jedna za drugom prolazile su 
razne povorke sa glazbama kličući vojsci, kralju, 
saveznicima i t. d. 1 kako se je približavalo veće, 
tako je raslo i oduševljenje ili da bolje kažem ner- 
voza i uzbuđenje u ljudi. Toga dana su se ljudi po- 
našali najčudnovatije i najrazličilije i nitko ne bi 
vjerovao što su sve bili kadri učiniti u tom veselom 
upravo ludom raspoloženju. Nemoguće bi mi bilo 
opisati sve događaje, što su se zbili, ali ću ipak za 
karakteristiku iznijeti dva primjera, da bi čitaocu 
tako dao približnu sliku stanja. U najvećem lon- 
donskom perivoju zvanom »Hyde Park«, ima pored 
ostalog dosta veliko umjetno jezero, kojeg radi 
svoga oblika zovu »Serpentinom«, li gustoj vrevi 
tisuću prolaznika najviše su se svojom neobuzda- 
nom radošću iskazivali vojnici. Jedna skupina au- 
stralskih vojnika je stajala pored pličine samoga 
jezerca. Njihov se užitak sastojao u tome, da bi 
svaku mladu djevojku opkolili i onda je ugurali da 
gazi po vodi. Kad bi pak prošao netko od njihovih 
australskih drugova, oni se ne bi time zadovoljili, 
već bi ga uhvatili za ruke i noge i bacili u vodu. 
Sve ovo je posmatralo tisuće ljudi i slatko se smi- 
jalo. Na veče, kad je već pored veselja počeo dje- 
lovati i alkohol, vojnici su se skupili na trgu Trafal- 
gara i tu plesali i igrali se zajedno sa ostalom svje- 
tinom. Odjedamput su nasred trga zapalili kriješ 
i u pomanjkanju drugog drva bacali u vatru sve 
bez razlike do čega su došli. Sjetili su se, da su na 
jednom obližnjem trgu izložene njemačke zarob- 
ljene baterije. Pošli su famo i sa istih skinuli kolesa, 

rude i sve drvene predmete i bacili ih na vatru. 
Kada im je i toga ponestalo, a pored velike vatre 
bila se razbuktila još jače vatra u njima, provalili 
su u obližnje kavane i na garište odvukli mnogo- 
brojne stolove i stolice. Nitko to nije u taj čas po- 
kušao spriječiti, nitko se na to nije srdio, već su svi 
radosno gledali i uživali u vatri kao djeca. Bio je 
dan najveće pobjede u njihovoj historiji. 

Večernje novine su bile već donijele tekst ugo- 
vora o primirju i vijesti o veselju na fronti. Narodno 
se veselje nije sleglo ni slijedećih dana. Novi do- 
gođaji davali su svaki čas nove pobude za pro- 
slave i svečanosti. Svakako je najveličanstveniji 
dogođaj za Engleze bila predaja njemačkog rat- 
nog brodovlja. 

Kako su se dogođaj i po primirju kasnije razvi- 
jali, to je čitaocu manje više poznato, pa o tome 
više neću govoriti. 

XXIX. 

Osvanuo je kroz godine dugo iščekivani i že- 
ljeni mir. Za njim je žudio svatko i nije bilo čovje- 
ka, koji se nije radovao prestanku neprijateljstva. 
Zamukli su neumorni topovi, otpočinule bojne pu- 
ške i svaki se je čovjek po malo vraćao svom pre- 
đašnjem poslu te nastojao, da svoj život udesi 
onako, kako je to bilo i prije rata. 

ja sam se radovao možda više nego iko drugi, 
što ću doskora moći dobiti vijesti od kuće. Veselio 
sam se skorome povratku i bio pun nade, da će se 
sada i prilike u Rusiji prije srediti. Znao sam do- 
duše da se neću povratiti odmah prvi mjesec, ali 
pola godine ne znači ništa za čovjeka, kad zna da 
je to sigurna stvar. Po svršetku samoga rata naj- 

'veća mi je briga bila, kako bi na najzgodniji način 
moju majku i moje sestre upoznao sa nesrećom, 
koja me je zadesila. Bio sam im već pisao, ali o 
lome ništa. Smišljao sam razne načine, ah nijedan 
mi nije izgledao zgodan. U toj zabuni od neKoliko 
dana priskočila mi je u pomoć Grofica Haverfeld. 
Gospođa Aveline Haverfeld bila je jedna od vođa 
ženskog pokreta i rada u Engleskoj. Za rata je uči- 
nila mnogo dobra sa svojim bolnicama, pa je tako 
u društvu pokojne Dr. Elsie Inglis došla i k nama u 
Rusiju. Tamo sam je upoznao i od onda smo bili 
dobri prijatelji. Ona je već prvih dana primirja 
imala u misiji »Crvenog krsta« putovati na Rijeku, 
Zagreb i Beograd, da pučanstvu dijeli pomoć en- 
gleskog i amerikanskog »Crvenog krsta«. Prije 
svoga odlaska bila je tako dobra i došla me posje- 
titi i pitati, nemam li štogod da javim svojima. Od- 
mah sam se sjetio da bi bilo najbolje, kad bi stvar 
moje nesreće saopćio, odnosno upoznao moju 
majku s mojim današnjim stanjem tako, da zamo- 
lim groficu za posredovanje. Ona je drage volje 
prihvatila moju molbu. Znala je doduše, da je to 
vrlo teška zadaća, kakvu nije nikada imala u ži- 
votu, ali je bila svjesna, da je njena dužnost to uči- 
niti. Savjetovali smo se i uvidili, da će biti mnogo 
bolje kad joj to ona usmeno saopći. Žena ženu naj- 
bolje poznaje, zna slabost njihovih nježnih osje- 
ćaja i bolje je, da je sa stvari polaoano upozna. 
Pored toga sam napisao pisma: jedno majci i 

braći, a jedno najstarijoj ses+ri i zajedno s neko- 
liko mojih fotografija dao grofici, da im nreda. Ona 
mi je obećala da će učiniti sve, da ih uvjeri o tome, 
kako se ja osjećam dobro i da sam potpuno zado- 
voljan. Naglasio sam joj neka im istakne, da se ne 

osjećam ni malo nesretnim i da sam za moju bu- 
dućnost potpuno opskrbljen, pa da se zato ne tre- 
baju bojati. Zamolio sam je, neka mi odmah po su- 
sretu s mojom majkom i braćom piše. Za vrijeme 
dok sam pisao pisma, bio sam silno uzbuđen. Po- 
mišljao sam na naš prvi susret i onda mi je bilo 
strašno teško i tužno. Mislio sam i o tome, da li da 
im nešto pišem o Palji. Neki čudan predosjećaj 
govorio mi je ne i ja nisam pisao. Mislio sam, 
da li će mi biti suđeno, da je još ikada vidim; pa 
čemu im onda pisati o nečemu, zašto još nisam si- 
guran. Neznam, ali ja sam već onda u svojoj nuiri- 
nji osjećao neku tjeskobu i predviđao, da će se 
stvar sa Paljom svršiti zlo. Otklanjao sam te grube 
i nepovoljne misli, ali sudbina je i dalje kopkala po 
mojoj duši i srcu. Još sam jedamput grofici sve 
objasnio, dao joj majčinu adresu i zahvalio joj na 
velikoj i neprocjenivoj usluzi, što će mi je na taj 
način iskazati. Na rastanku sam se oprostio s njo- 
me i poljubio joj ruku. U mojim mislima mi je izgle- 
dalo, da sam se u taj čas oprostio s mojojm maj- 
kom i da sam u svojim rukama imao njenu. Bio sam 
silno uzrujan i umoran. Čim je grofica otišla, ja sam 
se vratio u moju sobu i potpuno shrvan bacio na 
krevet. 

Najteža stvar je bila učinjena. Bio sam pot- 
puno uvjeren, da će grofica znati najbolje izvršiti 
svoj teški zadatak. Zadovoljan, da sam i to učinio, 
spremao sam se polagano na moj povratak. Na- 
dao sam se da će to biti u proljeće; a dotle, mislio 
sam, znati ću već nešto i o Palji. Zadovoljno sam 
radio na svojim radovima uvjeren, da će mi Bog 
konačno dati da se sve svrši dobro. Posla je sada 
bilo dosta. Između nas i Italije prilike su se sve više 

zaoštravale. Irebalo je na svaki način suzbijali ta- 
lijansku propagandu, koju se najviše osjećalo u 
potkupljenoj štampi. Moralo se s toga pisati mno- 
go i trčkarati okolo po svim redakcijama raznih 
listova i moljakati za uvrštenje pojedinih članaka. 
Pored toga rada sam i nadalje radio za naše no- 
vine u Americi i po malo spremao sastavke, koje 
sam mislio objelodaniti po povratku u domovinu. 
Radio sam i spremao se. Nastojao sam, da ušte- 
dim što više novaca, da bi se mogao kući vratiti 
opskrbljen barem za prvi početak. Htio sam naime 
da prigodom moga dolaska što više jDomognem 
majku i braću, da ih iako uvjerim, da mi je dobro 
i da se ne trebaju apsolutno ništa brinuti za mene. 
Glavna mi je misao bila, da ih već odmah u po- 
četku uvjerim, kako nisam potreban njihove po- 
moći i da sam dovoljno jak i spreman za samosta- 
lan život i životnu borbu. 

Dani su odmicali u radu i poslu. U nepre- 
stanom očekivanju na vijesti od kuće primakao se 
po malo i Božić. Za to vrijeme sam i dalje radio, 
dalje se zanimao i spremao za put. Same praznike 
proveli smo u klubu na vrlo svečani način, u pra- 
vom veselom raspoloženju. Bio je to prvi Božić 
poslije rata. Ne manje veselo dočekali smo i novu 
godinu 1919. Svi su se pouzdano nadali boljim da- 
nima i sretnijem stanju. Ne znam, u tom veselju i 
radovanju svih mojih drugova i sve moje okoline 
ja nisam i opet mogao osjetiti ono svoje nekadanje 
naravno i vedro, veselo raspoloženje. Neke teške 
slutnje neprestano su mi govorile, da se ne radu- 
jem, jer još neznam sve i neznam da li će se dobro 
svršiti. Zabrinjivalo me, što nemam od kuće ni- 
kakvih vijesti, a ne manje što o Palji još nikako ni- 

sam mogao ništa doznati. Ali i pored crnih slutnja 
ja sam živio u nadi i čekao dane, kad ću saznati, 
šio ie sa mojima i što je sa Paljom. Ovo čekanje 
bilo je dovoljno, da me neprestano drži u stalnoj 
zabrinutosti, ali u glavnom ja sam se ipak nadao 
dobro. Nisam ni izdaleka pomišljao na to, šio me 
sve čeka i kakve će me strašne vijesti jedna za 
drugom zadesiti. 

XXX. 

Početkom januara savezničke su čete nasta- 
vile sa okupacijom pojedinih krajeva. Tako su za 
neko vrijeme bile zaposjele i Odessu. Nadao sam 
se, da ću doskora moći dobiti vijesti od Palje i 
njenih dobrih roditelja. Bio sam riješio čekati iz- 
vjesno vrijeme. Ako dotle ne primim ništa, da pi- 
šem sam. Međutim nekoliko dana kasnije posjetila 
me je May King i sva izvan sebe od veselja i sre- 
će saopćila, da im se javio otac. Ujedno je pisao, 
da kreće na put i da ga doskoro mogu očekivati 
u Londonu. Iste večeri pošao sam sa Mayom u Ley- 
tonsione do njene sestre i rođaka. Svi su se radovali, 
a ne manje ja. Bio sam više no uvjeren, da će Mr. 
King donijeti vijesti o Palji i njena pisma. A 
što bi drugo i mogao očekivati; ta njihove su kuće 
bile nedaleko jedna od druge i viđali su se 
svakoga dana. Mene je svega ispunjalo neko ne- 
obuzdano veselje, onda je to veselje nadvladala 
čvrsta nada i ja sam zadovoljno pogledao u svoju 
skoriju budućnost. Mislio sam, da ću u isto vrijeme 
dobiti vijesti i od mojih. U tim mislima sam već 
osjećao, kako s njima zajedno živim i kako se 
kroz naša pisma prepliću radost i suze. Volio sam 
ih silno i neznam da li bi mogao reći, prema ko- 

me je od njih moja ljubav bila jača. Ne, ne, sve 
sam volio jednako, svi su oni bili moji mili, jer ako 
je ljubav istinska, iskrena, sveta i velika, onda je 
to ljubav, koja se je uzdigla da krajnjega vrhun- 
ca. I uživao sam u svojim snovima, kako ću 
ih sve zajedno upoznati, kako će se zavoljeti i ka- 
ko će poslije toliko nepogoda nad našim domovi- 
ma ponovno zavladati ljubav i sreća. 

May sam na rastanku zamolio, da me o oče- 
vim vijestima tačno izvještava, te da me o njego- 
vom dolasku odmah obavijestit. Mr. King je bio 
čovjek, čiji je dolazak za mene značio sve. Na- 
dao sam se, da će ono, što će mi on javiti, biti ne 
samo dobro, već da će sve u moju dušu unositi 
radost. Na žalost desilo se je obratno . . . 

U vrijeme nekog napetog iščekivanja, kada se 
dugotrajna neizvjesnost primiče svome kraju, a 
čovjek ipak o samoj stvari još nezna i ne može 
znati ništa, proživljavamo najteže časove. 1 što je 
najčudnovatije, uvijek poslije ovakovoga nepod- 
nosivog osjećanja, poslije teškog stanja sumorne 
nervoze nastupaju najsudbonosniji dogođaji. Čo- 
vjek što je bliže kraju neizvjesnosti i time bliže sa- 
znanju realnosti, instiktivno osjeća, da će 
se važni momenat po njega zlo svršiti. Ima nešto 
izvjesna u našoj nutrini, doduše zagonetna i neob- 
jašnjiva, šio nam kao neki barometar života pred- 
skazuje nastupe životnih bura. Zanimivo je, da sam 
posljednje dane, pred sam dolazak Mr. Kinga, 
postepeno, iz početka jedva primjetljivo gubio vo- 
lju, nadu i raspoloženje. Zatim sam se polagano 
upustio u neka čudna rasuđivanja i misli o tome, 
kakve bi mogle biti nove vijesti i što se je sve mo- 
glo desiti nakon moga odlaska iz Odesse. U slič- 


nim časovima najgore je mnogo misliti. Misli čo- 
vjeka umaraju, iscrpljuju, tjeraju u očaj i zabunu i 
od dugih misli na nešto, o čemu nismo u. 
stanju stvoriti zaključke, mogao bi čovjek poludili. 
Jedino je još dobro, što nas u takovom stanju nada 
u dobar ishod neprestano vara i do posljednjeg 
časa nadvladava sve crne misli, slutnje i gruba 
predskazanja. 

jednoga dana javila mi je May, da je otac pi- 
sao sa Malte i da ga očekuju svakoga dana. Ne- 
koliko dana kasnije on je doista stigao. Uzbuđen, 
pun neobuzdane znatiželje, pitao sam May telefo- 
nom, ne bi li ih mogao posjetiti i kada; ali mi ona 
odgovori, da je to nemoguće. Rekla je, da je otac 
silno umoran od puta i zaposlen. Osim toga da će 
do dva dana doći u London i lično me posjetiti. 
Pitao sam je onda čemu tako, kada bi ja mogao 
doći k njima; ali mi ona odgovori, da je to očeva 
želja. Kada sam je zapitao, ima li vijesti za mene, 
rekla je da ima. Kad sam pitao kakve su, ona mi je 
dosta čudno izgovarajući rekla: »Vidjeti ćeš« i opro- 
stila se završivši razgovor. Sve mi je ovo tek kas- 
nije bilo jasno. U taj čas mislio sam jadnik na sve 
prije, nego li na ono, radi čega me je Mr. King 
htio lično posjetiti u mome stanu. Kao dvije teš- 
ke i duge godine prošla su dva dana teškog išče- 
kivanja i napokon je došao dan, kada me je tre- 
bao posjetiti Mr. King. Sumnjam, da sam ikada 
u životu nešto očekivao sa tolikom zebnjom kao taj 
dan. Još iz jutra sam primio kartu, kojom mi je 
May javljala, da će me po podne posjetiti otac i 
ona. 

Moglo je biti par minuta prije pola tri; pamtim 
sve kao da se dešava danas. Nervozno, skoro* 

svakoga časa gledao sam na sat i čudio sam se, 
Kai\o vrijeme polagano ide. Napokon su došli i te- 
ško stanje iščekivanja je prestalo, da se pretvori 
u krajnju slutnju. Pozdravio sam se sa Mr. Kin- 
gom i Mayom. Poznavao sam ga još iz Odesse 
vrlo dobro, bio je čovjek dosta ozbiljan i 
kao Lnglez jedan od onakovih ljudi, koji se rijetko 
smiju. Uza sve to njegova mi se ozbiljnost priči- 
nila u prvi mah nenaravna i značajna. Ali opet, mi- 
slio sam u sebi odbijajući zle slutnje, vjerojatno su 
se strašni dogođaji života u Rusiji na njemu jače 
odrazili. Srce mi je živo kucalo od napetoga uzbu- 
đenja; bio sam toliko uzrujan, da nisam znao što 
reci i čime početi. Htio sam ih uvesti u gostinjsku 
sobu, ali mi oni_ predlože, da bi bilo zgodnije poći 
u moju sobu. »lamo ćemo moći biti sve vrijeme 
sami«, rekao je Mr. King, »a to će biti mnogo 
bolje«. Prihvatio sam drage volje njegov predlog, 
radujući se već unapred, koliko će mi mnogo pri- 
čati. Nisam ni izdaleka posumnjao, zašto on želi, 
da budemo sami i zašto mi o Palji i njenima ne go- 
vori u gostinjskoj sobi. Uspeli smo se stepenicama 
do moje sobe i tu ih ponudim, da sjednu. Mr. 
King i May sjedoše na ponuđena mjesta. Kratko 
vrijeme je trajala šutnja, nitko od nas nije govorio 
ništa. Zatim se prvi snašao Mr. King i počeo me 
pitati, kako sam i kako živim. Začudilo me njegovo 
pitanje. Bio sam uvjeren, da mu je o meni sigurno 
pričala May i prema tome čemu to pita, kada zna 
koliko znatiželjno od njega očekujem novosti i 
koliko su one značajne po mene. Da, vjerojatno 
baš radi toga Mr. King i nije rado prelazio na 
glavni predmet našega razgovora. Odgovorio sam 
mu vrlo kratko. Neznam kako, ali ja sam u sebi na- 

jedamput osjetio naglu promjenu i najozbiljnije re- 
kao: 

»Dragi Ariure Ariuroviću!« tako sam i ovaj pu- 
ta oslovio Mr. Kinga, jer smo govorili ruski. 
Svima nama, koji smo se upoznali u Rusiji bez raz- 
like na narodnost, kojoj smo kao pojedinci pripa- 
dali, godilo je govoriti ruski. Zatim sam nakon krat- 
ke stanke produžio: »Neznam i ne mogu znati, što 
ćete mi sve reći o našim milima u Rusiji. Svakako 
osjećam izvjesno neraspoloženje ili bolje rekući 
zabrinutost zbog svih njih. Vjerojatno je ipak na- 
došao čas, kada ću nešto saznati o njima. Prilike 
su u Rusiji nakon mog odlaska bile teške, a tako 
je i danas; pa sam uvjeren, da ste svi zajedno do- 
živili teških časova i da vam je moralo biti strašno. 
Upravo s toga vas molim, da ne tajite ništa. Želim, 
da od vas nakon tolikih muka teške neizvjesnosti 
saznam pravu i konačnu istinu. Podnio sam u ži- 
votu dosta toga i nadam se da ću biti dovoljno 
strpljiv i suzdržljiv, da do konca saslušam vaše is- 
krene. riječi i vaše iskaze«. Govoreći tako, moje 
su se misli redale u rečenice, bez da sam u taj čas 
mogao razumijeti sama sebe i promjenu što se je 
sa mnom odigravala. Uza svu volju nemoguće mi 
je opisati to stanje. U duši i srcu sam osjećao, ka- 
ko se nešto naglo sakuplja, zapliće, steže i napi- 
nje i sve mi se činilo, kako će puknuti i dogoditi 
se nešto strašna. Mr. King me nije prekidao. 

Slušao je pozorno i tek katkada, kao za sebe re- 
kao: »Da, da«. May je sjedila po strani i kad sam 

ušutio, čuo sam kako nemirno diše. Naslućivao 
sam nešto teško i nevjerojatno. U mojim se 

čuvstvima vodila konačna i odlučna bitka između 
nade i crnih slutnja. Sve mi se činilo, da će nada 

biti pobijeđena .... Artur Arturović se u tom 
teškom i odsudnom času malo nakašlje, kako to 
obično čine ljudi, kad im je neugodno započeti 
neki razgovor i otpočne svoje pričanje: 

»Pravo kažete; u ovo malo više od godinu 
dana po našem rastanku, mi smo u Rusiji doživih 
svega. Sve je to bilo strašno, grozno, nevjerojatno; 
upravo ja još i danas pravo ne vjerujem u sve ono, 
što se je događalo i što sam proživio. Ja sam pre- 
živio, a to je osobita rijetkost, jer trebate znati, da 
je velika množina ljudi proživljavajući te grozote 
pala žrtvom strahota i najbijesni jih nasilja. Vjerujte 
mi, ja sam za to vrijeme mnogo i mnogo ostario i 
još se više promijenio. Da, mi smo ljudi upravo naj- 
strašnije zvijeri i životinje. Eto tako vam je bilo u 
Rusiji, tako je sada i biti će još dugo. Nastojati ću 
prikazati vam glavne dogođaje onako, kako su se 
razvijali, da bi vam bilo barem donekle jasno i mo- 
guće razumjeti sve što se je dogodilo. Molim vas 
samo da me saslušate do konca i čim manje pre- 
kidate pitanjima. Nemoguće je pričati sve na širo- 
ko, a pored toga za mene je samoga vrlo teško i 
naporno ponavljati u mislima sve one strašne i tu- 
žne dogođaje, što sam ih sam svojim očima gle- 
dao i svojim čuvstvima proživljavao. 

Odmah nalkon vašeg odlaska prilike su se 
naglo počele mijenjati. Ja, koji sam još za vašeg 
boravka bio prilično optimista, izgubio sam svaku 
nadu i sa strahom čekao na ono, što se je malo 
kasnije i zbilo. Fisakove sam viđao često. S vama 
je iz njihove kuće otišla i veselost. Palja je bila šut- 
ljiva i nestrpljivo čekala na vaša pisma. Koća mi 
se tužio kako je stanje u vojsci nesnosno i kako 
osjeća i vidi, da se nešto nevjerojatnog i 

užasnog sprema. Sve su okolnosti govorile za to i 
vi ste još bili na sjeveru Rusije, kada su u Peiro- 
gradu boljševici podigli bunu i preuzeli vlasi. Kod 
nas je to išlo dosta teško i borbe su trajale dugo. 
Najžešće su se borbe vodile između boljševika i 
Ukrajinaca. Za vrijeme tih borba Odessa je u mno- 
gome promijenila svoje lice poharana uličnim bor- 
bama i pljačkom. Razbojstva su bila najobičnija 
stvar i bilo ih ije toliko, da ni sam ne vjerujem, 
kako kod ljudi može doći do tolike zaboravi i iako 
strašnih razmjera. Za vrijeme jednog zatišja bio 
sam na dulje posjetio obitelj Fisakovih. Aleksej Fi- 
lipović i Sofija Aleksandrovna bili su puni zabri- 
nutosti zbog svoje djece. Najviše im je brige zada- 
vao Koća. Znali su dobro što pod boljševicima 
čeka oficire i sama pomisao na to tjerala im je 
strah i užas u sve nerve i svo biće. Koća ih je sam 
mirio, koliko je znao i uvjeravao kako će se u slu- 
čaju boljševističkog režima sakrivati i moći dalje 
neopaženo živili. Palja je bila potištena. Pričala 
mi je, kako je od vas primila razna pisma i karte 
sa puta, onda jedno pismo iz Londona i više ništa. 
Vjerovala je, da već pošta iz Engleske ne ide. Ja 
sam joj isto potvrdio. Ni ja nisam od mojih do- 
bivao ništa. Svima im je sada bilo žao, što s vama 
nisu pošli Palja i Koća. U takovom bi slučaju bili 
za njih barem sigurni i ne bi se dogodilo ono, što 
se je kasnije dogodilo. 

Jednoga dana uspjelo je boljševicima nakon 
teških borba zauzeti uz pomoć ratnog brodovlja 
Odessu. Puna dva dana bombardovali su ratni 
brodovi nezaštićeni grad i Ukrajinci su se najzad 
morali povući i predati. Nastalo je strašno klanje, 
teror, hapšenja i ljudi su nestajali kao da ih je pro- 

gutala tmina. Prvi )e zadatak boljševika bio, da 
oohvataju sve oficire bivše armije i da ih poubijaju. 
Već prva dva dana su smaknuli preko tisuću i pet 
stotina oficira. Sve je to išlo u najbržem toku, bez 
suda i priziva i bez obzira na vaše mišljenje i ne- 
utralnost. Činjenica, da ste ranije bili oficir bez 
razlike aktivni ili rezervni, bila je dovoljna da vas 
osude na smrt. U Odessi su izvršena smaknuća na 
najstrašniji način. Trupla su poginulih oficira stoti- 
nama dovozili kolima do na kraj lukobrana. 1 u bi 
svakome za noge privezali težak kamen i bacili ga 
u more. Tako se desio i strašan prizor, koji će mi 
za navijek ostati u pameti. Jedna bogata gospo- 
đa ponudila je veliku svotu novaca onome, koji bi 
joj izvadio truplo njena supruga. Novac je u to do- 
ba igrao glavnu ulogu. Iako se i pod boljševizmom 
za grdne pare i zlatnike moglo sve učiniti. Nije da- 
kle čudo, da su se ronioci lučke posade pogodili 
sa udovicom i već slijedećega dana pošli na posao. 
Sve se činilo u redu, ali ronilac, koji se spustio, iza- 
šao je već nakon nekoliko minuta i bio lud. Dru- 
goga dana je, neznajući pravi razlog nesreće svo- 
ga druga, pokušao sreću drugi ronilac. Ah je i on 
nakon par časaka, što je bio pod vodom, dao 
znak da ga podignu Kad su mu skinuli ronilačku 
metalnu glavu, on je sav blijed i preplašen počeo 
vikati: »Za Doga ljudi, oni dolje drže meeting. 
Stoje svi na nogama i mašu rukama«. Sav se pri- 
sutan svijet snebivao od čuda. Nitko nije mogao u 
prvo vrijeme objasniti slučaj, a ipak se moralo de- 
šavati nešto strašna, jedan je ronilac poludio, dru- 
gi skoro, a ostali se više nisu dali na posao ni za 
najveće svote. Međutim što je bilo na stvari. Ka- 
ko su boljševici sve svoje žrtve bacali sa 

vrha lukobrana, to je na malom prostoru bilo ne- 
koliko stotina. Svaka je žrtva imala privezan ka- 
men za noge i prema tome bila je u takvom polo- 
žaju kao kad čovjek stoji. More je bilo malo uz- 
burkano i posto tamo nema velike dubine, to se je 
talasalo i pri dnu. Uslijed talasanja vode gibala su 
se i njihova trupla i pomicale ruke. Sve je to oda- 
valo strašnu sliku pa nije čudo što se je ronio- 
cima dogodilo. 

Kad sam vam ovako samo jednim primjerom 
ocrtao strašno stanje, koje je nastalo dolaskom 
boljševika, onda si možete predstaviti u kakvim su 
se teškim prilikama nalazili Fisakovi. Vjerojatno se 
sjećate, da je morska obala oko Odesse puna ka- 
menih špilja i gudura i da za neke od tih malo 
tko zna. Kako kraj, u kome smo živih nije daleko 
od mora, Koća se je odmah po dolasku boljševika 
sakrivao po tim špiljama i gudurama i samo bi 
kadikad kroz tamu noći krišom dolazio kući. Kod 
kuće su Sofija Aleksandrovna i Aleksej Filipović 
zajedno sa Paljom i malom Ksanjočkom provodili 
teške dane pune straha i tuge. Odredi boljševika 
i patrole njihove crvene garde dolazili su vrlo če- 
sto i pretraživali čitavu kuću, ne bi li pronašli Ko- 
ću. bivalo je slučajeva kad bi došli noću sasvim iz- 
nenada, misleći da će ga ipak jednom naći. Prigo- 
dom ovakovih nemilih posjeta, dešavale bi se plač- 
ne scene. Sofija Aleksandrovna uzaludno bi zakli- 
njala vojnike, da joj povjeruju, kako njenog sina 
nema i sva uzrujana plakala. Palja se je pri tome 
držala dosta odvažno, mirila majku, zaštićivala 
svoju malu sestru i pri tome se pravdala s podiv- 
ljalim vojnicima. Aleksej Filipović bio je obično u 
gradu na prisilnom poslu i vraćao se kući tek na 

veće. Koliko su se svi zajedno izlagali za Koću do- 
našajući mu hranu i izvještavajući ga o patrolama, 
pojmiti ćete i sami, pa vam o tome neću govoriti! 
Ja sam lično silno žalio te ljude, često sam smiš- 
ljao kako da im se pomogne, ali se tu na žalost ni- 
je moglo pomoći ništa. Znao sam sve što se do- 
gađa i sa užasom predviđao ono, što se je imalo 
dogoditi kod Fisakovih. 1 vama će, bez da vam ka- 
žem biti jasno, da su i Koću jednoga dana morali 
uhvatiti. 

Bila je zimska noć. Vrijeme je bilo vrlo hladno. 
Za dva dana padao je Nikoljdan. Noć je bila tam- 
na, zvijezda malo, more je šumilo lakim valovima, 
a sav je kraj naokolo bio pust. Koća se prokrao 
kroz gudure i vrtove te došao kući. On vjerojatno 
nije ništa pnmjetio, ali ga je netko morao viditi i 
podkazati boljševicima. Te noći kao na nesreću 
Aleksej Filipović nije bio kod kuće, jer je nedaleko 
Odesse bio na radu već nekoliko dana. Sofija 
Aleksandrovna, žena plaha i dobroćudna, neznani 
kada je više strahovala; da li onda kada je Koća 
bio kod kuće ili kada nije znala gdje je. Prije nego 
što su legli, Sofija Aleksandrovna je još jednom sa 
Paljom izašla i pomno oko kuće i u vrtu razgle- 
dala, ne bi Ii štogod sumnjiva primjetila. Kad su se 
vratile u kuću, pokušala je nagovoriti Koću, da 
se vrati. I doista bi to bilo najbolje. Bilo je kasno 
u noć i nitko ga ne bi primjetio. Ali Koća je bio 
umoran, blijed i prehlađen od neispavanih noći i 
napora, a vani je duvala oštra zima. Nije mu se 
dalo nikako otići, bio je bez volje i htio da do zore 
ostane kod kuće. Palji se ražalio brat i nagova- 
rala je majku, da popusti. Uostalom vi znate ka- 
kovi su mladi ljudi. Suviše se pouzdavaju u samo- 

ga sebe i podcijenjuju opasnosti života, što im pri- 
jete. Još ranije, kad bi mi pričali, ja sam se čudio 
Paljinom držanju. Njena mlada narav nije podna- 
šala straha ni poniženja. Ona se je katkada iako 
žestoko pravdala s vojnicima, da su je Aleksej Fi- 
lipović i Sofija Aleksandrovna morali moliti da šuti. 
Prilike su bile teške i tu nije pomagalo ništa. Naj- 
bolje je bilo šutiti, jer za boljševike nisu postojale 
nikakove vrline, nikakvi zakoni i još manje čuvstva. 
Dabome, ja ću i opet ponoviti, da je situacija bi- 
la bezizlazna i da je Koća morao stradati prije ili 
poslije. Za čovjeka, kome su postupci boljševika 
bili poznati, stvar je bila jasna i pitanje Koćina 
uhapšenja i nakon toga neposredno smaknuće bi- 
lo je samo pitanje vremena. Ali tragedija, što se je 
odigrala u kući Fisakovih, bila je najstrašnija, te 
premašila i iznenadila sva očekivanja i pretpo- 
stavke.« 

Riječi Mr. Ringa padale su teško na moju 
dušu i srce. Osjećao sam, kako me pritište nešto 
strašna, kako ću saznati nešto užasna i ja sam sje- 
dio na mom stolcu kao ukočen. Iz moga bića bilo 
je nestalo svakoga života. Ja sam predviđao strašnu 
katastrofu; po svojoj duši sam već osjećao ponov- 
ne udarce biča sudbine i sva su moja čuvstva u 
prenapetom stanju čekala na posljednju riječ, da 
se onda pretvore u bujicu boli, uzbuđenja, tuge, 
plača, suza i očaja, bio sam toliko zbunjen, da 
osim riječi Mr. Ringa nisam čuo ni znao više ni- 
šta, što se događa oko mene. Bio sam se 
uživio u njegovo pričanje i nisam odmah ni primje- 
tio, da je May izašla iz sobe. Ni tome nisam odmah 
znao razlog, niti sam ga tražio. Saznao sam ga 
tek kasnije, kad je nakon mog vriska sa Miss Holl- 

man i još jednim mojim drugom ušla ponovno u 
sobu. Mr. Ring se i sam nije mogao držati smi- 
reno. Glas mu je bio postao slabiji, pričanje spo- 
rije i teže, kao da mu se neće dovršiti neugodnu 
priču. Zatim se malo pribrao i produžio: 

»Danas vam uz najveću volju neću moći sve 
odjedanput ispričati. Vjerujte, sve ovo sto vam ka- 
zujem, predstavlja ne manje i moj najteži i naj- 
strašniji dio života. Fisakovi su meni bili tako bli- 
ski i njihova djeca drugovala su s mojom kao ro- 
đena braća. Moram stoga biti što kraći i upoznati 
vas s čitavom nesrećom. 

Strašna je noć bila na izmaku. Vani se počeo 
gubiti gusti noćni mrak i zimska zora probijala je 
svoje slabe zrake prvoga svitanja kroz pusti kraj. 
Koća je spavao slabo, kašljao je čitavu noc. Ne- 
sretni je mladić već bio potpuno iscrpljen teškim 
naporima i klica teške bolesti bila se već razvijala 
u njegovim mladim grudima. Sofija Aleksandrovna 
bila je ustala prva i sa Paljom spremila stvari za 
Koću, kojega su već bile probudile. Koca se toga 
jutra osjećao vrlo slabo. Bio je već potpuno bez 
volje. Vjerojatno, da i sam nije vidio izlaza iz nje- 
gove beznadne situacije i bilo mu je već sve sve- 
jedno. Sjećam se jednoga dana, kad sam govorio 
s njime. Rekao mi je: »Vjerujte mi, meni je vec 
svega dosta i rado bi da umrem šip prije, kad vec 
i onako moram umrijeti. O, da mi nije roditelja, 
sam bi se već bio predao boljševicima. I ja sam ga 
lazumio. Nemate pojma, kakvo je teško dusevn 
stanje bilo u toga čovjeka. Rad su vec sve spremi- 
le i mislile da je vrijeme, da bi mogao Koca pocu 
dogodilo se nešto strasno. Kad je naime folija 
Aleksandrovna otvorila kućna vrata i izasla, aa se 

po vrtu i oko kuće ogledne, zaskočila su je dva 
vojnika crvene garde i pograbila za ruke. Sofija 
je Aleksandrovna kriknula iz svega glasa i srušila 
se u nesvijest. Nije ni čudo kad se promisli, kakve 
su sve boli i užasi prostrujali u taj čas majčinim 
srcem. U isti su čas sa svih strana dojurili vojnici i 
opkolili kuću. Jedni su pošli na sprat, a dvojica su 
unijeli Sofiju Aleksandrovnu u prizemnu sobu, po- 
ložili je na pod i ostavili je u sobi zatvorivši vrata. 
Za čas su vojnici uhvatili Koću. Palja je počela 
plakati i bacila se Koći oko vrata. Stara služavka 
je od velika straha pobjegla u susjedstvo, a mala 
je Ksanjočka još spavala. Rekao sam vam još pri- 
je, da u boljševika u prvo doba nije bilo suda ni, 
priziva. Naređenje o smaknuću svih oficira bilo je 
opće i za pojedinca nije bilo potrebno posebnih 
odluka. Osim toga streljalo bi se svakog, tko je 
pomagao sakrivanje oficira ili se suprotstavio iz- 
vršnoj boljševičkoj vlasti. Stari vrtlar Anatolije pro" 
budio se tek onda, kad je čuo vrisak i plač u vrtu. 
On mi je sve to kasnije i pričao. Kad se on pojavio 
na prozoru. Koću su već izveli iz kuće. Mladić je 
bio blijed. Vidilo se po svemu, da mu je već svega 
dosta i da nervozno čeka svoj svršetak. Palja je 
plakala, vriskala, grlila ga i svojim djevojačkim ru- 
kama beznadno pokušavala, da* brata oslobodi iz 
ruku njegovih krvnika. Već se bilo razdanilo, kad je 
vođa odjeljenja u dnu vrta odredio mjesto, gdje se 
imalo izvršiti striielianie. Svi su susjedi kradom i 
sa užasom promatrali strašan dogođaj, ali dabome 
tko bi se usudio izaći i pokušao nešto reći?! Moglo 
bi mu se desiti ono, što je čekalo mladića. Deset 
vojnika poredalo se pred uglom vrta, a dvojica 
dovedoše Koću. Palja ga nije nikako puštala. Pla- 

kala je na sav glas, vriskala, dozivala majku i oca,, 
ali sve je bilo uzaludno. Nikako nije htjela, da se 
sa bratom oprosti i izgrli. Ne, ona nije nikako vje- 
rovala u ono, šio se imalo desiti. Ako je vjerovala, 
onda joj je jadnici vjerojatno bilo svejedno i nije 
se bojala s njime poginuti. Vi i sami znate, koliko je 
Palja volila svoga brata i svoje roditelje. Napo- 
kon su vojnici teškom mukom rastavili braću. Koća 
ju je još jednom poljubio u čelo i kose i rekao: 
»Pozdravi oca i majku«. Onda je stao pred vojnike, 
podigao glavu i nije dozvolio da mu vežu oči. 
Vojnici su podigli puške na nišan i čekali na zapo- 
vijed vođe. I u fatalni čas desilo se nešto, što nitko 
ne bi očekivao. Baš u času, kad je padala zapo- 
vijed, Palja raširenih ruku poleti prema Koći, zagrli 
ga, puške pukoše i oni se zagrljeni sruše mrtvi na 
zemlju.« 

Kao da me je nešto silno oštroga duboko za- 
sjeklo u srce. Vrisnuo sam kao ranjena zvijer, po- 
digao se sa stolice, uhvatio se rukama za glavu i 
bacio na krevet. Mr. King me stao miriti, a u to 
su već i ostali došli u sobu. Stao sam još trenutak, 
kao čovjek što stoji pred otvorenim grobom, u ko- 
ji će da mu za navijek sakriju nekoga od svojih 
milih, a onda počeo plakati i mome plaču nije bilo 
kraja. I ne tražite više ispovijedi od mene, ja nisam 
u stanju, da vam sve opišem i ispričam, što je bilo 
nakon toga i što je još kasnije u pojedinostima is- 
pričao Mr. King. Kratko da vam reknem: Donio 
mi je na svetu spomen malu srebrom i zlatom iz- 
rađenu ikonu, što je bila Paljina i visila povrh nje- 
na kreveta. Na ikoni je bila svilena vrpca jorgo- 
vanove boje. To mi je nesretna majka Sofija Alek- 
sandrovna poslala na vječitu spomen od moje 
Palje .... 

XXXI. 


Sve je bilo kao san. Neprestano sam samo sa- 
njao o Njoj, o našoj ljubavi. Sav moj život izgledao 
mi je prepun sreće i zadovoljstva. Palja je bila po- 
četna misao svih mojih misli, najljepša nada moje 
budućnosti, najveća sreća moga života. Kao što 
nestaje prekrasnih sanja, nestalo je za navijek mo- 
Ije ljube, moje neprežaljene Palje. S Njome odoše 
najljepše misli, nade, budućnost i sreća. Za mene 
vise i nema života; nema više onih lijepih misli. A i 
čemu da mislim, kada su sve moje misli posvećene 
svetim uspomenama na Nju, na njen prerani grob. 
Kqo dvije svetinje ostale su mi od Nje dvije us~ 
pomene, što ih čuvam kao najveće blago. Jedno je 
njena slika u srebrenom okviru, što mi je dade na 
dan posljednjeg rastanka. Drugo je Bogorodičine 
ikona, što mi je po Mr. Kingu poslala Sofija 
Aleksandrovna. Na ikoni je svilena traka jorgova- 
nove boje; tu je boju ona osobito voljela. 

Čudnovato je, kako čovjeku katkada u životu 
priraste k srcu neka pjesma, cvijet ili pojedina bo- 
ja. U jednoj kuverti među njenim pismima nalaze 
se dva cvijeta, dvije posušene hrizanteme. Bože 
moj! Čemu taj slučaj, da sam uvijek pored hrizan- 
tema osjetio boli rastanka i zašto su uvijek mo- 
rale suziti moje oči. 

Bilo mi je trinaest godina, kada sam po prviput 
u riječkom kazalištu gledao Puccinijevu operu »Ma- 
dame Butterflv«. Bio sam još dijete, koje je počelo 
poimati tuđu bol. Kada je nesretna Butterfly uza- 
ludno očekujući svoga Pinkertona krasila svoj stan 
hrizantemama i sipala ih po podu, ja sam plakao 
od ganuća. 

Svake godine, dok sam još bio na domu, pola- 
zio sam o Svim Svetima na groblje. Skoro na sva- 
čijem grobu bilo je cvijeća, a najviše hrizantema. 
Hrizanteme su baš u to doba u najvećem cvatu i 
naši ih Primorci zbog toga zovu »Svisvetnice«. Da 
sam se na groblju, gdje su pored drugih počivah 
moj dobri otac i sestra, osjećao tužno i da su na 
moje oči izbijale suze, ne trebam spominjati. 

Kad sam odlazio iz Odesse, Palja mi je na ra- 
stanku poklonila dvije bijele hrizanteme. Bile su to 
prve iz njihova vrta. I tko bi mi onda bio mogao re- 
ći, da su to hrizanteme sa Njenoga groba. 

Po strašnoj tragediji je Aleksej Filipović po- 
kopao uz pomoć nekojih susjeda svoju rođenu dje- 
cu u svom vlastitom vrtu. Na kraj velikoga vrta, 
gdje je bio prostor, na kome su rasle hrizanteme, 
sada je dvostruki grob. 

Na grobu ljubljene braće, na grobu moje lju- 
bavi, mladosti i sreće rastu i sada hrizanteme. Kad 
pada prvi večernji mrak, grmovi puni bijelih i ruži- 
častih hrizantema bjelasaju se još dugo uznjiham 
lakim povjetarcem, O, da mi je samo jednom neo- 
paženo od nikoga pasti na grob moga ideala, na 
grob moje ljubavi i sreće. Vjerojatno, ja se više ne 
bi digao, ali ostavite me, ostavite me ... 

Vidite Ii dakle zašto volim hrizanteme i razu- 
mijete li zašto me one navode na suze? . . . 

XXXII. 

Paljina nesreća ostavila je na meni duboke 
tragove. Neprestano sam mislio na nju i moja je 
duša oplakivala moj nesretni mladi život. Bilo mi 
je strašno, na duši sam osjećao neko mučno sta- 
nje, a srce se stezalo od boli pri svakoj pomisli na 

Palju i našu prošlost. Bio sam tužan i nevoljan, za 
mene više nije bilo nikakove svrhe života. Za mene 
moj je život bio prošao. Čekao sam samo, što će 
mi javiti moji od kuće, ali ni od njih nije bilo vijesti. 
Želja da nešto saznam o mojima, držala me je na 
životu i nestrpljivo sam čekao. U tom očekivanju 
sam mislio na sve. Ali uzalud, sve je bilo tužno, 
sve je za mene bilo bez života, jer sa Paljom sam 
izgubio svaku svrhu i svako daljnje zanimanje za 
život. Moja me je okolina uzaludno tješila. Nesre- 
ća je bila prevelika i suviše sudbonosna, da bi je 
mogao makar i na čas zaboraviti. Okolnost, da od 
moje majke i braće nisam imao nikakovih vijesti, 
zadavala mi je mnogo brige. Počeo sam sumnjati 
u dobre vijesti i u svojoj glavi smišljao što se je sve 
s njima moglo desiti. Još prije mog odlaska iz Ru- 

progonila me je zla slutnja, da mi je poginuo 
stariji brat. Ta se je slutnja ponovno počela javljati 
u mojoj duši. Prosio sam predosjećao, da ga više 
nema na životu. Svakoga dana sam uzaludno oče- 
kivao poštu iz domovine. 

Jedne večeri, kad smo već bili povečerali, sti- 
gla je večernja pošta. Za mene je bilo jedno pismo. 
Zamolio sam jednoga od mojih drugova, da mi ga 
pročita. Drug me je upozorio, da je pismo u služ- 
benoj koverti engleske misije i da dolazi iz Zagre- 
ba. U koverti su se nalazila tri pisma; jedno je bilo 
na engleskom od grofice Haverfeld a druga dva 
od mojih sestara i majke. Drug mi je pročitao pi- 
smo grofice. Ona mi je javljala, da je u Zagrebu 
posjetila moju majku i sestre. Spomenula je da ih 
je najprije tražila u Bakru, ali da ih tamo nije bilo. 
Prijatelji naši dali su joj adresu stana u Zagrebu i 
ona ih je potražila. Ujedno je javljala, da je svoju 

tešku zadaću izvršila, pa da mogu biti na miru. Jed- 
no me je bunilo u njenom pismu. Na jednom je mje- 
stu bilo rečeno: »Starija sestra udovica radi u 

banci«. Nisam ni iz daleka posumnjao, da je moj 
šurjak za rata mogao umrijeti i zamolio druga, ua 
mi dotični stavak ponovno pročita. On je među- 
tim primjetio moju zabunu i kod ponovnog čitanja 
prešutio riječ udovica. Da je sestra radila u banci 
znao sam još u Rusiji i to me nije ni malo iznena- 
dilo. Bio sam sav uzbuđen od nenadana veselja, 
kad sam u rukama imao dva pisma od mojih. Živo 
sam pozvao Sievu, da mi ih pročita, ali mi on jad- 
nik nije mogao pomoći. Pisma su bila pisana latini- 
com, koju on nije poznavao. Nisam mogao čekati 
ni časa. Brzo smislim što da učinim i onda se sje- 
tim da pođem do Živka. Žurno obučen kaput i 
odem sa Stevom do Regent Palače Hotel-a. 
U zimskoj bašti je orkestar izvodio ne- 
ki veseli komad. Po starom običaju Stevo 
me je sjeo za slobodan stol nedaleko orkestra i 
i čim me je Tkalčić opazio, Stevo je otišao. Činio 
sam tako uvijek. Ja bi naime vrijeme provodio sa 
Živkom, a po svršenom programu bi pošli u još koji 
drugi lokal ili ravno kući. Pustio sam i ovaj puta 
Stevu da ode. Nisam ni izdaleka pomišljao, da bi 
mi on već za par časaka neophodno trebao. 

Orkestar je svršio i Živko prišao k meni. Po- 
kazao sam mu pisma i on se je radovao kao i ja. 
Bio mi je iskren i pravi prijatelj. U posljednje vri- 
jeme bio se mnogo zabrinuo za mene. Sada se 
nadao, da će dobre vijesti od kuće djelovati po- 
voljno i promjeniti moje opće osjećanje. Ali se obo- 
jica prevarismo. Živko je uzeo pisma, otvorio ih, no 
nije dospio pročitati ih, jer je ponovno morao u 

orkestar. Morao sam dakle čekati do dulje pauze. 
U to je k mome stolu prišao moj stari ratni drug 
poručnik Boža Purić. U nestrpljivoj uzrujanost 
zamolio sam ga, da mi pročita pisma. Rekao san, 
mu, da su mi to prve vijesti od kuće i on se vrlo 
rado odazvao mojoj molbi. On nije znao, u kakav 
će teški položaj zapasti kad ih pročita. Orkestar 
je izvodio razne momente iz Wagnerove opere 
»Tannhauser«. Boža je uzeo pismo starije sestre i 
majke i počeo čitati. Ne mogu vam pričati na ši- 
roko. Reći ću vam glavno. U pismu mi javljahu, da 
je stariji brat Ireneo poginuo u Galiciji još 1916. go- 
dine, a tri mjeseca poslije njega umro je moj šur- 
jak od trbušna tifusa. Bilo mi je dosta, ja nisam bio 
u stanju, da sačekam drugo pismo. Nešto tjeskob- 
na pritislo me u taj čas. Grlo mi se stislo, htio sam 
da pred svijetom pod svaku cijenu zadržim suze, 
ali u isti čas niz moje su lice potekle prve, a onda 
sve češće i jače, dok se nisu pretvorile u prigušeni 
plač. Orkestar je u taj čas izvodio poznatu melo- 
diju »Povorku hodočasnika«. Duboki akordi puni 
težine i zamišljene tuge padali su na sva moja 
čuvstva. Ja sam oplakivao sav moj život i pitao se 
u mislima: Čemu moram neprestano trpiti i do- 
življavati jednu nesreću za drugom. Boža je na- 
stojao da me umiri i nestrpljivo čekao, kad će za- 
vršiti orkestar da dođe Živko. Napokon je došao. 
Boža mu je rekao što je na stvari i Živko me uzeo 
za ruke i poveo u muzičku sobu. Gosti su začuđeno 
gledali za nama. Na uoite Boža im je objašnjavao 
slučaj. U muzičkoj sobi, gdje su se za pauze od- 
marali glazbenici, proveo sam sa Živkom neko pola 
sata. Uzalud sam nastojao da zaustavim suze. On- 
da je Živko potražio autotax i poveo me kući. Kod 

kuće nisam mogao da legnem. Neprestano sam 
mislio na sve, što se je dogodilo i plakao. Živno je 
nastojao da me umiri i uputi na nešto drugo. Go- 
vorio mi je, kako mi je sada dužnost živiti, da svo- 
jim radom pomognem majnu i braću. Ali ja nisam 
bio u stanju misliti na ono što će biti. Morile su me 
misli i teška osjećanja. Udarci sudbine, što sam ih 
od oslijepljenja pa do posljednjeg saznanja osje- 
tio, suviše su bili snažni i teško utukli moju dušu i 
volju za život. Nemogu govoriti o svemu, pojmite 
koliko mi je teško, kad se samo sjetim toga, a ka- 
mo li da o tome na široko pišem. Navesti ću vam 
letimično samo glavne momente. Živko je bio kod 
mene do četiri sata u jutru. Onda mu je iekar uz 
pomoć drugih uspjelo nagovoriti me da legnem. 
Potpuno shrvan legao sam u krevet i nisam ustajao 
do drugi dan po podne. Kako je Živko po podne za- 
poslen, zamolio sam Zinaidu Ivanovnu da dođe. 1 
doista, ona je bila kod mene čitavo po podne. Na 
večer, kad je odlazila, preporučila mi, da odmah 
odgovorim mojima. Naglasila je, da u pismu nasto- 
jim biti zadovoljan i tako ulijem u njih nadu u bolja 
vremena i uvjerenje, da ću ih pomagati. Ja sam je 
poslušao. Čitavo vrijeme nisam bio uzeo ništa, 
tek na veče popio sam čaj i sjeo za mašinu da 
pišem. Dugo sam mislio što da pišem i onda 
sam napokon stvorio odluku. Riješio sam pred nji- 
ma pritajiti svu svoju bol, tugu i zabrinutost i uvje- 
riti ih što jače, da sam svojim životom zadovo- 
ljan i da se ne trebaju brinuti za mene. Ujedno 
sam naglasio, da sam svjestan dužnosti, što mi ih 
nalažu život i sudbina. Bila je već prošla ponoć, 
kad sam završio moja pisma. Da bi čitaocu dao 
barem prividnu sfiku moga stanja i odluka, kojima 

sam htio obnoviti život moj i mojih, donašam dva 
sastavka, koji će to najbolje prikazati. Iz njih će 
se najbolje moći razabrati, koliko sam pored sve 
tuge i nesreće morao imati snage i volje, da na 
moje uljećem dobro. Glavni mi je zadatak bio po- 
moći majku i braću. Da prikažem stanje tuge i ne- 
volje donosim pjesmu »U tuđini«. Iz nje se najbolje 
vidi, koliko je za mene u onaj teški čas vrijedio 
život. 

U TUĐINI. 

Jel’ moguće, da su prošli 
Mog proljeća dni radosni? 

Zar se više vratit neće 
Ti blagi i ljubazni sni? 

Tužnoj pjesmi nema odaziva, 

Za sirotu nikog nije briga; 

U tuđoj se zemlji 
Tuđinom nazivaš! 

Mnogo j’ puta do mog milog kraja, 

Teško j’ doći do mog zavičaja; 

U tuđini? — Blagog sunca nema, 

Tekar munja magli odoljeva. 

Ovdje slavuj nikada ne pjeva — 

Kan’ da ovdje ni gavrana nema! 

A ljudsko je srce nježno dijete, 

Slabašno je treba silne njege. 

Kad mi sudba već oči oduže, 

Zašto mi je ostavila suze? . . . 

Život moj mi sve čudniji biva 
Svaka zora nove brige rađa, 

A pred suton kad sunce zapada 
S njime ode mnoga moja nada. 

Čudna staza sve se zamršava; 

Manje svjetla, a sve više tmine; 

Jedan natpis vidim iz daljine: 

— »Život ljudski smrću se svršava!« 

* 

Pored pisama šio sam ih pisao majci i braći, 
sastavio sam još iste noći priloženu pjesmu u pro- 
zi. To je pjesma »Majci i rodu«. U njoj sam nasto- 
jao, da moje potpuno uvjerim, da sam dovoljno jak 
i da se za moju budućnost ne trebaju bojati. U njoj 
su u glavnome sadržane i misli, kojima je stvore- 
na moja odluka za moj kasniji život i rad. Pjesma 
;e u domovini objelodanjena po mojim prijateljima 
još prije moga dolaska. 

MAJCI I RODU. 

Evo me mila majko! Med rodne ću shjene, gdje 
Ti me rodi rodu našem na časl, skoro da se vratim, 
da željan izljubim Tvoje patničko čelo i da Ti na 
njeg utisnem cjelov slobode. 

Doći ću da ljubim rodno stijenje, o koje more 
vječno bije; da grlim hrašće, što bura vječno vije. 
Nek’ bije majko, nek’ vije — vjeruj da im nauditi 
moći nije! Doći ću u naš kraj. Pustite me da plačem 
od ganuća i sreće; pustite me da poljubim zemlju 
i stijenje, za koje ne žalim krvi moje prolivene. 
Dopustite mi da ljubim malenu djecu našu. Podajte 
mi na cjelov nejaka čeda vaša, za čiji svjetliji po- 
gled u sretniju budućnost nevinih očiju njinih — žr- 
tvovah oči svoje. 

»Vid očiju mojih za slobodniji vid djece naše!« 

Vjerujte mi! Rad njih sam jedino podnio te- 
žinu vječne tmine; za njihovu bijelu zoru i svjetlu 
budućnost. 

Majko! Nemoj da plaču oči Tvoje za oči moje 
kad ne plačem ja; nemoj da se bojiš za buduć- 
nost moju, kad se ne bojim ja; jer znaj, budućnos^ 
je moja u budućnosti ujedinjenog naroda našeg. U 
njegovoj sreći biti će i moja sreća. Ne plači majko 
već tek od ganuća; ne zaboravi da si kći hrvatske 
krši, da si mati kršnoga sina, da si mati junaka — 
da si junakinja! Daj mi sreću, da u Tvom zagrljaju 
prolijem krupne suze sinovske sreće. Neka biser 
suze okvase materinje grudi, a ono suza štono će 
ih biti više, nek slobodno kanu na svetu zemlju — 
nek ih primi majka Otačbina! 

Vjeruj majko, možda će u taj čas i naša zajed- 
nička mati — majka Jugoslavija — orositi svoje 
blage oči biser suzom radosnicom. 

XXXIII. 

Nakon svih nesreća, boli i tuge što su se re- 
dale jedna za drugom, nisam smio stati na putu ži- 
vota i čekati. Još ranije, kad me je nemila sudbina 
za uvijek rastavila od Palje, bio sam se zavjetovao, 
da sav svoj budući život posvetim višim ciljevima 
našega naroda i cijelog ljudskog društva. Smatrao 
sam, da za mene u životu više nema toga, što bi 
moglo lično zainteresovati samoga mene. Vjero- 
vao sam, da će moj budući život imati pravu svrhu 
tek onda, bude li pripadao drugima i budem li svo- 
jim radom ukazivao jasan put svjesnog djelovanja 
i dobre volje. Kad sam saznao tužne vijesti od mo- 
jih, morao sam se uvjeriti, da mi se bez duga ‘raz- 
mišljanja nameće dužnost pomoći majku i sestre. 
Znao sam vrlo dobro, da ta pomoć mora biti mo- 
ralna i da je nakon svega, što se je zbilo nad na- 
šim domom, potrebno, da im se dade jake volje 

i snažan primjer nesalomjve želje za obnovom ži- 
vota. Stao sam stoga pribirati svu svoju snagu i 
volju i neprestano bio zaokupljen mislima, kako bi 
sve izveo što bolje i brže. Odmah sam uputio voj- 
nome ministarstvu raport, kojim sam tražio, da me 
se oslobodi službe u Londonu i dodijeli komandi 
mjesta u Zagrebu. Čekajući na riješenje, ja sam i 
i dalje radio i spremao gradivo za nove radove. 

Počeo sam živo pratiti prilike u domovini i već 
iz daleka mogao zapaziti, da se tamo prilike ne 
razvijaju onako, kako bi trebalo. Dolje no ikada 
prije mogao sam primjetiti, kako je u ljudi prevla- 
davala sebičnost i kako se malo ne svi olimlju za 
novcem, jDoložajem i častima. Većina onih, koji su 
za rata mislili, da govore u ime naroda i koji su od 
rata izbili najveće koristi, pokazali su se lažni i 
sebični, upustivši se u najprljavije poslove. Naš na- 
rod u širokim masama ostao je i nadalje neopažen 
i nije mu bila posvećena potrebna briga za po- 
stepenu naobrazbu i političko oslobođenje. Sve mi 
je ovo najbolje govorilo, da ću u domovini zateći 
veliko polje rada. Znao sam vrlo dobro, da će mi 
na tom polju, što je kroz vijekove zapušteno i na 
sebi nosi toliki korov, biti vrlo teško raditi. Uza sve 
to ja nisam gubio volju ni žalio truda. Bio sam već 
unapred svijestan svojih dužnosti i znao da pripa- 
dam našemu narodu svojim životom. Pored toga 
trebalo je na svaki način suzbijati talijanski impe- 
rijalizam i čvrstom voljom stvarati otpor, da se ne 
popusti. Talijani su u svojoj okupaciji držali preko 
pola Dalmacije, sve otoke, veliki dio Slovenije, 
Istru, Rijeku i moje rodno mjesto Sušak. Trebalo 
jc dakle čvrsto upeti, da se barem jedan dio tih 
krajeva spasi i pripoji slobodnoj domovini. Ovo ie 

bilo dovoljno da mi dade potrebnu volju za rad i 
tako ispunim zavjet svete uspomene na Palju. 

XXXIV. 

Dani su prolazili jednolično u radu i postepe- 
nom spremanju za put. Nadao sam se, da ću Kod 
kuće biti već za Uskrs, ali se to nije desilo. Riješe- 
nje ministra vojnog stiglo je tek na moj ponovni 
zahtjev posljednjih dana mjeseca ožujka. Bez ob- 
zira na to ja sam radio i bio već sve spremio, da 
bi odmah mogao krenuti. Osim redovna rada bio 
sam u nekoliko navrata kod Sir Arthura. On me je 
upućivao i savjetovao za budući život. Nastojao je 
da mi na svaki način pomogne. Iz »Fonda oslijep- 
ljelih oficira« darovali su mi na njegov predlog 
moji engleski drugovi uložnu knjižicu glaseću na 
dvije stotine funti. Putne troškove i troškove moga 
boravka u Parizu preuzela je na sebe odlična en- 
gleska dama i velika dobročiniteljica Lady Dudley. 
Sve mi je ovo davalo dovoljno mogućnosti, da bi 
vrativši se u domovinu mogao pomoći svoje i imati 
nešto za prvi početak novoga života. Znao sam 
vrlo dobro, da mi je svaka ušteđena para po po- 
vratku u domovinu dvostruko potrebna. Nije mi 
trebalo reći, da ću se teško morati boriti za svoja 
prava i životni minimum. Rat je bio gotov; invali- 
di su državi i narodu dali svoje. Država i narod 
neće ni jzdaleka dati onoliko, koliko bi bilo potreb- 
no, da čedno i pošteno živu i kako bi to državi i 
narodu dolikovalo. Znao sam, da ću ostavivši En- 
glesku napustiti svaku mogućnost osiguranog dal- 
njeg života i da ću morati potpuno iznova započeti 
svojim radom i drugim životom. Pri toj pomisli sam 
točno predviđao težinu rada, uzevši osobito u ob- 

zir okolnost, da sam po godinama još vrlo mlad i 
da me na polju javnoga rada poznaje vrlo malen 
dio našega naroda; naime om iz mog Kraja, do- 
brovoljacKin divizija i om iz emigracje. Nisam da- 
kle trebao sumnjati da ce mi početak biti vrlo te- 
žak. Znao sam i to, da me mnogi iz početka neće 
pravo razumjeti, a ne manje, da će biti ljudi razmn 
pariijskiti boja, kojima moj rad neće pogodovati i 
koji ce me nastojati onemogućiti. Uza sve to ni- 
sam ni časa dulje htio ostati u Engleskoj. Zvale su 
me dužnosti, zvali su me ideali. Na takovom j^utu 
ima i mora da bude žrtava, ali ja ih se nisam bojao. 
Svaka žrtva i svaka nesreća, što bi imala da dođe, 
ne može nikada nadmašiti one, što su se već de- 
sile. U ostalom ja sam tako bio riješio, tako se naj- 
svetijoj uspomeni iz ranijeg života zavjetovao i sve 
je sada bilo pitanje čvrste volje i muškog karak- 
tera. 

lalijani su razvijali sve to jaču agitaciju u 
štampi. Vijesti iz domovine govorile su o njihovom 
nasilju nad našim življem po Istri, Sloveniji i Dal- 
maciji. Nestrpljivo sam čekao čas, kad ću se vra- 
titi u otadžbinu i tamo razviti borbeno raspoloženje 
proti tih najvećih kukavica iz najvećega rala. U 
»Jugoslavenskom Odboru« pomogao sam rad. Pred 
odlazak dana mi je od strane odbora novčana pot- 
pora za put. 

Zivko mi je neumorno pomagao pri mom radu 
i spremanju. Bio sam kupio sve potrebno, napra- 
vio civilna odjela, opremio se rubljem i svime. U 
veliki sanduk sam složio moje knjige i poslao ih 
kući zajedno sa raznim stvarima za moju majku i 
sestre. Kad je sve bilo spremno, došlo je i naređe- 
nje. Uredio sam moje isprave i riješio poći na put 
2. travnja. 

XXXV. 

Oluje su vijale kroz moj mladi život. brod zi- 
vola bio je slab, da se bez posljedica održi na po- 
vršini i produži pul. Nepogode su bile strasne, 
jedna gora od druge, ni u čemu slične i sva stara 
iskuslva su mi bila nedovoljna i beskorisna. Sudbi- 
na je neprestano poigravala brodom i prijetila naj- 
strašnijim elementima života i smrti. $io su udarci 
mora o bokove bili jači i valovi se sve više preba- 
civali preko čitava broda, tako su rasle opasnosti 
i u gustoj magli često se već za kormilo bila ne- 
opazice postavila smrt, da me povede u nepovrat. 
Zaludu, kad sam jedampui već krenuo u život i 
osjetio snažne talase života, onda već nije bilo 
povratka. Tebalo je proći životnu oluju, izdržati 
sve nepogode života, natovariti lađu iskustvom i 
tek onda se vratit ikući. Iskustva sam imao već do- 
sta. Na katarkama su bila polomljena i poderana 
jedra. Trebalo se čim prije vratiti u svoju luku i ob- 
noviti brod. Nisam se bojao posljednje etape moga 
životnog puta. Nakon svih prebrođenih boli, gubi- 
taka, stradanja i suza, ja sam s čvrstim pouzda- 
njem pogledao na moj brod života, brod je nosio 
ime »Palja«. bio sam uvjeren, da će me to sveto 
ime voditi kroz preostali dio života kao jasna zvi- 
jezda, čija stalna svjetlost u mojim očima nikad ne- 
će izgubiti svoga sjaja. Jest ime kao spomen na 
jednu veliku dušu, dovoljno je da vas čuva kroz 
čitav život i da vam bude svijetla i časna vodilja u 
buri života kroz more teških jada i nesreće. 

Da, vratiti ću se kući i dok će drugi u meni 
gledati nesretna čovjeka, što luta u potpunoj tami, 
Ti ćeš mi Paljo biti ona sveta svjetlost, koja će ne- 
prestano sjati i voditi me u životu i radu. Pod Tvo- 

jim jasnim svjetlom, ja ću iskrenom ljubavlju pri- 
grliti našemu narodu i širiti u njem ljubav i bratstvo. 
Neću tražiti mnogo sreće od života. Sva će mi sre- 
ća biti u uvjerenju, da sam dostojno očuvao Tvoju 
svetu uspomenu. Najveće će mi zadovoljstvo biti 
u lome, što će moj rad biti čist i daleko od svake 
primjese današnjih ljudi, partija, grupa i njihovih 
zvučnih programa. 

Sve je već bilo spremno, trebao sam samo da 
se riješim i pođem. Sve je sada bilo do sudbine. 
Bio sam već napustio kopno i čekao povoljan 
vjetar . . . 

♦ 

* * 


Nekoliko dana pred odlazak oprostio sam se 
sa svim znancima i prijateljima. Osobito sam dugo 
bio kod Sir Arthura. Dobri je starac dugo razgo- 
varao sa mnom i kao otac kad sprema sina na put, 
davao mi neprestano savjete i bodrio me na no- 
vom putu. Dan prije mog odlaska dali su mi dru- 
govi u našem klubu svečani banket. Vjerujte mi, 
teško sam se opraštao od tih prijatelja. Živio sam s 
njima preko godinu i po, a za to vrijeme nikad se 
jedan drugome nismo nimalo zamjerili. Naglasiti 
ću, da su me voljeli kao svojeg i da između mene 
i drugih nisu pravili razlike. Od šale su me nazi- 
vali Škoćaninom. Njih sam neobično volio, zato su 
me Škoćani tako i nazvali. Od svakoga sam dobio 
neku usoomenu, svaki je od njih na večeri govorio 
i svima je bilo žao što odlazim. Miss Hollman prisu- 
stvovala je zajedno sa ostalim članovima odbora. 
Nešto poslije ponoći sam se svima još jedamput 
zahvalio na svoj dobroti i ljubavi što su mi je tako 

dugo i rado iskazivali. Na rastanku su se sa mnom 
svi izgrlili i poljubili. Svi su oni znali, da ne volim 
Talijane; pa su mi u šali govorili neka ih samo iz- 
lupamo. Miss Hollman zahvalio sam se napose, a 
onda pođoh spavati. 

Ustao sam rano, ranije no što je trebalo. Sve 
je bilo spremno. Prtljaga je još jučer bila predana 
na stanici. Živko je već bio došao i bio sa mnom u 
blagovaoni, dok sam uzimao kavu. Par minuta 
poslije sedam oprostio sam se ponovno sa onima, 
koji su već bili ustali, a mnogi pođoše s nama na 
stanicu. Vlak za Southampton polazio je sa stanice 
Vicloria točno u osam sati. Na stanici su već bili 
mnogi moji prijatelji, pripadnici jugoslavenske ko- 
lonije u Londonu. Slučajno je za Pariz putovao i 
član »Jugoslavenskog Odbora« Dr. Jedlovski sa 
svojom suprugom. Putnika nije bilo mnogo, zauzeli 
smo mjesta i ponovo izašli na peron. Ono malo 
vremena, što nam je još preostajalo, razgovarali 
smo živahno o svemu, a onda je došao čas rastan- 
ka. Ušli smo u vagone i s prozora nastavili naš raz- 
govor. Svaki od njih htio je da me još jedamput 
pozdravi, nešto primjeti ili da se našali. Točno u 
osam dan je znak za odlazak i vlak se polagano 
počeo kretati. Svi moji prijatelji i znanci stali su ma- 
hati šeširima i glasno pozdravljati. Netko je od njih 
kliknuo: »Živila Jugoslavija!« i svi se povedoše za 
njim. Čuo sam još njihove povike, riječ »Živila« a 
onda je ubrzana lomnjava vagonskih kolesa nadvi- 
kala njihove riječi i odvukla nas daleko. Voz. je jurio 
uzornom brzinom i za dva sata trebao sam već na- 
pustiti Englesku i parobrodom prijeći u Francusku. 
Srce mi ie živo kucalo, a glavom mi se motalo 
stotinu misli. E>io sam uzbuđen pri samoj pomisli, 

da ću se nakon toliko godina vratili u svoj zavičaj. 
Posljednji puta vidio sam rodni kraj maja mjeseca 
1915. godine i više ga nikada neću moći vidjeti. 
Preostajalo mi još samo jedno: Htio sam na svojoj 
duši osjetiti rođenu grudu i svim mojim čuvstvima 
zagrliti naš narod! . . . 

